﻿Max Weber Sociologia religiei Tipuri de organizări comunitare religioase Traducere de Claudiu Baciu UNIVERSITAS Titlul original: Religionssoziologie Copyright © 1998 Editura Teora Toate drepturile asupra ediţiei în limba română aparţin Editurii Teora. Reproducerea integrală sau parţială a textului din această carte este posibilă numai cu acordul prealabil scris al Editurii Teora. UNIVERSITAS este un imprint al Editurii Teora. Distribuţie: Bucureşti: B-dul Al. I. Cuza nr. 39; tel./fax: 222.45.33 Sibiu: Sos. Alba Iulia nr. 40; tel.: 069/21.04.72; fax: 069/23.51.27 Bacău:'Calea Mărăşeşti nr. 5; tel./fax: 034/18.18.26 Teora - Cartea prin poştă CP 79-30, cod 72450 Bucureşti, România Tel./fax: 252.14.31 Teora CP 79-30, cod 72450 Bucureşti, România Fax: 210.38.28 Sef de redacţie: Gelu Diaconu Coperta: Gheorghe Popescu NOT: 2492 UMA SOCIOLOGIA RELIGIEI - WEBER ISBN: 973-601-943-8 Printed in România Notă asupra traducerii Volumul de faţă cuprinde, în tălmăcire românească, al cincilea capitol dintr-o amplă sinteză a sociologului german Max Weber. Sub titlul Wirtschaft und Geselhchaft (Grundriss der verstehenden Soziologie), editorul Johannes Winckelman a adunat manuscrisele rămase, parţial neprelucrate, după moartea autorului, traducerea făcându-se după ediţia a cincea, revizuită, cu lămuriri critice, publicată la Tubingen în 1976 la editura J.C.B. Mohr (Paul Siebeck). Bibliografia auxiliară, menită să sprijine pe eventualul cititor dornic să aprofundeze o anumită tematică, a fost alcătuită pe baza notelor ediţiei germane. Cuprins 1. Apariţia religiilor 9 Orientarea mundană originară a activităţii sociale motivate re­ ligios sau magic - Credinţa în spirite - Apariţia forţelor «supranaturale» - Naturalism şi simbolism - Lumea zeilor şi zeii funcţionali - Cultul strămoşilor şi preoţii familiei - Zei ai uniunii politice şi zei locali - Monoteism şi religiozitate cotidiană - Universalism şi monoteism - Constrângerea zeului, magia şi serviciul divin. 2. Vrăjitori - Preoţi 37 3. Conceptul de Dumnezeu. Etica religioasă. Tabu 41 Divinităţi etice. Divinităţile care patronează dreptul - Forţele impersonale supradivine: ordinea ca creaţie divină - Semnificaţia sociologică a normelor tabu. Totemismul - Tabuizarea. Organizare comunitară şi stereotiparea - Etica magică - Etica religioasă: conştiinţa păcatului, ideea de mântuire. 4. «Profetul» 55 «Profetul» în opoziţie cu preotul şi cu vrăjitorul - Profet şi legiuitor - Profet şi învăţător - Mistagog şi Profet - Profeţie etică şi profeţie exemplară - Caracterul revelaţiei profetice. 5. Comunitatea 69 Pofetul, adepţii şi comunitatea - Religiozitatea comunitară -Profeţia şi activitatea de preot 6. Cunoaşterea sacră. Predica. Asistenţa spirituală 77 7. Caste, clase şi religie 89 Religiozitatea ţărănească - Caracterul citadin al religiozităţii creştinismului timpuriu - Aristocraţie şi religiozitate - Cavalerismul războinicului credinţei - Birocraţie şi religiozitate -Diversitatea religiozităţii «burgheze» - Raţionalismul economic şi cel etico-religios - Atitudinea religioasă atipică a micii burghezii: religiozitatea meşteşugarilor - Religiozitatea etică a mântuirii specifică celor mai negativ privilegiaţi - Condiţionarea de clasă şi de stare socială a religiozităţii mântuirii -Religiozitatea paria iudaică şi hindusă - Amprenta păturilor intelectuale asupra religiilor - Intelectualismul micii burghezii în iudaism şi în creştinismul timpuriu - Intelectualismul elevat şi cel plebeu, intelectualismul paria şi religiozitatea sectară -Constituiri ale comunităţii în Europa occidentală «luminată» religios. 8 Cuprins 8. Problema teodiceei 143 Ideea monoteistă cu privire la divinitate şi imperfecţiunea lu­ mii - Tipuri pure ale teodiceei: escatologia mesianică - Credinţa în Viaţa de apoi, în providenţă, răsplată şi predestinare - Diferite încercări de rezolvare a problemei imperfecţiunii lumii. 9. Mântuire şi renaştere 153 10. Căile mântuirii şi influenţa lor asupra modului de viaţă 157 Religiozitatea magică şi ritualism consecinţe ale religiozităţii ritualiste bazată pe rugăciune. - Sistematizarea religioasă a eticii cotidiene - Extazul, orgia, euforia şi metodica raţional-religi- oasă a mântuirii - Sistematizarea şi raţionalizarea metodicii mântuirii şi a modului de viaţă - Virtuozitatea religioasă -Asceza care respinge lumea şi cea intramundană - Contemplaţia mistică şi solitară - Deosebirea dintre religiozitatea asiatică a mântuirii şi cea occidentală - Mituri ale mântuitorului şi sote-riologii - Mântuirea prin graţia sacramentală şi cea instituţională - Mântuirea prin credinţă - Mântuirea prin graţia predestinării. 11. Etica religioasă şi «lumea» 207 Tensiunea dintre etica religioasă a conştiinţei şi lume - Etica vecinătăţii ca temei al eticii religioase - Condamnarea religi­ oasă a camătei - Tensiunea dintre raţionalizarea etico-religioasă şi cea economică a vieţii - Acosmismul religios al iubirii şi violenţa politică - Atitudinea fluctuantă a creştinismului faţă de stat - Etica profesională «organică» - Religiozitatea şi sexualitate; Etica fraternităţii şi arta. 12. Religiile culturale şi «lumea» 243 Interesul faţă de lume al iudaismului. - Atitudinea catolicilor, a evreilor şi a puritanilor faţă de viaţa economică. - Religiozitatea Legii şi tradiţionalismul în iudaism. - Evrei şi puritani. -Adaptarea la lume a Islamului. - Izolarea de lume a vechiului budism. - Religiile culturale şi capitalismul. - Creştinismul timpuriu şi respingerea lumii. Bibliografie complementară 269 1 Apariţia religiilor Orientarea mundană originară a activităţii sociale motivate religios sau magic - Credinţa în spirite - Apariţia forţelor «supranaturale» - Naturalism şi simbolism - Lumea zeilor şi zeii funcţionali - Cultul strămoşilor şi preoţii familiei - Zei ai uniunii politice şi zei locali -Monoteism şi religiozitate cotidiană - Universalism şi monoteism - Constrângerea zeului, magia şi serviciul divin. O definiţie a ceea ce «este» religia nu poate sta, fireşte, la începutul unei dezbateri de felul celei care urmează, ci, eventual, în finalul acesteia. însă noi nu avem aici de-a face cu «esenţa» religiei, ci cu condiţiile şi rezultatele unei anumite specii de activitate socială, care poate fi înţeleasă şi aici numai pornind de la trăirile, reprezentările şi scopurile subiective ale indivizilor - de la «sens» -, întrucât procesele exterioare sunt mult prea polimorfe. O acţiune motivată magic sau religios este orientată în constituţia sa primitivă spre această lume. Acţiunile motivate magic sau religios trebuie să fie îndeplinite «ca să-ţi meargă bine şi să trăieşti mult pe pământ». Chiar şi acte extraordinare - mai ales pentru un popor citadin -, de genul sacrificiilor umane, au fost aduse în oraşele maritime feniciene fără nici o motivaţie transcendentă. O acţiune motivată magic sau religios este, în continuare, tocmai în configuraţia sa originară, o acţiune cel puţin relativ raţională: chiar dacă nu în mod necesar o acţiune orientată conform unor mijloace şi scopuri, totuşi una potrivit regulilor experienţei. Aşa după cum, frecând lemnul, ies scântei, tot astfel mimica «magică» a expertului atrage ploaia. Iar scânteia este şi ea un produs «magic» precum ploaia produsă de manipulările celui care aduce ploaia. Prin urmare acţiunea sau gân- 10 Sociologia religiei direa «magică» ori religioasă nu trebuie deloc separată de sfera activităţii cotidiene orientate spre un scop, mai ales că şi scopurile sale au în mod precumpănitor un caracter economic. Doar noi, din perspectiva concepţiei actuale cu privire la natură, am putea deosebi aici între atribuiri cauzal-obiective «corecte» şi «incorecte», socotindu-le pe cele din urmă drept iraţionale, iar activitatea corespunzătoare drept «vrăjitorie». însuşi cel care acţionează magic face deosebiri la început în funcţie de gradul mai mare sau mai mic de apariţie a fenomenelor în viaţa de zi cu zi. Nu orice piatră, de exemplu, poate fi utilizată ca fetiş. Nu oricine are capacitatea de a atinge extazul şi de a induce astfel acele efecte de natură meteorologică, terapeutică, divinatorie, telepatică, potrivit experienţei, doar astfel pot fi atinse. Nu întotdeauna doar aceste forţe extracotidiene, dar mai ales ele, sunt cele cărora li se atribuie nume aparte - «mana», «orenda», la iranieni: «maga» (de unde magic) - şi pentru care vom utiliza aici în mod constant termenul de «harismă». Harisma poate fi - şi numai în acest caz merită ea pe deplin acest nume - fie o facultate ce revine unui obiect sau unei persoane pe care acestea o posedă în chip natural, şi care nu poate fi câştigată în nici un fel, fie ea poate şi trebuie să fie procurată artificial pentru un obiect sau o persoană printr-un mijloc oarecare, fireşte extracotidian. Sinteza celor două constituie excepţia, respectiv capacităţile harismatice nu pot fi, ce-i drept, dezvoltate nicăieri şi la nimeni care nu le are în germene, însă acest germene rămâne ascuns până când nu e dezvoltat într-atât încât - de exemplu prin asceză - să fie «trezită» harisma. Toate formele teoriei religioase ale graţiei, de la gratia infusa şi până la dreptatea severă a repartiţiei muncii, se află deja în germene în acest stadiu. Această reprezentare riguros naturalistă (numită de curând preanimistă) persistă cu încăpăţânare în religiozitatea populară. Decizia nici unui conciliu, în care se face distincţia dintre «iubirea profundă» faţă de Dumnezeu şi «respectul profund» acordat icoanelor ca simple mijloace în sprijinul rugăciunii, nu 1-a împiedicat pe europeanul din sud să învinuiască şi să scuipe, chiar şi astăzi, icoana, atuncicând, înciudaprocedeelorobişnuite, succesul cerut nu se obţine. Apariţia religiilor 11 în orice caz aici s-a produs deja o abstractizare simplă doar în aparenţă: şi anume reprezentarea cu privire la anumite entităţi aflate îndărătul manifestării obiectelor naturale socotite a fi harismati-ce, a artefactelor, a animalelor şi oamenilor şi care le determină comportamentul: credinţa în spirite. «Spiritul» nu este la început nici suflet, nici demon sau zeu, ci acel ceva nedeterminat: material şi totuşi invizibil, impersonal şi totuşi ceva gândit ca fiind înzestrat cu un fel de voinţă, care împrumută, abia, fiinţei concrete puterea specifică de acţiune, o putere ce poate pătrunde în ea şi apoi poate ieşi cumva de acolo - din instrumentul care ulterior devine inutilizabil, din vrăjitorul a cărui harismă încetează - dispărând sau strămutându-se într-un alt individ sau într-un alt obiect. Faptul că sunt necesare condiţii economice generale pentru dezvoltarea credinţei în spirite pare indemonstrabil. Aceasta este favorizată cel mai puternic - ca orice proces de abstractizare în cadrul acestui domeniu - prin faptul că harismele «magice» pe care le posedă oamenii revin doar unor indivizi calificaţi în mod special pentru aceasta, ele devenind astfel baza celei mai vechi «profesii», aceea de vrăjitor specialist. Vrăjitorul este omul care posedă permanent calitatea harismatică, în opoziţie cu omul obişnuit, cu «profanul» în sensul magic al termenului. El are mai ales acces la starea specifică ce reprezintă sau mijloceşte harisma: extazul, ce devine pentru el obiect al unei «activităţi». Profanului îi este accesibil extazul doar ca un fenomen ocazional. Forma socială în care se întâmplă aceasta, orgia ca formă primitivă a organizării comunitare religioase, în opoziţie cu vrăjitoria raţională, este o activitate ocazională în raport cu «activitatea» continuă a vrăjitorului, indispensabilă conducerii acelei comunităţi. Profanul cunoaşte extazul doar ca o beţie, care, în raport cu nevoile vieţii cotidiene, este în mod necesar doar ocazională, şi pentru a cărei producere sunt întrebuinţate toate băuturile alcoolice, tutunul şi narcotice asemănătoare (ce au servit la început unor finalităţi orgiastice), iar alături de acestea mai ales muzica. Felul în care ele se întrebuinţează reprezintă, alături de influenţa raţională asupra spiritelor în interesul economiei, cel de-al doilea obiect important (însă secundar din perspectiva evoluţiei is- 12 Sociologia religiei torice) al artei vrăjitorului, care a devenit în mod firesc, aproape pretutindeni, o ştiinţă ezoterică. Pe baza experienţelor din timpul stărilor de orgie şi cu siguranţă pretutindeni în mare măsură sub influenţa practicării profesiei sale, se realizează evoluţia gândirii mai întâi spre reprezentarea «sufletului» ca o entitate distinctă de corp, prezentă fie în spatele obiectelor naturale, fie în preajma sau înlăuntrul lor, într-o manieră asemănătoare aceleia în care în corpul omenesc se află ceva care-1 părăseşte în timpul visului, al leşinului şi al extazului sau în momentul morţii. Diferitele posibilităţi de raportare a acelor entităţi la lucrurile în spatele cărora se află, sau de care sunt într-un fel oarecare legate, nu pot fi discutate aici. Ele pot «sălăşlui» în preajma sau în interiorul unui obiect sau proces concret, rămânând mai mult sau mai puţin acolo. Sau invers: ele pot «poseda» cumva anumite procese şi categorii de lucruri, dispunând astfel hotărâtor de manifestarea şi eficacitatea acestora: acestea şi altele asemănătoare sunt reprezentările «animiste» propriu-zise. Sau ele se pot «încarna» temporar în lucruri: plante, animale sau oameni - un alt nivel, atins treptat, al abstractizării -, ori pot fi doar «simbolizate» de acestea - nivelul cel mai înalt, menţinut extrem de rar, al abstractizării -, ele însele fiind însă gândite oarecum ca fiinţe care trăiesc potrivit unor legi proprii, dar care de regulă sunt invizibile. între aceste stadii există fireşte trecerile şi combinaţiile cele mai variate. Deja prin formele de abstractizare mai simple pe care le-am numit la început sunt concepute în principiu forţe «supranaturale» care pot interveni în destinele oamenilor, aşa după cum un om intervine în cursul lumii sale exterioare. Nici «zeii» sau «demonii» nu sunt încă ceva personal sau ceva permanent, nici măcar întotdeauna ceva denumit în chip propriu. Un «zeu» poate fi conceput ca o forţă ce dispune de cursul unui proces concret («zeii momentani» ai lui Usener), la care nimeni nu se mai gândeşte ulterior, sau care revine în actualitate atunci când procesul respectiv se repetă. El poate fi deopotrivă acea forţă care după moartea unui mare erou emană cumva din acesta. Atât personificarea cât şi depersonalizarea pot fi în anumite cazuri actul ulterior. Apar atât zei lipsiţi de orice nume propriu, numiţi doar după Apariţia religiilor 13 procesul asupra căruia au putere, şi a căror denumire dobândeşte abia treptat, atunci când ea nu mai este înţeleasă lingvistic, caracterul unui nume propriu, cât şi invers, numele proprii ale marilor conducători sau ale profeţilor ajung să denumească forţe divine, un proces prin care, iarăşi, mitul îşi ia dreptul de a face din pure denumiri ale zeilor nume personale ale eroilor divinizaţi. Ca o anumită concepţie despre o «divinitate» să devină permanentă (aceasta fiind solicitată în situaţii asemănătoare de fiecare dată prin mijloace magice sau simbolice) depinde de conjuncturile cele mai deosebite, în primul rând însă de faptul dacă, şi de forma în care practica magică a vrăjitorului sau ataşamentul personal al unui potentat laic o receptează pe temeiul experienţelor personale. Noi înregistrăm aici, pur şi simplu ca rezultat al procesului, apariţia pe de o parte a «sufletului», pe de alta a «zeilor» şi a «demonilor», prin urmare a forţelor «supranaturale». Ordonarea relaţiilor acestora cu oamenii constituie câmpul activităţii «religioase». «Sufletul» nu este încă în acest context nici o entitate personală, nici una impersonală. Nu doar pentru că el este în variate feluri identificat în chip naturalist cu ceea ce dispare după moarte, cu ultima suflare sau cu pulsul inimii, în care el îşi are sediul şi prin a cărei consumare îţi poţi însuşi, de exemplu, curajul duşmanului. Ci mai ales pentru că adeseori el nu este deloc ceva unitar: sufletul care părăseşte omul în timpul visului este altceva decât cel care iese din el în timpul «extazului», când inima se zbate în gât, iar răsuflarea gâfâie, sau decât cel care-i locuieşte umbra, ori cel care după moarte se află în cadavru sau în preajma acestuia (atât timp cât mai rămâne ceva din el), ori cel care continuă să se manifeste cumva la locul sălaşului său obişnuit, văzând cu invidie şi cu mânie cum moştenitorii se bucură de ceea ce-i aparţinuse odinioară, sau apare urmaşilor în vis ori ca viziune, ameninţând ori sfătuind, ori poate intra fie într-un animal, fie într-un alt om, mai ales într-un copil nou-născut - toate acestea, după caz, aducând binefacere sau nenorocire. Faptul că «sufletul» este conceput ca o unitate autonomă în raport cu corpul este un rezultat neacceptat în întregime nici chiar în religiile bazate pe ideea de mântuire - lăsând de o parte 14 Sociologia religiei faptul că unele dintre acestea (budismul) resping tocmai această reprezentare. Specific acestei întregi dezvoltări nu este în primul rând personalitatea, lipsa personalităţii ori transpersonalitatea forţelor «supranaturale», cât faptul că acum nu doar acele lucruri şi fenomene care există şi se manifestă joacă un rol în viaţă, ci alături de acestea şi cele care «semnifică» ceva, tocmai pentru că «semnifică» ceva. Magia devine astfel dintr-o acţiune directă un sistem simbolic. Alături de teama fizică nemijlocită în faţa cadavrului - prezentă şi la animale - care a influenţat decisiv atât de des formele de înmormântare (aşezarea în poziţie ghemuită, incinerarea), apar mai întâi reprezentarea potrivit căreia sufletul mortului trebuie făcut inofensiv, deci că el trebuie constrâns prin magie fie să plece în altă parte, fie să se întoarcă în mormânt, precum şi ideea de a-i asigura acolo o existenţă suportabilă, sau de a-i înlătura invidia faţă de bunurile pe care le posedă cei vii, sau, în fine, ca aceştia să-şi asigure bunăvoinţa lui, pentru a trăi în linişte în preajma sa. Printre modalităţile de vrăjire a morţilor, ce au cunoscut variate modificări, consecinţa cea mai importantă din punct de vedere economic a avut-o reprezentarea potrivit căreia mortul trebuie să fie însoţit în mormânt de întreaga avuţie personală. Ea se reduce treptat la cerinţa ca, măcar o anumită perioadă după moartea sa, să se evite contactul cu proprietatea acestuia, deseori fiind necesară chiar evitarea, pe cât posibil, a utilizării propriei averi pentru a nu-i trezi invidia. Prescripţiile de doliu din China păstrează şi astăzi în întregime acest sens împreună cu consecinţele sale tot atât de iraţionale din punct de vedere economic şi politic, întrucât chiar şi îndeplinirea unei slujbe era socotită ca fiind o proprietate - prin veniturile de pe urma acesteia - ce trebuia evitată în perioada de doliu. însă când apare un imperiu al sufletelor, al demonilor şi al zeilor, ce are o existenţă transcendentă de neintegrat sensului cotidian, ci accesibilă în mod constant doar prin mijlocirea simbolurilor şi a semnificaţiilor - o existenţă care, în consecinţă, se prezintă ca o umbră şi permanent drept ceva pe de-a-ntregul ireal -, aceasta va avea la rândul său consecinţe asupra semnificaţiei artei magice. Dacă mai există ceva în spatele lucruri- Apariţia religiilor 15 lor şi fenomenelor reale, ceva specific, de felul unui suflet, ale cărui simptome sau doar simboluri sunt cele de mai sus, atunci trebuie să se caute a se influenţa nu simptomele sau simbolurile, ci forţa care se exprimă prin ele, şi anume prin mijloace care pot vorbi unui spirit sau unui suflet, deci care «înseamnă» ceva: prin simboluri. Mai apoi rămâne doar chestiunea forţei pe care cunoscătorii profesionişti ai aceste simbolici sunt în stare să o confere credinţei lor şi modelării acesteia prin gândire, prin urmare poziţiei decizionale pe care ei o cuceresc în interiorul comunităţii, în funcţie de semnificaţia magiei ca atare pentru specificul economiei şi de puterea organizaţiei, pe care sunt ei în stare să şi le procure - astfel, în cele din urmă, un val de activitate simbolică îngroapă naturalismul originar. Aceasta are ulterior consecinţe dintre cele mai importante. Dacă mortul este accesibil doar prin acţiuni simbolice, iar zeul se manifestă doar prin intermediul simbolurilor, el va putea fi satisfăcut prin simboluri în locul a ceea ce este real. Pâinea falsă, figurine ale femeilor şi servitorilor înlocuiesc jertfa reală: cei mai vechi bani de hârtie nu aveau funcţia de a-i plăti pe cei vii, ci pe morţi. La fel stau lucrurile şi în relaţiile cu zeii sau demonii. Tot mai multe lucruri şi fenomene atrag în afara eficacităţii lor concrete, sau presupuse a le aparţine în mod real, şi «semnificaţii», iar printr-o acţiune simbolică se urmăreşte atingerea unor efecte reale. Deja fiecare comportament pur magic, în sens naturalist, ca unul care s-a dovedit a fi eficace, este repetat, fireşte, în mod riguros în forma în care a fost deja încercat. Or, aceasta se extinde asupra întregului domeniu al semnificaţiilor simbolice. Cea mai mică abatere de la ceea ce a fost verificat o poate face ineficace. Toate compartimentele activităţii umane sunt atrase în acest cerc magic de natură simbolică. De aceea sunt tolerate mai uşor cele mai mari contradicţii în privinţa concepţiilor de natură strict dogmatică (chiar şi în interiorul religiilor raţionalizate) decât înnoirile simbolicii, care pun în pericol rezultatul magic al acţiunii sau - concepţie care apare o dată cu acest simbolism - ar putea trezi mânia zeului ori a sufletului vreunui strămoş. întrebări de genul dacă semnul crucii trebuie făcut cu două sau cu trei degete au fost motivul esenţial încă în vremea schismei 16 Sociologia religiei din cadrul Bisericii ruse în secolul XVII. Ideea că prin omiterea zilei pe care o patronează, într-un an ar fi ofensaţi în mod periculos două duzini de sfinţi, împiedică şi astăzi adoptarea calendarului gregorian în Rusia1. Cântatul fals în cursul cântecelor şi al dansurilor rituale ale magicienilor indieni, atrăgea după sine uciderea imediată a respectivului pentru a potoli vraja cea rea sau mânia zeului. Stereotipia religioasă a produselor artei plastice, cea mai veche formă de stilizare, este condiţionată atât în mod direct prin reprezentări magice, cât şi indirect prin realizarea specializată care apare ca urmare a semnificaţiei magice a produsului. Această realizare pune deja pe primul plan creaţia după un model ideal în locul creaţiei după un obiect natural; cât de mare era importanţa elementului religios în acest proces se vădeşte de pildă în Egipt prin aceea că devalorizarea religiei tradiţionale, datorită avântului monoteist a lui Amenophis al IV-lea (Echnaton), face loc de îndată naturalismului, întrebuinţarea magică a scrierii simbolice, dezvoltarea oricărui tip de mimică şi dans ca un simbolism aşa-zicând homeopatic, apotropaic, exorcist sau magic-constrângător, stereotiparea suitei de sunete admise sau, cel puţin, a suitei de sunete fundamentale («râga» în India, în opoziţie cu coloritul) înlocuirea metodelor de vindecare empirice adesea destul de dezvoltate (care, din perspectiva simbolismului şi a concepţiei animiste despre posedare, erau de fapt doar o vindecare a simptomelor) printr-o metodă raţională (din perspectiva acestor concepţii) de terapie exorcizantă sau simbolic homeopată - între ele existând un raport de felul celui dintre astrologie şi calcularea empirică a calendarului (ambele ivite din aceeaşi rădăcină) - toate acestea aparţin aceluiaşi domeniu de fenomene, de o importanţă extraordinară pentru dezvoltarea conţinutului culturii, domeniu pe care însă nu-1 putem discuta aici mai în amănunt. Cea dintâi influenţă, deopotrivă fundamentală, a sferei de reprezentări religioase asupra modului de viaţă şi a economiei, este prin urmare aceea de a produce stereotipuri. Orice modificare a unui obicei, îndeplinit cumva sub protecţia forţelor transcendente, poate afecta interesele spiritelor şi ale zeilor. Ca ur- 1. înainte de 1914. Apariţia religiilor 17 mare, incertitudinilor fireşti şi obstacolelor pe care le întâlneşte orice înnoitor, religia le adaugă astfel piedici însemnate: sacrul este invariabilul ca atare. Concret, trecerile de la naturalismul preanimist la simbolism au un caracter cu totul fluid. Atunci când duşmanului răpus i se smulge inima din piept, i se extirpă organele genitale sau i se scoate creierul din craniu - ţeasta sa fiind expusă în propria casă, ori venerată ca un preţios dar de nuntă -, iar aceste părţi corporale sau cele ale unor animale deosebit de rapide sau de puternice sunt consumate, se crede efectiv că astfel îţi poţi însuşi nemijlocit forţele respective. Dansul războiului este în primul rând un produs al agitaţiei emoţionale dinaintea luptei, iscate din teamă şi furie, iar el produce direct extazul eroic: în acest sens nici el nu are un caracter simbolic, însă în măsura în care el - oarecum în felul acţiunilor noastre vrăjitoreşti «de natură simpatetică» - anticipează prin mimă victoria, trebuind s-o garanteze astfel magic, şi-n măsura în care acea ucidere a animalelor şi a oamenilor capătă forma unor ritualuri fixe, iar spiritele şi zeii tribului propriu sunt invitaţi să participe la ospăţ, în sfârşit în măsura în care cei care participă la consumarea unui animal se cred a fi strâns înrudiţi, întrucât «sufletul» acestuia se strămută în ei, ne aflăm la un pas de trecerea în «câmpul simbolic». Modul de gândire care stă la baza sferei de reprezentări simbolice pe deplin dezvoltate a fost denumit «gândire mitică», căutân-du-se ulterior caracterizarea mai îndeaproape a specificului acesteia. Noi nu ne putem ocupa aici de ea, doar un specific important al respectivului mod de gândire fiind pentru noi important în acest context: semnificaţia analogiei în forma ei cea mai pregnantă, aceea a parabolei. Aceasta pentru că ea, având o influenţă îndelungată, a dominat nu doar formele de expresie religioasă, ci şi gândirea juridică mergând până la felul în care erau tratate prejudiciile în cadrul concepţiilor strict empirice ale dreptului, făcând cu greu loc formării silogistice a conceptelor prin subsumare raţională. Originea acestei gândiri analogice este magia raţionalizată simbolic, care se bazează în întregime pe ea. 18 Sociologia religiei Nici «zeii» nu sunt reprezentaţi de la început ca fiinţe «antropomorfe». Ei dobândesc forma lor esenţială de fiinţe perene, fireşte abia după ce este depăşită reprezentarea pur naturalistă - ce se reflectă încă în Vede - conform căreia, de pildă, focul concret este divinitatea sau corpul unei divinităţi concrete a focului, în favoarea celei potrivit căreia zeul - identic sieşi permanent - fie este posesorul focului, pe care-1 oferă şi de care dispune, fie se întrupează de fiecare dată în el într-un anume fel. Această reprezentare abstractă se fixează cu adevărat abia printr-o activitate continuă consacrată uneia şi aceleiaşi divinităţi, printr-un «cult» şi prin legătura sa cu un grup stabil de oameni, cu o comunitate permanentă pentru care ea dobândeşte atare semnificaţii în virtutea caracterului său imuabil. Vom reveni mai târziu asupra acestui proces. O dată ce continuitatea formelor zeităţilor a fost asigurată, gândirea celor chemaţi să se ocupe de ele se poate orienta acum spre ordonarea sistematică a acestor domenii de reprezentări. «Zeii» prezintă adeseori - nu numai în cazul unor slabe diferenţieri sociale - o interpenetrare dezordonată a unor creaţii accidentale păstrate întâmplător datorită cultului. Nici zeii vedici nu formează o comunitate ordonată de zei. însă regula este ca, de îndată ce s-a atins un anumit nivel, foarte diferit de la un caz la altul, pe de-o parte de gândire sistematică în ceea ce priveşte practica religioasă, iar pe de alta de raţionalizare a vieţii în genere, împreună cu cerinţele ei tipice tot mai numeroase în ceea ce priveşte manifestările divinităţilor, să se treacă la «formarea panteonului», respectiv pe de-o parte la specializarea şi caracterizarea riguroasă a formelor divinităţilor, şi pe de alta la înzestrarea lor cu atribute stabile, laolaltă cu o anumită delimitare reciprocă a «competenţelor» lor. însă în acest context personificarea tot mai antropomorfizantă a figurilor divine nu este deloc identică, nici paralelă cu delimitarea crescândă şi caracterul tot mai stabil al competenţelor. Adeseori dimpotrivă. Competenţele zeilor romani sunt incomparabil mai stabil şi mai clar delimitate decât cele ale figurilor divinităţilor greceşti; dimpotrivă, umanizarea şi reprezentarea plastic-intuitivă a celor din urmă, ca veritabile «personalităţi», a mers cu mult mai departe de- Apariţia religiilor 19 cât în religia romană genuină. Motivul sociologic esenţial constă, în acest caz, în faptul că reprezentarea romană originară cu privire la transcendenţă a rămas, în structura sa generală, mult mai puternic aceea a unei religii naţionale ţărăneşti şi a unei caste de proprietari, pe câtă vreme cea grecească, dimpotrivă, a fost expusă evoluţiei spre o cultură cavalerească mter-locală, aşa cum era aceea a epocii homerice cu divinităţile sale eroice. Preluarea parţială a acestor concepţii şi influenţa lor indirectă asupra spaţiului roman nu au adus nici o modificare caracterului naţional al religiei, multe dintre acelea dobândind aici doar o existenţă estetică, în timp ce tradiţia romană şi trăsăturile sale esenţiale s-au menţinut neatinse în practica rituală, raportându-se negativ - din motive ce vor fi discutate mai încolo -, chiar faţă de religiozitatea orgiastic-extatică şi cea a misterelor, spre deosebire de elenism. Fireşte însă că orice ramificare a acţiunilor magice este mult mai puţin elastică decât «competenţa» unui «zeu» gândit ca persoană. Religia romană a rămas religio, cu alte cuvinte (indiferent dacă acest cuvânt se deduce etimologic din religare sau relegere): fixare la formula cultică verificată şi «luarea în considerare» a numinalului de orice fel, oriunde s-ar manifesta el. Alături de tendinţa spre formalism, fundamentată aici, religiozitatea specific romană a sprijinit, în raport cu elenismul, şi o altă particularitate importantă: impersonalul are o afinitate intrinsecă cu ceea ce este obiectiv-raţional. întreaga viaţă cotidiană a romanului şi orice act al activităţii sale erau, prin religio, înconjurate de o cazuistică sacral-juridică, ce îi ocupa, strict cantitativ, atenţia aidoma legilor rituale ale evreilor şi hinduşilor şi dreptului sacral taoist al chinezilor. Numărul divinităţilor enumerate în cadrul aşa-numitelor indigitamenta clericale este nelimitat sub aspectul specializării lor obiective: nu doar fiecare activitate, dar chiar fiecare componentă concretă a acesteia se află sub influenţa unor nu-mina anumite, şi din precauţie, cu ocazia tuturor actelor importante, alături de dii cerţi (care erau fixaţi tradiţional în semnificaţia lor cauzală şi în competenţa lor) trebuiau invocaţi şi veneraţi şi cei care, din această perspectivă, erau echivoci (incerţi) şi cei ale căror sex şi acţiune sau existenţă erau îndoielnice (pentru anumite activităţi 20 Sociologia religiei agricole chiar o duzină din rândul primei categorii). Aşa după cum romanilor extazul (în latină: superstiţiei) grecilor le apărea ca o aba-lienatio mentis potrivnică ordinii, tot astfel pentru greci această cazuistică a religiei romane (şi a celei etrusce, care mergea şi mai departe în această privinţă) era o deisidaimonie impusă. Grija pentru satisfacerea acelor numina acţiona în sensul descompunerii prin gândire a tuturor activităţilor individuale în acte parţiale ce pot fi identificate conceptual, fiecăreia dintre acestea atribuindu-i-se câte un numen sub a cărui protecţie specială se afla. Analogii se găsesc în India şi-n alte părţi, însă, pentru că atenţia practicii rituale se concentra cu totul asupra acestui lucru nicăieri numărul de numina obţinut prin analiza pur conceptuală, deci prin abstractizarea raţională (şi care trebuiau să devină indigene), nu este atât de mare ca la romani. Specificul astfel condiţionat al practicii vieţii romane rezidă - şi-n aceasta constă opoziţia, de pildă, faţă de efectul ritualurilor iudaice şi asiatice - în cultivarea permanentă a unei cazuistici sacral-juridice, raţionale din perspectivă practică - un fel de jurisprudenţă cautelară -, şi în tratarea acestor chestiuni întrucâtva ca probleme avocăţeşti. Dreptul sacral a ajuns astfel părintele gândirii juridice raţionale şi încă istoriografia lui Titus Livius, de pildă, nu contrazice acel specific al romanilor condiţionat religios atunci când, faţă de pragmatica iudaică, dovada «corectitudinii» - din punct de vedere social şi statal-juridic - a înnoirilor diferitelor instituţii se află pentru ea pretutindeni în centrul atenţiei: nu e vorba de păcat, pedeapsă, ispăşire, salvare, ci de probleme de etichetare juridică. în ce priveşte reprezentările despre divinitate de care ne ocupăm aici, aceste procese de antropormorfizare care se desfăşoară parţial paralel, parţial contrar, sunt corelate pe de-o parte cu modul delimitării competenţelor şi pe de alta cu genurile divinităţilor existente deja, dar ambele poartă în sine tendinţa către o raţionalizare tot mai puternică atât a modalităţii de venerare a divinităţii, cât şi a conceptelor despre divinitate. A trece în revistă aici speciile concrete de zei şi demoni oferă un slab interes din perspectiva scopurilor pe care ni le-am propus, deşi, sau mai degrabă pentru că ele sunt firesc condiţionate, aidoma vo- Apariţia religiilor 21 cabularului unei limbi, în mod direct mai ales de situaţia economică şi de destinele istorice ale fiecărui popor. întrucât ele ne rămân obscure, adeseori nu se mai poate şti de ce, din tipurile diferite de divinităţi, tocmai acestea şi-au afirmat întâietatea. Aceasta poate depinde de obiecte naturale importante pentru economie, începând cu stelele, sau de procese organice pe care, fiind în posesia ori sub influenţa zeilor sau a demonilor, le produc sau le împiedică: boală, moarte, naştere, foc, secetă, ploaie, furtună, lipsa recoltei. în funcţie de semnificaţia economică precumpănitoare a unor anumite evenimente concrete, un zeu oarecare poate dobândi primatul în cadrul panteonului, ca de pildă zeul cerului care după împrejurări este conceput fie ca stăpân al luminii şi căldurii sau, mai cu seamă pentru crescătorii de vite, ca zeu al fecundităţii. Faptul că venerarea zeităţilor chtoniene (Pământul Mamă) presupune în general o relativă importanţă conferită agriculturii, este clar, însă ele nu apar totuşi întotdeauna simultan. De asemenea, nu se poate afirma că divinităţile cereşti - ca reprezentanţi ai unui tărâm de dincolo propriu eroilor, foarte adesea localizat în cer - au fost pretutindeni zeităţi ale nobililor în opoziţie cu zeităţile pământeşti ale agricultorilor. Cu atât mai puţin că Pământul Mamă ca divinitate ar reflecta ordinea gintei matriliniare. în orice caz zeităţile chtoniene, care influenţează pierderea recoltei, au de regulă un caracter local şi popular mai pronunţat decât celelalte. Şi-n orice caz preeminenţa divinităţilor cereşti personale, care sălăşluiesc dincolo de nori sau pe crestele munţilor, faţă de zeităţile pământene este condiţionată foarte des de dezvoltarea culturii cavalereşti având tendinţa de a favoriza accesul zeităţilor pământene originare printre locuitorii cerului. Divinităţile chtoniene - atunci când agricultura este predominantă - întrunesc de obicei două semnificaţii: ele controlează pierderea recoltei dăruind bogăţia şi sunt stăpânii morţilor îngropaţi în pământ. De aceea cele două interese fundamentale din perspectivă practică, bogăţia şi destinul de după moarte, depind, de exemplu în misterele de la Eleusis, de acestea. Pe de altă parte zeii cereşti au în stăpânire mersul stelelor. Legile fixe de care acestea sunt evident legate permit extrem de des stăpânilor lor să devină promotori a tot ceea ce are 22 Sociologia religiei sau ar trebui să aibă reguli fixe, mai ales în ce priveşte inventarea dreptului şi a bunelor moravuri. Semnificaţia obiectivă tot mai accentuată şi reflexia subiectivă cu privire la componentele tipice şi la modalităţile de acţiune conduc la o specializare obiectivă. Şi anume, fie într-un chip cu totul abstract, ca în cazul zeilor care patronează «mânatul vitelor» şi a multora asemănători din India, fie spre o specializare calitativă după finalităţile interne specifice ale activităţii, precum rugăciunea, pescuitul, aratul. Exemplul clasic pentru această formă de constituire a zeilor - deja destul de abstractă - este concepţia cea mai înaltă a panteonului zeilor vechii Indii: Brahma, «domnul rugăciunii». Aşa după cum preoţii brahmani au monopolizat aptitudinea rugăciunii eficace, adică a unei constrângeri magice a zeilor, tot astfel acest zeu monopolizează acum puterea asupra eficacităţii rugăciunii şi astfel, în mod consecvent, asupra a ceea ce este mai important pentru orice activitate religioasă; el devine, în cele din urmă, chiar dacă nu zeul unic, totuşi zeul cel mai înalt. într-un chip obscur, ca zeu al «începutului» cel bun care hotărăşte totul, Ianus a dobândit la Roma o importanţă relativ universală. însă, aşa după cum nu există nici o activitate individuală care să nu-şi aibă zeul său special, tot astfel nu există nici una socială lipsită de un asemenea zeu sau care să nu aibă nevoie de el, dacă socializarea trebuie asigurată constant. Ori de câte ori o uniune sau o asociere nu apare ca rezultat al puterii personale a unui autocrat individual, ci, ca o «uniune» propriu-zisă, ea are nevoie de zeul său special. Lucrul este valabil în primul rând pentru asocierea pe care o constituie familia şi tribul. Aici contactul cu spiritele strămoşilor (reali sau fictivi) este datul căruia i se asociază atât numina cât şi zeităţile vetrei şi ale focului din vatră. Gradul de însemnătate ce revenea cultului lor practicat de capul familiei, respectiv al lui gens, este extrem de variat din perspectivă istorică fiind dependent de structura şi de semnificaţia practică a familiei. De regulă, o dezvoltare plenară mai ales a cultului strămoşilor casei este însoţită de o structură patriarhală a comunităţii familiale, întrucât doar aceasta aşază familia şi în centrul intereselor masculine. însă cele două, aşa cum o demonstrează deja exem- Apariţia religiilor 23 plul lui Israel, nu sunt asociate pur şi simplu, întrucât se poate ca zeii altor uniuni, mai ales de natură politică ori religioasă, sprijiniţi de puterea preoţilor, să dea la o parte sau chiar să suprime cultul familial şi funcţia de preot a capului de familie în cadrul acesteia. Acolo unde forţa şi importanţa lor persistă neîntrerupt, acestea reprezintă, fireşte, o legătură extraordinar de puternică, strict personală care uneşte trainic familia şi ginta, fiind strict exclusivistă cu ceea ce se află în afara ei şi influenţând în profunzime relaţiile economice interne ale comunităţilor familiale. Toate raporturile juridice din cadrul familiei, legitimitatea soţiei şi a moştenirii, poziţia fiilor faţă de tată şi a fraţilor unul faţă de celălalt, sunt astfel determinate implicit şi fixate într-o formă stereotipă. Gravitatea religioasă a destrămării căsătoriei din perspectiva familiei şi a tribului constă în aceea că astfel un individ care nu este o rudă de sânge dobândeşte posibilitatea de a aduce sacrificii strămoşilor comunităţii şi de a isca astfel mânia acestora împotriva rudelor de sânge. Căci zeii şi numina unei uniuni strict personale dispreţuiesc sacrificiile aduse de cei care nu sunt în drept să o facă. Aplicarea rigidă a principiului înrudirii pe linie paternă, acolo unde există, se află desigur într-o strânsă corelaţie cu această situaţie. Tot astfel şi celelalte probleme legate de legitimitatea preoţească a capului de familie. Dreptul succesoral, îndeosebi dreptul succesoral individual al celui mai în vârstă sau favorizarea acestuia, are la bază, alături de motivele militare şi economice, de regulă şi aceste motive sacrale. Mai ales comunitatea familială şi tribală din Asia de Est (cea chineză şi cea japoneză), iar în Occident cea romană îşi datorează supravieţuirea structurii lor patriarhale în mijlocul atâtor transformări ale condiţiilor economice, îndeosebi acestor temeiuri sacrale. Acolo unde există această constrângere religioasă a comunităţii familiale şi a tribului, asocierile mai largi, mai ales cele politice, pot avea doar următoarele caractere: 1. fie acela al unei confederaţii sfinţite sacral de triburi (reale sau fictive); 2. fie acela al unei dominaţii patrimoniale, construite după modelul unei dominaţii familiale moderate a unei mari gospodării (regale) asupra aceleia a «supuşilor». în cel de-al doilea caz, consecinţa este că strămoşii, numina, genii sau zeii per- 24 Sociologia religiei sonali ai acelei gospodării puternice se asociază zeilor familiali ai gospodăriilor supuşilor şi legitimează sacral poziţia conducătorului. Acesta este cazul în Asia de Est, în China în combinaţie cu monopolizarea cultului spiritelor superioare ale naturii de către împărat ca preot suprem. Rolul sacral al unui genius de princeps roman urma să realizeze ceva asemănător, împreună cu admiterea universală (astfel condiţionată) a persoanei imperiale în cultul laic. în primul caz apare dimpotrivă, un zeu special al uniunii politice ca atare. Un astfel de zeu era Jahve. Faptul că el era un zeu al confederaţiei - conform tradiţiei, originar un zeu al uniunii dintre evrei şi midianiţi -, a dus la consecinţa extrem de importantă că relaţia sa faţă de poporul israelit, care 1-a preluat prin jurământ o dată cu confederaţia politică şi cu ordinea sacrală a relaţiilor sale sociale, avea valoarea unui berith, a unei relaţii contractuale impuse de către Jahve şi acceptate prin supunere - din care rezultau din partea partenerului uman datorii rituale, sacral-juridice şi etico-sociale, iar din partea celui divin promisiuni foarte clare - şi al cărei caracter de nestrămutat, oamenii, prin forme adresate unui zeu cu o putere excepţională, se puteau simţi îndreptăţi a i-1 reaminti. Caracterul de promisiune cu totul specific al religiozităţii israelite, care, cu aceeaşi intensitate, în ciuda oricăror alte analogii, nu revine în nici o alta, şi-a avut aici cea dintâi rădăcină. Dimpotrivă, fenomenul potrivit căruia constituirea unei uniuni politice determină supunerea faţă de un zeu al uniunii este universal. Sinecismul mediteranean, cu toate că nu este în mod necesar o creaţie nouă, este totuşi noua constituire a unei comunităţi de cult patronată de o zeitate a polis-ulm. Polis-ul este, într-adevăr, purtătorul clasic al fenomenului important care este «zeul local» politic, însă nu este deloc unicul. Dimpotrivă, orice uniune politică de durată îşi are zeul său special, care garantează succesul activităţii politice a uniunii. în faza dezvoltării depline el este cu totul exclusivist faţă de exterior. El acceptă, cel puţin în principiu, sacrificii şi rugăciuni doar de la membrii uniunii. Cel puţin aşa ar trebui să facă. întrucât nu poţi fi sigur niciodată de aceasta, trădarea felului în care el poate fi influenţat eficient este condamnată aspru. Străinul nu numai că nu este un tovarăş politic, Apariţia religiilor 25 el nu este nici semen religios. Şi nici zeul cu nume şi atribute identice al unei alte uniuni nu este acelaşi cu cel al uniunii proprii. Iuno-na veientinilor nu este Iunona romanilor, la fel cum pentru napolitani Madona unei capele nu se identifică cu cea a alteia: pe una o venerează, pe cealaltă o dispreţuieşte şi o înjură atunci când îi ajută pe concurenţi. Sau el caută să le-o facă ostilă. Zeilor duşmanului li se promite adoptarea şi venerarea în propria ţară, dacă-1 vor părăsi pe duşman (evocare Deos), aşa cum a făcut de pildă Camillus înaintea cetăţii Veii. Sau zeii sunt furaţi ori cuceriţi. Doar că aceasta nu este pe placul oricărui zeu. Ţara cucerită a lui Jahve aduce plăgi asupra filistinilor. De regulă, victoria proprie înseamnă şi victoria zeului propriu mai puternic asupra zeului străin mai slab. Nu orice zeu al unei uniuni politice este un zeu local legat de sediul, conducerii uniunii doar geografic. Descrierea pribegiei prin pustiu a lui Israel anticipează şi simbolizează pribegia poporului evreu, aşa după cum larii familiei romane îşi schimbă locul o dată cu aceasta. O caracteristică specifică lui Jahve - în opoziţie cu acea descriere - este de a fi un zeu care acţionează «din depărtare», respectiv de pe muntele Sinai, pe care-1 locuieşte ca zeu al poporului - o divinitate care se arată din mijlocul furtunii doar o dată cu grijile legate de războiul poporului cu mulţimile (Zebaoth). Se admite, pe bună dreptate, că această calitate specifică a «acţiunii de la distanţă» ce rezultă din acceptarea de către Israel a unui zeu străin a avut un rol însemnat în dezvoltarea reprezentării lui Jahve ca o divinitate universală şi omniprezentă. Căci, de regulă, calitatea unui zeu de a fi zeu local şi chiar «monolatria» exclusivă pe care acesta o pretinde uneori adepţilor săi nu sunt de loc calea către monoteism, ci, dimpotrivă, adesea o întărire a particularismului divinităţilor. Şi invers, dezvoltarea zeităţilor locale înseamnă o întărire deosebită a particularismului politic. Mai ales pe terenul polis-ului. Având un caracter exclusivist spre exterior, aidoma unei biserici în raport cu alta, respingând cu totul formarea unui cler unitar în măsură să adune laolaltă diferitele uniuni, polisul rămâne, sub dominaţia acestuia (în opoziţie cu statul nostru gândit ca «instituţie»), o uniune în esenţă personală, de indivizi care participă la cultul comun al zeităţii 26 Sociologia religiei oraşului, structurat la rândul său în uniuni personale de cult al divinităţilor tribului, gintei şi al familiei, care sunt, iarăşi, reciproc exclusiviste în raport cu cultele lor speciale. Ele sunt însă exclusiviste şi în interior faţă de cei care se află în afara tuturor acestor uniuni de cult speciale ale tribului sau familiilor. Atenianul care nu are un zeu al casei (Zeus Herkaios) este lipsit de dreptul de a practica o funcţie administrativă oarecare, aşa cum se întâmplă la Roma cu cel care nu aparţine uniunii strămoşilor (patres). Funcţionarul plebeu (tribunus plebis) era legitimat doar prin depunerea unui jurământ faţă de oameni (sacro sanctus), nu avea auspicii şi de aceea nici un imperium legitim, ci doar o «potestas». Dependenţa locală a divinităţii uniunii atinge gradul cel mai înalt de dezvoltare acolo unde teritoriul uniunii ca atare are un caracter sacru datorită divinităţii. Acesta este tot mai mult cazul Palestinei în raport cu Jahve, încât celui care trăieşte în străinătate şi vrea să participe la uniunea de cult şi la venerarea lui Jahve, tradiţia îi impune să-şi aducă o cantitate oarecare de pământ din Palestina. Apariţia divinităţilor propriu-zis locale nu este legată doar de o aşezare stabilă, ci şi de alte premise care învestesc uniunea locală cu semnificaţii politice. Tipul uniunii locale şi al zeului ei local au cunoscut de regulă o dezvoltare deplină în incinta oraşului ca uniune politică autonomă având drepturi corporative şi o existenţă independentă de curtea princiară şi de persoana conducătorului. De aceea nu întâlnim aşa ceva în India, în estul Asiei, în Iran, şi doar într-o mică măsură sub forma zeităţii tribale în nordul Europei. Dimpotrivă, în Egipt, deja în stadiul religiozităţii zoolatre, această realitate este prezentă în exteriorul domeniului organizaţiilor juridice orăşeneşti sprijinind împărţirea în provincii. De la oraşele-state divinitatea locală s-a răspândit asupra confederaţiilor precum cele ale israeliţilor, ale aitolilor etc, orientate după modelul acelora. Din perspectiva istoriei ideilor această concepţie cu privire la uniune ca purtător al cultului local este un element intermediar între considerarea pur patrimonială a acţiunii politice comunitare şi ideea strict obiectivă a instituţiei şi a uniunii realizate cu un scop anume, de pildă ideea modernă a «Corporaţiei teritoriale». Apariţia religiilor 27 Nu doar uniunile politice, ci şi asociaţiile profesionale îşi au zeităţile speciale ori sfinţii specifici. Ele lipsesc încă în întregime în panteonul vedic, corespunzător nivelului economiei. Dimpotrivă vechiul zeu egiptean al scrisului este deopotrivă un semn al accentuării birocratizării, aşa după cum răspândirea pe întreg pământul a zeităţilor şi sfinţilor speciali indică diviziunea profesională tot mai accentuată a negustorilor şi a tuturor tipurilor de meşteşugari. Chiar în secolul al XlX-lea armata chineză a impus canonizarea propriului zeu al războiului: un simptom al conceperii militarului ca o «vocaţie» alături de altele. Şi asta în opoziţie cu zeităţile războiului din antichitatea mediteraneană şi ale mezilor, care sunt permanent importante zeităţi naţionale. Pe cât de modelate sunt personalităţie zeilor de condiţiile existenţei naturale şi sociale, pe atât de variate sunt şansele unui zeu de a cuceri primatul în cadrul panteonului sau, în cele din urmă, monopolul asupra substanţei divine. Strict «monoteiste» sunt în fond doar iudaismul şi Islamul. Condiţia fiinţei sau a fiinţelor divine cele mai înalte, atât din hinduism cât şi din creştinism, reprezintă camuflări teologice ale faptului că un interes religios extrem de important şi cu totul aparte - mântuirea prin întruparea ca om a unui zeu - a stat în calea monoteismului strict. Mai ales că drumul spre monoteism, a cărui parcurgere a avut consecinţe extrem de variate, nu a suprimat nicăieri în mod durabil prezenţa lumii spiritelor şi a demonilor - nici chiar în cadrul Reformei-, ci doar a subordonat-o, teoretic cel puţin, necondiţionat supremaţiei zeului unic. Din punct de vedere practic însă chestiunea a fost şi este întotdeauna cine afectează mai puternic interesul individului în sfera vieţii cotidiene -zeul care, teoretic, este «cel mai înalt» sau spiritele şi demonii «inferiori»? Dacă cei din urmă îndeplinesc acest rol, atunci religiozitatea cotidiană este determinată precumpănitor de relaţia faţă de ei; şi asta indiferent de felul în care arată conceptul oficial al divinităţii din cadrul religiei raţionalizate. Acolo unde există un zeu local politic primatul revine, fireşte, adeseori acestuia. Atunci cînd în interiorul unei diversităţi de comunităţi sedentare care au păşit pe calea configurării zeilor locali, perimetrul uniunii pontice se extinde prin 28 Sociologia religiei cucerire, urmarea este, de regulă, faptul că diferitele zeităţi locale ale comunităţilor contopite se reunesc într-o totalitate. înlăuntrul acesteia apare specializarea lor originară sau, cu o pregnanţă foarte variată, şi o specializare determinată între timp prin noile experinţe legate de sfera lor de influenţă specifică, conform diviziunii muncii. Zeul local al sediului politic şi religios cel mai important, cum au fost Marduk în Babei, Ammon în Theba, suie atunci la rangul de primă zeitate, pentru ca în cazul unei eventuale prăbuşiri sau a mutării reşedinţei să dispară iarăşi, precum Assur o dată cu declinul Imperiului asirian. Căci acolo unde asocierea politică efectivă are valoarea unei uniuni protejate de către divinitate, o asemenea unitate politică apare ca fiind nesigură atâta timp cât şi zeii membrilor individuali nu sunt încorporaţi şi socializaţi, adesea chiar recunoscuţi printr-un sinod local: ceea ce era curent în această privinţă în Antichitate, s-a repetat în timpul Imperiului rus unificat, o dată cu transportarea moaştelor sfinţilor importanţi din catedralele de provincie în capitală. Combinaţiile posibile ale diferitelor principii de formare a panteonului şi a primatului în cadrul acestuia sunt nenumărate, iar formele zeilor de cele mai multe ori tot atât de labile în privinţa componenţelor lor, precum funcţionarii structurilor patrimoniale. Delimitarea competenţelor se asociază cu deprinderea ataşamentului religios faţă de un zeu special, a cărui putere a fost verificată concret, sau curteniei faţă de zeul căruia tocmai i te adresezi, de a-1 trata ca având funcţii universale, prin urmare de a-1 învesti cu toate funcţiile posibile atribuite de regulă altor zei: aşa numitul «henoteism», pe care Max Muller îl socoteşte pe nedrept ca o etapă a dezvoltării economice. în ce priveşte constituirea primatului, o importanţă deosebită o au momentele strict raţionale. Acolo unde apare un grad înalt de stabilitate a anumitor prescripţii, de orice tip ar fi ele -foarte adesea: rituri religioase stereotipe extrem de puternice în privinţa regularităţii lor -, şi când stabilitatea e conştientizată de gândirea religioasă raţională, acele zeităţi ce prezintă cele mai stabile reguli în comportamentul lor, deci zei ai cerului şi ai astrelor, au de regulă şanse pentru dobândirea primatului. în religiozitatea Apariţia religiilor 29 cotidiană aceste zeităţi - care influenţează fenomene naturale foarte generale, pe care, de aceea, speculaţia metafizică le socoteşte extrem de importante, uneori chiar creatoare ale lumii, tocmai pentru că aceste fenomene naturale nu oscilează prea mult în cursul lor, şi ca urmare, în practica cotidiană, nu trezesc nevoia practică de a fi influenţate prin mijloacele vrăjitorului şi ale preotului - nu joacă de regulă un rol important. Este posibil ca un zeu să modeleze decisiv întreaga religiozitate a unui popor (precum Osiris în Egipt), atunci când el corespunde unui interes religios extrem de puternic -în acest caz unul soteriologic - fără a dobândi totuşi primatul în cadrul panteonului. Ratio pretinde întâietatea zeităţilor universale, iar constituirea oricărui panteon urmează într-o măsură oarecare şi principii sistematic-raţionale, întrucât şi ea se află permanent sub influenţa fie a unui raţionalism profesional specific preoţilor, fie a năzuinţei raţionale spre ordine specifică oamenilor în această lume. Şi mai ales legătura menţionată mai sus, dintre legitatea raţională a cursului stelelor, garantată printr-o ordine divină, şi caracterul de nestrămutat al ordinii sacre de pe pământ, face din ele păzitorii legitimi ai acestor două lucruri de care depind în comunitatea socială atât economia raţională cât şi dominaţia sigură şi ordonată a normelor sacre. Interesaţi deşi susţinători ai acestor norme sacre sunt în primul rând preoţii şi de aceea concurenţa dintre divinităţile cereşti Varuna şi Mitra, care protejează ordinea sacră, şi zeul furtunii Indra, mânuitorul armelor şi omorâtorul de monştri, este un simptom al concurenţei dintre preoţimea care năzuieşte către o ordine stabilă şi o stăpânire organizată a vieţii şi puterea aristocraţiei războinice, pentru care zeul eroilor însetat de fapte şi iraţionalitatea străină ordinii specifice aventurii şi destinului reprezintă raportări adecvate faţă de forţele supranaturale. Vom mai întâlni manifestarea acestei opoziţii importante în diferite contexte. Regulile sacre, clar sistematizate aşa cum le propagă clerul (India, Iran, Babilon), şi relaţiile ordonate raţional dintre supuşi, aşa cum le creează un stat birocratic (China, Babilon), sunt, de obicei, condiţia avansării în panteon a zeităţilor cereşti sau astrale. Dacă în Babilon religiozitatea devine din ce în ce mai clar o credinţă în influenţa dominantă a astrelor, în 30 Sociologia religiei special a planetelor, asupra tuturor lucrurilor, începând cu zilele săptămânii şi ajungând până la destinul din viaţa de apoi, şi astfel un fatalism astrologie, aceasta este, în primul rând un produs al ştiinţei târzii a clerului, străină încă religiei naţionale a statului liber din punct de vedere politic. Un stăpân sau un zeu al panteonului nu este în sine încă un zeu al lumii «universal» şi internaţional. Dar el este, fireşte, în drum spre această poziţie. Orice gândire evoluată ce are ca obiect zeii pretinde tot mai mult ca existenţa şi calitatea unei entităţi concepute ca zeitate să aibă un caracter stabil, zeul fiind în acest sens «universal». Şi filosofii Eladei au interpretat zeităţile descoperite aiurea ca zeităţi ale panteonului propriu, destul de bine organizat, de altfel. Tendinţa acelei universalizări creşte o dată cu preeminenţa tot mai accentuată a celui care conduce panteonul: prin urmare cu cât aceasta dobândeşte trăsături «monoteiste». Constituirea imperiului mondial în China, extinderea castei preoţeşti a brahmanilor în toate formaţiunile politice ale Indiei, formarea imperiilor mondiale persan şi roman, toate au favorizat apariţia universalismului şi a monoteismului - într-o măsură oarecare ambele, chiar dacă nu întotdeauna la fel de mult - cu toate că au avut rezultate extrem de diferite. Constituirea imperiului universal (sau omogenizarea socială care a acţionat în acelaşi fel) n-a fost câtuşi de puţin pârghia unică şi indispensabila a acestei dezvoltări. Cel puţin avânturile monoteismului universalist: monolatria reprezintă, în cazul cel mai important din perspectiva istoriei religioase, în cultul lui Jahve, o consecinţă a unor evenimente istorice cu totul concrete: constituirea unei confederaţii. Universalismul este în acest caz un produs al politicii internaţionale, ai cărei interpreţi pragmatici erau profeţii interesaţi în menţinerea cultului lui Jahve şi a codului moral impus de către el, cu consecinţa că înseşi faptele popoarelor străine care afectau atât de puternic interesele vitale ale lui Israel au început să fie privite ca fapte ale lui Jahve. Aici sunt evidente caracterul specific şi eminent istoric ce revine speculaţiei profeţilor evrei, în strictă opoziţie faţă de speculaţia despre natură a clerului din India şi Babilon, precum şi sarcina ce rezultă în mod necesar din promisiunile lui Jahve: con- Apariţia religiilor 31 ceperea totalităţii unei evoluţii atât de riscante, şi care, din perspectiva acestor promisiuni, are un curs atât de straniu, a destinului propriului popor, ce se împleteşte cu istoria popoarelor, ca «fapte ale lui Jahve», deci ca o «istorie universală». Aceasta a împrumutat vechiului zeu războinic al confederaţiei, transformat în zeu local al polis-ului Ierusalim, trăsăturile profetice universaliste ale unei omnipotente şi impenetrabilităţi sacre şi transcendente. Elanul monoteist, şi, prin aceasta, universalist al faraonului Amenophis IV (Echnaton) legat de cultul soarelui, provenea din cu totul alte situaţii: pe de-o parte şi aici dintr-un raţionalism în bună parte clerical, dar şi profan, care, în opoziţie cu profeţia israelită, are un caracter pur naturalist; pe de altă parte, din nevoia practică a unui monarh aflat în fruntea unui stat unitar birocratic, ca prin înlăturarea multiplicităţii divinităţilor adorate de cler să înfrângă supremaţia preoţilor înşişi şi să restabilească vechea poziţie de putere a faraonului divinizat prin ridicarea regelui la rangul de cel mai înalt preot al cultului soarelui. Monoteismul universalist al mesajului creştin şi islamic şi monoteismul relativ al lui Zarathustra sunt, primele două, dependente, ca dezvoltări istorice ulterioare, de iudaism, iar ultimul, foarte probabil, determinat prin influenţe extrairaniene (provenite din Asia de Sud-Vest). Toate sunt condiţionate prin specificul profeţiei «etice» în opoziţie cu profeţia «exemplară» - o distincţie pe care o vom explica mai târziu. Toate celelalte dezvoltări relativ monoteiste şi universaliste sunt, prin urmare, produse ale speculaţiei filosofice a preoţilor şi laicilor, care au dobândit semnificaţie practică şi religioasă doar acolo unde s-au pliat pe un interes soteriologic (având ca obiect mântuirea). Piedicile practice ale evoluţiei spre monoteismul riguros, care, într-o formă sau alta, îşi are începuturile aproape pretutindeni, piedici ce au relativizat impunerea sa în religia cotidiană pretutindeni cu excepţia iudaismului, a Islamului şi a protestantismului, proveneau în întregime pe de o parte din puternicile interese spirituale şi materiale ale clerului interesat de cultele şi locurile de cult ale divinităţilor individuale, şi pe de altă parte din interesul religios al laicilor pentru un obiect religios clar, apropiat, care poate fi pus în 32 Sociologia religiei relaţie cu condiţiile de viaţă sau cu un cerc concret de persoane prin excluderea altora, dar mai ales pentru un tip de obiect religios care să poată fi influenţat magic. Căci certitudinea magiei care a fost o dată verificată este mult mai mare decât efectul venerării unui zeu care nu poate fi influenţat magic întrucât este atotputernic. Concepţia despre forţele «transcendente» determinate ca zei, ba chiar ca un zeu supramundan, nu înlătură de aceea, în sine, vechile reprezentări magice (nici chiar în creştinism), însă îngăduie apariţia unei duble posibilităţi de raportare la ele, pe care o vom discuta în continuare. O forţă concepută întrucâtva în analogie cu omul însufleţit poate fi constrânsă - precum «forţa» unui spirit în concepţie naturalistă -, să acţioneze în slujba omului: cel care posedă harisma necesară spre a întrebuinţa mijloacele corecte este mai puternic chiar decât un zeu, putându-1 constrânge prin propria voinţă. Acţiunea religioasă nu mai este atunci «serviciu divin», ci «constrângere divină», invocarea zeului nu mai este rugăciune, ci formulă magică: un motiv, ce nu poate fi suprimat, al religiozităţii populare, mai ales al celei indiene, dar care e răspândit foarte larg. însuşi preotul catolic mai exercită ceva din această putere magică prin împlinirea minunii din timpul liturghiei şi puterea deplină pe care o are să lege şi să dezlege aici pe pământ. Componentele orgiastice şi mimice ale cultului religios, mai ales cântecul, dansul, drama şi, alături de acestea, formulele de rugăciune tipice îşi au, aici chiar, dacă nu în mod exclusiv, însă conform centrului lor de greutate, propria origine. Sau antropomorfizarea are loc în sensul transferului bunăvoinţei arbitrare a unui stăpân puternic de pe pământ, ce poate fi câştigată prin rugăminţi, daruri, servicii, tribute, linguşiri, mituire, în fond printr-o conduită plăcută adecvată voinţei acestuia, şi asupra comportamentului zeilor, care, în analogie cu acela, sunt gândiţi ca nişte fiinţe puternice, într-o primă determinaţie doar cantitativ mai puternice. Atunci apare necesitatea «serviciului divin». Fireşte că elementele specifice ale «serviciului divin» - rugăciunea şi jetfa - au în primul rând o origine magică. în cazul rugăciunii, graniţa dintre formula magică şi rugăminte rămâne flexibilă Apariţia religiilor 33 şi tocmai activitatea tehnic-raţionalizată a rugii sub forma morilor de rugăciuni şi a altor aparate tehnice asemănătoare sau a foilor de hârtie conţinând rugăminţi şi care sunt agăţate în bătaia vântului sau aşezate lângă imaginile zeilor ori lângă icoane, sau a performanţelor strict cantitative atinse în bătutul mătăniilor (aproape toate produse ale raţionalizării indiene a constrângerii zeului), se - află pretutindeni mai aproape de prima decât de cea din urmă. Cu toate acestea, şi religii care sunt în rest nediferenţiate cunosc rugăciunea propriu-zis individuală, ca «rugăminte», de obicei în forma raţio-nal-comercială, potrivit cărei zeului îi sunt închinate acţiunile celui care se roagă, cerându-se în schimb din partea zeului manifestări pe potrivă. Şi jertfa apare la început ca un instrument magic. Parţial direct în slujba constrângerii zeilor: şi zeii au nevoie de soma şamanilor care provoacă extazul pentru a realiza fapte deosebite; de aceea ei pot fi, potrivit vechii reprezentări ariene, constrânşi prin jertfă. Sau se poate chiar încheia cu ei un pact, care impune obligaţii ambelor părţi: o reprezentare cu consecinţe deosebit de importante, ce aparţine mai ales israeliţilor. Sau jertfa este mijlocul de a abate în mod magic furia zeului, odată iscată, asupra unui alt obiect, fie a-ceasta un ţap ispăşitor, fie (mai ales) o jertfă umană. Mai important, şi probabil chiar mai vechi, este însă celălalt motiv: jertfa, mai ales cea animală, urmează să realizeze o communio, respectiv o comuniune a mesenilor ce determină înfrăţirea între cel care aduce jertfa şi zeu: o transformare a semnificaţiei reprezentării, încă şi mai vechi, potrivit căreia sfâşierea şi ingerarea unui animal puternic, socotit ulterior sacru, transmit forţa acestuia celui care-1 mănâncă. Un sens magic de o atare natură sau de un alt tip - căci există multe posibilităţi în această privinţă - poate, chiar dacă reprezentări «cultice» propriu-zise acţionează masiv în direcţia stabilirii unui sens anume, să modeleze actul sacrificial. El poate deveni dominant, înlocuind sensul propriu-zis cultual: deja ritualurile sacrifici-ale din Atharva Veda, şi cu atât mai mult cele din Brahmane sunt, în opoziţie cu sacrificiul practicat în vechime în nord, aproape vrăjitorie pură. O îndepărtare de magic înseamnă, dimpotrivă, reprezentarea jertfei fie ca un tribut, de pildă cele dintâi fructe pentru ca 34 Sociologia religiei divinitatea să acorde restul oamenilor, sau ca o «pedeapsă» autoim-pusă în scopul abaterii la timp a răzbunării zeului, ca sacrificiu de ispăşire. Nici aceasta nu induce încă, desigur, vreo «conştiinţă a păcatului»; ea are loc mai întâi (în India, de pildă) ca un comerţ fără participare emoţională. înmulţirea reprezentărilor cu privire la puterea unui zeu şi a caracterului acestuia ca stăpân personal determină ulterior accentuarea progresivă a motivelor non-magice. Zeul devine astfel un mare senior, care poate şi sa refuze, după cum îi este voia, şi faţă de care nu este permis să te aproprii cu măsuri de constrângere magică, ci doar cu rugăminţi şi daruri. însă ceea ce aduc nou aceste motive în raport cu «vraja» ca atare sunt mai întâi elemente tot atât de empiric-raţionale, ca şi motivele ce ţin de vrăjitoria însăşi. Do ut des este permanent trăsătura fundamentală. Acest caracter este specific religiozităţii cotidiene şi religiozităţii maselor din toate timpurile, pentru toate popoarele şi tuturor religiilor. Abaterea răului exterior «mundan», şi atragerea avantajelor exterioare «mundane» este conţinutul oricărei «rugăciuni» obişnuite, chiar şi în cadrul religiilor celor mai orientate spre existenţa de dincolo. Orice caracteristică ce conduce dincolo de aceasta este consecinţa unui proces de dezvoltare specific având de fapt o dublă articulare. Pe de o parte, o sistematizare raţională tot mai accentuată a conceptelor despre divinitate şi deopotrivă a gândirii privind relaţiile posibile dintre om şi divinitate. Pe de altă parte însă, în final, un regres al acelui raţionalism originar pragmatic. Căci «sensul» comportamentului specific religios este căutat, paralel cu acea raţionalizare a gândirii, tot mai puţin în avantaje pur exterioare ale vieţii economice cotidiene şi astfel scopul său este «iraţionalizat» pînă când, în cele din urmă, aceste scopuri «extramundane», respectiv mai întâi extraeconomice, sunt recunoscute ca specific al comportamentului religios. Tocmai de aceea însă, prezenţa unor reprezentanţi personali specifici ai unei asemeneadezvoltări «extraeconomice», în sensul tocmai schiţat, este una dintre premisele acesteia. Putem separa acele forme ale raportării faţă de puterile transcendente, care se exprimă sub forma rugăciunii, a jertfei sau a veneraţiei, ca «religie» şi «cult», de «vrăjitorie» ca o constrângere Apariţia religiilor 35 magică, şi, ca urmare, să denumim drept «zei» acele fiinţe care sunt venerate şi rugate în chip religios, iar ca «demoni» pe acelea care sunt constrânse şi invocate magic. Diferenţierea nu poate fi realizată aproape nicăieri exact, întrucât şi ritualul cultului «religios» (în acest sens) conţine aproape pretutindeni o mulţime de componente magice. Iar evoluţia istorică a acelei diferenţieri s-a petrecut foarte adesea în sensul că, o dată cu reprimarea unui cult printr-o forţă politică sau clericală în favoarea unei noi religii, zeii vechi continuă să existe ca «demoni». 2 Vrăjitori - Preoţi Latura sociologică a acestei diferenţieri este apariţia unui «cler» care trebuie separat de «vrăjitori». în realitate opoziţia este cu totul flexibilă, ca aproape toate fenomenele sociologice. Nici caracteris-ticele delimitării conceptuale nu pot fi stabilite univoc. Corespunzător distincţiei dintre «cult» şi «vrăjitorie» putem denumi drept «preoţi» funcţionarii specializaţi care influenţează «zeii» prin instrumentul veneraţiei, în opoziţie cu vrăjitorii, care constrâng «demonii» cu mijloace magice. însă conceptul de preot din numeroase religii importante, inclusiv din cea creştină, include tocmai calificarea magică. Sau sunt numiţi «preoţi» funcţionarii unei activităţi regulate, organizate şi permanente de influenţare a zeilor, în raport cu solicitarea individuală a vrăjitorilor pentru fiecare caz în parte. Opoziţia este diminuată printr-o scală mobilă de treceri, fiind însă clară sub aspectul tipurilor sale «pure», noi putând astfel să tratăm drept o caracteristică a clerului existenţa unor locuri de cult stabile, asociate cu un oarecare aparat material de cult. Sau, dimpotrivă, se socoteşte a fi hotărâtor pentru conceptul de preot faptul că funcţionarii, fie că dobândesc numirea ereditar sau individual, se află prin activitatea lor în slujba unei uniuni sociale organizate, de orice tip ar fi ea, prin urmare ca angajaţi sau organe ale acesteia, şi exclusiv în interesul membrilor ei, iar nu ca vrăjitorii care exercită o profesie liberă. Şi această opoziţie, clară din perspectivă conceptuală, este, în realitate mobilă. Nu arareori vrăjitorii sunt organizaţi într-o breaslă stabilă, după împrejurări chiar într-o castă ereditară, care poate, în anumite comunităţi, să aibă monopolul asupra magiei. Nici preotul catolic nu este întotdeauna «angajat» ci, de pildă la Roma, adeseori el este un sărman vagabond trăind de azi pe mâi- 38 Sociologia religiei ne din slujbe religioase de ocazie, pe care trebuie să şi le caute singur. Sau preoţii sunt definiţi ca fiind cei calificaţi printr-o cunoaştere specifică, printr-o învăţătură clar structurată, deosebindu-se de cei care acţionează în virtutea unor calităţi personale (harisme) care se vădesc prin minuni şi revelaţii personale, deci pe de-o parte vrăjitorul, pe de alta «profetul». însă a separa vrăjitorii, de obicei tot atât de calificaţi, ba uneori chiar extrem de instruiţi, de preoţii care nu sunt întotdeauna nişte erudiţi nu este simplu. Diferenţa ar trebui să fie sesizată calitativ prin deosebirea caracterului general al instrucţiei într-un caz şi în celălalt. într-adevăr, mai târziu (când vom discuta formele de autoritate) va trebui să deosebim instrucţia vrăjitorului harismatic ce reprezintă parţial o «educaţie-trezire» bazată pe mijloace iraţionale, avându-şi originea în ideea de reîncarnare, şi parţial o tehnologie strict empirică, de instrucţia pregătitoare de tip raţional şi de disciplina preotului, cu toate că, în realitate, cele două interferează. Dacă am lua drept caracteristică a instrucţiei - ca o diferenţă care să definească clerul - dezvoltarea unui sistem de idei religioase şi, ceea ce pentru noi este mai ales important, dezvoltarea unei «etici» sistematice specific religioase pe baza unei teorii închegate, fixate într-un fel oarecare şi socotite drept «revelaţie», aşa cum de pildă Islamul a delimitat religiile Căiţii de păgânismul elementar, atunci din conceptul de cler ar fi excluşi nu doar preoţii shintoişti japonezi, ci şi, de exemplu, putemicile hierocraţii ale fenicienilor, făcându-se dintr-o funcţie într-adevăr fundamentală, dar nu universală, a clerului, o notă a conceptului. Diferitele posibilităţi de separare - care nu apar niciodată cu totul spontan - se vor justifica cel mai bine din perspectiva scopurilor noastre, dacă vom reţine aici ca notă esenţială angajarea unui cerc de persoane delimitat într-o activitate cultualâ regulată, legată de anumite norme, locuri şi momente şi raportată la anumite uniuni. Nu există cler fără cult, chiar dacă există cult fără un cler separat: aşa stau lucrurile în China unde organele de stat şi capul familiei se îngrijesc de cultul zeilor recunoscuţi oficial şi al spiritelor strămoşilor, în cadrul tipului pur al «vrăjitorilor» există, ce-i drept, noviciat şi instrucţie, ca de pildă în comunitatea hameţilor indieni şi în Vrăjitori - Preoţi 39 altele asemănătoare din întreaga lume, care deţin parţial o foarte mare autoritate şi ale căror sărbători magice ocupă un loc central în viaţa poporului, cărora însă le lipseşte o activitate de cult continuă şi pe care, tocmai de aceea, nu-i vom numi «preoţi». Atât în cadrul cultului lipsit de preoţi cât şi la vrăjitorii care nu au un cult, lipsesc, de regulă, o raţionalizare a reprezentărilor metafizice şi o etică specific religioasă. Ambele, în consecinţă, doar un cler oficial de sine stătător, instruit în scopul de a se ocupa permanent de cult şi de problemele orientării practice a sufletelor. De aceea etica s-a dezvoltat în modul de gândire clasic chinez, într-o cu totul altă direcţie decât aceea a unei «religii» raţionalizate metafizic. La fel şi etica vechiului budism, lipsit de cult şi de preoţi. Iar raţionalizarea vieţii religioase, aşa cum vom vedea mai târziu, s-a frânt sau s-a întrerupt cu totul pretutindeni unde clerul nu a ajuns să dezvolte o castă şi o poziţie politică proprie, precum în antichitatea mediteraneană. Ea a apucat căi cu totul specifice acolo unde o pătură originară de vrăjitori şi cântăreţi sacri au raţionalizat magia, fără să dezvolte însă o organizare a funcţiilor preoţeşti propriu-zise, precum brahmanii din India. însă nu orice cler dezvoltă ceea ce este, în raport cu magia, principial nou: o metafizică raţională şi o etică religioasă. Aceasta presupune, mai degrabă - chiar dacă nu fără excepţii -, intervenţia unor forţe extraclericale. Pe de-o parte, a unui purtător al «revelaţiilor» metafizice sau etico-religioase: a profetului. Pe de altă parte, participarea adepţilor unui cult, care nu sunt ei înşişi preoţi: a «laicilor», înainte de a lua în discuţie felul în care, prin acţiunea acestor factori din exteriorul clerului, s-au dezvoltat religiile după ce au depăşit etapele magiei - care, pe întreg pământul, sunt foarte asemănătoare între ele - trebuie să stabilim anumite tendinţe tipice de dezvoltare, puse în mişcare datorită prezenţei celor care au avut interese clericale legate de un cult anumit. 3 Conceptul de Dumnezeu. Etica religioasă. Tabu Divinităţi etice. Divinităţile care patronează dreptul - Forţele impersonale supradivine: ordinea ca creaţie divină - Semnificaţia sociologică a normelor tabu. Totemismul - Tabuizarea. Organizare comunitară şi stereotiparea - Etica magică - Etica religioasă: conştiinţa păcatului, ideea de mântuire. întrebarea cea mai simplă - dacă trebuie să încerci a influeţa un zeu anumit sau un demon prin constrângere sau rugăciune - este mai întâi pur şi simplu o chestiune de reuşită. Aşa după cum vrăjitorul trebuie să-şi confirme harisma, şi zeul trebuie să-şi confirme puterea. Dacă încercarea de influenţare se dovedeşte constant inutilă, fie că zeul este neputincios, fie că mijloacele influenţării sale adecvate sunt necunoscute, aşa că se renunţă la el. în China, şi astăzi, sunt suficiente câteva succese eclatante pentru a procura reprezentării unei divinităţi renumele că are putere (Shen, Ling) şi a mări astfel frecvenţa credincioşilor. împăratul, ca reprezentant al supuşilor înaintea cerului acordă zeilor, în cazul confirmării, titluri şi alte distincţii. însă câteva decepţii răsunătoare sunt, eventual, suficiente spre a goli de credincioşi un templu pentru totdeauna. Accidentul istoric prin care credinţa profetică a lui Isaia - bătându-şi joc de evidenţe şi având o tărie de stâncă - în faptul că Dumnezeul său nu va lăsa să cadă Israelul în mâna asirienilor dacă regele îşi va păstra credinţa, s-a realizat efectiv, a fost de atunci fundamentul statornic atât al poziţiei acestui zeu cât şi al profeţilor săi. Nu altfel s-a întâmplat cu fetişul preanimist şi cu harisma celui înzestrat magic. Vrăjitorul poate plăti, eventual, cu viaţa insuccesul său. Clerul are faţă de acesta avantajul de a putea plasa responsabilitatea nereuşitei 42 Sociologia religiei asupra lui Dumnezeu. însă o dată cu prestigiul zeului său scade şi prestigiul propriu. Doar dacă ei nu găsesc mijloace de a interpreta această nereuşită atât de convingător, încât responsabilitatea să nu mai revină zeului, ci comportamentului celor care-1 venerează. Şi chiar şi aceasta o permite reprezentarea «serviciului divin» faţă de cea a «constrângerii zeului». Credincioşii nu au venerat îndeajuns zeul, nu i-au potolit îndeajuns pofta de sânge sacrificial sau de sevă de soma, lăsându-1 astfel probabil în urma altor zei. De aceea el nu-i mai aude. Dar, în funcţie de împrejurări, chiar o veneraţie reînnoită poate să nu mai ajute: zeii duşmanilor rămân mai puternici. Atunci reputaţia sa a dispărut. Se trece de partea acestor zei mai puternici, dacă nu cumva mai există încă mijloace de a motiva comportamentul îndărătnic al zeului, astfel încât prestigiul său să nu fie diminuat, ba chiar să fie întărit. Uneori clerul a reuşit să descopere astfel de mijloace. Cel mai eclatant au făcut-o preoţii lui Jahve, a cărui relaţie cu poporul său era cu atât mai solidă (din motive pe care le vom explica mai încolo) cu cât acesta era prins în necazuri şi mai mari. Dar pentru ca aceasta să se poată petrece, este nevoie mai întâi de dezvoltarea unei serii de noi atribute ale divinului. Zeilor şi demonilor antropomorfi le revine mai întâi doar o superioritate calitativă în raport cu oamenii. Pasiunile lor sunt nemăsurate ca acelea ale oamenilor puternici, după cum nemăsurată le este şi setea de plăcere. Dar ei nu sunt nici atotştiutori, nici atotputernici - în ultimul caz n-ar putea exista mai multe zeităţi - şi, atât în Babilon cât şi la germani, nici veşnici în mod necesar: doar că ei ştiu, adeseori, să-şi asigure durata existenţei lor pline de strălucire prin alimente sau băuturi magice pe care le păstrează pentru sine, după cum şi băutura miraculoasă a şamanului prelungeşte oamenilor viaţa. în rândul acestora puterile benefice oamenilor sunt separate calitativ de cele care le produc rău şi, fireşte, cele dintâi, în calitate de «zei» buni şi superiori spre care se îndreaptă rugăciunea, sunt opuse permanent «demonilor» inferiori, care, înzestraţi fiind cu întregul rafinament ce poate fi imaginat în legătură cu perfidia, nu sunt invocaţi, ci exorcizaţi magic. Dar nu întotdeauna se realizează o separaţie pe această bază şi cu atât mai rar în forma unei ase- Conceptul de Dumnezeu. Etica religioasă. Tabu 43 menea degradări a puterilor ostile la rangul de demoni. Gradul de veneraţie cultică de care se bucură zeii nu depinde de bunătatea lor, şi nici măcar de importanţa lor universală. Tocmai zeilor deosebit de importanţi şi de buni ai cerului le lipseşte adesea orice cult, nu pentru că ei sunt «prea departe» de om, ci pentru că acţiunea lor este prea constantă şi, datorită regularităţii ei, pare a fi asigurată chiar fără o intervenţie specială. Dimpotrivă, forţe având un caracter diabolic destul de pregnant, precum zeul molimei Rudra, din India, nu sunt întotdeauna zeii mai slabi în raport cu cei «buni», ci pot fi înzestraţi cu o putere extraordinară. Alături de diferenţierea calitativă, importantă de la caz la caz, dintre forţele bune şi cele diabolice, survine însă în cadrul panteonului - şi acest aspect ne interesează aici - dezvoltarea divinităţilor etice. Calificarea etică a divinităţii nu revine exclusiv monoteismului. Ea dobândeşte aici consecinţe mult mai importante, însă, ca atare, ea este posibilă pe cele mai diferite trepte ale formării panteonului. Din rândul zeităţilor etice fac parte, fireşte extrem de des, zeul a cărei funcţie specializată este întemeierea justiţiei şi cel care stăpâneşte oracolele. Arta «divinaţiei» se dezvoltă la început direct din magia credinţei în spirite. Spiritele, ca toate celelalte fiinţe, nu acţionează absolut neregulat. Dacă se cunosc condiţiile capacităţii lor de acţiune, atunci comportamentul lor poate fi recunoscut prin combinarea simpto-melor - omina - care, potrivit experienţei, indică dispoziţia acestora. Construirea mormintelor, a locuinţelor şi a drumurilor, îndeplinirea activităţilor economice şi politice trebuie să aibă loc în conformitate cu experienţele anterioare, la locul şi momentul favorabile. Iar acolo unde o pătură socială, precum aşa-numiţii preoţi taoişti din China, trăieşte din exercitarea acestei arte divinatorii, concepţia sa privind tehnica acesteia (Fung Shui, în China) poate dobândi un prestigiu imuabil. Orice raţionalitate economică eşuează atunci datorită opoziţiei spiritelor: nu există nici o construcţie de fabrică sau cale ferată, care să n-ajungă la fiecare pas în conflict cu ele. Abia capitalismul la apogeul dezvoltării sale a putut elimina această opoziţie, însă chiar în războaiele ruso-japoneze se pare că armata japo- 44 Sociologia religiei neză a pierdut câteva ocazii favorabile datorită unei divinaţii nefavorabile - câtă vreme Pausanius a ştiut la Plateea să «stilizeze» cu îndemânare avantajul sau dezavantajul auspiciilor corespunzător nevoilor tacticii. Or, acolo unde puterea politică atrage de partea sa procedeul juridic transformând într-o sentinţă obligatorie hotărârile lipsite de importanţă luate în cursul unei vrajbe tribale, sau, într-o metodă legitimă în cazul ofenselor religioase ori politice, vechea justiţie a comunităţii ameninţate bazată pe linşare, revelaţia (judecata) divină este, aproape întotdeauna, aceea care mijloceşte adevărul. Acolo unde o comunitate de vrăjitori a ştiut să pună stăpânire pe oracolele şi sentinţele divinităţii cât şi pe modul obţinerii lor, poziţia sa politică este adeseori una covârşitoare. în deplin acord cu realitatea lucrurilor din viaţa obişnuită, protectorul ordinii de drept nu trebuie să fie în mod necesar şi zeul cel mai puternic: nici Varuna în India, nici Maat în Egipt, şi nici Lykos în Attika sau Dike ori Themis şi nici chiar Apollo n-au fost aşa ceva. Ei se disting doar prin calificarea lor etică conform sensului «adevărului» pe care trebuie totuşi să-1 vestească cumva oracolul sau sentinţa divină. însă nu pentru că este zeu protejează divinitatea «etică» ordinea de drept şi bunele moravuri - divinităţile antropomorfe nu au la început prea mult de-a face cu «etica», în orice caz mai puţin decât oamenii -, ci doar pentru că a luat sub protecţia sa această formă specială de activitate. Cerinţele etice legate de zei cresc însă acum: 1. o dată cu puterea crescândă şi deci cu cerinţele tot mai mari în privinţa calităţii soluţionării juridice prescrise în cadrul unor uniuni politice mari şi paşnice; 2. o dată cu ponderea crescândă a concepţiei raţionale (condiţionate prin orientarea me-tereologică a economiei) cu privire la cursul natural al lumii ca un cosmos stabil ordonat şi inteligibil; 3. o dată cu reglementarea progresivă a unor noi tipuri de relaţii interumane prin reguli convenţionale şi cu creşterea importanţei dependenţei reciproce a oamenilor de respectarea acestor reguli; dar mai ales: 4. o dată cu creşterea importanţei sociale şi economice a încrederii în cuvântul dat: cuvântul prietenului, al vasalului, al funcţionarului, al partenerului de schimb, al datornicului sau al cui o fi - pe scurt, o dată cu creşterea Conceptul de Dumnezeu. Etica religioasă. Tabu 45 importanţei legării etice a individului de un cosmos al «datoriilor» prin care poate fi anticipat comportamentul său. Chiar şi zeii cărora li te adresezi spre a fi protejat trebuie să fie ei înşişi supuşi unei ordini sau, aşa cum fac regii puternici, să fi creat ei înşişi una la rândul lor şi să fi făcut din ea conţinut specific al voinţei lor divine, în primul caz apare în spatele lor o forţă impersonală superioară, care constrânge din interior şi care măsoară valoarea faptelor lor, având însă la rândul ei caracteristici diferite. Forţele universale şi impersonale de tip supradivin apar mai întâi ca forţe ale «destinului». Aşa este «soarta» (Moira) grecilor, un fel de predestinare iraţională, şi mai cu seamă indiferentă etic, a liniilor fundamentale ale oricărui destin individual, elastică între anumite limite, dar a cărei încălcare flagrantă prin acţiuni contrare sorţii, poate fi periculoasă (-07cep(xopov) chiar şi pentru zeii cei mai importanţi. Aceasta explică atunci, alături de alte lucruri, insuccesul atâtor rugăciuni. Astfel este articulată atitudinea interioară obişnuită a eroilor războinici, cărora le este cu totul străină credinţa raţionalistă într-o «providenţă» al cărei interes se îndreaptă spre eticul pur, fiind în rest cu totul nepartinică, înţeleaptă şi bună. Apare aici iarăşi acea tensiune profundă pe care am numit-o în treacăt, între eroi şi orice specie de raţionalism religios sau chiar pur etic, cu care ne vom întâlni în permanenţă. Căci cu totul altfel arată puterea impersonală a păturilor birocratice sau a celor teocratice, de exemplu acea a birocraţiei chinezeşti sau a brahmanilor indieni. Ea este o forţă providenţială a ordinii armonioase şi raţionale a lumii, având fie o caracteristică cosmică, fie una mai mult etico-socială, de regulă însă integrându-le pe amândouă. Ordinea supradivină a confucianiştilor precum şi cea a taoiştilor au un caracter cosmic, însă deopotrivă şi unul specific etico-raţional, ambele forţe providenţiale impersonale care garantează regularitatea şi ordinea fericită a cursului lumii: perspectiva unei birocraţii raţionaliste. Şi mai pregnant etic este caracterul Ritei indiene, a forţei impersonale ce stăpâneşte ordinea fixă a ceremonialului religios, cosmosul şi faptele oamenilor în general: perspectiva clerului vedic care practică o artă în esenţă empirică, mai degrabă de constrângere a divinităţii decât de venerare a ei. Ori solitudinea 46 Sociologia religiei supradivină, apărută mai târziu în concepţia indiană, a Fiinţei care singură ea nu este supusă transformării lipsite de sens şi caracterului trecător al întregii lumi fenomenale: perspectiva unei speculaţii intelectuale indiferente faţă de dinamica acestei lumi. Acolo unde ordinea naturii şi a relaţiilor sociale identificate de regulă cu aceasta, mai ales a justiţiei, nu este privită ca fiind superioară zeilor, ci ca o creaţie a acestora - ne vom întreba mai târziu în ce condiţii apare această idee -, se presupune ca fiind de la sine înţeles că zeul va asigura această ordine creată de el, împotriva oricărei violări. Dezvoltarea ideatică deplină a acestui postulat are consecinţe adânci pentru activitatea religioasă şi pentru atitudinea generală a omului în raport cu divinitatea. Ea oferă prilejul dezvoltării unei etici religioase şi a unei deosebiri între cerinţa divină faţă de oameni şi acele cerinţe ale unei «naturi» adeseori insuficiente. Alături de cele două modalităţi originare de influenţare a forţelor transcendente -supunerea lor magică scopurilor umane sau câştigarea lor prin aceea că te faci plăcut lor nu prin exersarea unor virtuţi etice oarecare, ci prin satisfacerea dorinţelor lor egoiste - apare acum respectarea legii religioase ca mijloc specific de a cuceri bunăvoinţa zeului. Fireşte, nu cu această concepţie începe o etică religioasă. Dimpotrivă, există una de acest fel, şi-anume extrem de eficace, tocmai sub forma unor norme de comportament motivate strict magic, a căror încălcare este socotită o monstruozitate religioasă. în cadrul credinţei mai evoluate în spirite, orice proces vital specific, dar mai ales cel care nu survine cotidian, este produs prin pătrunderea unui spirit specific în om: în cazul bolii, ca şi la naştere, pubertate, menstruaţie. Acest spirit poate fi socotit «sacru» sau «impur» - ele fiind interşanjabile şi adeseori determinate de întâmplare, dar din perspectiva efectului practic aceasta este cu totul egal. Căci, oricum, trebuie evitat ca spiritul să fie întărâtat provocând astfel fie intrarea sa în cel care, nefiind iniţiat, 1-a mâniat, fie afectarea magică a acestuia sau altcuiva posedat de către el. Astfel respectivul este evitat fizic şi social, trebuind el însuşi să evite atingerea altora, ba chiar în anumite împrejurări atingerea propriei persoane; din acest motiv, uneori - precum şefii harismatici polinezieni - el trebuie să fie hră- Conceptul de Dumnezeu. Etica religioasă. Tabu 47 nit cu precauţie, pentru a nu infecta magic propria hrană. Dacă există deja un asemenea mod de reprezentare, atunci se poate ca obiecte sau persoane să devină «tabu» pentru altele datorită manipulărilor celor care posedă harisma magică: atingerea lor ar avea ca efect vraja rea. Această forţă harismatică de tabuizare a fost practicată de multe ori cu totul raţional şi sistematic, cel mai mult în regiunea indoneziana şi în Marea Sudului. Numeroase interese economice şi sociale - protecţia pădurii şi a vânatului (aşa cum se-ntâmpla cu pădurile declarate sacre de către rege la începutul Evului Mediu), asigurarea proviziilor tot mai reduse în perioade de scumpete împotriva consumurilor neeconomice, crearea unei protecţii a proprietăţii, mai ales pentru proprietatea separată, având o valoare privilegiată, a clerului şi a nobilimii, asigurarea prăzii de război comune împotriva jafului individual (bunăoară prin intermediul lui Josua în cazul Achan-ului), separaţia sexuală şi personală a stărilor sociale în interesul păstrării purităţii de sânge sau a menţinerii prestigiului de castă - stau toate sub garanţia tabu-ului. în iraţionalitatea aproape incredibilă a normelor, adesea o povară chiar pentru cel privilegiat prin tabu, acest prim caz (care este şi cel mai general) al unei aserviri directe a religiei faţă de interese extrareligioase vădeşte deopotrivă legiferarea extrem de arbitrară a domeniului religios. Raţionalizarea tabu-ului conduce, eventual, la un sistem de norme, conform cărora anumite acţiuni sunt socotite o dată pentru totdeauna monstruozităţi religioase, pentru care trebuie să apară o ispăşire oarecare, după împrejurări chiar uciderea celui care le-a comis, pentru ca vraja rea să nu afecteze pe toţi membri comunităţii, constituindu-se astfel un sistem al eticii garantat prin tabu: interdicţii alimentare, interzicerea muncii în «zilele nefaste» aflate sub semnul tabu-ului (aşa cum a fost la început Sabath-ul) sau interzicerea căsătoriei în cadrul anumitor cercuri de persoane, în special între rude. Fireşte, întotdeauna astfel încât ceea ce - fie din motive raţionale, fie din motive iraţionale: experienţe legate de boli şi alte vrăji rele - a devenit obişnuit să fie ridicat la rangul de «sacru». într-un fel care, pe cât se pare, nu poate fi suficient lămurit, norme de tip tabu s-au asociat în cazul unor grupuri sociale cu semnificaţia anumitor spirite ce rezi- 48 Sociologia religiei dă într-un obiect individual, mai ales în animale. Faptul că încarnările spiritelor în animale socotite astfel sacre pot deveni centre de cult ale unor uniuni politice locale este cel mai pregnant ilustrat prin exemplul Egiptului. Ele şi alte obiecte sau artefacte pot deveni deopotrivă centre ale altor uniuni sociale, constituite uneori mai mult spontan, alteori mai mult artificial. Din rândul instituţiilor sociale cele mai răspândite care s-au dezvoltat pornind de aici, face parte aşa numitul totemism: o relaţie specifică dintre un obiect, de obicei un obiect natural, în forma sa cea mai pură - un animal - şi un grup anumit de oameni, pentru care el are valoarea unui simbol al înfrăţirii, însemnând originar posedarea colectivă de către «spiritul» animalului, atinsă prin consumarea în comun de membrii colectivităţii a acestuia. Importanţa conţinutului fraternizării oscilează aidoma conţinutului relaţiei dintre membri clanului şi obiectul-totem. în cazul unui tip pe deplin dezvoltat, cele dintâi conţin toate obligaţiile rezultate din fraternizare ale unei comunităţi exogame, iar ultimile interdicţia de a ucide şi de a consuma animalul în afara ospeţelor de cult ale comunităţii, precum şi, eventual -de regulă, pe baza credinţei ce apare adeseori (nefiind însă universală) de a avea ca strămoş comun animalul-totem - şi alte datorii cultuale. In privinţa dezvoltării acestor înfrăţiri totemice răspândite pe-ntreg pământul domneşte încă o vie polemică. Pentru noi este suficient faptul că totemul, conform funcţiei sale, este corespondentul animist al zeilor la acele comunităţi de cult, care, aşa cum am menţionat mai devreme, se asociază cu cele mai diferite tipuri de uniuni sociale, întrucât gândirea non-«obiectivă» nu s-a putut lipsi de o «uniune bazată pe scopuri», pur artificială şi materială, specifică înfrăţirii personale garantate religios. De aceea, mai ales reglementarea vieţii sexuale, în slujba căreia s-a pus comunitatea, a atras pretutindeni o garanţie religioasă de tip tabu, aşa cum o ofereau cel mai bine reprezentările totemismului. însă totemul nu se limitează doar la scopurile sexual-politice ori, în general, la «comunitatea» respectivă şi nu s-a dezvoltat la început în mod necesar pe acest teren, ci este un mijloc extrem de răspândit de a conferi înfrăţirilor o garanţie religioasă. Credinţa în valabilitatea universa- Conceptul de Dumnezeu. Etica religioasă. Tabu 49 lă originară, şi mai ales încercarea de a deduce aproape toate comunităţile sociale şi întreaga religie din fenomenul totemismu-lui, a fost abandonată astăzi aproape cu totul ca o exagerare notorie. Aceste motive au jucat un rol adeseori foarte important doar pentru diviziunea muncii între sexe, protejată şi determinată de magie, pentru specializarea profesională şi astfel pentru dezvoltarea şi reglementarea schimbului ca fenomen intern (în opoziţie cu comerţul extern). Tabuizările, în special interdicţiile de consum condiţionate magic, ne indică o nouă origine a semnificaţiei atât de importante a instituţiei banchetului ritual. Una dintre acestea a fost, aşa cum am văzut, comunitatea familiei. Cea de-a doua este limitarea banchetului ritual, determinată de reprezentările despre impuritate fundamentate prin tabu, la semeni cu aceeaşi calificare magică. Cele două origini ale banchetului ritual pot ajunge în concurenţă şi conflict. Acolo unde, de pildă, femeia este privită ca aparţinând unui alt grup decât bărbatul, adesea ea nu poate sta la masă împreună cu acesta, ba, uneori, nici măcar să-1 vadă mâncând. Tot astfel regele supus unui tabu sau grupuri (caste) privilegiate care stau sub semnul unui tabu, ori comunităţi religioase nu pot împărţi masa cu alţii, după cum castele cu privilegii mai importante nu au voie să se expună în timpul ospeţelor rituale, sau, după caz, chiar în timpul mesei zilnice, privirii celor care nefăcând parte din comunitatea respectivă sunt consideraţi «impuri». Pe de altă parte, din acest motiv, realizarea comunităţii banchetului ritual este foarte adesea unul dintre mijloacele de a stabili înfrăţiri religioase şi după împrejurări, şi înfrăţiri etnice sau politice. Prima cotitură importantă în dezvoltarea creştinismului a fost banchetul ritual realizat în Antiohia între Petru şi prozeliţii necircumcişi, la care revine Pavel mereu în polemica sa împotriva lui Petru. Pe de altă parte, piedicile în calea comerţului şi a dezvoltării comunităţii de piaţă sunt extrem de mari, ca şi a altor organizări sociale comunitare create pe baza unor norme de tip tabu. Impuritatea absolută a celui aflat în afara propriei comunităţi, aşa cum o întâlnim la şiiţi în cadrul Islamului, a determinat pentru adepţii săi, pînă în epoca modernă (când s-a încercat remedierea acestei 50 Sociologia religiei situaţii prin ficţiuni de tot felul), piedici comerciale elementare. Prescripţiile de tabu ale castelor indiene au împiedicat mult mai puternic comerţul dintre persoane, decât a făcut-o sistemul chinezesc Fung Shui bazat pe credinţa în spirite, punând piedici obiective în calea schimbului de bunuri. Desigur, limitele puterii elementului religios se vădesc în raport cu nevoile elementare cotidiene şi-n acest domeniu: «Mâna unui meseriaş este (conform tabu-ului de castă indian) întotdeauna curată», la fel minele şi ergasteriile sau ceea ce se află expus în magazin spre vânzare, ori hrana pe care un student cerşetor (ascet discipol al brahmanilor) o atinge cu mâna. Doar tabuul sexual de castă este încălcat foarte des în favoarea intereselor poligame ale proprietarilor: fetele din castele inferioare erau îngăduite, într-o măsură limitată, ca ţiitoare. Ca şi Fung Shui în China, tabu-ul de castă din India s-a transformat încet dar sigur într-o iluzie, prin simplul fapt al comerţului feroviar. Prescripţiile castelor legate de tabu n-ar fi făcut, din punct de vedere formal, imposibil capitalismul. însă este de la sine înţeles că raţionalismul economic nu s-a putut înrădăcina acolo unde prescripţiile legate de tabu au dobândit deja o asemenea putere. Pentru aceasta, piedicile interne în calea asocierii potrivit diviziunii muncii, în ciuda tuturor facilităţilor create, a muncitorilor de profesii diferite - adică din caste diferite - într-o activitate comună au fost totuşi mult prea puternice. Ordinea de castă acţionează, chiar dacă nu potrivit unor prescripţii pozitive, totuşi conform «spiritului» şi presupoziţiilor ei, în direcţia unei continue şi tot mai accentuate specializări a muncii meşteşugăreşti. Iar efectul specific al demnităţii religioase a castei asupra «spiritului» în care se realizează activitatea economică este cu totul opus raţionalismului. Ordinea de castă ridică activităţile individuale din cadrul diviziunii muncii, în măsura în care ele sunt caracteristici specifice ale castelor, la demnitatea unei «vocaţii» conferită religios, şi astfel sacralizată. Orice castă din India, chiar cea mai dispreţuită, vede în activitatea sa - şi acest lucru este valabil chiar pentru meseria de hoţ - o împlinire a vieţii întemeiată de modelul unor zei specifici, sau de o voinţă divină specifică, şi conferită ei în mod special, oferindu-i sentimentul demnităţii proprii Conceptul de Dumnezeu. Etica religioasă. Tabu 51 prin realizarea tehnic exactă a «sarcinilor profesionale». însă această «etică profesională» este, cel puţin pentru meseria în cauză, într-un anumit sens «tradiţionalistă», iar nu raţională. Ea îşi găseşte împlinirea şi confirmarea în domeniul producţiei profesiei respective, prin absoluta perfecţiune calitativă a produsului. Ei îi este străină ideea raţionalizării modului de realizare, ce susţine întreaga tehnică modernă raţională ori sistematizarea activităţii în scopul unei economii raţionale bazate pe câştig, ce stă la baza capitalismului modern. Consfinţirea etică a acestui raţionalism economic, a «întreprinzătorului», aparţine eticii protestantismului ascetic. Etica de castă transfigurează «spiritul» meşteşugarului, mândria legată nu de câştigul economic exprimat în bani sau de minunea confirmată prin întrebuinţarea raţională a muncii proprie tehnicii raţionale, ci de îndemânarea personală, virtuoază a producătorului (expresie a excelenţei castei), îndemânare ce se exprimă prin frumuseţea şi calitatea produsului, în fine, cu totul hotărâtor pentru influenţa ordinii de castă în India mai ales, a fost asocierea ei cu credinţa în migrarea sufletelor, în sensul că îmbunătăţirea şanselor de reîntrupare este posibilă doar prin confirmarea de sine în cadrul unei activităţi profesionale prescrise propriei caste. Orice părăsire a propriei caste, mai ales orice încercare de a pătrunde în sfera de activitate a altor caste superioare, atrage vraja rea şi şansa unei reîncarnări nefavorabile. Aceasta explică de ce, potrivit unor dese observaţii, în India, tocmai membrii castelor celor mai de jos - cărora ideea îmbunătăţirii şanselor de reîncarnare le este cea mai dragă - erau cei mai devotaţi castelor proprii şi datoriilor aferente, şi (în ansamblu) nu s-au gândit niciodată să răstoarne ordinea de castă, de exemplu prin «revoluţii sociale» sau prin «reforme». Imperativul biblic, susţinut cu tărie şi de către Luther - «rămâi la profesia ta!» -, a fost ridicat aici la rangul unei datorii religioase cardinale şi sancţionat prin grele urmări religioase. Acolo unde credinţa în spirite se raţionalizează în forma credinţei în zei, unde prin urmare spiritele nu mai sunt constrânse magic, ci zeii vor să fie veneraţi prin cult şi să li se adreseze rugăciuni, etica magică a credinţei în spirite se transformă în reprezentarea potrivit 52 Sociologia religiei căreia cel care încalcă normele impuse prin voinţa divină trezeşte repulsia zeului care protejează acele rânduieli. Astfel devine posibilă credinţa că nu lipsa puterii propriului zeu face ca duşmanii să învingă sau ca vreo altă nenorocire să se abată asupra poporului, ci mânia acestui zeu îndreptată împotriva credincioşilor săi, mânie iscată datorită încălcărilor rânduielilor etice protejate de către el, şi deci că răspunzătoare sunt propriile păcate, zeul dorind ca printr-o hotărâre nefavorabilă să pedepsească şi să educe poporul său favorit. Profeţii ştiu să descopere întotdeauna noi nelegiuri ale lui Israel, înfăptuite de actuala generaţie sau de precursori, la care divinitatea reacţionează prin mânia sa nepotolită, făcând ca poporul său să fie supus de altele, care nici măcar nu-1 recunosc. Această idee, răspândită pretutindeni sub cele mai diferite aspecte acolo unde concepţia despre divinitate dobândeşte caracteristici universaliste, modelează, pornind de la prescripţiile magice care operează exclusiv cu reprezentarea unei vrăji malefice, «etica religioasă»: încălcarea voinţei divine devine acum un «păcat» etic, care împovărează «conştiinţa», cu totul independent de urmările nemijlocite. Nenorocirile care-l ajung pe individ sunt încercări trimise de Dumnezeu şi urmări ale păcatului, de care individul speră să fie eliberat, să-şi găsească «mântuirea», printr-un comportament plăcut Domnului, adică prin «evlavie». Ideea plină de consecinţe a «mântuirii» apare, chiar în Vechiul Testament, aproape doar în acest sens religios elementar al eliberării de nişte rele absolut concrete. Iar etica religioasă are în comun cu cea magică, la început, şi cealaltă caracteristică - anume că «păcatul» se constituie prin încălcarea unor porunci şi interdicţii extrem de eterogene, care au apărut din cele mai variate motive şi ocazii şi pe care noi, conform sensibilităţii noastre, nu le putem clasifica în «importante» şi «neimportante». Or, e posibil să intervenină o sistematizare a acestor concepţii etice care merge de la dorinţa raţională de a-ţi asigura prin fapte plăcute divinităţii condiţii exterioare de viaţă favorabile pînă la conceperea păcatului ca o putere unitară potrivnică divinităţii sub stăpânirea căreia cade omul, a «binelui» ca o aptitudine de a dobândi sfinţenia şi o activitate ce decurge unitar din aceasta, iar a speranţei de mântuire ca o Conceptul de Dumnezeu. Etica religioasă. Tabu 53 năzuinţă iraţională de a putea fi «bun», ca atare sau totuşi în primul rând pentru simpla conştiinţă de a fi astfel, care te face fericit. O gradare neîntreruptă a celor mai variate concepţii, suprapuse mereu unor reprezentări pur magice, conduce la aceste extrem de rar întâlnite sublimări ale evlaviei, şi care sînt atinse doar intermitent de religiozitatea cotidiană în puritatea lor deplină, evlavie ce este un fundament permanent şi un motiv constant al unui mod de viaţă specific. Tot domeniului reprezentărilor magice îi aparţine şi acea concepţie cu privire la «păcat» şi «evlavie» ca forţe unitare, ce vede în ambele un fel de substanţe materiale cuprinzând şinele celui care acţionează «bine» sau «rău», asemănător unei otrăvi sau unui ser tămăduitor cu efect contrar sau în genul unei temperaturi corporale, aşa cum apare aceasta în India: tapas, puterea sfântului (dobândită prin asceză), pe care o are un om în corpul său, desemnează la origine acea «febră» pe care o produce în sine pasărea în perioada clocitului, creatorul lumii prin creaţia lumii, magicianul în timpul isteriei sacre produse prin mortificare şi care conduce la capacităţi supranaturale. De la reprezentările potrivit cărora cel care acţionează bine a preluat un «suflet» deosebit de provenienţă divină şi până la formele de «posesie» interioară a divinului, discutate mai târziu, este un drum lung. Şi tot aşa, de la concepţia cu privire la «păcat» ca o otravă prezentă în trupul răufăcătorului ce poate fi eliminată prin mijloace magice, trecând prin reprezentarea unui demon rău, de care el este posedat, până la puterea satanică a «răului radical» cu care el luptă şi căruia riscă să-i cadă pradă. Nu orice etică religioasă a parcurs drumul până la aceste concepţii. Etica confucianismului nu cunoaşte răul radical şi, în genere, nici o putere unitară a «păcatului» opusă divinităţii. Cea a grecilor şi a romanilor din Antichitate se află în aceeaşi situaţie. în ambele cazuri a lipsit, alături de un cler organizat şi autonom, acel fenomen istoric care produce, chiar dacă nu întotdeauna necondiţionat, dar în orice caz de regulă, centralizarea eticii din perspectiva mântuirii religioase: profeţia. în India profeţia nu a lipsit, însă - aşa cum vom explica în continuare - ea a avut un caracter specific şi, ca urmare, şi etica mântuirii extrem de sublimată în ace- 54 Sociologia religiei le părţi. Profeţia şi clerul sunt cei doi purtători ai sistematizării şi raţionalizării eticii religioase. Pe de altă parte, intervine aici un al treilea factor care determină evoluţia, respectiv influenţa acelora asupra cărora caută să acţioneze etic profeţii şi preoţii: «laicul». Trebuie să explicăm mai întâi pe scurt şi cu totul general felul în care aceşti trei factori acţionează şi interacţionează. 4 «Profetul» «Profetul» în opoziţie cu preotul şi cu vrăjitorul - Profet şi legiuitor - Profet şi învăţător - Mistagog şi Profet - Profeţie etică şi profeţie exemplară - Caracterul revelaţiei profetice. Ce este din punct de vedere sociologic un profet? Lăsăm de o parte discuţia generală despre chestiunea «mântuitorului», pe care a semnalat-o Breysig. Nu orice zeu antropomorf este un agent îndumnezeit al mântuirii exterioare şi interioare, după cum nici orice agent de acest fel nu a devenit un zeu sau cel puţin un mântuitor, oricât de larg a fost răspândit acest fenomen. Vom înţelege aici prin noţiunea de «profet» un purtător exclusiv personal al harismei, care, în virtutea misiunii sale, propovădu-ieşte o concepţie religioasă sau o poruncă divină. Nu vom întreprinde o distincţie fundamentală în ceea ce priveşte faptul dacă profetul vesteşte din nou o veche revelaţie (ce poate fi într-adevăr veche sau doar socotită ca atare) sau dacă pretinde a aduce revelaţii cu totul noi, deci dacă el apare ca «înnoitor al religiei» sau ca «întemeietor al unei religii». Cele două se pot întrepătrunde, mai ales că intenţia profetului însuşi nu este decisivă în ceea ce priveşte faptul dacă prin vestirea?! lui ia naştere o nouă comunitate; un prilej pentru aşa ceva îl pot constitui şi concepţiile reformatorilor care nu sunt profeţi. Şi nici chestiunea dacă aderarea apare mai ales în legătură cu o persoană, ca în cazul lui Zarathustra, Isus, Mohamed, sau cu o doctrină - precum la Buddha şi la profeţia israelită - nu ne va interesa în acest context. Decisivă este pentru noi vocaţia «personală». A-ceasta îl deosebeşte de preot. în primul rând, şi mai ales, întrucât cel din urmă pretinde autoritatea în slujba unei tradiţii sfinte, în timp ce profetul, dimpotrivă, a unei revelaţii personale sau în virtu- 56 Sociologia religiei tea harismei sale. Nu este întâmplător faptul că, cu foarte puţine excepţii, nici un profet nu provine din cler. Cei care propagă în India ideea mântuirii nu sunt de obicei brahmani, după cum nici israeliţii nu sunt preoţi, şi doar Zarathustra s-ar putea să provină din aristocraţia clericală. în opoziţie cu profetul, preotul dăruieşte bunurile spirituale în virtutea funcţiei sale. Desigur, funcţia de preot poate fi asociată şi cu o harismă personală. Dar şi atunci preotul, ca membru al unei activităţi socializate consacrate mântuirii, este legitimat prin funcţia sa, în timp ce profetul, ca şi vrăjitorul harismatic, acţionează exclusiv pe baza însuşirilor personale. El se deosebeşte de vrăjitor prin aceea că vesteşte revelaţii cu un conţinut precis, iar conţinutul misiunii sale constă nu în magie, ci într-o concepţie sau o poruncă (divină, pe care el o vesteşte). Din punct de vedere exterior nu există o demarcaţie. Adeseori vrăjitorul este cel care se ocupă cu divinaţia, uneori având doar acest rol. Revelaţia funcţionează continuu în acest stadiu, ca oracol sau ca insuflare a unui vis. La început, aproape nicăieri nu are loc vreo nouă reglementare în domeniul relaţiilor din cadrul comunităţii fără ca vrăjitorul să fie întrebat în prealabil. în anumite părţi ale Australiei şi astăzi doar revelaţiile primite de vrăjitori în vis sunt supuse spre adoptare adunărilor căpeteniilor de trib, şi cu siguranţă că «secularizarea» a dus acolo, în multe privinţe, la dispariţia acestui fenomen. Iar în continuare: fără nici o certificare harismatică (ceea ce înseamnă de obicei o certificare magică), un profet şi-a putut dobîndi autoritatea doar prin nişte împrejurări speciale. Cel puţin agenţii unor «noi» concepţii au avut nevoie aproape întotdeauna de certificări. Nu trebuie uitat nici o clipă faptul că Isus şi-a sprjinit propria legitimare şi pretenţia că el şi numai el îl cunoaşte pe Tatăl şi că doar credinţa în el este calea spre Dumnezeu în întregime pe harisma magică, pe care el o simţise înlăuntrul său, şi că această conştiinţă a puterii, mai mult ca orice altceva, a fost neîndoielnic ceea ce 1-a făcut să apuce calea profeţiei, în creştinismul epocii apostolice şi postapostolice profeţii misionari erau un fenomen obişnuit, şi întotdeauna li s-a cerut dovada posesiei darurilor specifice ale spiritului, a anumitor capacităţi magice sau extatice. Foarte des divinaţia ca şi terapeutica şi consilie- «Profetul» 57 1 rea magică se exercită «profesional». Aşa stau lucrurile cu «profeţii» (nabi, nebîm) nenumăraţi menţionaţi în Vechiul Testament, mai ales în Cronici şi în cărţile profetice. însă tocmai de ei se deosebeşte profetul, aşa cum îl avem aici în vedere, pur economic: anume prin lipsa oricărei recompense pentru profeţia sa. Amos se opune mânios să fie numit un «nabi». Şi aceeaşi diferenţă există şi faţă de preoţi. Profetul tipic propagă «ideea» pentru ea însăşi, nu pentru o răsplată oarecare - cel puţin nu pentru una ce poate fi recunoscută şi care să aibă loc într-o formă reglementată. Caracterul gratuit al propagandei profetice - de exemplu principiul respectat explicit după care apostolul, profet şi învăţător al vechiului creştinism, nu face o meserie din ceea ce vesteşte, ci recurge doar, pentru o scurtă vreme, la ospitalitatea credincioşilor săi, trebuind să trăiască fie din munca mîinilor sale, fie (precum budistul) din ce primeşte, fără însă a ruga efectiv pe nimeni - este afirmat în repetate rînduri în epistolele lui Pavel (şi, în cealaltă formulare, în regula călugărului budist) cît se poate de energic («cine nu munceşte, să nu mănânce» este imperativul misionarilor) şi este, fireşte, unul din secretele de bază ale succesului propagandei profeţiei însăşi. Epoca vechii profeţii israelite, de pildă cea a lui Elia, a fost, în întreaga Asie Mică cât şi în Elada, epoca unei puternice propagande profetice. Poate că profeţia, sub toate formele sale, începe, mai cu seamă în Asia Mică, în legătură cu noua constituire a marilor imperii mondiale din Asia şi, după o întrerupere mai îndelungată, cu creşterea iarăşi a intensităţii comerţului internaţional. Grecia a fost atunci expusă invaziei cultului tracic al lui Dionysos, precum şi profeţiilor de tot felul. Alături de reformele sociale semi-profetice, în prescripţiile magice şi ale preoţilor homerici apar mişcări pur religioase. Cultele emoţionale ca şi profeţia de tip emoţional bazată pe «vorbirea extatică» şi pe preţuirea extazurilor induse prin mijloace artificiale au întrerupt dezvoltarea raţionalismului cu tendinţe teologice (Hesiod) şi a începuturilor speculaţiilor cosmogonice şi filosofice, a doctrinelor filosofice secrete şi a religiilor mântuirii, mergând paralel cu colonizarea transmaritimă şi mai ales cu constituirea polisului şi cu transformarea sa datorată armatei de cetăţeni. Nu vom 58 Sociologia religiei descrie aici aceste procese (pe care Rhode le-a analizat strălucit) ale secolelor VIII şi VII, care se-ntind parţial până în secolele VI şi chiar V, care temporal corespundeau atât profeţiei iudaice cât şi celei persane sau indiene, probabil chiar realizărilor preconfucia-niste ale eticii chineze care nouă nu ne mai sunt cunoscute. Atât în ce priveşte atributele economice - caracter profesional sau nu -, cât şi după ceea ce pretinde existenţa unei «învăţături», aceşti profeţi ai Eladei sunt extrem de deosebiţi între ei. Şi grecul (Socrate) făcea distincţie între învăţătura ca meserie şi propaganda gratuită a ideilor. Şi tot în Elada, singura formă adevărată de religiozitate comunitară, cea orfică şi reprezentarea ei cu privire la mântuire, se deosebea clar, datorită prezenţei unei teorii efective despre mântuire, de orice fel de profeţie şi tehnică de eliberare, mai cu seamă de cele ale misteriilor. Trebuie să separăm aici tipurile de profeţie de acelea ale altor eliberatori religioşi sau de alt fel. Chiar şi în epoca istorică demarcaţia dintre «profet» şi «legiuitor» este vagă, atunci când prin cel din urmă se are în vedere o personalitate care într-o anumită situaţie este însărcinată să ordoneze în mod sistematic dreptul sau să-1 constituie într-o nouă formă, aşa cum au fost mai cu seamă aisymneţii greci (Solon, Charondas etc). Nu există nici un caz în care un asemenea legiuitor sau opera sa să nu fi dobândit cel puţin încuviinţarea ulterioară din partea divinităţii. Un «legiuitor»este altceva decât italianul podestă, care era chemat din exterior, nu pentru a crea o nouă ordine socială, ci pentru a avea un judecător imparţial, exterior oricărei coterii, deci în cazul unei dispute dintre grupuri ale aceluiaşi strat social. Legiuitori sunt chemaţi, dimpotrivă, să-şi exercite funcţia, chiar dacă nu întodeauna, totuşi de regulă, atunci când există tensiuni sociale. Extrem de des, atunci când a apărut imboldul tipic, pretutindeni cel mai timpuriu, către o «politică socială» planificată: diferenţierea economică a războinicilor datorită nou apărutei averi băneşti a unora şi a înrobirii ca urmare a datoriilor neachitate a celorlalţi şi, eventual, alături de acestea, aspiraţiile politice necompensate ale straturilor îmbogăţite prin câştigul economic faţă de vechea nobilime războinică. Aisymnetul trebuie să realizeze echilibrul dintre grupurile «Profetul» 59 sociale şi să creeze un nou drept «sacru» valabil o dată pentru totdeauna, pe care să-1 înfăţişeze ca fiind de natură divină. Este foarte probabil ca Moise să fi fost o figură istorică. Dacă aşa stau lucrurile, atunci el, potrivit funcţiei sale, face parte din rândul aisymneţilor. Căci prescripţiile celui mai vechi sistem juridic sacru israelit presupun economia bazată pe bani şi astfel conflicte de interese, fie deja apărute, fie ce ameninţă să apară, între membrii confederaţiei. Echilibrul sau prevenirea acestor opoziţii (de pildă Seisachthia anului de iertare) şi organizarea confederaţiei israelite cu ajutorul unui zeu naţional unitar sunt opera sa, care, potrivit caracterului ei, se află aproximativ la mijloc între cea a lui Mahomed şi cea a Aisymneţilor Antichităţii. De această lege, ca şi de echilibrul dintre stările sociale în atâtea alte cazuri (mai ales la Roma şi Atena), se leagă ulterior perioada de expansiune a poporului nou unit spre exterior. Iar în Israel, după Moise, n-a mai fost «nici un profet asemeni lui», adică nici un aisymnet. Deci nu numai că nu toţi profeţii sunt aisymneţi în sensul de mai sus, ci, de obicei, aşa-numita profeţie nu face parte de aici. Desigur, şi profeţii lui Israel de mai târziu apar ca având un interes «socio-politic». «Nenorocirea» răsună peste cei care îi oprimă pe săraci şi-i fac sclavi, care strâng ogor după ogor, care scapă de lege cu ajutorul darurilor - acestea sunt în întregime formele tipice de exprimare a oricărei diferenţieri de clasă din Antichitate, accentuate, ca pretutindeni, datorită apariţiei între timp a organizaţiei polisului Ierusalim. Această trăsătură nu trebuie pierdută din vedere în ce priveşte imaginea celor mai mulţi profeţi israeliţi. Cu atât mai puţin cu cât, de pildă, profeţiei indiene îi lipseşte orice trăsătură de acest tip, deşi condiţiile din India în timpul lui Budha au fost socotite ca fiind destul de asemănătoare acelora ale veacului al Vl-lea elin. Diferenţa provine din alte motive religioase, care urmează să fie discutate. Pentru profeţia israelită aceste argumentări social-poli-tice sunt - fapt care nici el nu trebuie trecut cu vederea - doar mijloace în vederea unui scop. Ei sunt interesaţi mai ales de politica externă, ca scenă pe care se manifestă zeul lor. Nedreptatea, atât de opusă spiritului Legii mozaice, chiar şi nedreptatea socială, este privită doar ca un motiv, şi anume ca unul dintre motivele care iscă 60 Sociologia religiei mânia lui Dumnezeu, iar nu ca bază a unui program de reformă socială. în mod caracteristic, singurul teoretician al reformei sociale, Ezechil, este un teoretician din rândul clerului care abia dacă mai poate fi numit profet. Pe de altă parte, Isus pur şi simplu nu este interesat de o reformă socială ca atare. Zarathustra împărtăşeşte ura poporului său format din crescători de vite împotriva nomazilor jefuitori, însă interesul său religios esenţial este legat de lupta împotriva cultului magic al extazului şi de credinţa în propria sa misiune divină, ale cărei consecinţe sunt pur şi simplu laturile economice ale profeţiei sale. Aceasta e valabil cu atât mai mult pentru Mahomed a cărui politică socială, dusă până la consecinţele sale, de către Omar, se sprijină aproape cu totul pe interesul pentru unitatea internă a credincioşilor în lupta purtată în exterior, cu scopul de a întreţine un număr cât mai mare de războinici ai lui Dumnezeu. Profeţilor le este specific faptul că nu-şi preiau misiunea pe baza unei însărcinări umane, ci o uzurpează. Aşa procedează fireşte şi «tiranii» polisului grec, care din punct de vedere funcţional se află foarte aproape de aisymneţii cu un statut legal şi care au avut şi ei o politică religioasă specifică - adesea, de pildă, promovarea cultului emoţional al lui Dionysos, care, era popular în rândul maselor, nu al aristocraţiei. însă profeţii îşi revendică puterea în numele unei revelaţii divine şi, conform centrului de greutate, în scopuri religioase, iar propaganda religioasă tipică pentru ei este orientată în direcţie cu totul opusă faţă de politica religioasă tipică a tiranilor greci: în lupta împotriva cultelor bazate pe extaz. Religia lui Mahomed, de la început orientată politic, şi poziţia lui în Medina, aflată undeva la mijloc între cea a unui podestâ italian şi poziţia lui Calvin la Geneva, provin cu toate acestea dintr-o misiune în primul rând pur profetică: el, negustorul, a fost la început un conducător de întruniri pietiste secrete de orăşeni la Mecca, pînă când, cu timpul, şi-a dat seama că organizarea interesului pentru pradă al grupărilor de războinici reprezintă fundamentul exterior obiectiv al misiunii sale. Pe de altă parte, profetul se leagă prin diferite trepte intermediare de învăţătorul care transmite adevăruri de natură etică, în special etico-socială, care, plin de înţelesuri noi, sau reînnoite, ale unei «Profetul» 61 vechi înţelepciuni, strînge discipolii în jurul său, sfătuindu-i pe particulari în probleme private şi pe conducători în treburile politice, căutând eventual să determine crearea unei noi ordini etice. Poziţia faţă de discipola învăţătorului de înţelepciune religioasă sau filosofică este reglementată, mai ales în dreptul sacru asiatic, extrem de precis şi de autoritar şi face parte pretutindeni din raporturile de pietate cele mai bine fixate din câte există. Concepţia magică, precum cea eroică, este de regulă ordonată, în sensul că novicele este trimis unui maestru priceput, căruia îi este de-acum ataşat printr-o pietate personală şi care îi supraveghează formarea sau poate să-1 caute el însuşi - aproximativ ca şi «bobocul» pe mentorul său în vechile asociaţii studenţeşti germane. întreaga poezie elină a iubirii faţă de băieţi provine din această relaţie de pietate, iar la budişti şi la confucianişti, precum şi în orice educaţie monahală se procedează de obicei în chip asemănător. Acest tip este reprezentat cel mai consecvent prin poziţia «guru»-ului din dreptul sacral indian, a maestrului brahman ale cărui învăţătură şi model de viaţă trebuie să fie însuşite necondiţionat, de-a lungul unor ani întregi, de cel care aparţine nobilimii. El are o putere suverană iar raportul de obedienţă, ce corespunde aproximativ poziţiei unui famus al magistrului occidental, este pus înaintea pietăţii familiale, tot aşa cum poziţia unui brahman de curte {Purohită) este astfel reglementată oficial încât poziţia sa politică este mult superioară celor mai influenţi duhovnici din Occident. Doar că un guru este un învăţător care transmite o cunoaştere dobândită, nu doar relevată, şi nu învaţă lumea în virtutea unei autorităţi proprii, ci printr-o însărcinare. Nici cel care transmite o etică filosofică, nici reformatorul social nu sunt încă profeţi în sensul avut de noi în vedere, oricât de aproape s-ar afla de aceştia. Chiar cei mai vechi înţelepţi ai grecilor învăluiţi de legendă, Empedocle şi alţii asemănători lui, mai ales Pitagora, stau, fireşte, cel mai aproape de profeţi lăsând în urma lor comunităţi cu o concepţie proprie în privinţa mântuirii şi cu un stil propriu de viaţă şi revedicând, în parte cel puţin, calitatea de mântuitor. Ei sunt tipuri de învăţători ai unei mântuiri de factură intelectuală, asemănătoare fenomenelor indiene paralele, fără a atinge însă nici pe 62 Sociologia religiei departe consecinţele acestora privind fundamentarea vieţii şi a concepţiei pe ideea de «mântuire». Cu atât mai puţin pot fi concepuţi ca «profeţi» în sensul nostru întemeietorii şi conducătorii «şcolilor filosofice» propriu-zise, oricât de aproape de ei s-au aflat uneori. O gradaţie organică duce de la konfucius, în al cărui templu se prosterna însuşi împăratul, până la Platon. Ambii au fost filosofi de şcoală, separaţi prin interesul lor pentru o influenţă decisivă, de natură social-reformatoare, asupra conducătorilor politici, având la Con-fucius o poziţie centrală, iar la Platon mai mult una ocazională. Ceea ce-i separă însă de profet este lipsa unei predici emoţionale actuale, specifică profetului, indiferent dacă ea se realizează prin discurs sau pamflet ori sub forma unor revelaţii răspândite prin scris de felul Surelor lui Mahomed. Acesta se afla mereu mai aproape de demagogul sau de publicistul politic, decât de «activitatea» unui profesor, iar, pe de altă parte, activitatea unui Socrate, de exemplu, care se simte şi el în opoziţie faţă de profesarea retribuită a înţelepciunii, este separată conceptual de profeţie prin lipsa unei misiuni religioase revelate nemijlocit. Daimonion-ul lui Socrate reacţionează la situaţii concrete şi anume mai ales sfătuindu-1 să renunţe şi prevenindu-1. El stă la Socrate ca limită a raţionalismului său etic, pronunţat utilitarist, aproximativ acolo unde pentru Con-fucius se află divinaţia magică. El nu poate fi, tocmai din acel motiv, echivalat cu «conştiinţa» eticii propriu-zis religioase, şi cu atât mai puţin ar putea fi socotit un organ profetic. Astfel stau lucrurile cu toţi filosofii şi şcolile lor, aşa cum au fost ele cunoscute în China, India, antichitatea greacă, evul mediu iudaic, arab şi creştin în forme destul de asemănătoare între ele din perspectivă sociologică. Ele se pot afla, precum în cazul pitagoreicilor, mai aproape de profeţia mântuirii mistagogic-rituale, sau, ca la cinici, de profeţia mântuirii exemplare (în sensul pe care-1 vom explica în curând) prin stilul de viaţă produs şi propagat de ele. Ele pot vădi, ca şi cinicii în protestul lor orientat atât faţă de bunurile culturale mundane cât şi faţă de harul sacramental al misterelor, o înrudire internă şi externă cu sectele ascetice indiene şi orientale. Profetul, în sensul discutat aici, le este străin pretutindeni unde lipseşte vestirea unui adevăr «Profetul» 63 religios privind mântuirea şi stabilit printr-o revelaţie personală. Aceasta trebuie reţinută aici ca fiind caracteristica esenţială a profetului, în fine, reformatorii religioşi indieni de genul lui Shankara şi Râmânuja, şi reformatorii de tipul lui Luther, Zwingli, Calvin, Wesley sunt separaţi de categoria profeţilor prin aceea că ei nu pretind să vorbească nici în numele unei revelaţii noi prin conţinutul ei, nici măcar dintr-o însărcinare divină specială, aşa cum au făcut-o, de pildă, întemeietorul Bisericii mormonilor - care prezintă asemănări cu Mahomed chiar din perspectivă strict tehnică - şi mai ales profeţii evrei, dar şi Montanus şi Novatianus ori Mani şi Mânu, care prezintă, în orice caz, un avânt instructiv pronunţat raţional, sau personalitatea mai emoţională a lui George Fox. Dacă eliminăm din conceptul nostru, toate formele specificate până acum, forme care de altfel îi sunt adesea extrem de apropiate, tot mai rămân diferite tipuri. Mai întâi mistagogul. El practică sacramentele, adică acţiuni magice care garantează bunuri legate de mântuire. Astfel de mântuitori au existat în lumea-ntreagă, ei deosebindu-se de vrăjitorul obişnuit doar gradual prin adunarea în jurul lor a unei comunităţi speciale. Foarte adesea s-au dezvoltat ulterior dinastii de mistagogi pe baza unei harisme sacramentale socotite ca fiind ereditară, care şi-au afirmat secole de-a rândul prestigiul şi şi-au învestit discipolii cu puteri depline, dobândind astfel un fel de poziţie de ierarhi. în special în India, unde titlul de guru se întrebuinţează pentru asemenea mântuitori, cât şi pentru împuterniciţii lor. Tot aşa în China unde, de pildă, ierarhul taoiştilor şi câţiva conducători secreţi de secte au jucat în mod ereditar un asemenea rol. Tipul profeţiei exemplare, pe care îl vom aborda de îndată, conduce de regulă, la a doua generaţie, la apariţia mistagogilor. Ca într-o patrie proprie, ei erau răspândiţi în întreaga Asie de Sud-Vest, trecând în epoca profetică, pe care am menţionat-o, în Elada. însă, de pildă, şi familiile nobiliare mult mai vechi care deţineau ereditar conducerea misterelor eleusi-ne, reprezintă cel puţin un caz limită al familiilor care asigură preoţia ereditară. Mistagogul oferă o mântuire magică, lipsindu-i, sau constituind pentru el doar o anexă subordonată, concepţia etică. în loc 64 Sociologia religiei de aceasta el posedă o tehnologie magică transmisă mai ales ereditar. El obişnuieşte şi să se întreţină economic pe seama mult râvnitei sale arte. De aceea îl vom elimina şi pe el din conceptul profetului, chiar dacă el descoperă noi căi spre mântuire. In consecinţă mai rămân două tipuri de profeţi, aşa cum îi înţelegem noi: unul reprezentat cel mai clar de Budha, iar celălalt de Zarathustra şi Mahomed. Cu alte cuvinte, profetul, aşa cum se-ntâm-plă în ultimele cazuri, este un instrument aflat în slujba unui zeu căruia îi vesteşte fiinţa şi voinţa - sub forma unei porunci concrete sau a unei norme abstracte - şi care pe baza acestei misiuni pretinde supunerea ca datorie etică (profeţie etică). Sau el este un om exemplar care arata celorlalţi prin exemplul personal calea către mântuirea religioasă, aşa cum a fost Budha a cărui predică nu conţine nimic de genul unei misiuni divine sau a unei datorii etice de ascultare, ci se adresează interesului personal al celor însetaţi de mântuire, chemându-i să meargă pe aceeaşi cale ca şi el (profeţie exemplară). Acest al doilea tip se potriveşte mai cu seamă profeţiei indiene, în cazuri izolate şi celei chineze (Laotse) sau aceleia din Asia de Sud-Vest, însă cel dintâi exclusiv celei din Asia de Sud-Vest fără deosebire de rasă. întrucât nici Vedele, nici cărţile clasice chinezeşti, ale căror părţi componente cu vechimea cea mai mare sunt formate, în ambele cazuri, din cântece de laudă şi de mulţumire ale cântăreţilor religioşi şi din rituri şi ceremonii magice, nu îngăduie posibilitatea de a se crede că acolo ar fi putut să existe vreodată o profeţie de tip etic de genul celei iraniene şi din Asia de Sud-Vest. Motivul decisiv al acestui fapt constă în lipsa unui zeu etic personal şi transcendent, prezent în India, în general, doar sub forma sacra-mental-magică a religiozităţii populare hinduiste de mai târziu; iar în credinţa acelor pături sociale în cadrul cărora s-au realizat concepţiile profetice decisive ale lui Mahâvîra şi Budha el apărea doar intermitent fiind permanent reinterpretat panteist, lipsind cu totul în China din etica păturii sociale celei mai influente. în ce măsură această situaţie era corelată cu specificul intelectual condiţionat social al acelor pături, o vom discuta mai târziu. în măsura în care momentele intrareligioase au acţionat şi ele, pentru India, ca şi pentru «Profetul» 65 China, hotărâtor a fost faptul că reprezentarea unei lumi ordonate raţional s-a format pornind de la ordinea ceremonială a sacrificiului, de a cărui regularitate imuabilă depinde totul, mai ales regularitatea indispensabilă a proceselor meteorologice, respectiv din punct de vedere animist: funcţionarea normală şi odihna spiritelor şi a demonilor, care, atât conform concepţiei clasice cât şi celei chinezeşti heterodoxe, sunt garantate printr-o guvernare etic corectă ce corespunde adevăratei căi a virtuţii (Tao), şi fără de care, chiar conform concepţiei vedice, totul dă greş. Rita şi Tao sunt de aceea în India, respectiv în China, puteri impersonale supradivine. Dimpotrivă, Dumnezeul transcendent, personal şi etic este o concepţie specifică Asiei de Sud-Vest. Ea corespunde atât de bine unui rege atotputernic pe pământ şi aparatului său de conducere birocratic şi raţional, încât o corelaţie cauzală cu greu poate fi respinsă. Pe-ntreg pământul vrăjitorul este în primul rând cel care aduce ploaia, întrucât de ploaia care vine la timp, în cantităţi suficiente, dar nu în exces, depinde recolta. împăratul pontifical chinez este şi astăzi aşa ceva, căci, cel puţin în nordul Chinei, semnificaţia vremii nesigure o întrece pe cea a irigaţiilor, oricât de mare este acolo importanţa acestora. Construirea zidului şi a canalelor inferioare pentru circulaţia ambarcaţiunilor - adevărata origine a birocraţiei imperiale - erau şi mai importante. El caută să abată perturbările meteorologice prin sacrificii, căinţă publică şi exerciţii şi de virtute, de pildă prin oprirea abuzurilor în administraţie, eventual chiar printr-o razie asupra răufăcătorilor nepedepsiţi, întrucât motivul mâniei spiritelor şi al perturbărilor ordinii cosmice e presupus mereu a consta în greşeli personale ale monarhului sau în dezordinea socială. Dintre lucrurile pe care Jahve, tocmai în părţile mai vechi ale tradiţiei, le promite ca răsplată adepţilor lui, reprezentaţi în acea vreme mai ales de ţărani, face parte, iarăşi, ploaia. El promite că nu va trimite nici prea puţină, nici prea multă. însă de jur împrejur, în Mesopota-mia ca şi în Arabia, nu ploaia era aceea care producea recolta, ci exclusiv irigaţia artificială. Ea singură este aceea care în Mesopota-mia, precum în Egipt canalizarea apelor fluviale, reprezintă originea dominaţiei absolute a regelui, care îşi procură veniturile 66 Sociologia religiei punându-şi supuşii strânşi cu forţa să construiască canale şi oraşe pe malul acestora. în regiunile deşertice şi în cele care mărginesc deşertul ale Asiei de Sud-Vest aceasta este una dintre originile reprezentării unui Dumnezeu care nu a zămislit pământul şi oamenii aşa cum se spune de obicei în alte concepţii, ci i-a «făcut» din nimic: la fel şi economia bazată pe irigaţii aflată în proprietatea regelui creează de fapt din nimic recolta în nisipurile deşertului. Regele creează chiar justiţia prin intermediul legilor şi a codificărilor raţionale - un lucru pe care lumea-1 experimentează în Mesopo-tamia pentru întâia dată. Şi altfel, se poate înţelege, chiar lăsând la o parte absenţa acelor straturi sociale foarte specifice purtătoare ale eticii indiene şi chineze care au creat etica religioasă «fără Dumnezeu» din acele regiuni, cum sub această impresie chiar ordinea lumii a putut fi concepută ca fiind legea unui stăpân personal, liber şi transcendent. Ce-i drept, în Egipt, unde la început faraonul însuşi era un zeu, avântul lui Echnaton spre monoteismul astral a eşuat lovindu-se de puterea invincibilă a clerului care sistematizase animismul popular. Iar în ţara celor două fluvii, vechiul panteon, şi el sistematizat atât politic cât şi de preoţi, împreună cu ordinea strictă a statului stăteau în calea monoteismului şi a oricărei profeţii demagogice, însă impresia lăsată de regalitatea faraonică şi de cea mesopotamiană asupra israeliţilor a fost chiar mai puternică decât aceea lăsată de regele persan, Basileus Kai'e^oxfiv, asupra grecilor (aşa cum se exprimă ea de pildă, în ciuda înfrângerii lui, în alcătuirea unei scrieri pedagogice privind Cyropedia), Israeliţii au scăpat din «casa robiei» a faraonului mundan, întrucât au fost ajutaţi de un rege divin. Realizarea regatului pământesc este declarată explicit drept o părăsire a lui Jahve, adevăratul rege al poporului, iar profeţia israelită este orientată în întregime de raportul faţă de marile puteri politice - marii regi care, ca bici al lui Dumnezeu, distrug la început poporul lui Israel, ulterior însă, în virtutea unei inspiraţii divine, îi permit revenirea în patrie din exil. Chiar şi sfera de reprezentări ale lui Zarathustra pare să fie orientată conform concepţiilor culturale ale ţărilor occidentale. Prima apariţie atât a profeţiei dualiste cât şi a celei monoteiste pare a fi condiţionată, în «Profetul» 67 specificul ei, alături de alte influenţe istorice concrete, şi de impresia lăsată de marile centre apropiate, cu organizare socială riguroasă, asupra popoarelor vecine mai puţin raţionalizate, care vedeau în pericolul la care erau expuse constant, determinat de campaniile militare nemiloase ale unor vecini teribili, mânia şi clemenţa unui rege divin. Chiar dacă profeţia are un caracter mai mult etic sau mai mult exemplar, revelaţia profetică înseamnă - şi acesta este elementul comun -, mai întâi pentru profetul însuşi, apoi chiar pentru apostolii lui, un aspect unitar al vieţii, dobândit printr-o atitudine conştientă prin care se conferă un sens unitar acesteia. Viaţa şi lumea, evenimentele sociale şi cele cosmice au pentru profet un anumit «sens» unitar-sistematic, iar comportamentul oamenilor trebuie, pentru a le aduce mântuirea, să fie orientat şi modelat unitar-semnificativ printr-o raportare la el. Structura acestui «sens» poate fi extrem de diferită şi el poate contopi într-o unitate motive care logic par a fi eterogene, întrucât întreaga concepţie nu este dominată în primul rând de consecvenţa logică, ci de valorizările practice. Ea înseamnă întotdeauna - doar că în grade diferite şi cu succese diferite - o încercare de sistematizare a tuturor manifestărilor vieţii, deci de articulare a comportamentului practic într-un singur mod de viaţă -indiferent de felul în care se poate el concretiza. în continuare, el conţine întotdeauna concepţia religioasă importantă despre «lume» ca «cosmos», căruia i se cere să reprezinte un întreg ordonat cumva «semnificativ», şi ale cărui fenomene concrete sunt apreciate şi cântărite pornind de la acest postulat. Toate tensiunile cele mai profunde, atât în ce priveşte conţinutul intern al modului de viaţă cât şi în relaţia exterioară cu lumea, provin atunci din confruntarea acestei concepţii despre lume, ca un întreg înzestrat, conform postulatului religios, cu un sens, cu realităţile empirice. în orice caz, profeţia nu este singura instanţă ce are de-a face cu acesta problemă. întreaga înţelepciune a preoţilor, cât şi orice filosofie de sine stătătoare, cea intelectualistă ori cea vulgară, se ocupă într-un fel sau altul cu ea. întrebarea ultimă a oricărei metafizici a fost dintotdeauna următoarea: dacă lumea ca întreg şi viaţa în particular trebuie să aibă 68 Sociologia religiei un «sens», care poate să fie acela şi cum trebuie să arate lumea pentru a-i corespunde. însă problematica religioasă a profeţilor şi preoţilor este matca din care a rezultat însăşi filosofia acolo unde ea s-a dezvoltat ca domeniu separat de cel al preoţilor, pentru ca, ulterior, să se confrunte cu aceea, fiind astfel unul dintre componentele foarte importante ale evoluţiei religioase. De aceea trebuie să observăm mai îndeaproape raporturile reciproce dintre preoţi, profeţi şi cei care nu sunt preoţi. 5 Comunitatea Profetul, adepţii şi comunitatea - Religiozitatea comunitară -Profeţia şi activitatea de preot Profetul câştigă de partea sa, atunci când profeţia lui are succes, oamenii care-1 ajută permanent: tovarăşi (Sodalen, după cum traduce Bartholomae termenul specific pentru Găthas), discipoli (în Vechiul Testament şi în India), însoţitori (în India şi în Islam), apostoli (la Isaia şi în Noul Testament), care, în opoziţie cu preoţii şi prezicătorii asociaţi într-o breaslă sau într-o ierarhie oficială, aderă la el strict personal - relaţie pe care o vom discuta în legătură cu cazuistica formelor autorităţii. Iar alături de aceste ajutoare permanente care contribuie activ la misiunea sa, şi care, la rândul lor, au şi ele întrucâtva o calificare harismatică, există şi cercul aderenţilor care-1 susţin prin hrană, bani, servicii şi care aşteaptă de la misiunea lui propria mântuire, asociindu-se sporadic în scopul unui comerţ ocazional sau permanent, putând alcătui astfel o comunitate. «Comunitatea», în acest sens religios - cea de-a doua categorie de comunitate, alături de uniunea vecinilor realizată pe baze economice, fiscale sau din alte motive politice -, nu apare nici ea doar în cazul profeţiei în sensul stabilit aici şi, pe de altă parte, nici nu este specifică oricărei profeţii. In relaţie cu aceasta comunitatea apare în general abia ca un produs al intrării într-un ritm cotidian, prin aceea că profetul însuşi sau ucenicii lui asigură continuitatea propovădu-irii şi a acordării graţiei, având ca urmare rostul de a asigura existenţa economică a acesteia şi a celor care o împlinesc, monopolizând astfel deopotrivă drepturile pentru cei cărora le revin aceste datorii. Ea se regăseşte de aceea şi la mistagogii şi preoţii religiilor nepro-fctke. Pentru mistagog existenţa ei reprezintă o caracteristică nor- 70 Sociologia religiei mala în opoziţie cu vrăjitorul ca atare care fie că exercită o profesie liberă, fie, în caz că aparţine unei bresle, se află în slujba unei anumite uniuni întemeiate pe criterii de vecinătate sau politice, nu însă şi a unei comunităţi religioase specifice. O comunitate de mistagogi - precum cea legată de misterele eleusine -se menţine de obicei în condiţia unei entităţi comunitare deschise spre exterior şi care îşi modifică structura. Cel care caută numai graţia intră adeseori doar temporar în relaţie cu mistagogul şi ajutoarele sale. în orice caz, participanţii la misterele eleusine, de pildă, formează un fel de comunitate interlocală. Altfel stau lucrurile în ceea ce priveşte profeţia exemplară. Profetul exemplar arată o cale de mântuire prin exemplu personal. Doar cel care urmează necondiţionat acest exemplu - de pildă călugării cerşetori ai lui Mahâvîra sau ai lui Buddha - aparţine unei comunităţi restrânse, «exemplare», în cadrul căreia, apoi, ucenicii ataşaţi şi personal de profet pot dobândi o autoritate deosebită. în afara comunităţii exemplare se află însă mirenii evlavioşi (numiţi în India Upâsakas), care, legat de persoana lor, nu urmează în mod absolut calea mântuirii, dar vor să dobândească un optimum relativ al mântuirii prin devoţiunea faţă de sfântul exemplar. Ei fie că nu alcătuiesc o comunitate permanentă, precum călugării budişti Upâsakas la început, fie sunt la rândul lor socializaţi cu drepturi şi datorii bine stabilite, cum se întâmplă, de regulă, atunci când din comunitatea exemplară anumiţi preoţi sau indivizi care, în maniera preoţilor, se ocupă de îngrijirea sufletelor, ori mistagogi, ca bonzii budişti, au fost excluşi, fiind însărcinaţi, în continuare, cu datoriile legate de cult (necunoscute budismului originar). Regula rămâne însă aceea a asocierii libere şi ocazionale la comunitate, iar această situaţie este comună atât majorităţii mistagogilor şi profeţilor exemplari cât şi clerului templelor legat de divinităţile individuale reunite într-un panteon. Toate acestea sunt asigurate material prin aşezăminte religioase şi susţinute prin ofrande şi daruri pe care le face cel ce are nevoie de un serviciu religios. De aceea nu poate fi încă vorba de o comunitate permanentă a laicilor, iar reprezentările noastre despre apartenenţa religioasă confesională sunt inutilizabile. Comunitatea 71 Atunci când individul venerează o anumită divinitate, aceasta are aceeaşi semnificaţie ca şi actul de veneraţie al unui italian faţă de un sfânt anumit. Fireşte, pare inevitabilă neînţelegerea manifestă de a privi, de exemplu, majoritatea chinezilor sau chiar pe toţi ca fiind budişti în sens confesional, întrucât mare parte dintre ei, educaţi fiind în şcoală pe baza eticii confucianiste, singura aprobată în mod oficial, cheamă cu prilejul fiecărei noi construcţii preoţi taoişti specialişti în arta divinaţiei, iar pentru rudele moarte poartă doliu conform ritului confucianist, dar alături de aceasta comandă slujbe religioase budiste pentru sufletele lor. In afară de cei care participă constant la cultul zeului, şi, eventual, de un cerc limitat de persoane care manifestă un interes constant, aici nu există decât laici ataşaţi ocazional cultului respectiv, «susţinători» - dacă vrem să aplicăm aici analog termenul tehnic modern din doctrina partidelor pentru masa neorganizată de alegători. Doar că, fireşte, această situaţie nu corespunde, chiar strict economic, interesului celor care se îngrijesc de cult, astfel încât ei încearcă treptat, pretutindeni acolo unde este posibil, să formeze comunităţi, cu alte cuvinte să socializeze adepţii pe baza unor drepturi şi datorii bine stabilite. Transformarea aderenţei personale într-o comunitate este, prin urmare, forma obişnuită prin care învăţătura profetului pătrunde în sfera cotidianului ca funcţie a unei instituţii permanente. Discipolii sau apostolii profetului devin astfel mistagogi, preoţi sau duhovnici (ori toate la un loc) ai unei comunităţi aflate exclusiv în slujba unor ţeluri religioase: comunitatea laicilor. Acelaşi rezultat poate fi atins însă pornind şi de la alte situaţii concrete. Am văzut că preoţii, în cadrul trecerii de la funcţia de vrăjitor la clerul propriu-zis, erau fie familii nobiliare de preoţi sau preoţi ai casei, respectiv ai curţii senioriale sau princiare, ori preoţi având rolul de a realiza sacrificiile religioase şi care, instruiţi fiind, erau deopotrivă organizaţi pe caste; acestora li se pot adresa la nevoie atât individul cât şi comunitatea, ei înşişi putând să îndeplinească şi orice altă ocupaţie ce nu se opune prescripţiilor de castă. Sau, în sfârşit, preoţii uniunii, respectiv ai unei uniuni constituite fie profesional, fie după alte criterii, dar mai ales după criterii poli- 72 Sociologia religiei tice. O «comunitate» propriu-zisă, care sa fie separată de alte uniuni, nu întâlnim în nici unul din aceste cazuri. Cu toate acestea, ea poate să apară fie atunci când preoţii care asigură sacrificiul religios reuşesc să-i organizeze pe adepţii speciali ai zeului lor exclusiv ca o comunitate, fie, de obicei, atunci când uniunea politică este distrusă, dar adepţii religioşi ai zeului uniunii şi preoţii lui continuă să se menţină ca o comunitate. Primul dintre cele două tipuri se găseşte în India şi în Asia de Sud-Vest împreună cu variate forme intermediare, asociat cu procesul de trecere al profeţiei mistagoge sau exemplare ori al mişcărilor de reformă religioasă la organizarea de comunităţi stabile. Multe denominaţii hinduse de mică amploare au apărut în acest fel. Trecerea de la clerul uniunii politice la comunitatea religioasă a fost legată, dimpotrivă, într-o măsură mai mare de apariţia imperiilor mondiale din Asia de Sud-Vest, în special al celui persan. Uniunile politice au fost distruse, populaţia dezarmată, în timp ce preoţilor înzestraţi cu anumite drepturi politice li s-a garantat poziţia. Aşa după cum a fost valorificată comunitatea obligatorie, apărută din uniunea pe bază de vecinătate, în scopul asigurării intereselor financiare, tot astfel s-a valorificat aici comunitatea religioasă ca un mijloc de potolire a supuşilor. Astfel a apărut, datorită edictelor regilor persani de la Cirus şi până la Arta-xerses, comunitatea israelită, ca o comunitate religioasă recunoscută de rege, cu centrul teocratic la Ierusalim. O victorie a perşilor ar fi adus probabil zeului Apollo de la Delphi şi preoţilor altor zei, poate chiar şi profeţilor orfici, şanse asemănătoare. In Egipt, după suprimarea autonomiei politice, clerul naţional, a dezvoltat un tip de organizaţie «ecleziastică», primul de acest fel, după cât se pare, bazat pe sinoduri. în India, dimpotrivă, comunităţile religioase au apărut sub forma de comunităţi «exemplare» în sensul limitat specific acelei zone, prin aceea că în multitudinea entităţilor politice efemere s-a infiltrat mai întâi unitatea de castă a brahmanilor şi a regulilor ascetice, iar ca urmare şi eticile mântuirii ce se năşteau atunci au depăşit, şi ele, graniţele politice. In Iran preoţii lui Zara-thustra au reuşit ca de-a lungul secolelor să asigure continuitatea unei organizaţii religioase închise, care a devenit sub Sassanizi o Comunitatea 73 «confesiune» politică (Ahemenizii au fost adepţi ai lui Mazda, nu şi ai lui Zarathustra, după cum o arată documentele lor). Relaţiile dintre puterea politică şi comunitatea religioasă, relaţii care conduc la apariţia conceptului de «confesiune», fac parte din analiza termenului de autoritate. Aici trebuie stabilit doar următorul lucru: «religiozitatea comunitară» este un fenomen labil cu forme diferite. Vom vorbi despre existenţa ei doar acolo unde laicii 1) sunt integraţi într-o activitate stabilă a comunităţii, pe care ei 2) o influenţează într-o manieră sau alta. O simplă regulă administrativă ce delimitează competenţele preoţilor este o parohie, nu şi o comunitate. Dar chiar şi conceptul de parohie (ceva separat de comunitatea laică, politică sau economică) lipseşte religiozităţii chineze, vechii religiozităţi indiene şi, în general, chiar şi celei hinduiste. Fratriile greceşti, sau altele din Antichitate, şi alte comunităţi de cult asemănătoare nu sunt parohii, ci uniuni politice sau de altă natură, a căror activitate comunitară stă în grija unui zeu. Vechea parohie budistă, în continuare, este doar un district, în cadrul căreia călugării pelerini care se află pe moment acolo sunt obligaţi să participe la adunările bilunare. Parohia medievală din Occident, cea anglicană, luterană, orientală, creştină şi islamică este, în esenţă, o uniune ecleziastică pasivă realizată pe criterii administrative şi o circumscriere a competenţei preotului. în aceste religii totalitatea laicilor nu a avut, în general, niciun fel de caracter comunitar. Resturi minime ale unor drepturi comunitare s-au păstrat în câteva Biserici creştine orientale şi au existat, de asemenea, în Occidentul catolic şi în luteranism. Dimpotrivă, atât vechii călugări budişti, cât şi vechii războinici ai Islamului sau iudaismului şi vechiul creştinism erau fireşte comunităţi cu o organizare comunitară riguroasă foarte diferită, pe care le vom analiza mai încolo. In rest, o anumită influenţă factuală a laicilor - influenţă care, în cadrul Islamului, mai ales la şiiţi, are o relativă însemnătate, chiar dacă nu este garantată juridic: şahul obişnuieşte să investească un preot doar a-tunci când este sigur de acordul laicilor din zona respectivă - este compatibilă cu absenţa unei organizări comunitare locale bine stabilite. Dimpotrivă, specificul oricărei «secte», în sensul tehnic 74 Sociologia religiei propriu-zis al cuvântului, ce urmează a fi discutat, este acela că ea se sprijină ca pe un fundament propriu tocmai pe organizarea comunitară închisă a comunităţilor individuale locale. Pornind de la acest principiu, pe care-1 susţineau în cadrul protestantismului «baptiştii» şi «independenţii», iar ulterior «congregaţionaliştii», se trece ulterior la organizarea tipică a Bisericii reformate, care şi acolo unde reprezintă o organizaţie efectiv universală, va condiţiona apartenenţa de intrarea pe bază de contract în comunitatea respectivă. Vom reveni ulterior la problematica rezultată din aceste deosebiri. Aici, dintre toate consecinţele foarte importante ale dezvoltării unei religiozităţi comunitare propriu-zise, ne interesează doar aceea că numai în cadrul comunităţii relaţia dintre preoţi şi laici dobândeşte o semnificaţie decisivă pentru efectul practic al religiozităţii. Marii autorităţi a preoţilor i se asociază, cu atât mai mult cu cât organizaţia poartă caracterul comunitar specific, necesitatea satisfacerii nevoilor laicilor în interesul menţinerii şi creşterii numărului de adepţi, într-o anumită măsură, fireşte, orice tip de cler se află într-o situaţie asemănătoare. Pentru a-şi afirma autoritatea, el trebuie să vină adesea în mod deosebit în întâmpinarea nevoilor laicilor. Cele trei forţe active în rândul laicilor cu care trebuie să se confrunte clerul sunt: 1) profeţia, 2) tradiţionalismul laic, 3) intelectualismul laic. în raport cu aceste forţe, necesităţile şi tendinţele activităţii clerului ca atare acţionează ca o forţă tot atât de fundamental determinantă. Să discutăm mai întâi acest ultim factor, în corelaţie cu cel pe care l-am numit mai întâi. Profetul etic şi exemplar este de regulă el însuşi un laic, şi-şi sprijină autoritatea, în orice caz, pe adepţii săi laici. în virtutea sensului ei, orice profeţie devalorizează elementele magice ale activităţii preoţeşti, doar că într-o măsură diferită. Buddha şi cei care fac parte din categoria sa, aidoma profeţilor israeliţi, nu numai că resping ideea apartenenţei lor la cercul magilor instruiţi şi al prezicătorilor (care în documentele israelite sunt numiţi şi ei profeţi), dar resping magia în general, ca fiind lipsită de orice folos. Doar relaţia religioasă, încărcată de sens, faţă de Cel Veşnic, oferă mântuirea. Dintre păcatele capitale budiste face parte şi acela de a-ţi etala nemotivat Comunitatea 75 capacităţile magice, a căror existenţă ca atare, tocmai în rândul necredincioşilor, nu a fost pusă vreodată sub semnul îndoielii nici de profeţii indieni sau evrei, nici de apostolii creştini sau de vechea tradiţie creştină. însă, ca urmare a acelei respingeri, ei se raportează sceptic, chiar dacă în maniere diferite, la activitatea preoţească propriu-zisă. Zeul profeţilor israeliţi nu vrea sacrificii prin ardere, ci ascultare faţă de poruncile sale. Ştiinţa şi ritualul vedic nu contribuie cu nimic la mântuirea budistului, iar sacrificiul sfânt al somei este pentru Ahuramazda, în cea mai veche dintre Gâthâs o oroare. De aceea, există pretutindeni o tensiune între profet şi adepţii lui laici pe de-o parte şi reprezentanţii tradiţiei preoţeşti pe de alta, şi este o chestiune de putere, condiţionată uneori, precum în Israel, de o situaţie politică internaţională, în ce măsură profetul îşi poate urma nestingherit misiunea proprie sau devine un martir în numele ei. Zarathustra a avut ca sprijin, alături de familia sa, aristocraţia şi clasa princiară împotriva celor care, rămaşi anonimi, i se opuneau; la fel şi profeţii indieni sau Mahomed, iar cei israeliţi s-au sprijinit pe pătura mijlocie ţărănească şi burgheză. Cu toţii însă s-au folosit de prestigiul de care se bucura în rândurile laicilor harisma profetică în raport cu specialiştii cultului cotidian: caracterul sacru al noii revelaţii se opune caracterului sacru al tradiţiei şi, în funcţie de succesul demagogiei ambelor părţi, se ajunge la un compromis între preoţime şi noua profeţime, aceea receptându-i sau accentuându-i conţinutul, înlăturând-o sau fiind ea însăşi înlăturată. 6 Cunoaşterea sacră. Predica. Asistenţa spirituală însă de fiecare dată preoţimii îi revine, în legătură cu noua concepţie triumfătoare sau cu vechea concepţie care s-a afirmat împotriva atacurilor profetice, să le fixeze sistematic, să delimiteze ceea ce are valoare sacră de ceea ce nu are, şi s-o impună credinţei laicilor în scopul asigurării propriei dominaţii. Nu întotdeauna ameninţarea acută a unei profeţii direct ostilă preoţilor, stă la baza acestei evoluţii în India, extrem de străvechi. Fie numai şi interesul faţă de asigurarea propriei poziţii împotriva unor atacuri posibile şi necesitatea de a asigura practica proprie moştenită împotriva scepticismului laic pot conduce la rezultate asemănătoare. însă oriunde se manifestă această dezvoltare, ea produce două fenomene: scrierile canonice şi dogmele. Amândouă, fireşte, mai cu seamă cele din urmă, în volume foarte diferite. Scrierile canonice conţin revelaţiile şi tradiţiile sacre ca atare, dogmele reprezintă concepţiile preoţilor despre sensul celor două. Reunirea revelaţiei religioase a unei profeţii sau, invers, a moştenirii legate de cunoaşterea sacră, poate avea loc sub forma tradiţiei orale. Secole de-a rândul cunoaşterea sacră brah-manică s-a transmis numai oral, iar forma scrisă a fost respinsă direct - ceea ce şi-a pus amprenta pentru mult timp pe forma literară a acelei cunoaşteri, determinând în general deosebiri însemnate între textele diferitelor Câkhâs. Motivul era că doar cel calificat, născut de două ori, avea dreptul să posede acea cunoaştere. A o împărtăşi celui care nu era renăscut, şi care (cunoscut sub numele de Cadra) era exclus din propria sa castă, era o mare nelegiurire. Acest caracter de cunoaştere esoterică îl au la început, datorită intereselor tagmei şi cunoştinţele privind tehnica magiei. Dar peste tot 78 Sociologia religiei există elemente componente ale cunoaşterii vrăjitorilor, care au devenit obiectul unei educaţii sistematice, şi a celorlalţi membri ai comunităţii. Baza celui mai vechi sistem educaţional magic, răspândit pretutindeni, îl constituie supoziţia animistă că, aşa cum magul însuşi are nevoie în scopul practicării artei sale de o renaştere, de posesia unui nou suflet, tot astfel şi caracterul eroic se bazează pe harisma care, de aceea, trebuie trezită, supusa încercărilor şi fixată prin manipulări magice în eroi, că eroul însuşi trebuie să renască întru eroism. Educaţia harismatică, în acest sens, cu noviciatele sale, probele de curaj, torturile, gradele de iniţiere şi de demnitate, cu iniţierile tinerilor şi cu acordarea demnităţii de a purta arme, reprezintă o instituţie universală, păstrată în rudiment pretutindeni, a oricărei socializări războinice. Dacă de la vrăjitorii aparţinând unei tagme specifice se ajunge treptat la preoţi, această funcţie extraordinar de importantă a educaţiei laice nu încetează să existe, iar năzuinţa preoţilor este pretutindeni aceea de a o ţine sub control. în acest fel cunoaşterea esoterică ca atare dispare treptat, iar învăţătura preoţilor se transformă într-o tradiţie fixată literar, pe care preoţii o interpretează prin intermediul dogmelor. O asemenea religie a Cărţii devine astfel fundamentul unui sistem formativ valabil nu doar pentru cei care fac parte din rândul preoţilor, ci şi, ba tocmai, pentru laici. Nu toate, însă cele mai multe dintre culegerile canonice sacre au ajuns la delimitarea proprie faţă de creaţiile profane, sau cel puţin faţă de cele care nu erau religios obligatorii, în cursul luptei pentru supremaţie a mai multor grupuri şi profeţii care se concurau reciproc în cadrul comunităţii. Acolo unde nu a existat o asemenea lupta, sau dacă aceasta nu a ameninţat conţinutul tradiţiei, canonizarea formală a scrierilor s-a petrecut adeseori extrem de încet. Astfel canonul iudaic a fost încheiat, (abia probabil ca stavilă împotriva profeţiilor apocaliptice) abia la Sinodul de la Jamnia (90 d.Chr), imediat după dispariţia statului teocratic, dar, şi atunci, doar conform principiului său. Vedele, evident, abia ca urmare a opoziţiei împotriva heterodoxiei intelectuale. Canonul creştin, ca urmare a ameninţării religiozităţii constituite pe baza evlaviei maselor micii burghezii, datorită soteriologiei intelectualiste a gnosticilor. în Cunoaşterea sacră. Predica. Asistenţa spirituală 79 schimb, vechea soteriologie intelectuală budistă (s-a definit) în cadrul Canonului Pali, ca urmare a ameninţării sale de către religia propagandistă populară axată pe ideea de mântuire a lui Mahâyâna. Scrierile clasice ale confucianismului, aidoma legii lui Ezra ce reglementa funcţia de preot, au fost impuse de puterea politică, tocmai de aceea primele neajungând niciodată să dobândească calitatea sacralităţii efective - întodeauna o operă a preoţilor - iar cele din urmă abia târziu. Doar Coranul a trebuit să fie redactat la porunca califului, devenind sacru imediat, întrucât pentru semianalfabetul Mahomed existenţa unei cărţi sfinte ca atare fusese un indiciu al prestigiului unei religii. Aceasta s-a corelat cu reprezentările larg răspândite de tip tabu în ceea ce priveşte semnificaţia magică a documentelor scrise, aşa cum existau ele deopotrivă, deja cu mult înaintea încheierii canonului, pentru Tora şi pentru scrierile profetice socotite autentice, şi prin a căror atingere «deveneai impur». Amănuntele acestui proces nu ne interesează aici, după cum nici tot ceea ce s-a preluat în scrierile sfinte canonizate. Prestigiul magic al poeţilor a făcut ca în Vede, alături de epopeile eroice ori poeme având conţinuturi cu totul întâmplătoare, aşa după cum în canonul vetero testamentar a intrat un poem de dragoste, să ajungă şi cântecele de batjocură la adresa zeului Indra beat: semnificaţia personală a tuturor exprimărilor profeţilor a făcut ca printre epistolele Noului Testament să fie integrată o scrisoare strict personală a lui Pavel, iar în Coran apar evident sure privind supărările familiale cu totul omeneşti ale profetului. Finalizarea unui canon este însoţită de teoria potrivit căreia o anumită epocă trecută ar fi fost binecuvântată doar datorită harismei profetice: astfel, conform teoriei rabinice, timpul scurs de la Moise şi până la Alexandru, iar conform teoriei Bisericii catolice doar epoca apostolilor. Astfel se exprimă, pe deplin adecvat, conştiinţa opoziţiei dintre sistematizarea profeţilor şi cea a preoţilor. Un profet este un sistematizator în sensul că realizează o unitate în relaţia omului cu lumea pornind de la poziţiile ultime unitare faţă de valori. Clerul sistematizează conţinutul profeţiei sau al tradiţiilor sacre în sensul articulării şi adaptării cazuistic-raţionale a acesteia L», I 80 Sociologia religiei la obişnuinţele de gândire şi de viaţă ale propriei pături şi ale laicilor aflaţi sub dominaţia sa. Elementul important din perspectivă practică în ceea ce priveşte evoluţia unei religiozităţi către o religie a Cărţii - fie în sensul deplin al cuvântului, adică dependenţa absolută faţă de un canon socotit sacru, fie într-un sens mai slab, potrivit căruia normele sfinte, fixate în scris, reprezintă criteriul decisiv de orientare, ca de exemplu cele din Cartea Egipteană a Morţilor - este evoluţia educaţiei clericale de la stadiul cel mai vechi, pur harismatic, la formaţia literară. Cu cât mai importantă devine ştiinţa scrisului şi pentru conducerea unor activităţi laice, deci cu cât acestea dobândesc caracterul unei administrări birocratice bazate pe reglementări şi acte, cu atât alunecă educaţia, chiar a funcţionarilor publici şi a oamenilor instruiţi, în mâinile clerului ştiutor de carte sau care deţine, precum în cancelariile Evului Mediu, funcţiile ce pretind proceduri scriptice, în ce măsură apare una dintre aceste două situaţii, depinde, pe lângă gradul de birocratizare al administraţiei, şi de gradul în care alte pături sociale, mai ales nobilimea războinică, dezvoltă un sistem propriu de educaţie şi se află în stăpânirea lui. Vom vorbi mai încolo despre ramificarea sistemelor educaţionale ce poate să rezulte de aici, ca şi despre reprimarea totală ori lipsa dezvoltării unui sistem educaţional strict preoţesc, care pot fi consecinţa lipsei de putere a preoţilor sau a lipsei unei profeţii ori a unei religii a Cărţii. Cultura religioasă a comunităţii, deşi nu este singurul imbold, rămâne cel mai puternic, chiar şi pentru dezvoltarea unui conţinut specific al concepţiei clerului. Ea creează importanţa specifică a dogmelor. Căci o dată cu ea apare nevoia urgentă a delimitării faţă de alte concepţii concurente, de a păstra controlul prin intermediul propagandei şi astfel semnificaţia unei teorii care să facă demarcaţia necesară. Această semnificaţie poate fi accentuată, fireşte, prin prezenţa unor motive extrareligioase. Faptul că Carol cel Mare a fost de partea Bisericii france pentru impunerea concepţiei legată defilioque - unul din motivele schismei dintre Orient şi Occident -şi a respins canonul favorabil icoanelor avusese rosturi politice îndreptate împotriva supremaţiei Bisericii bizantine. Adeziunea la Cunoaşterea sacră. Predica. Asistenţa spirituală 81 formule dogmatice absolut ininteligibile, precum concepţia monofizită, tocmai a maselor largi din Orient şi Egipt, era expresia naţionalismului separatist, antiimperial şi antigrecesc, aşa după cum, mai târziu, Biserica coptă monofizită i-a preferat ca stăpâni pe arabi romanilor. Insă de regulă, factorul cel mai important care împinge atât de puternic în prim plan simbolurile şi teoriile diferenţierii rămâne totuşi lupta preoţilor împotriva indiferentismului atât de urât, adică pericolul ca zelul adepţilor să paralizeze, iar mai apoi accentuarea importanţei apartenenţei la propria denominaţie şi îngreuna-rea trecerii la o alta. Modelul îl oferă tatuajele prescrise magic ale membrilor aceluiaşi clan totemic sau războinic. Vopsirea corpului ca însemn distinctiv la sectele hinduse le este exterior cea mai apropiată, însă păstrarea circumciziei şi a tabuului legat de Sabbat, aşa cum se repetă în Vechiul Testament, are menirea de a realiza o delimitare faţă de alte popoare, şi a acţionat în acest sens cu o forţă nemaiîntâlnită. Faptul că sărbătoarea săptămânală creştină a fost aşezată în ziua închinată divinităţii solare, a fost poate condiţionat de preluarea din sud-vestul Asiei a mitului soteriologic al concepţiilor mistagogice despre mântuire specifice religiilor solare, dar a acţionat sigur în sensul delimitării de evrei. Faptul că Mahomed a statornicit ziua serviciului divin săptămânal vinerea a fost probabil condiţionat (după ce el a eşuat în încercarea de a-i câştiga pe evrei) mai ales de dorinţa unei separaţii, în timp ce interdicţia absolută de a consuma vin are prea multe analogii atât în epoca veche - deja la rehabiţi, ostaşii Domnului - cât şi în cea nouă pentru a trebui să fie determinată în mod necesar de nevoia ridicării unei stavile împotriva preoţilor creştini constrânşi să folosească vinul (cu prilejul împărtăşaniei). Corespunzător caracterului profeţiei exemplare, concepţiile separaţioniste din India au, în ansamblu, un caracter mai degrabă pur practic etic, sau, corespunzător înrudirii lor interne cu mistagogia, un caracter ritual. Cele 10 puncte atât de controversate, care au condus în cadrul conciliului de la Vesâlî la marea schismă înlăuntrul budismului, nu conţin decât chestiuni privind regulile monahale, printre acestea, evident, detalii ce au fost accentuate în scopul întemerii organizaţiei separate mahâyâni. Dimpotri- 82 Sociologia religiei vă, religiile asiatice nu cunosc ca semn distinctiv aproape nici o dogmatică. Ce-i drept, Buddha vesteşte adevărul propriu cu cele patru forme ale sale privind marile iluzii ca întemeiere a concepţiei practice despre mântuirea prin cele opt căi nobile. însă înţelegerea acelor adevăruri pentru consecinţele lor practice este ţel al efortului de mântuire, era nu o dogmă în sens occidental. Tot aşa şi la majoritatea profeţiilor indiene vechi. Iar în timp ce în comunitatea creştină una dintre dogmele cele mai timpurii care au asigurat efectiv coeziunea a fost în mod caracteristic cea a creaţiei lumii de către Dumnezeu din nimic, deci impunerea divinităţii transcendente în raport cu speculaţia gnostică intelectualistă, în India speculaţiile cosmologice şi alte speculaţii metafizice rămân o problemă a şcolilor filosofice ce au faţă de ortodoxie o libertate care, deşi nu nelimitată, este totuşi destul de vastă. în China, etica confucianistă a respins în întregime legarea de dogmele metafizice pentru că magia şi credinţa în spirite, în interesul menţinerii cultelor strămoşilor- fundamentul obedienţei patrimonial-birocratice (aşa cum se afirmă explicit) -, trebuie să rămână intangibile. Şi în cadrul profeţiei etice şi a religiozităţii sale comunitare gradul proliferării propriu-zise a dogmelor are o intensitate diferită. în vechiul islam era suficientă mărturisirea credinţei în Dumnezeu şi în profet şi recunoaşterea celor câteva norme rituale şi practice ca o condiţie a apartenenţei. însă cu cât mai mult comunitatea şi preoţii sau învăţătorii comunităţii sunt purtătorii unei religii, cu atât mai largi devin diferenţierile dogmatice de natură practică şi teoretică. Aşa se întâmplă la zarathus-trienii epocii târzii, la evrei şi creştini. însă concepţia cu privire la credinţă a evreilor are în comun cu cea a Islamului proprietatea de a fi atât de simplă încât doar ocazional au existat motive pentru dispute propriu-zis dogmatice. Doar concepţia cu privire la graţie şi-n rest chestiuni moral-practice, rituale şi juridice formează în ambele cazuri domeniul disputelor. Această situaţie este specifică cu atât mai mult zarathustrienilor. Doar la creştini s-a format o dogmatică de factură teoretică vast articulată, riguros obligatorie şi raţionalizată sistematic privind aspecte cosmologice, mitul soterio-logic (Christologia) şi autoritatea preoţilor (sacrametele), mai întâi Cunoaşterea sacră. Predica. Asistenţa spirituală 83 în perimetrul imperiilor eleniste, iar în Evul Mediu, invers, mult mai intens în Occident decât în Bisericile orientale, în ambele cazuri cel mai puternic acolo unde o solidă organizare a clerului în raport cu autoritatea politică poseda gradul cel mai înalt de autonomie. Dar mai ales specificul intelectualismului provenit din tipul de formaţie elenist, presupoziţiile metafizice speciale împreună cu tensiunile pe care le-a creat cultul eristic, şi necesitatea confruntării cu pătura cultivată rămasă la început în afara comunităţii creştine, pe de-o parte, şi pe de altă parte atitudinea neîncrezătoare prin care era respins intelectualismul pur specifică Bisericilor creştine în opoziţie cu religiile asiatice ca o religiozitate comunitară a laicilor aparţinând în special micii burghezii de a căror poziţie episcopii trebuiau să ţină seama - toate acestea reprezintă factorii care au provocat în Antichitate această amploare şi tendinţă către o masivă dezvoltare a dogmelor. O dată cu distrugerea acelei EX,X,T|viKr| JtaiSeia prin intermediul călugărilor din Orient, proveniţi mai ales din cercurile negreceşti ale micii burghezii, construcţia raţională a dogmelor în Orient a luat sfârşit. Alături de aceasta şi-a spus cuvântul şi forma de organizare a comunităţilor religioase: lipsa completă şi intenţionată a oricărei organizări ierarhice în vechiul budism ar fi împiedicat orice acord cu privire la o dogmatică raţională în maniera creştină, dacă concepţia despre mântuire ar fi avut în genere nevoie de aşa ceva. Căci pentru ca activitatea de gândire a preoţilor şi raţionalismul laic trezit prin intermediul educaţiei clerului, şi care concura acea activitate, să nu ameninţe unitatea comunităţii, se instituie de obicei o instanţă ce decide cu privire la ortodoxia unei concepţii. De-a lungul unei îndelungate evoluţii, pe care nu o discutăm aici, comunitatea romană, în speranţa că Dumnezeu nu va îngădui rătăcirea comunităţii capitalei lumii, a ajuns la concepţia infailibilităţii funcţiei doctrinare a episcopului ei. Doar aici există această soluţie consecventă ce postulează inspiraţia celui care îndeplineşte funcţia doctrinară în cazurile ce necesită o decizie privind concepţia despre credinţă. Atât Islamul cât şi Biserica orientală - primul sprijinindu-se pe încrederea profetului, anume că Dumnezeu nu va lăsa niciodată comunitatea credincioşilor să ajungă la un 84 Sociologia religiei acord care să fie o greşeală, cea de-a doua bazându-se pe vechea practică ecleziastică - s-au menţinut riguros, din variate motive, ce vor fi menţionate mai târziu, la «consensul» celor care, sub semnul unei vocaţii, erau purtătorii organizării doctrinare a bisericii, deci, în funcţie de situaţie, fie mai mult la consensul preoţilor, fie la cel al teologilor, ca o condiţie a valabilităţii adevărului dogmatic, împiedicând astfel proliferarea dogmelor. Dalai Lama, pe de altă parte, are alături de autoritatea sa politică şi o autoritate în cadrul ierarhiei comunităţii spirituale, însă, datorită caracterului magico-ritual al religiozităţii, nu şi o autoritate autentică în ceea ce priveşte funcţia doctrinară. Puterea de a excomunica ce-i revine unui guru hinduist este exercitată, din motive asemănătoare, arareori datorită unor cauze dogmatice. Munca preoţilor de sistematizare a învăţăturii sacre îşi păstrează permanent vie sursa de alimentare din noile elemente componente ale practicii profesionale a preoţilor faţă de aceea a vrăjitorilor magici. în religia etică a comunităţii predica apare drept ceva absolut nou, iar asistenţa spirituală raţională ca un element esenţial diferit în formula sa de ajutorul magic dat la nevoie. Predica, respectiv instruirea colectivă cu privire la chestiuni religioase şi etice, în sensul propriu-zis al cuvântului, este de regulă un specific al profeţiei şi al religiei profetice. Acolo unde ea apare în afara acestora, rămâne doar o copie. Importanţa ei scade, de regulă, acolo unde religia revelată s-a transformat într-o activitate a preoţilor datorită intrării în cotidian şi se află într-o proporţie inversă faţă de componentele magice ale unei religiozităţi. Budismul consta la început - în măsura în care laicii erau luaţi în considerare - exclusiv în predică, iar în religiile creştine ea are o semnificaţie cu atât mai mare cu cât componentele magic-sacramentale sunt tot mai complet eliminate. De aceea acest lucru se petrece în cel mai înalt grad în cadrul protestantismului, unde conceptul de preot este în întregime înlocuit prin acela de pastor. Asistenţa spirituală, grija religioasă faţă de indivizi este, în forma sa raţional-sistematizată, deopotrivă un produs al religiei profetice revelate. Sursa ei este oracolul şi sfatul dat de vrăjitor în cazurile Cunoaşterea sacră. Predica. Asistenţa spirituală 85 în care boala sau alte lovituri ale soartei sunt socotite a fi rezultatul unor încălcări ale prescripţiilor magice, punându-se doar problema prin ce fel de mijloace poate fi liniştit spiritul mâniat, demonul sau zeul. Tot aici se află originea «spovedaniei». La început ea nu are nimic de-a face cu influenţarea «etică» a modului de viaţă. Aceasta va fi abia rezultatul religiozităţii etice, mai ales a profeţiei. Asistenţa spirituală poate dobândi, ca urmare, forme diferite. Atâta timp cât este dăruirea harismatică a graţiei, ea este înrudită cu manipulările magice. Ea poate fi însă şi o instruire individuală cu privire la datoriile religioase concrete în situaţii de îndoială, sau, într-un anume sens, poate sta între cele două ca dăruire a mângâierii religioase individuale în cazul unor dificultăţi interioare sau exterioare. în ceea ce priveşte gradul influenţei lor practice asupra modului de viaţă, predica şi asistenţa spirituală se comportă diferit. Predica îşi desfăşoară forţa cel mai profund în epocile de entuziasm profetic. Deja datorită faptului că harisma cuvântării este individuală, ea decade în activitatea cotidiană extrem de mult ajungând până la totala lipsă de influenţă asupra modului de viaţă. Dimpotrivă, asistenţa spirituală este, în toate formele sale, instrumentul propriu-zis al autorităţii preoţilor tocmai în raport cu viaţa cotidiană, influenţând cu atât mai puternic modul de viaţă cu cât religia are un caracter etic mai pronunţat. Mai ales autoritatea religiilor etice asupra maselor merge în paralel cu dezvoltarea ei. Acolo unde autoritatea sa este neştirbită, aşa după cum în religiile magice (China) preotului a cărui profesie este divinaţia i se solicită sfatul în orice situaţie de viaţă, tot astfel şi aici duhovnicului i se cere părerea atât de către particulari cât şi de funcţionarii uniunii. Poveţele rabinilor în iudaism, ale confesorului catolic, ale pastorului pietist şi ale directorilor de conştiinţă ai Contrareformei în creştinism, alepuro/uta-ului brahman de curte, ale guru-ului şi gosâin-ului în hinduism, ale muftiului şi şeicului derviş în islam au influenţat continuu şi foarte adesea decisiv modul de viaţă cotidian al laicilor şi atitudinea deţinătorilor puterii. Aceasta este valabil pentru modul de viaţă privat mai ales acolo unde clerul a sintetizat cazuisitica etică cu un sistem raţional privind expierea în cadrul bisericii, aşa cum a făcut-o cu virtuozita- 86 Sociologia religiei te Biserica occidentală instruită pe seama cazuisticii juridice romane. Mai ales aceste sarcini practice impuse de predică şi asistenţa spirituală menţin activă sistematizarea activităţii cazuistice a clerului legată de poruncile etice şi de adevărurile credinţei, constrân-gându-1 în general să ia o atitudine clară faţă de problemele concrete nenumărate care în cadrul revelaţiei ca atare nu sunt soluţionate. De aceea ele atrag după sine pe de-o parte integrarea în cotidian a conţinutului cerinţelor profetice sub forma unor reguli separate având un caracter cazuistic şi astfel (faţă de etica profeţilor) un caracter mai raţional, iar pe de altă parte pierderea acelei unităţi interne pe care a adus-o profetul în etică: deducerea a ceea ce trebuie făcut dintr-un raport specific «semnificativ» faţă de divinitatea proprie, aşa cum îl posedă el însuşi şi în virtutea căruia el, în loc să se intereseze de aspectul exterior al acţiunii individuale, se interesa de sensul şi semnificaţia acesteia în cadrul raportului de ansamblu faţă de divinitate. Practica preoţilor avea de aceea nevoie de prescripţii pozitive şi de cazuistica laică, iar caracterul de interi-oritate etică al religiozităţii se diminuează de regulă inevitabil. E de la sine înţeles că prescripţiile pozitive materiale ale eticii profetice şi ale eticii preoţilor, care o reformulează cazuistic pe cea dintâi, trebuie să-şi extragă conţinutul propriu din problemele puse de obişnuinţele, convenţiile şi nevoile obiective ale mediului laic, şi care reprezintă problematica deciziei asistenţei spirituale. Deci cu cât tinde un anumit cler să reglementeze practica vieţii, chiar şi pe aceea a laicilor, corespunzător voinţei divine, şi mai ales cu cât urmăreşte el să-şi sprijine puterea şi veniturile proprii pe această practică, cu atât mai amplu trebuie el să vină în întâmpinarea sferei de reprezentări tradiţionale a laicilor în cadrul formării doctrinei şi activităţii proprii. Acesta este mai ales cazul atunci când demagogia profetică nu a smuls credinţa maselor din legătura sa intimă motivată magic cu tradiţia. Cu cât marea masă devine ulterior obiect al acţiunii şi sprijin al puterii preoţilor, cu atât activitatea lor de sistematizare trebuie să recurgă tocmai la reprezentările şi practicile religioase cele mai tradiţionale, deci la forma magică a acestora. De aceea, o dată cu accentuarea pretenţiilor de putere ale clerului Cunoaşterea sacră. Predica. Asistenţa spirituală 87 egiptean, cultul animist al animalelor se deplasează tot mai mult în centrul său de interes. în schimb instrucţia intelectuală sistematică a preoţilor a crescut cu siguranţă în Egipt faţă de epoca timpurie.Tot astfel s-a accentuat sistematizarea cultului în India de la înlocuirea hotar-ului, poetul sfânt şi harismatic, de către brahmani, maeştrii ceremoniei sacrificiului. Atharveda este, ca produs literar mult mai recentă decât Rigveda, iar Brahmanele sunt încă şi mai recente, însă materialul religios sistematizat în Atharveda are o provenienţă mult mai veche decât ritualul cultelor sfinte vedice şi decât celelalte componente ale Vedelor mai vechi; el este mult mai mult un ritual magic pur decât acestea, iar în Brahmane acest proces de popularizare şi deopotrivă de interpretare magică a religiozităţii sistematizate de preoţi a mers şi mai departe. Cultele vedice mai vechi sunt - aşa cum relevă Oldenberg - culte ale celor avuţi, ritualul magic, dimpotrivă, un vechi specific al maselor. Tot astfel se întâmplă şi cu profeţiile. Faţă de vechiul budism, crescut pe înălţimile cele mai sublime ale contemplaţiei intelectuale veritabile, religiozitatea mahâyâna este o popularizare ce s-a apropiat treptat de vrăjitoria pură sau cel puţin de ritualismul sacramental. Nu altfel s-au petrecut lucrurile cu învăţătura lui Zarathustra, a lui Laotzi şi a reformatorilor religiei hinduiste, într-o mare măsură chiar cu învăţătura lui Mahomed - de îndată ce credinţa lor a devenit o religie a laicilor. Zend-Avesta a sancţionat chiar cultul haomei pe care Zarathustra 1-a combătut explicit şi vehement, poate fără câteva componente bacchantice înfierate de el. Hinduismul a manifestat permanent tendinţa de a aluneca treptat tot mai mult spre magie sau în orice caz spre soteriologia sacramentală semimagică. Propaganda Islamului în Africa se sprijină mai ales pe un substrat magic masiv, respins de către vechiul islam, şi prin care el devine mai atractiv decât orice altă religiozitate. Acest proces apreciat ca «decădere» sau «osificare» a profeţiilor este aproape inevitabil. Căci într-adevăr profetul însuşi este de regulă un demagog laic autoritar, care vrea să înlocuiască harul ritual al preoţilor moştenit printr-o sistematizare bazată pe conştiinţa etică. însă încrederea pe care o câştigă din partea laicilor se sprijină de regulă pe faptul că el are o harismă, 88 Sociologia religiei ceea ce înseamnă în mod obişnuit că el este un vrăjitor, însă unul mult mai mare şi mai puternic decât ceilalţi, având o putere nemaiîntâlnită asupra demonilor şi chiar asupra morţii, trezind morţii la viaţă sau chiar înviind el însuşi din morţi, ori făcând alte lucruri pe care alţi vrăjitori nu le pot face. Nu ajută la nimic faptul că el se apără împotriva unor asemenea bănuieli, căci după moartea lui evoluţia continuă trecând peste el. Pentru a supravieţui cumva în conştiinţa maselor largi de laici, fie că trebuie să devină un obiect de cult, prin urmare încarnarea unui zeu, fie nevoile laicilor au grijă ca forma cea mai adecvată lor a învăţăturii sale să supravieţuiască pe calea selecţiei. Aceste două tipuri de influenţă - forţa harismei profetice şi obişnuinţele statornice ale masei - acţionează prin urmare în multe privinţe într-o direcţie opusă asupra activităţii de sistematizare a preoţimii. Doar că, lăsând la o parte profeţia ce apare întotdeauna din cercurile laice sau care, cel puţin, se sprijină pe acestea, în rândul laicilor nu există exclusiv forţe tradiţionaliste. Alături de cele tradiţionaliste, raţionalismul laicilor reprezintă o forţă cu care clerul trebuie să se confrunte. Purtători ai acestui raţionalism laic pot fi diferite pături sociale. 7 Caste, clase şi religie Religiozitatea ţărănească - Caracterul citadin al religiozităţii creştinismului timpuriu - Aristocraţie şi religiozitate - Cavalerismul războinicului credinţei - Birocraţie şi religiozitate - Diversitatea religiozităţii «burgheze» - Raţionalismul economic şi cel etico-reli-gios - Atitudinea religioasă atipică a micii burghezii: religiozitatea meşteşugarilor- Religiozitatea etică a mântuirii specifică celor mai negativ privilegiaţi - Condiţionarea de clasă şi de stare socială a religiozităţii mântuirii - Religiozitatea paria iudaică şi hindusă -Amprenta păturilor intelectuale asupra religiilor - Intelectualismul micii burghezii în iudaism şi în creştinismul timpuriu - Intelectualismul elevat şi cel plebeu, intelectualismul paria şi religiozitatea sectară - Constituiri ale comunităţii în Europa occidentală «luminată» religios. Condiţia ţăranului este atât de puternic legată de natură, atât de mult dependentă de procese organice şi de fenomenele naturale, şi chiar economic atât de puţin orientată în sine însăşi spre o sistematizare raţională, în, cât el este, în general, purtător al unei religiozităţi doar acolo unde, datorită unor forţe interne (fiscale sau feudale) sau externe (politice), îl ameninţă sclavia sau proletarizarea. Atât una cât şi cealaltă, mai întâi ameninţarea exterioară şi apoi opoziţia faţă de forţele senioriale - care, ca-ntotdeauna în Antichitate, erau de asemenea citadine - au marcat, de pildă, vechea religie israelită. Cele mai vechi documente, mai ales poemul Deborei, vădesc faptul că lupta purtată în principal de către ţăranii aceleiaşi confederaţii, a căror uniune poate fi comparată de pildă etolienii, samniţii ori cu elveţienii - cu aceştia şi în măsura în care marele drum comercial care traversa ţara dinspre Egipt spre Eufrat a creat o situaţie asemă- 90 Sociologia religiei nătoare (economie monetară timpurie şi contacte culturale) caracterului de «stat-tranzit» al Elveţiei -, s-a orientat împotriva marilor proprietari de pământ locali filistini şi canaaniţi, a cavalerilor care luptau pe care de fier şi a «războinicilor instruiţi din tinereţe» (aşa cum se spune despre Goliath) care încercau să-i oblige pe ţăranii de pe coastele munţilor (unde «curge lapte şi miere») să plătească dări. A fost o constelaţie de mare însemnătate faptul că această luptă, aidoma unirii claselor şi expansiunii din perioada mozaică, a reînceput mereu sub conducerea unor mântuitori ai religiei jahvite (Mas-chiach, Messias, precum Gideon şi cei asemănători lui, aşa numiţii judecători). Prin intermediul acestei relaţii apare deja în vechea evlavie ţărănească un pragmatism religios care depăşeşte nivelul celorlalte culte ţărăneşti obişnuite. Cultul lui Jahve asociat cu legile sociale devine definitiv o religie etică propriu-zisă abia în cadrul polisului Ierusalim. Fireşte, aşa cum o indică impactul social al profeţiei, şi aici tot prin participarea moralismului social al ţărănimii cetăţilor orientat împotriva marilor proprietari de pământ şi de avere bănească de la oraşe şi prin apelul la determinările sociale ale Legii mozaice privind echilibrul stărilor sociale. însă religiozitatea profetică nu este influenţată în mod specific de ţărani. Pentru moralismul celui dintâi şi unicului teolog al literaturii oficiale greceşti, Hesiod, a fost de asemenea decisiv un destin plebeu tipic. însă nici el n-a fost un «ţăran» tipic. Cu cât mai puternic este caracterul ţărănesc al dezvoltării culturale - în Occident la Roma, în Orientul îndepărtat în India, în sud-vestul Asiei în Egipt -, cu atât apasă în cumpăna tradiţionalismului tocmai acest element al populaţiei şi cu atât mai mult se poate lipsi cel puţin religiozitatea populară de raţionalizarea etică. Şi în evoluţia ulterioară a religiei iudaice şi creştine, ţăranii, ca purtători ai unor mişcări raţional-etice, fie că nu apar deloc sau apar într-o manieră direct negativă, precum în iudaism, fie, precum în creştinism, doar excepţional şi atunci într-o formă comunist-revoluţionară. Secta puritană a donatiştilor din Africa romană, provincia cu cea mai masivă acumulare funciară, pare a fi, puternic răspândită în cercurile ţărăneşti, însă rămâne singura în Antichitate. Taboriţii, în măsura în care provin din cercurile Caste, clase si religie 91 ţărăneşti, în continuare propaganda «dreptăţii divine» în războiul ţărănesc german, comuniştii radicali englezi din rândul micii ţără-nimi şi mai ales membrii sectelor ţărăneşti din Rusia, au de regulă în instituţiile lor cu un caracter mai mult sau mai puţin devălmaş elemente agrar-comuniste comune, sunt ameninţaţi cu proletarizarea şi se împotrivesc bisericii oficiale mai ales în calitatea ei de beneficiară a zeciuielii şi de sprijin al autorităţilor fiscale şi senioriale. Legătura lor cu revendicările religioase a fost în genere posibilă doar pe terenul unei religiozităţi etice deja existente, care conţinea promisiuni specifice, ce pot servi ca puncte de contact pentru un drept natural revoluţionar - despre care vom vorbi în alt loc. Deci nu pe terenul asiatic, unde combinaţia dintre profeţia religioasă şi curentele revoluţionare (în China) apare într-o cu totul altă formă decât mişcarea ţărănească propriu-zisă. Ţăranii sunt doar extrem de rar pătura socială de la început purtătoare a vreunei religiozităţi care să nu fie magică. Profeţia lui Zarathustra apelează, pe cât se pare, la raţionalismul (relativ) al muncii ţărăneşti regulate şi al creşterii vitelor, în lupta sa împotriva religiozităţii orgiilor a falşilor profeţi, în care erau chinuite animalele (probabil asociată, precum în cultele extazului împotriva cărora a luptat Moise, cu sfâşierea vitelor). întrucât parsismul socotea ca fiind magic «pur» doar terenul arat, respectiv ogorul ca fiind absolut plăcut divinităţii, el va avea, după adaptarea, la viaţa de zi cu zi, care 1-a transformat masiv, şi pe care o reprezintă el în raport cu profeţia originară, un caracter pronunţat agrar şi, ca urmare, în prescipţiile sale etico-socia-le, un caracter specific antiorăşenesc. Dar în măsura în care profeţia lui Zarathustra a pus ea însăşi în mişcare pentru sine interese economice, acestea trebuie să fi fost la început mai degrabă interese ale conducătorilor şi proprietarilor funciari legate de capacitatea de prestaţie a ţăranilor lor, decât interese ale ţăranilor înşişi. De regulă, ţărănimea rămâne orientată spre vrăjile legate de vreme şi magia animistă sau de ritualism, însă pe terenul unei religiozităţi etice, spre o etică riguros formalistă a lui do ut des în raport cu divinitatea şi clerul. 92 Sociologia religiei Faptul că ţăranul este socotit tipul specific de om evlavios şi plăcut lui Dumnezeu reprezintă un fenomen pe deplin modern -lăsând la o parte religia zarathustriană şi exemplele particulare ale unei opoziţii patriarhal-feudale sau, invers, ale unei opoziţii inte-lectualiste şi exprimând o tristeţe metafizică a literaţilor, faţă de cultura orăşenească şi consecinţele ei. Nici una dintre religiile mai însemnate ale mântuirii din estul Asiei nu cunoaşte aşa ceva. Religiozităţii indiene şi, cel mai consecvent, celei budiste el le este suspect din perspectivă religioasă sau este condamnat expres (datorită acelei ahimsâ interdicţi, absolută de a ucide). Religiozitatea israelită a epocii de dinaintea profeţilor este încă o religiozitate puternic ţărănească. Transfigurarea ogorului drept ceva plăcut divinităţii în epoca post-exilică reprezintă, dimpotrivă, o opoziţie literar-patriarhală împotriva dezvoltării cetăţilor. Adevărata religiozitate arăta de pe atunci diferit, şi cu totul altfel, mai târziu, în timpul epocii fariseice. Pentru evlavia comunitară a chaberim-ilor din iudaismul târziu, «plugar» şi «fără Dumnezeu» sunt noţiuni identice, iar cel care nu locuieşte la oraş este socotit un evreu de mâna a doua, atât din perspectivă politică cât şi din cea religioasă. Căci, la fel ca în cadrul legii rituale budiste şi hinduiste, şi în cea iudaică este practic imposibil să trăieşti efectiv corect ca ţăran. Teologia rabinică post-exilică şi, în întregime, cea talmudică, prin consecinţele lor practice, îngreunează în mod direct viaţa agricultorilor. Colonizarea sionistă a Palestinei s-a lovit chiar în prezent de produsul teologilor iudaismului târziu - anul sabbatauic -, ca piedică absolută, pentru care rabinii est-europeni (în opoziţie cu caracterul doctrinar al ortodoxiei germane) au trebuit să formuleze mai întâi o dispensă întemeiată pe ideea că această colonie este plăcută în ochii lui Dumnezeu. Pentru creştinismul timpuriu păgânul înseamnă pur şi simplu «agricultor» (paganus). Chiar şi bisericile creştine medievale în doctrina lor oficială (Toma d'Aquino) îi tratează în fond pe ţărani ca pe nişte creştini de rang inferior, preţuindu-i extrem de puţin. Idealizarea religioasă a ţăranului şi credinţa în valoarea cu totul specifică a evlaviei sale este produsul unei evoluţii extrem de moderne. Ea este mai întâi specifică luteranismului, într-o opoziţie Caste, clase şi religie 93 destul de manifestă faţă de calvinism, şi celor mai multe secte protestante, iar ulterior religiozităţii ruse moderne sub influenţă slavo-filă. Deci comunităţilor bisericeşti, care, datorită modului lor de organizare, sunt legate deosebit de puternic de interesele princiare, nobiliare şi autoritare, fiind dependente de ele. Pentru luteranismul modernizat - căci poziţia lui Luther nu este încă aceasta - lupta împotriva raţionalismului intelectualist şi a liberalismului politic, în continuare pentru ideologia religioasă slavofilă a ţăranilor lupta împotriva capitalismului şi a socialismului modern au reprezentat interesul principal, în timp ce idealizarea sectarismului rus prin intermediul narodnicilor ar dori să coreleze protestul antiraţionalist al intelectualismului cu revolta ţărănimii proletarizate împotriva bisericii formate din birocraţi aflaţi în slujba autorităţilor politice, şi astfel să le transfigureze religios pe amândouă. în toate cazurile e vorba, prin urmare, într-o măsură extrem de accentuată de reacţii împotriva dezvoltării raţionalismului modern, al cărui purtători sunt socotite a fi oraşele. Cu totul opus acestei situaţii era privit oraşul în trecut, anume ca sediu al evlaviei, şi încă în secolul XVII Baxter vede explicit în relaţiile ţesătorilor din Kidderminster cu metropola londoneză o promovare în rândul lor a cucerniciei. într-adevăr, religiozitatea creştinismului timpuriu este o religiozitate orăşenească, iar importanţa creştinismului creşte, în împrejurări în rest asemănătoare - aşa cum convingător a înfăţişat-o Harnack -, o dată cu mărimea oraşului. Iar în Evul Mediu fidelitatea faţă de biserică s-a dezvoltat, aidoma religiozităţii sectare, în mod cu totul specific în incinta oraşelor. Este absolut improbabil ca o religiozitate comunitară organizată, aşa cum a fost cea a creştinismului timpuriu, să se fi putut dezvolta - cum s-a întâmplat, de fapt - în afara unei vieţi comunitare orăşeneşti, şi aceasta înseamnă «orăşeneşti» în sens occidental. Căci ea presupune, ca pe nişte concepţii existente deja, spargerea limitelor tabu dintre clanuri, conceptul de funcţie administrativă, conceperea comunităţii ca o «instituţie», ca o structură corporaţională care serveşte unor scopuri obiective - reprezentări care, la rândul lor, au întărit comunitatea uşurând extrem de mult reintegrarea acesteia în dezvoltarea incipientă a oraşelor Evului 94 Sociologia religiei Mediu european. Aceste concepţii însă s-au dezvoltat exclusiv pe terenul culturii mediteraneene, în special în cadrul dreptului statal grecesc şi, în mod definitiv, în cel roman. Dar şi calităţile specifice ale creştinismului ca religie etică a mântuirii şi evlavie personală şi-au găsit terenul fertil genuin în cadrul oraşului, dobândind permanent de acolo impulsuri noi, în opoziţie cu resemnificarea ritua-listă, magică sau formală favorizată de supremaţia forţelor feudale. Nobilimea războinică şi toate forţele feudale devin cu greu purtătorii unei etici religioase raţionale. Modul de viaţă al războinicului nu are afinităţi nici cu ideea unei providenţe bune şi nici cu ideea unor cerinţe etice sistematice din partea unei divinităţi transcendente. Concepte precum «păcat», «mântuire», «umilinţă» religioasă nu numai că sunt de regulă străine sentimentului demnităţii proprii a oricăror pături politice dominante (mai ales a nobilimii războinice), dar chiar le ofensează în mod direct. A accepta o religiozitate care se bazează pe aceste concepţii şi a se pleca în faţa profeţilor sau a preoţilor trebuie să pară unui erou războinic sau unui bărbat de viţă nobilă - nobilimii romane din vremea lui Tacitus, ca şi mandarinilor confucianişti - ca o lipsă de nobleţe şi demnitate, înfruntarea morţii şi a iraţionalităţii destinului uman este o chestiune cotidiană pentru războinic, iar şansa şi aventura care formează specificul acestei lumi îi umplu viaţa în aşa măsură încât el nu pretinde şi nu acceptă bucuros de la o religiozitate altceva decât protecţia împotriva vrăjilor rele ori rituri ceremoniale adecvate sentimentului demnităţii specifice rangului său, şi care devin componente ale convenţiei de castă, eventual rugăciuni ale peoţilor pentru victorie sau pentru o moarte glorioasă ce permite accesul în paradisul eroilor. Aşa cum am menţionat şi în alt context, grecul cultivat a rămas permanent, cel puţin ca idee, un războinic. Credinţa animistă simplă în suflete - care nu-şi pune problema naturii existenţei de dincolo şi până la urmă nici chiar a acesteia însăşi, dar care, în orice caz, este destul de sigură în ce priveşte faptul că existenţa pământească cea mai sărăcăcioasă este de preferat unei demnităţi regale în Hades - a rămas la greci, până în epoca completei depolitizări, o credinţă obişnuită, pe care au depăşit-o într-o anumită măsură doar Caste, clase şi religie 95 misterele ce ofereau mijloace ritualice de îmbunătăţire a destinului din această viaţă şi din viaţa de dincolo, în mod radical însă doar religiozitatea comunitară ortică cu concepţia ei privind metempsihoză. Epocile de puternic entuziasm profetic sau de reformă religioasă atrag adeseori tocmai nobilimea în orbita religiozităţii etice a profeţilor, pentru că ea pătrunde toate straturile şi clasele sociale şi pentru că nobilimea este de obicei cel dintâi purtător al culturii laice. Insă intrarea în cotidian a religiozităţii profetice conduce, de regulă, foarte curând la excluderea nobilimii din rândul păturilor entuziasmate religios. Deja epoca războaielor religioase din Franţa relevă conflictele etice ale sinodurilor hughenote, de pildă cu un conducător precum Conde, în privinţa problemelor etice. Nobilimea scoţiană, ca şi cea engleză sau franceză, a fost, după ce ea, sau cel puţin unele straturi ale ei, au jucat la început un rol important în religiozitatea calvină, în cele din urmă exclusă aproape în întregime din cadrul acesteia. Sentimentul apartenenţei la un clan războinic este compatibil cu religiozitatea profetică, fireşte, acolo unde promisiunile ei îi privesc pe războinicii credinţei. Această concepţie presupune exclusivitatea unei singure divinităţi care stăpâneşte lumea şi ticăloşia morală a necredincioşilor care sunt duşmanii ei şi a căror existenţă nestingherită stârneşte mânia sa justificată. Ea lipseşte de aceea în antichitatea occidentală ca şi oricărei religiozităţi asiatice până la Zarathustra. Dar şi aici lipseşte corelaţia nemijlocită dintre lupta împotriva necredincioşilor şi promisiunile religioase. Acest lucru 1-a creat abia Islamul. O treaptă preliminară şi deopotrivă un model în acest sens au fost făgăduinţele Dumnezeului iudaic către poporul său, aşa cum le-a înţeles şi le-a reformulat Mahomed după ce, dintr-un conducător pietist al unei secte secrete din Mecca, el a ajuns podestă la Jathrib-Medina şi după ce a fost respins definitiv de evrei ca profet. Vechile războaie ale confederaţiei israelite sub conducerea mântuitorilor lui Jahve erau privite de tradiţie ca războaie «sacre». Războiul sfânt, respectiv războiul purtat în numele unei divinităţi cu scopul ispăşirii speciale a unui sacrilegiu, n-a fost străin nici Antichităţii, în special 96 Sociologia religiei celei greceşti, cu toate consecinţele sale: alungarea sau nimicirea completă a duşmanilor şi a întregului lor avut. însă aici elementul specific a fost acela că poporul lui Jahve, o comunitate specială a acestuia, confirma prestigiul lui Jahve pe seama duşmanilor săi. Atunci când Jahve a devenit divinitatea universală, profeţia şi religiozitatea psalmilor au creat, în lipsa posesiei ţării făgăduinţei, promisiunea mai generală cu privire la înălţarea lui Israel, ca popor al lui Jahve, deasupra celorlalte popoare care în viitor vor fi silite, toate, să-1 slujească pe Jahve şi să cadă la picioarele lui Israel. De aici a scos Mahomed porunca războiului religios ce va dura până la supunerea necredincioşilor sub autoritatea politică şi dominaţia administrativă a credincioşilor. Nu se cere suprimarea lor, în măsura în care aparţin unor religii ale Cărţii dimpotrivă; se porunceşte cruţarea lor în interes financiar. Abia războiul religios creştin stă sub deviza augustiniană coge intrare: necredincioşii sau ereticii pot să aleagă doar între a fi convertiţi sau a fi suprimaţi. Războiul religios islamic încă mai mult, întrucât era într-o manieră mai clară decât acela al cavalerilor cruciaţi - cărora papa Urban nu a neglijat să le dea de înţeles extrem de convingător necesitatea expansiunii în scopul câştigării de feude pentru generaţiile următoare -o acţiune orientată în mod esenţial de interesele feudale pentru ocuparea de noi moşii senioriale. Războiul religios este şi în regulile de acordare a beneficiilor pentru sipahi din dreptul turc legat de administrarea feudelor un criteriu important în ce priveşte reglementarea revendicărilor unor privilegii. Promisiunile care, lăsând deoparte poziţia de conducător, sunt, chiar în islam, legate de propaganda războinică, prin urmare mai ales Paradisul islamic ca răsplată pentru moartea în războiul religios, sunt tot atât de puţin promisiuni ale mântuirii în sensul propriu-zis al acestui termen ca şi promiterea Walhallei, a paradisului eroilor, făgăduit Kshatriya-ului indian care cade în luptă, cât şi eroului războinic devenit sătul de viaţă îndată ce 1-a văzut pe fiul său, sau a oricărui alt paradis al războinicilor. Iar acele elemente religioase ale vechiului islam, care prezintă caracterul unei religii etice a mântuirii, s-au diminuat masiv în raport cu aceasta, atâta timp cât Islamul a rămas în esenţă o religie a război- Caste, clase şi religie 97 nicilor. însă religiozitatea ordinelor celibatare cavalereşti ale Evului Mediu, corespunzătoare ordinelor războinice islamice şi create mai întâi în timpul cruciadelor împotriva Islamului, în special religiozitatea templierilor şi deopotrivă aceea a sikhs-ilor indieni - care a apărut din asocierea ideilor islamice cu un hinduism ce era la început riguros pacifist şi care erau animaţi de idealul luptei fără îndurare în numele credinţei -, şi în sfârşit aceea a călugărilor budişti războinici din Japonia care au avut temporar o importantă poziţie politică, toate acestea nu avuseseră în genere de-a face decât în mod formal cu «religiozitatea mântuirii». Chiar ortodoxia ei formală a avut adesea o autenticitate îndoielnică. Dacă astfel casta războinicilor sub forma cavalerismului se opune aproape pretutindeni religiozităţii mântuirii şi celei comunitare, acest raport are parţial alt aspect în cadrul unor armate «stabile» de profesionişti, respectiv având «ofiţeri» proprii şi organizate în esenţă birocratic. Armata chineză are într-adevăr, ca orice altă profesie, zeul ei special, un erou canonizat la nivelul statului. Iar adeziunea pătimaşă a armatei bizantine de partea iconoclaştilor nu provenea din aşa-zise principii puritane, ci pur şi simplu din atitudinea influenţată de islam a provinciilor sale de recrutare. Insă în armata romană a Principatului, alături de alte culte privilegiate, care nu ne interesează aici, începând cu secolul al doilea religia comunitară a lui Mithra, concurenta creştinismului, şi promisiunile ei privind viaţa de dincolo au jucat un rol foarte important. Mai ales (dar nu numai) în rândurile centurionilor, deci a ofiţerilor subalterni care doreau să ocupe ulterior posturi civile. Insă cerinţele etice propriu-zise ale misterelor lui Mithra sunt minime şi respectate într-o manieră extrem de generală: ele sunt în esenţă o religie a purificării rituale, exclusiv masculină - femeile sunt excluse - într-o pronunţată opoziţie faţă de creştinism, şi în general una dintre concepţiile cele mai masculine cu privire la mântuire, având o ierarhie de iniţieri şi de ranguri religioase, şi, spre deosebire de creştinism, nefiind potrivnică participării la alte culte şi mistere - ceea ce se-ntâmpla adeseori - şi de aceea, de la Commodus, cel dintâi care a acceptat •urnirea sa într-o funcţie religioasă a acestui cult (întrucâtva aşa 98 Sociologia religiei cum au acceptat odinioară regii prusaci să devină membri ai loje-lor) şi până la Iulian, ultimul exponent entuziast al misterelor, au fost protejate de împăraţi. Alături de promisiunile legate de lumea de aici, care, ca pretutindeni, erau legate de promisiunile legate de viaţa de apoi, în forţa de atracţie a acestui cult asupra ofiţerilor intră şi caracterul, în esenţă magico-sacramental, al binecuvântării şi avansarea ierarhică în funcţiile religioase. Cu siguranţă, aceleaşi momente au fost cele care au recomandat cultul şi funcţionarilor civili, în ale căror cercuri era la fel de îndrăgit. Ce-i drept, regăsim şi în alte părţi în cadrul birocraţiei germeni ai unor tendinţe specifice religiozităţii mântuirii. Funcţionarii pietişti germani - expresia faptului că evlavia burgheză ascetică din Germania i-a avut ca reprezentanţi ai unui mod de viaţă specific «burghez» doar pe funcţionari, iar nu pe întreprinzătorii burghezi - şi generalii prusaci într-adevăr «evlavioşi» care apar mai degrabă ocazional în secolele XVIII şi XIX, sunt exemple în acest sens. însă, de regulă, nu aceasta este atitudinea unei birocraţii dominante faţă de religiozitate. Ea este permanent purtătorul unui raţionalism foarte pragmatic, pe de o parte, şi a idealului «ordinii» disciplinate şi a liniştii ca criterii valorice absolute, pe de altă parte. Birocraţia se caracterizează în mod obişnuit printr-un adânc dispreţ faţă de orice religiozitate iraţională, corelat cu înţelegerea posibilităţii de utilizare a acesteia ca mijloc de domesticire. Aşa se întâmplă în Antichitate cu birocraţia romană, iar astăzi cu birocraţia burgheză cât şi cu cea militară1. Atitudinea specifică a unei birocraţii faţă de problemele religioase a dobândit o formă clasică în confucianism: absenţa desăvârşită a oricărei «nevoi de mântuire» şi, în general, a 1. Eu însumi am fost martor atunci când cazărmile de ofiţeri, cu ocazia primei candidaturi a domnului de Egidy (locotenent colonel în retragere), au nutrit speranţa că Maiestatea Sa - întrucât temeiul acestei critici a unui camarad faţă de ortodoxie era absolut evident - va lua iniţiativa de a nu îngădui ca în slujba religioasă pentru militari să fie debitate în continuare vechile poveşti pentru copii, pe care nici un bărbat onest n-ar putea să afirme că le crede. Atunci când aceasta nu s-a întâmplat, s-a înţeles că învăţătura bisericii, aşa cum este ea, reprezintă nutreţul cel mai bun pentru recruţi. Caste, clase şi religie 99 oricărei ancorări a eticii în transcendenţă, etică ce este înlocuită printr-un cod cu un conţinut pur oportunist şi utilitarist, dar plin de distincţie estetică, al unui conveţionalism birocratic de castă; suprimarea oricărei religiozităţi emoţionale, iraţionale şi individuale care să depăşească credinţa tradiţională în spirite; păstrarea cultului strămoşilor şi a pietăţii copilului ca temei universal al subordonării; «distanţa faţă de spirite», a căror influenţă magică este dispreţuită de funcţionarul luminat, câtă vreme cel superstiţios o acceptă, ca şi la noi, de pildă, spiritismul, aml-ii lăsând-o însă cu o indiferenţă depreciativă să prospere în voie ca religiozitate populară, şi respectând-o formal, în măsura în care aceasta îşi găseşte expresia în riturile statale recunoscute, ca parte a unor datorii convenţionale de castă. Menţinerea neîntreruptă a magiei, în special a cultului strămoşilor, ca garanţie a supunerii, a permis aici birocraţiei reprimarea deplină a dezvoltării ecleziastice autonome şi a oricărei religiozităţi comunitare. Birocraţia europeană se vede constrânsă - în situaţia în care ea manifestă în medie aproximativ acelaşi dispreţ intern faţă de orice religiozitate luată în serios de către restul societăţii - în interesul domesticirii masei, la respectarea oficială a religiozităţii liturgice existente. Dacă în ceea ce priveşte poziţia religioasă a păturilor sociale care în mod normal sunt cel mai puternic privilegiate pozitiv - nobilimea şi birocraţia -, în ciuda tuturor deosebirilor extrem de pregnante, pot fi puse în lumină anumite tendinţe comune, păturile «burgheze» propriu-zise manifestă contrastele cele mai puternice. Şi anume cu totul independent de contradicţiile de castă extrem de puternice pe care le dezvoltă aceste pături în interior. Căci, în primul rând, «negustorii» sunt parţial membrii ai păturii celei mai privilegiate - patriciatul orăşenesc din Antichitate, de pildă - parţial paria, precum negustorii nomazi lipsiţi de proprietate imobiliară, parţial pături privilegiate care stau, ca tagmă, în urma nobilimii sau a birocraţiei, sau pături lipsite de privilegii ori chiar privilegiate negativ, dar în fapt extrem de puternice, precum, în ordinea importanţei, «cavalerii» romani, metecii greci, croitorii din Evul Mediu şi alte pături înrudite de negustori, mai departe cămătarii şi marii L* 100 Sociologia religiei comercianţi din Babei, negustorii chinezi şi indieni, în sfârşit «burghezia» epocii moderne incipiente. Atitudinea patriciatului comercial faţă de religiozitate prezintă în toate epocile, contraste specifice independent de aceste diferenţe de condiţie socială,. Implicarea mundană extrem de puternică a vieţii lor îi împinge prea puţin spre aderarea la o religie profetică sau etică. Marii negustori ai Antichităţii şi ai Evului Mediu sunt exponenţi ai «câştigului bănesc ocazional» specific, intermitent, şi care nu este desfăşurat ca activitate de sine stătătoare, ofertanţi de capital pentru negustorii călători lipsiţi de capital, iar în epoca istorică sunt parţial o nobilime orăşenească îmbogăţită prin acest câştig ocazional, originar cu o bază seniorială, parţial, invers, o pătură de negustori ajunsă în posesia unor domenii şi manifestând tendinţa de a pătrunde în rândul nobilimii. La aceasta s-au alăturat - prin acoperirea financiară a nevoii politice - reprezentanţii capitalismului orientat politic spre menţinerea livrărilor de stat şi a creditului statal, cât şi reprezentanţii capitalismului colonial, aşa cum îl întâlnim în toate epocile istorice. Nici una dintre aceste pături sociale n-a fost un purtător primar al religiozităţii etice sau al religiozităţii mântuirii. Cu cât mai privilegiată era condiţia negustorilor, cu atât mai puţin prezintă ea, în general, tendinţa dezvoltării unei religii a vieţii de dincolo. Religia oraşelor comerciale feniciene plutocratice şi aristocrate este în întregime orientată mundan şi - după cât se cunoaşte - cu totul neprofetică. însă intensitatea religiozităţii şi frica de zeităţile înzestrate cu trăsături sumbre este totuşi foarte accentuată. Dimpotrivă, vechea nobilime războinică greacă, ce se ocupa atât cu pirateria cât şi cu comerţul maritim, a lăsat în urma sa documentul religios pentru ceea ce constituia sfera preferinţelor sale: Odiseea şi pronunţata ei lipsă de respect faţă de zeităţi. Divinitatea taoistă a prosperităţii din China, venerată aproape universal de negustori, nu prezintă nici o trăsătură etică, ci are un caracter pur magic. Şi cultul zeului grec Pluto, fireşte un zeu preponderent agrar al prosperităţii, constituie o parte a misterelor eleusine, care, lăsând la o parte puritatea rituală şi libertatea în ce priveşte păcatul vărsării de sânge, nu pun nici o cerinţă etică. Augustus a căutat să facă din Caste, clase şi religie 101 pătura celor eliberaţi, cu capitalul lor religios, printr-o politică caracteristică, purtătorii specifici ai cultului imperial, prin crearea rangului Augustalilor; această pătură nu prezintă, în rest, orientări specifice ale interesului religios. Acea parte a negustorilor din India care au o religiozitate hinduistă, mai ales acele cercuri de bancheri provenite din vechile cercuri de cămătari sau mari comercianţi aparţinând capitalismului statal, este formată îndeosebi din aşa-nu-miţii «Vallabhâchâri», respectiv adepţii preoţimii vişnuite, reformată de către Vallaba Svamî, ai cultului Gokulastha Gosâins şi cultivă o formă de devoţiune erotomorfă faţă de Krishna şi Râdhâ. Banchetele lor rituale în cinstea mântuitorului s-au rafinat până într-atât încât au ajuns un fel de dineuri alese. Breslele marilor negustori din oraşele guelfe medievale, ca de pildă Arte di Calimala, sunt, ce-i drept, avantajoase pentru politica papală, însă au trebuit adeseori prin mijloace destul de mecanice, şi cu un efect hilar să se împace, cu interzicerea cametei de către biserică. Marii patroni aristocraţi ai comerţului din Olanda protestantă, erau, ca şi arminie-nii, din perspectivă religioasă, adepţi specifici ai politicii realiste şi adversarii principali ai rigorismului etic calvinist. Scepticismul sau indiferenţa este şi a fost pretutindeni o atitudine larg răspândită faţă de religiozitate a marilor negustori şi a cercurilor de mari creditori, însă acestor fenomene lesne de înţeles li se opune următorul fapt: în trecut noile acumulări de capital, mai precis a averii băneşti valorificate raţional în scopul producerii de noi câştiguri printr-o activitate profesională continuă şi anume a unui capital industrial, deci a unui capital valorificat într-o manieră specific modernă, s-au asociat adesea extrem de surprinzător cu o religiozitate comunitară de natură raţional-etică a păturilor sociale respective. Deja în comerţul Indiei avem de-a face cu o repartizare (geografică) între adepţii religiei lui Zarathustra (Parsis) - care rămâne, chiar şi în cursul modenizării sale, ce interpretează poruncile de purificare rituală ca prescripţii de igienă, o religie etic-rigoristă, în special datorită imperativului necondiţionat de a spune adevărul şi a cărei morală economică socotea la început doar agricultura plăcută lui Dumnezeu, condamnând orice câştig de natură burgheză - şi secta Jaina, 102 Sociologia religiei respectiv forma cea mai specifică de religiozitate ascetică dintre toate câte există în India în general, împreună cu adepţii sectei Valla-bhâchia, menţionată anterior (în orice caz, în ciuda oricărui caracter antiraţional al cultelor, ai unei concepţii despre mântuire constituită ca religiozitate comunitară). Nu pot să controlez dacă este adevărat că religiozitatea negustorilor islamici este, foarte adesea, o religiozitate de tipul celei a dervişilor, totuşi nu este improbabil. Religiozitatea comunitară iudaică, etic-raţională, este, deja în Antichitate, o religiozitate specifică aproape numai negustorilor şi creditorilor. într-o măsură mai mică, dar demnă de a fi reţinută, chiar religiozitatea comunităţii creştine din Evul Mediu, a sectelor religioase eretice sau cea care frizează spiritul acestora, deşi nu este, ce-i drept, o religiozitate a negustorilor, este totuşi una «burgheză», cu atât mai mult cu cât era mai raţională din perspectivă etică. Mai ales însă toate formele protestantismului ascetic şi ale sectelor din vestul şi estul Europei zwinglieni, calvinişti, reformaţi, baptişti, mennoniţi, quakeri, pietişti reformaţi şi, într-un grad mai redus, chiar pietiştii luterani, metodiştii, deopotrivă sectele schismatice şi eretice ruse (mai ales sectele raţional-pietiste - dintre acestea în special stundiştii şi scopţii) - s-au asociat, într-o manieră foarte diferită, dar peste tot cât se poate de strâns, cu procese de dezvoltare economică raţională şi - acolo unde aceasta era posibilă - cu o evoluţie capitalistă. într-adevăr, tendinţa aderării la o religiozitate comunitară etico-raţională este în general cu atât mai mare cu cât ne îndepărtăm mai mult de acele pături care erau purtătorii capitalismului determinat mai cu seama politic, aşa cum a existat el din vremea lui Hammurabi, pretutindeni unde au existat impozite, profit pentru furnizorii statului, război, piraterie, marea camătă, colonizare, şi cu cât mai mult ne apropiem de acele straturi sociale care au fost purtătoare ale economiei moderne şi raţionale bazate pe întreprindere, deci de acele straturi cu un caracter de clasă economic burghez (într-un sens ce urmează a fi explicat). Simpla existenţă a «capitalismului» de un tip oarecare nu este, evident, suficientă pentru a produce la rândul ei o etică şi cu atât mai puţin o religiozitate etică comunitară. Natura corelaţiei cauzale dintre etica raţională religi- Caste, clase şi religie 103 osă şi tipul special de raţionalism comercial, acolo unde există a-ceastă corelaţie, îl lăsăm deocamdată în afara consideraţiilor noastre, stabilind, mai întâi, că se poate observa o afinitate electivă -care, în afara sediilor raţionalismului economic, deci în afara Occidentului, se poate remarca doar ocazional, în cadrul acestuia însă în mod clar, cu atât mai clar cu cât ne apropiem de purtătorii clasici ai raţionalismului economic - între raţionalismul economic şi anumite forme (caracterizate mai târziu) de religiozitate etic-rigoristă. Dacă lăsăm deoparte păturile privilegiate social sau economic, elementul atipic al atitudinii religioase pare a se accentua. în cadrul stratului social al micii burghezii, în special în rândul meşteşugarilor, coexistă cele mai mari contradicţii. Tabu-uri de castă şi religiozitate magică sau religiozitate mistagogă a sacramentelor sau a orgiilor în India, animismul în China, religiozitatea dervişă în islam, religiozitatea comunitară a creştinismului antic entuziasmată de realitatea pneumei (în special în estul imperiului universal roman), deisidai-monia alături de orgiile dionisiace în Grecia antică, fidelitatea fariseică faţă de Lege în iudaismul antic al marilor oraşe, un creştinism în esenţă idolatru, alături de tot felul de religiozităţi sectare în Evul Mediu şi o multitudine de forme de protestantism la începutul epocii moderne - acestea sunt, cu siguranţă, cele mai mari contraste care pot fi gândite laolaltă. De la bun început vechiul creştinism a fost o religiozitate specifică meşteşugarilor. Mântuitorul ei, un meseriaş provincial, îşi recrutează misionarii - calfe călătoare, cel mai mare dintre ei calfă de meşter care se ocupă cu realizarea pânzei de corturi, atât de înstrăinat deja de provincie încât într-una dintre epistolele sale întrebuinţează evident greşit o comparaţie din domeniul oculatiei - şi comunităţile, care, aşa cum s-a văzut, aveau în Antichitate un pronunţat caracter citadin, în special din rândul meşteşugarilor liberi sau nu. Şi în Evul Mediu, mica burghezie este stratul social cel mai evlavios, chiar dacă nu întotdeauna şi cel mai ortodox. Dar şi în creştinism există fenomenul potrivit căruia atât profeţia pneumatică, ce izgonea demonii, religiozitatea medievală necondiţionat ortodoxă (legată deci de instituţia bisericii) şi călugării cerşetori, cât şi anumite tipuri de religiozitate sectară din Evul 104 Sociologia religiei Mediu şi, de pildă, ordinul humiliaţilor, multă vreme suspectat de heterodoxie, însă deopotrivă şi baptiştii de toate nuanţele şi, pe de altă parte, evlavia diferitelor Biserici reformate, inclusiv a celei luterane, au găsit, aparent în aceeaşi măsură, un sprijin extraordinar de solid din partea micii burghezii. Deci o varietate extrem de multicoloră care demonstrează cel puţin faptul că nu a existat niciodată o condiţionare economică clară a religiozităţii meşteşugarilor. în orice caz, există foarte clar o tendinţă manifestă atât către religiozitatea comunitară cât şi spre religiozitatea mântuirii, şi, în fine, către religiozitatea etică raţională, în raport cu straturile ţărăneşti. Trebuie doar sa reamintim că şi această opoziţie cu un caracter determinativ univoc este extrem de larg răspândită, la fel cum domeniul de răspândire al religiozităţii comunitare baptiste s-a situat la început în mare măsură mai ales la şes (Friza, provincie în Olanda), iar la oraş (Miinster) şi-a găsit mai întâi sediul tocmai forma sa social-revoluţionară. Faptul că, mai ales în Occident, religiozitatea comunitară este de obicei strâns legată de burghezia mică şi mijlocie a oraşelor, îşi are temeiul său natural mai întâi în relativa diminuare a uniunilor consangvine, mai ales a tribului, în cadrul oraşului occidental1. Compensaţia pentru acest fapt şi-o găseşte individul, alături de asociaţiile profesionale - care au avut în Occident, ca pretutindeni, o semnificaţie cultică, lipsită însă de componenta tabu -, în organizaţiile comunitare religioase create spontan. Dar această ultimă conexiune nu este determinată de specificul economic al vieţii orăşeneşti ca atare. Ci, aşa cum se poate observa cu uşurinţă, lucrurile se petrec adeseori invers. în China importanţa exclusivă a cultului strămoşilor şi exogomia tribală îl menţin pe orăşean permanent într-o strânsă legătură cu tribul şi cu statul natal. în India tabu-ul religios de castă îngreunează apariţia religiozităţii comunitare sote-riologice sau îi limitează importanţa, atât în aşezările orăşeneşti cât şi în provincie. Şi în ambele cazuri acele momente au împiedicat -aşa după cum am văzut - evoluţia oraşului spre o «comunitate» 1. Vezi în acest sens Cap. IX, Secţiunea 7 (nota editorului). Caste, clase şi religie 105 mult mai mult decât pe aceea a satului. Dar pătura micii burghezii tinde - ceea ce este de înţeles - relativ puternic, şi anume din motive ce ţin de modul ei de viaţă economic, către o religiozitate etică, raţională acolo unde sunt date condiţiile necesare apariţiei ei. Este clar că viaţa mic-burghezului, în special a meseriaşului urban şi a micului negustor, este mult mai îndepărtată de constrângerea naturală decât viaţa pe care o duc ţăranii, astfel încât dependenţa de influenţa magică rea a spiritelor iraţionale ale naturii nu poate juca în cazul său acelaşi rol ca şi pentru aceia; şi invers, condiţiile economice ale existenţei sale au un caracter principial mai raţional, adică: un caracter mai accesibil planificării şi influenţării raţionale conforme scopului. în continuare, existenţa economică proprie induce mai ales meşteşugarului (şi, în anumite condiţii specifice, şi negustorului) ideea că cinstea ţine de propriul său interes, că munca devotată şi împlinirea datoriei îşi găsesc «răsplata» şi că îşi «merită» răsplata legitimă, prin urmare o concepţie etic-raţională despre lume în sensul unei etici întemeiate pe ideea de răsplată, concepţie specifică, fireşte - aşa cum vom vedea - tuturor păturilor neprivilegiate. Mult mai apropiată acestora, în orice caz, decât ţăranilor, care se orientează spre o credinţă «etică» a răsplatei, pretutindeni abia după eliminarea magiei de către alte forţe, în timp ce meşteşugarul a participat foarte adesea activ la această eliminare. Şi incomparabil mai apropiată decât războinicilor sau marilor magnaţi financiari interesaţi economic de război şi de dezvoltarea puterii politice, care sunt cel mai puţin accesibili tocmai elementelor etic-raţionale ale unei religiozităţi. Meseriaşul, în special, este prins foarte adânc la începuturile diviziunii profesionale în urzeala magiei. Căci orice «artă» cu un specific propriu, ce nu are un caracter cotidian şi nu este general răspândită, are valoatea unei harisme magice, personale sau, de regulă, moştenite, a cărei dobândire şi păstrare sunt garantate prin mijloace magice. Harismă care îi separă pe purtătorii săi printr-un tabu sau totem de comunitatea oamenilor obişnuiţi (ţărani), îi exclude adesea de la dreptul de a poseda pământ, şi care, mai ales, condamnă meseriile, stăpânite de vechile populaţii aflate m posesia materiei prime şi care îşi oferă la început «arta» proprie, 106 Sociologia religiei ca «străini» iar ulterior ca venetici, să rămână legate de castele paria conferind manipulărilor meşteşugarului şi tehnicii sale caracterul unui stereotip magic. Acolo unde apare această situaţie - şi acest lucru se petrece cel mai uşor pe terenul noilor colonii - ea va avea ca efect faptul că meşteşugarul şi deopotrivă micul negustor, primul în ceea ce priveşte munca sa, cel de al doilea în privinţa câştigului său, ajung să gândească fundamental mai raţional decât oricare ţăran. Meşteşugarul, în special, în decursul muncii sale -cel puţin în cazul anumitor meserii care, în clima noastră, sunt profund legate de o incintă, ca de pildă ţesătoria ce s-a impus de aceea pretutindeni simultan cu o religiozitate de tip sectar - are timpul necesar şi posibilitatea de a medita. Acest lucru este valabil în anumite limite şi în funcţie de împrejurări chiar pentru războiul de ţesut maşinist modern, şi întru totul pentru războiul de ţesut din trecut. Pretutindeni unde dependenţa de reprezentările magice sau pur ri-tualiste s-a rupt datorită profeţilor şi reformatorilor, meşteşugarii şi mica burghezie tind spre un tip de concepţie despre viaţă, adeseori cu un caracter primitiv, etic şi religios-raţionalist. Ei sunt apoi, deja în virtutea specializării lor profesionale, purtătorii unui «mod de viaţă» cu o formă specifică şi unitară. Felul în care este determinată religiozitatea prin aceste condiţii generale ale existenţei meşteşugarilor şi a micii burghezii nu este unul univoc. Micii negustori chinezi, cu o activitate extrem de «planificată», nu sunt purtătorii unei religiozităţi raţionale, iar meşteşugarii chinezi, atât cât se cunoaşte, la fel. Ei sunt adepţii, alături de concepţia magică, şi a celei budiste privitoare la karmă. Această absenţă a unei religiozităţi etic-raţionale este aici faptul primar şi pare să fi influenţat la rândul său caracterul limitat atâtde surprinzătoral raţionalismului tehnicii lor. Simpla existenţă a meşteşugarilor şi a micii burghezii nu a fost nicăieri suficientă pentru ada naştere din eaînsăşi unei religiozităţi etice de tip atât de general precum pe care-1 avem în vedere. Am văzut şi situaţia inversă, în care tabu-ul de castă, în asociere cu credinţa în metempsihoză, a influenţat etica meşteşugarilor indieni făcând din ea un stereotip. Acolo unde a apărut o religiozitate comunitară şi în special o religiozitatecomunitarăraţional-etică, ea a Caste, clase şi religie 107 putut câştiga, cu uşurinţă adepţi tocmai în cercurile micii burghezii urbane şi apoi, în funcţie de împrejurări, să influenţeze la rândul ei modul de viaţă al acestor cercuri, aşa cum s-a şi întâmplat de fapt. în fine, straturile sociale cele mai negativ privilegiate din punct de vedere economic - sclavii şi zilierii liberi - nu au fost nicăieri de-a lungul istoriei purtătoarele unei religiozităţi specifice. Sclavii, în vechile comunităţi creştine, reprezentau o componentă a micii burghezii orăşeneşti. Căci sclavii greci şi, de pildă, oamenii lui Nar-cissus (probabil celebrul sclav eliberat de către împărat) menţionaţi în Epistola către Romani fac parte - precum, mai ales, cei din urmă - din pătura relativ bine situată şi autonomă a administratorilor casei şi dintre servitorii unui om foarte bogat, sau, mai degrabă -invers, ei sunt meseriaşi independenţi, care plătesc o taxă stăpânului lor şi speră să-şi strânge bani din economiile proprii pentru a se răscumpăra, aşa cum se obişnuia în întreaga Antichitate şi în Rusia până în secolul al XlX-lea, sau în fine erau sclavi ai statului, şi ei bine situaţi. Şi din religia lui Mithra făceau parte - aşa cum relevă inscripţiile - numeroşi adepţi din rândul acestei pături sociale. Faptul că zeul delfic Apollo (precum şi alţi zei) funcţiona public datorită protecţiei sacre pe care o asigura ca o instituţie unde sclavii puteau să-şi păstreze economiile şi care era de aceea extrem de căutată, iar apoi pe baza acestor economii el îi «răscumpăra» de la stăpânii lor, se pare că - potrivit ipotezei interesante a lui DeiB-mann - ar fi fost valorificat de Pavel ca model pentru răscumpărarea creştinilor prin sângele mântuitorului şi eliberarea lor de robia faţă de Lege şi păcat. Dacă acest lucru este corect - oricum trebuie luată în considerare şi expresia din Vechiul Testament gă 'al sau pă dă ca sursă posibilă - el indică în ce măsură propaganda creştină a mizat tocmai pe această mică burghezie care trăia raţional din punct de vedere economic datorită lipsei de libertate şi a râvnei silite. «Uneltele vorbitoare» ale plantaţiilor antichităţii, cea mai de jos pătură de sclavi, nu a reprezentat un teren propice pentru religiozitatea comunitară sau în general pentru vreo propagandă religioasă. Mai departe, ucenicii meseriaşilor din toate epocile, separaţi, de Kgulă, de mica burghezie autonomă doar printr-o perioadă de 108 Sociologia religiei aşteptare, au împărtăşit de cele mai multe ori religiozitatea specifică micii burghezii. în orice caz, manifestând încă adesea tendinţa explicită către religiozitatea sectară neoficială, pentru ale cărei forme, în general, pătura inferioară a lucrătorilor din oraşe, care trebuia să lupte cu nevoia zilnică, cu oscilaţiile preţului pâinii şi cu ocaziile de câştig, făcând de aceea apel la «ajutorul frăţesc» al celorlalţi, a reprezentat pretutindeni un teren extrem de fertil. Numeroasele asociaţii secrete sau parţial tolerate ale «sărmanilor», cu religiozitatea comunitară specifică lor, având uneori un caracter revoluţionar alteori unul pacifist-comunist sau etic-raţional, includ de regulă pătura micilor meseriaşi şi a ucenicilor. Mai ales din motivul tehnic conform căruia calfele călătoare reprezintă misionarii ideali ai oricărei credinţe comunitare a maselor. Extraordinar de rapida expansiune, în câteva decenii, a creştinismului pe distanţe enorme din Orient şi până la Roma ilustrează suficient acest proces. Proletariatul modern însă, în măsura în care are o poziţie religioasă aparte, se caracterizează, aidoma unor pături largi ale burgheziei moderne propriu-zise, prin indiferenţa faţă de religios sau prin respingerea lui. Dependenţa de propriile realizări este aici refulată sau completată prin conştiinţa dependenţei de constelaţii pur sociale, de conjuncturi economice şi de raporturi de forţe garantate legal. Dimpotrivă, orice idee privind dependenţa de cursul proceselor naturale cosmico-meteorologice sau de altele, explicate ca fiind determinate magic sau providenţial, este eliminată, aşa cum de curând a explicat atât de frumos Sombart. Raţionalismul proletariatului, la fel ca şi raţionalismul unei burghezii aflate în posesia deplină a puterii economice în perioada de vârf a capitalismului, al cărui fenomen complementar este el, nu poate dobândi aceea prin sine însuşi cu uşurinţă un caracter religios sau, în orice caz, nu poate produce cu uşurinţă o religiozitate. Religia este aici, de regulă, mai degrabă înlocuită prin alte surogate spirituale. Păturile cele mai de jos ale proletariatului, instabile din punct de vedere economic, cărora concepţiile raţionale le sunt cel mai greu accesibile, cât şi straturile micii burghezii falimentare apropiată proletariatului sau aflată permanent în nevoi, şi ameninţată cu proletarizarea pot fireşte să alu- Caste, clase şi religie 109 oece cu uşurinţă în raza de influenţă a unei misiuni religioase. însă a unei misiuni religioase având în special o formă magică sau, acolo unde magia propriu-zisă este eliminată, un caracter ce oferă surogate pentru graţia magic-orgiastică; aşa fac, de pildă, orgiile soterio-logice de tip metodist, bunăoară cele organizate de Armata Salvării. Fără îndoială, pe acest teren se pot dezvolta mult mai uşor elementele emoţionale ale unei etici religioase decât cele raţionale, şi, în orice caz, cu greu se va naşte în rândul acestor pături, ca dintr-un mediu fertil primar al ei, o religiozitate etică. O religiozitate specifică de «clasă» a păturilor privilegiate negativ există doar într-un sens limitat. în măsura în care într-o religie conţinutul revendicărilor «social-politice» se socoteşte a fi întemeiat printr-o voinţă divină, trebuie să ne ocupăm pe scurt de acest fapt în cadrul analizei eticii şi a «dreptului natural». în măsura în care luăm în considerare caracterul religiozităţii ca atare, este de la sine înţeles că nevoia «eliberării», în sensul cel mai larg al cuvântului, nu ocupă - aşa cum vom vedea mai târziu în cadrul claselor privilegiate negativ, o poziţie singulară, nici măcar una principală, în timp ce ea este străină păturilor «îndestulate» şi privilegiate pozitiv, cel puţin războinicilor, birocraţilor şi plutocraţiei. O religiozitate a mântuirii îşi poate avea originea în cadrul păturilor privilegiate social. Harisma profetului nu este legată de apartenenţa socială, ba chiar este, de regulă, asociată cu un anumit minimum şi al culturii intelectuale. Profeţiile intelectuale specifice demonstrează suficient ambele aspecte. Dar ea îşi modifică ulterior, constant, caracterul propriu de îndată ce pătrunde în cercurile laice care nu cultivă specific şi profesional intelectualismul ca atare, şi, mai mult, atunci când cuprinde straturile privilegiate negativ cărora intelectualismul le este atât economic cât şi social inaccesibil. Se poate indica, în general, cel puţin o trăsătură fundamentală firească a acestei transformări - un produs al adaptării inevitabile la nevoile maselor: apariţia mântuitorului personal, divin sau uman-divin, ca purtător al relaţiilor religioase faţă de el, drept condiţie a mântuirii. Ca un tip de adaptare al religiozităţii la nevoile maselor am remarcat deja transformarea religiozităţii cultice în 110 Sociologia religiei vrăjitorie pură. Religiozitatea ce are la bază un mântuitor este o a doua formă tipică fiind legată desigur de transformarea pur magică prin cele mai variate forme de trecere. Cu cât coborâm pe scara straturilor sociale, cu atât dobândeşte nevoia de un mântuitor - o dată ce a apărut - forme mai radicale. Secta vişnuită Kartâbhaja din India, care a mers cel mai departe cu spargerea tabu-ului de castă -teoretic, specifică multor concepţii despre mântuire - şi care, de pildă, a stabilit pentru adepţii ei, cel puţin o comunitate limitată şi privată a banchetului ritual nu doar în sens cultual fiind ca urmare, în esenţă, o sectă a celor cu venituri scăzute, îl venerează deopotrivă în forma cea mai antropolatră pe guru-ul propriu ereditar ajungând chiar la exclusivitatea acestui cult. Şi însuşiri asemănătoare se repetă la alte tipuri de religiozitate, mai ales la cele izvorâte din straturile cele mai de jos sau care au fost influenţate de acestea. Extinderea concepţiilor despre mântuire la nivelul maselor conduce, aproape de fiecare dată, la apariţia mântuitorului personal sau la accentuarea rolului său. înlocuirea idealului reprezentat de Buddha, respectiv mântuirea exemplară de tip intelectual în Nirvana, cu idealul reprezentat de Bodhisattva, în favoarea unui mântuitor coborât pe pământ, care renunţă la propria sa intrare în Nirvana pentru a-şi elibera semenii, cât şi apariţia graţiei acordate de un mântuitor ca urmare a încarnării divinităţii în religiile populare hinduse, mai ales în vişnuism, şi impunerea acestei soteoriologii şi a graţiei magic-sa-cramentale specifice ei atât asupra mântuirii ateiste elitare a budiştilor cât şi asupra vechiului ritualism legat de educaţia vedică, sunt fenomene pe care le regăsim şi în alte părţi, doar că în forme diferite. Pretutindeni nevoia religioasă a burgheziei medii şi mici se exprimă prin legende cu un conţinut mai emoţional având în special tendinţa spre intimitate şi înălţare sufletească, în locul formei creatoare a miturilor eroice. Ea corespunde împăcării şi importanţei mai mari a vieţii de familie şi a celei gospodăreşti în raport cu cea a straturilor conducătoare. Aportul evlaviei profunde de tip «Bhakti», în toate cultele indiene, în crearea figurii lui Bodhisattva ca şi în cultele dedicate lui Krishna, popularitatea miturilor înălţătoare despre copilul Dionysos, despre Osiris, despre copilul Caste, clase şi religie 111 Isus şi nenumăratele forme înrudite lor, toate acestea aparţin orientării burgheze a religiozităţii spre prozaic. Apariţia burgheziei ca forţă modelatoare a formei de evlavie, corelată cu influenţa călugărilor cerşetori, înseamnă deopotrivă eliminarea distinsei «Theo-tokos» a artei imperiale a lui Nicola Pisano prin imaginea tipică a Sfintei Familii, aşa cum a creat-o fiul său, tot astfel cum în India copilul Krishna este preferatul cultelor populare. Ca şi magia, mitul soteriologic şi zeul întrupat sau mântuitorul devenit zeu proprii lui - este o concepţie religioasă specific populară care a apărut de aceea spontan în locurile cele mai diferite. Ordinea impersonală, etică şi supradivină a cosmosului, şi mântuirea exemplară sunt, dimpotrivă, o reprezentare intelectuală mai adecvată educaţiei laice etico-raţionale specifice elitelor. Acelaşi lucru este însă valabil şi cu privire la raţionale specifice elitelor. Acelaşi lucru este însă valabil şi cu privire la divinitatea absolut transcendentă. în afară de iudaism şi protestantism toate religiile şi eticile religioase, fără excepţie, au trebuit să preia cultul sfinţilor sau al zeităţilor funcţionale, în procesul adaptării lor la nevoile maselor. Confucianismul îl tolerează sub forma panteonului taoist, budismul popular îngăduie prezenţa divinităţilor din provinciile unde s-a răspândit subordonându-le cultului lui Buddha, Islamul şi catolicismul au fost constrânşi să preia zei locali, zei funcţionali şi zei ai tagmei sub forma sfinţilor cărora le revine devoţiunea zilnică a maselor. Religiozităţii celor privilegiaţi negativ îi este proprie - în opoziţie cu cultele elitiste ale nobilimii războinice - atragerea, prin conferirea unor drepturi egale, a femeilor. Gradul extrem de variat al în-găduirii şi participării mai mult sau mai puţin active ori pasive sau al excluderii femeilor de la cultele religioase este desigur pretutindeni o funcţie a gradului de pacificare relativă actuală sau anterioară) sau de militarizare. Pe de altă parte, existenţa preoteselor, venerarea prezicătoarelor sau a vrăjitoarelor, pe scurt devoţiunea cea mai intensă faţă de anumite femei cărora li se recunosc forţele supranaturale sau harismele, nu dovedeşte cu nimic egalitatea cul-tică a femeilor ca atare. Şi invers, este posibil ca egalitatea principiali ÎQ relaţia cu divinul, aşa cum există ea în creştinism şi iudaism, 112 Sociologia religiei iar, cu o mai mică consecvenţă în islam şi în budismul oficial, să existe paralel cu o monopolizare totală a funcţiilor preoţeşti şi a dreptului de a decide activ în privinţa problemelor comunităţii de către bărbaţii care, doar ei, au dreptul la o instrucţie profesională specială, ori sunt socotiţi calificaţi, aşa cum este efectiv cazul în acele religii. Marea receptivitate a femeilor pentru orice tip de profeţie religioasă care nu are exclusiv un caracter militar sau o orientare politică, apare în mod clar în relaţiile libere şi imparţiale ale aproape tuturor profeţior, ale lui Buddha ca şi ale lui Christos şi chiar ale lui Pythagora. Dar extrem de rar se afirmă ea dincolo de acea primă perioadă a comunităţii în care harismele pneumatice sunt apreciate ca indicii ale superiorităţii religioase specifice. Ulterior, o dată cu intrarea în cotidian şi cu reglementarea relaţiilor din cadrul comunităţii, intervine mereu o reacţie împotriva fenomenelor pneumatice la femei, resimţite ca fiind potrivnice ordinii şi maladive. Aşa, de pildă, se întâmplă la Pavel. Orice profeţie politico-mili-tara - precum Islamul -, se adresează în întregime bărbaţilor. Şi adeseori cultul unui spirit războinic (ca, de pildă, în arhipelagul indian al Duk Duk-ului şi în alte epifanii periodice, adeseori asemănătoare, ale numenului unui erou) intră direct în slujba supunerii şi a jefuirii regulate a gospodăriei femeilor de către localnicii aparţinând tagmei războinicilor, socializaţi conform cazinoului sau clubului. Pretutindeni unde domină sau a dominat educaţia ascetică a războinicilor cu a sa «renaştere» a eroului, femeia reprezintă pentru sufletul eroic superior ceva de care te poţi lipsi, fiind astfel declasată din punct de vedere religios. Aşa se întâmplă în cele mai multe comunităţi de cult aristocrate sau specific militare. Femeia este în întregime exclusă din cultele oficiale chinezeşti, cât şi din cele romane sau brahmane, după cum nici religiozitatea intelectuală budistă nu este feministă; chiar şi în epoca merovingiană sinodu-rile creştine se mai îndoiau de faptul că sufletul femeii ar avea aceeaşi valoare ca al bărbatului. Dimpotrivă, cultele specifice hinduismului cât şi o parte a sectelor chinezeşti budisto-taoiste, iar în Occident în special vechiul creştinism, mai târziu sectele pneumatice şi pacifiste din estul şi din vestul Europei, şi-au câştigat deopotrivă Caste, clase şi religie 113 forţa propagandistică prin atragerea şi aşezarea pe poziţii egale a femeilor. Şi în Grecia, cultul lui Dionysos, la prima sa apariţie, a determinat un grad nemaiîntâlnit acolo de emancipare faţă de orice convenţie a femeilor care participau la orgii, o libertate, care, fireşte, cu cât a durat mai mult cu atât mai artificial şi mai ceremonial a fost stilizată şi reglementată, fiind astfel limitată mai ales la procesiuni şi alte acte festive fn cadrul diferitelor culte, iar în cele din urmă dispărând cu totul sub aspectul semnificaţiei sale practice. întâietatea extraordinară dobândită de propaganda creştină în rândul păturilor micii burghezii în raport cu concurentul său cel mai important - religia lui Mithra - s-a bazat pe faptul că acest cult extrem de masculin excludea femeile. într-o epocă de pacificare universală aceasta i-a constrâns pe adepţii săi să caute pentru femeile lor o compensaţie în alte misterii, de pildă în acelea ale Cybelei, suprimând astfel din capul locului unitatea şi universalitatea comunităţii religioase chiar în sânul familiei, într-un puternic contrast faţă de creştinism. Deşi diferite în principiul lor, efectul era în multe privinţe asemănător la toate cultele intelectuale propriu-zise, de felul celor gnostice, maniheiste şi altele asemănătoare acestora. Fireşte, nu toate religiile «iubirii faţă de semen şi duşman» au ajuns la această recunoaştere datorită influenţei femeilor sau datorită unui caracter feminist: religiozitatea indiană Ahimsâ, de pildă, în nici un caz. Influenţa feminină obişnuieşte doar să accentueze laturile emoţionale, determinate isteric, ale religiozităţii. Aşa se întâmplă în India, însă cu siguranţă nu este lipsit de semnificaţie faptul că religiozitatea mântuirii transfigurează de obicei virtuţile nemilitare şi antimi-litare, aşa cum acest lucru este evindent pentru straturile privilegiate negativ şi pentru femei. Semnificaţia mai specială a religiozităţii mântuirii pentru păturile privilegiate negativ din punct de vedere politic şi economic, în opoziţie cu cele privilegiate pozitiv, poate fi privită acum şi din alte câteva puncte de vedere mai generale. - Atunci când vom discuta despre «stări» şi «clase» vom reveni asupra faptului că sentimentul demnităţii proprii a păturilor celor mai privilegiate (şi care nu sunt formate din preoţi), în special a aristocraţiei, «nobleţea» prin urma- 114 Sociologia religiei re, se bazează şi, potrivit lucrului, se poate baza pe conştiinţa «împlinirii» modului propriu de viaţă, ca o expresie a «fiinţei» lor calitative, autonome şi autarhice; însă, dimpotrivă, orice sentiment al demnităţii proprii a celor privilegiaţi negativ se sprijină pe o «promisiune» făcută solemn lor, care este legată de o «funcţie», de o «misiune», sau o «profesie» ce le revine. Ceea ce ei nu pot pretinde că «sunt» compensează fie prin demnitatea a ceea ce vor fi odată, şi la ceea ce sunt «chemaţi» într-o viaţă viitoare în lumea aceasta ori în cea de dincolo, fie (de cele mai multe ori) prin ceea ce ei, din perspectivă providenţială, «înseamnă» sau «realizează». Setea unei demnităţi, care, aşa cum sunt ei şi aşa cum este lumea, nu le revine, produce această concepţie din care se naşte ideea raţionalistă a unei «providenţe», a unei importanţe înaintea instanţei divine ce are o altă ierarhie de valori relativ la demnitate. în exterior, orientată împotriva celorlalte pături, această situaţie interioară produce şi alte opoziţii caracteristice pentru ceea ce religiile au trebuit să «realizeze» în folosul diferitelor pături sociale. Orice nevoie de mântuire este expresia unei «suferinţe», iar exploatarea socială şi economică, deşi nu este încă sursa exclusivă a apariţiei ei, rămâne, fireşte, una foarte importantă. Straturile privilegiate pozitiv din punct de vedere social şi economic abia dacă resimt, în condiţii identice în rest, nevoia de mântuire. Ele transferă asupra religiei în primul rând rolul de a «legitima» modul lor de viaţă şi poziţia pe care o ocupă în societate. Acest fenomen extrem de universal îşi are rădăcina în constelaţii interne absolut generale. Faptul că un om fericit, văzându-i pe cei mai puţin fericiţi, nu se mulţumeşte cu realitatea propriei fericiri, ci, în plus, vrea să mai aibă şi «justificarea» fericirii sale, prin urmare conştiinţa de a o fi «meritat» în opoziţie cu cel mai puţin fericit - în timp ce ultimul trebuie să-şi fi «meritat» cumva nefericirea -, această nevoie sufletească de confort orientată spre legimarea fericirii ne-o prezintă orice experienţă cotidiană, fie că este vorba de destine politice, de diferenţe legate de situaţia economică, de sănătatea corporală, de norocul în concurenţa erotică sau de orice altceva. «Legitimarea» în acest sens psihologic este ceea ce privilegiaţii pozitiv cer sufleteşte de la reli- Caste, clase ţi religie 115 gie, dacă cer în general ceva. Nu orice pătură privilegiată pozitiv manifestă în aceeaşi măsură nevoia respectivă. Tocmai pentru eroismul războinic, zeităţile sunt fiinţe cărora invidia nu le este străină. Solon şi vechea înţelepciune iudaică sunt de acord cu privire la pericolul reprezentat tocmai de o poziţie înaltă. în ciuda zeilor, fără ajutorul lor, adeseori chiar împotriva lor, eroul îşi afirmă poziţia ieşită din comun. Epica homerică şi o parte a vechii epici indiene se opun în mod caracteristic atât spiritului cronicilor birocraţiei chinezeşti cât şi celui al preoţimii iudee prin aceea că acolo «legimita-tea» norocului ca răsplată a lui Dumnezeu pentru virtuţile plăcute Lui este prezentată cu o pregnanţă atât de extraordinară. Pe de altă parte, corelaţia dintre nenorocire şi mânia sau invidia demonilor ori a zeilor este răspândită universal. Aşa după cum aproape orice religiozitate populară, cea veche iudaică dar şi, foarte pregnant, de pildă, cea chineză modernă, tratează defectele corporale ca semne ale unui păcat magic sau moral făptuit de purtătorul lor ori (în iudaism) de strămoşii săi, şi după cum, cu prilejul sacrificiilor comune ale uniunilor politice, cel împovărat cu asemenea defecte sau cel atins într-un alt fel de loviturile destinului, întrucât poartă pecetea mâniei zeului, nu mai poate apărea înaintea acestuia alături de cei fericiţi şi deci plăcuţi Lui, tot astfel aproape pentru orice religiozitate etică a păturilor privilegiate pozitiv şi a preoţilor aflaţi în slujba lor, starea socială privilegiată pozitiv sau negativ a individului este socotită ca fiind cumva meritată religios, schimbându-se doar formele de legitimare a bunăstării. în mod corespunzător, opusă este situaţia privilegiaţilor negativ. Nevoia lor specifică este eliberarea de suferinţe. Ei nu resimt această nevoie de eliberare întotdeauna într-o formă religioasă -astfel, de pildă, proletariatul modern. Iar nevoia lor religioasă de mântuire, acolo unde există, se poate manifesta pe căi diferite. Mai ales se poate asocia în maniere extrem de deosebite cu nevoia unei «răsplăţi» juste, răsplată a propriilor fapte bune şi răsplată a nedreptăţii străine. Alături de magie, şi legată de ea, aşteptarea şi speranţa unei răsplăţi de obicei «precalculate» sunt forma cea mai | răspândită pe întregul pământ a credinţei maselor. La fel şi profeţiile, 116 Sociologia religiei care, deşi au respins cel puţin formele mecanice ale acestei credinţe o dată cu popularizarea şi integrarea lor în mediul cotidian, au fost mereu răstălmăcite în acest sens. Natura şi gradul speranţelor de răsplată şi mântuire acţionează însă extrem de diferit în funcţie de tipul de aşteptări trezite prin promisiunea religioasă, şi anume tocmai atunci când acestea, scoase din contextul vieţii pământeşti a individului, sunt proiectate într-un viitor situat dincolo de existenţa sa actuală. Un exemplu deosebit de important pentru semnificaţia conţinutului promisiunilor religioase îl reprezintă religiozitatea (exi-lică şi postexilică) a evreilor. De la exil, formal, de la distrugerea templului, evreii au fost un «popor paria», cu alte cuvinte, în sensul avut aici în vedere (sens care este tot atât de puţin identic cu poziţia specială a «castelor paria» din India, precum conceptul «justiţiei bazate pe cadiu» cu principiile efective ale formulării sentinţelor de către cadiu): un grup constituit ca o comunitatea separată ereditară, lipsit de o unitate politică autonomă şi care se delimitează de exterior atât prin bariere rituale, magice (la început) şi de tabu specifice socializării conu-biale şi banchetelor rituale, cât şi printr-o privilegiere politică şi socială negativă, asociată cu un comportament economic foarte deosebit. Castele indiene privilegiate negativ şi specializate profesional, cu delimitarea lor strictă faţă de exterior garantată prin tabu şi cu datoriile religioase ereditare legate de modul de viaţă, le sunt relativ cel mai apropiate, întrucât şi pentru ele poziţia de paria ca atare include speranţele de mântuire. Atât castele indiene cât şi evreii prezintă acelaşi efect specific al unei religiozităţi paria: anume că ea îşi leagă adepţii cu atât mai strâns de sine şi de poziţia de paria, cu cât situaţia în care se găseşte poporul paria este mai apăsătoare şi cu cât mai puternice sunt prin urmare speranţele de mântuire ce se asociază cu împlinirea datoriilor religioase impuse de divinitate. Aşa cum am menţionat, tocmai castele cele mai de jos depind cel mai mult de datoriile lor de castă ca o condiţie a renaşterii lor într-o situaţie mai bună. Legătura dintre Jahve şi poporul său a devenit au atât mai indestructibilă cu cât evreii erau supuşi dispreţului criminal şi persecuţiei. în opoziţie evidentă, de pildă, cu creştinii orien- Caste, clase si religie 117 tali, care sub omeiazi au trecut în asemenea măsură la religia privilegiată a Islamului, încât autoritatea politică - în interesul economic al straturilor privilegiate - a fost silită să le îngreuneze această trecere, toate frecventele convertiri în masă forţate ale evreilor, convertiri care le procurau totuşi privilegiile păturii dominante, au rămas zadarnice. Singurul mijloc de mântuire era, pentru casta indiană, ca şi pentru evrei, îndeplinirea poruncilor religioase specifice unui popor paria, cărora nimeni nu li se poate sustrage fără să aibă a se teme de vrăjile rele şi fără a pune în pericol şansele de viitor proprii sau ale urmaşilor. Diferenţa dintre religiozitatea iudaică şi religiozitatea de castă hinduistă se bazează pe tipul de speranţă a mântuirii. Hindusul aşteaptă de la îndeplinirea datoriilor religioase îmbunătăţirea şanselor personale de renaştere, deci accesul sau reîncarnarea sufletului său într-o castă superioară. Evreul, dimpotrivă, aşteaptă participarea urmaşilor săi la un imperiu mesianic, care îi va elibera întreaga comunitate paria din poziţia de paria şi o va face să stăpânească lumea. Căci prin promisiunea că toate popoarele pământului vor împrumuta de la evrei, iar aceştia nu vor împrumuta de la nimeni, Jahve nu a avut în vedere împlinirea ei sub forma micului profit dobândit în casele de amanet din gheto, ci situaţia unei burghezii orăşeneşti puternice tipică Antichităţii ai cărei debitori şi sclavi rezultaţi din neachitarea datoriilor sunt locuitorii satelor supuse şi ai micilor cetăţi. Hindusul munceşte pentru o fiinţă umană viitoare, care are în comun cu el ceva doar pornind de la presupoziţiile concepţiei animiste despre migraţia sufletelor - încarnarea viitoare a sufletului său -, tot aşa cum evreul trudeşte pen-tai! urmaşii săi de sânge, în a căror relaţie faţă de el, înţeleasă în sens animist, constă «nemurirea sa pământească». însă în raport cu «prezentarea hindusului, ce lasă absolut intactă structura socială ie castă a lumii şi poziţia castei proprii, dorind ca soarta viitoare u sufletului său individual să se îmbunătăţească tocmai în cadrul acestei ordini ierarhice, evreul îşi aştepta mântuirea personală exact invers, sub forma unei răsturnări a ierarhiei sociale actuale în favoarea Poporului său de paria. Căci acesta din urmă are vocaţia prestigiu- k&, fiind ales de Dumnezeu, iar nu pe aceea a poziţiei de paria. 118 Sociologia religiei Şi de aceea, pe terenul religiozităţii etice a mântuirii iudaice un anumit element dobândeşte o mare semnificaţie, element care, observat prima oară de Nietzsche, lipseşte cu desăvârşire oricărei religiozităţi de castă magice şi animiste: resentimentul. în sensul lui Nietzsche, el este fenomenul ce însoţeşte etica religioasă a celor privilegiaţi negativ, care, printr-o inversare directă a vechii credinţe, se consolează cu faptul că împărţirea inegală a destinelor pământeşti se bazează pe păcatul şi nedreptatea privilegiaţilor pozitiv, şi deci că, mai devreme sau mai târziu, ele vor atrage răzbunarea lui Dumnezeu, în forma acestei teodicei a privilegiaţilor negativ moralismul serveşte ulterior ca mijloc de legitimare a unei sete de răzbunare conştiente sau inconştiente. Aceasta se asociază mai întâi cu «religiozitatea răsplăţii». Dacă există deja reprezentarea religioasă a răsplăţii, tocmai «suferinţa» ca atare - întrucât ea atrage puternice speranţe de răsplată - poate deveni o valoare de sine stătătoare din punct de vedere religios. Anumite concepţii ascetice, cât şi predispoziţiile nevrotice specifice pot cădea în plasa acestei reprezentări, însă religiozitatea suferinţei dobândeşte caracterul specific de resentiment doar sub anumite presupoziţii: de pildă nu la hinduşi şi budişti. Căci acolo propria suferinţă este meritată şi individuală. Altfel este însă la evrei. Religiozitatea Psalmilor este plină de nevoia răzbunării, iar în prelucrările făcute de preoţi la vechile tradiţii israelite întâlnim aceeaşi caracteristică: majoritatea Psalmilor conţin - indiferent dacă părţile componente respective au ajuns probabil | abia ulterior într-o redactare mai veche, lipsită de acest caracter -, într-o manieră evidentă, compensaţia moralistă şi legitimarea nevoilor de răzbunare exprimate liber sau cu greu cenzurate ale unui popor paria. Fie în forma următoare: lui Dumnezeu îi sunt prezen- j tate propria respectare a poruncilor sale cât şi suferinţa, iar în opoziţie cu acestea modul de viaţă nelegiuit al păgânilor trufaşi şi fericiţi care îşi bat joc de promisiunile şi puterea Sa. Sau într-o altă formă: propriile păcate sunt recunoscute cu umilinţă iar Dumnezeu este rugat să renunţe, în sfârşit, la mânia Sa şi să acorde iarăşi graţia Sa poporului, care este totuşi unicul său popor. în ambele cazuri, alături de speranţa că răzbunarea lui Dumnezeu, în sfârşit împăcat, îi va Caste, clase si religie 119 aduce cu atât mai mult în viitor pe duşmanii nelegiuiţi la picioarele lui Israel, destin pe care îl hărăzea construcţia istoriei făcută de preoţi duşmanilor cananeeni ai poporului, până în momentul în care mânia lui Dumnezeu n-a fost trezită prin neascultare, provocând astfel propria decădere printre păgâni. Dacă, aşa cum vor anumiţi comentatori moderni, unii dintre aceşti psalmi au la origine, probabil, mânia personală a credincioşilor legată de persecuţia din timpul lui Alexandros Iannaios, totuşi alegerea şi păstrarea lor reprezintă elementul caracteristic, iar alţi psalmi reacţionează vădit la poziţia de paria a evreilor ca atare. In nici o religiozitate a lumii nu există un zeu universal care să aibă nemaipomenita sete de răzbunare a lui Jahve, iar valoarea istorică a redării faptelor, specifică prelucrării istoriei de către preoţi, poate fi recunoscută aproape exact prin aceea că evenimentul respectiv (ca de pildă lupta de la Meggido) nu corespunde acestei teodicei a răsplăţii şi răzbunării. Religiozitatea iudaică a devenit astfel religiozitatea răsplăţii Kax'e^oxTlv. Virtutea poruncită de Dumnezeu este practicată doar în speranţa unei răsplăţi. Iar aceasta este în primul rând una colectivă: poporul ca întreg urmează să cunoască mărirea, doar astfel putând redobândi şi individul onoarea proprie. Alături, şi împletindu-se cu aceasta, există, dintoîdeauna, teodiceea individuală a destinului personal, a cărei problematică se reflectă mai ales în Cartea lui Iov, având o cu totul altă origine, şi anume păturile superioare, pentru a preluda acolo, sub forma renunţării la o rezolvare a problemei şi a supunerii faţă de suveranitatea absolută a lui Dumnezeu asupra creaturilor sale, ideea puritană a predestinării, care ar fi trebuit să apară de îndată ce se adăuga patosul pedepselor divine veşnice. Or, ea nu a apărut, iar Cartea lui Iov a rămas în ceea ce priveşte rezultatul avut în vedere de autorul ei, aşa cum se ştie, aproape complet neînţeleasă, atât de solid ancorată era ideea colectivă a răsplăţii în religiozitatea iudaică. Speranţa de răzbunare, care era inevitabil unită pentru evreul evlavios cu moralismul Legii, pentru că aproape toate scrierile sfinte exilice şi post, exilice sunt pătrunse de ea, şi care, de-a lungul a două milenii şi jumătate, a trebuit să fie nutrită conştient sau inconştient prin aproape fiecare ritual religios al poporului - legat, de 120 Sociologia religiei altfel, de cele două constrângeri insurmontabile: a delimitării consfinţite religios de restul lumii şi a promisiunilor Dumnezeului său în legătură cu soarta din această lume -, această speranţă de răzbunare a diminuat, întrucât Mesia se lăsa aşteptat. Diminuarea s-a realizat, fireşte, în conştiinţa religioasă a păturii intelectuale mereu în favoarea valorii acordate sentimentului de comuniune cu Dumnezeu ca atare sau a unei încrederi sincere în bunătatea divină şi a disponibilităţii de pace cu întreaga lume. Aceasta s-a întâmplat mai ales atunci când situaţia socială a comunităţii condamnate la deplina dependenţă politică era într-o măsură oarecare suportabilă - în timp ce, în epoci precum cele ale persecutării din vremea cruciadelor, ea se înflăcărează iarăşi într-un strigăt de răzbunare către Dumnezeu, pe cât de penetrant pe atât de zadarnic, sau pentru rugăciunea ca, şi dacă propriul suflet «se preface în pulbere» în faţa duşmanilor care-i blestemă pe evrei, acesta să aibă puterea de a se feri de vorbe şi fapte rele, limitându-se doar la împlinirea fără crâc-nire a poruncilor lui Dumnezeu şi la deschiderea inimii pentru El. Dar oricât de exagerată ar fi denaturarea de a vrea să găseşti în resentiment elementul caracteristic al religiozităţii iudaice, care, istoriceşte, are un caracter extrem de schimbător, totuşi influenţa sa asupra specificului fundamental al religiozităţii iudaice nu trebuie subestimat. Căci resentimentul reprezintă. în raport cu ceea ce are în comun această religiozitate cu alte religii ale mântuirii, una dintre trăsăturile specifice şi nu joacă în nici o altă religiozitate a păturilor privilegiate negativ un rol atât de proeminent. In orice caz, într-o formă sau alta teodiceea privilegiaţilor negativ este o parte componentă a oricărei religiozităţi a mântuirii care îşi ia adepţii mai ales din rândul acestor pături, iar dezvoltarea eticii preoţilor i-a venit întotdeauna în întâmpinare acolo unde ea a devenit o parte componentă a unei religiozităţi comunitare specifice acestor pături. Absenţa ei aproape deplină şi deopotrivă lipsa aproape a oricărei etici religioase social-revoluţionare în religiozitatea hindusului evlavios şi a budistului asiatic se explică pornind de la tipul de teodicee a renaşterii; ordinea de castă ca atare rămâne veşnică şi este absolut justă. Căci virtuţile sau păcatele unei vieţi anterioare motivează Caste, clase şi religie 121 naşterea în casta respectivă, iar comportamentul în cadrul vieţii actuale, şansele de îmbunătăţire. Nu există, de aceea, nici o urmă a acelui conflict evident dintre pretenţiile sociale create ca urmare a promisiunilor divinităţii şi situaţia dispreţuită din realitate, care a anihilat în sufletul evreului - care trăia astfel într-o permanentă tensiune faţă de situaţia clasei sale şi într-o continuă aşteptare şi speranţă zadarnică - obiectivitatea faţă de lume şi a transformat critica religioasă a păgânilor lipsiţi de Dumnezeu, critică ce avea ca răspuns batjocura neîndurătoare, într-o observaţie mereu trează, adeseori amară, căci era ameninţată permanent de o critică de sine ascunsă a propriei virtuţi bazate pe Lege. La aceasta s-a adăugat meditaţia pe marginea unor cazuri date, exersată o viaţă întreagă, cu privire la datoriile religioase ale semenilor din propria comunitate - de a căror corectitudine atârna de fapt graţia finală a lui Jahve - şi acel amestec, care apare într-un mod atât de caracteristic în câteva produse ale epocii post-exilice, de disperare legat de lipsa oricărui sens al acestei lumi vane, de acceptare a pedepsei lui Dumnezeu, de grijă spre a nu-L mânia prin orgoliul propriu şi de corectitudine moral-rituală plină de teama care 1-a constrâns pe evreul acelei lupte disperate să treacă de la interesul faţă de ceilalţi la consideraţia faţă de sine şi la sentimentul propriei demnităţi. Un sentiment al demnităţii care - dacă, până la urmă, împlinirea promisiunilor lui Jahve trebuia să fie totuşi măsura valorii proprii înaintea lui Dumnezeu - putea să devină precar şi astfel să se afle în faţa prăbuşirii întregului sens al modului propriu de viaţă. O dovadă palpabilă pentru graţia personală a lui Dumnezeu a rămas pentru evreul din ghetou, într-o măsură crescândă, succesul în câştig. Numai că ideea de «confirmare» într-o «profesie» aleasă de către Dumnezeu, în sensul specific ascezei intramundane, nu se potriveşte în cazul evreului. Căci binecuvântarea lui Dumnezeu este ancorată, într-o măsură mult mai mică decât pentru puritan, într-o metodică sistematică, raţional-ascetică de a trăi, aşa cum pentru acesta ea este unica sursă posibilă pentru certitudo salutis. Nu doar că, de pildă, etica sexuală a rămas direct antiascetică şi naturalistă i» vechea etică economică a evreilor a fost, în ceea ce priveşte 122 Sociologia religiei relaţiile postulate de ea, puternic tradiţionalistă, pătrunsă de o preţuire manifestă a bogăţiei străină oricărei asceze, dar întreaga mulţumire de sine a evreilor este întemeiată ritualist, şi în plus, adeseori combinată cu atmosfera sufletească specifică religiozităţii credinţei. Prescripţiile tradiţionale din cadrul eticii economice iudaice sunt valabile pe deplin, precum în cazul tuturor eticilor vechi, doar în raport cu fraţii întru credinţă, nu şi în exterior. în concluzie, promisiunile lui Jahve au conferit iudaismului un caracter pregnant de moralism resentimentar. însă ar fi cu totul fals să ne reprezentăm nevoia de mântuire, teodiceea sau religiozitatea comunitară în general ca dezvoltându-se doar pe terenul reprezentat de straturile privilegiate negativ sau chiar pornind de la resentiment, deci pur şi simplu ca un produs al «revoltei sclavilor în morală». Faptul nu este valabil nici măcar pentru vechiul creştinism, deşi promisiunile sale se orientează precumpănitor tocmai spre «săraci» (atât din punct de vedere material cât şi spiritual). în opusul reprezentat de profeţia lui Isus şi în consecinţele ei imediate putem recunoaşte mai degrabă ce urmări au trebuit să aibă devalorizarea şi spargerea legităţii rituale, intenţionat orientată spre închiderea faţă de exterior, şi, ca urmare, dizolvarea legăturii dintre religiozitatea şi poziţia credincioşilor ca a unui popor paria închis în sine aidoma unei caste. Desigur, profeţia creştină originară conţine caracteristici foarte specifice ale «răsplăţii» în sensul compensării viitoare a sorţii actuale (cel mai clar în legenda lui Lazăr) şi a răzbunării, care rămâne în sarcina lui Dumnezeu. Iar împărăţia lui Dumnezeu este şi aici o împărăţie terestră menită la început în special, sau măcar în primul rând, evreilor care cred de !a începuturi în Dumnezeul cel adevărat. Dar tocmai resentimentul penetrant jpecific al poporului paria este tliminat prin consecinţele noilor promisiuni religioase. Iar pericolul bogăţiei pentru şansele de mântuire nu este, cel puţin în fragmentele care ni s-au transmis ca predică a lui Isus, în nici un fel motivat ascetic şi nici nu poate fi motivat prin intermediul resentimentului - aşa cum o demonstrează mărturiile tradiţiei cu privire la n porturile sale nu doar cu vameşii (care în Palestina sunt de obicei mici cămătari), ci şi cu alte persoane înstărite din rândul nobilimii. Pentru aceasta Caste, clase şi religie 123 indiferenţa faţă de lume în contextul intensităţii aşteptărilor escatologice este mult prea mare. Fireşte, dacă vrea să devină «desăvârşit», cu alte cuvinte apostol, tânărul bogat trebuie necondiţionat să se retragă din «lume». Dar se afirmă explicit că pentru Dumnezeu totul este cu putinţă, chiar, şi, măcar că nu lesne, posibilitatea de a da bucuria împărăţiei cerurilor celui care nu se poate decide să renunţe la bunurile sale. «Instinctele proletare» sunt pentru profetul iubirii acosmistice, care aduce săracilor spiritual şi material vestea cea bună privind apropierea nemijlocită a împărăţiei lui Dumnezeu şi a libertăţii faţă de puterea demonilor, tot atât de străine ca şi pentru Buddha de pildă, pentru care retragerea absolută din lume reprezintă presupoziţia necondiţionată a mântuirii. Limita semnificaţiei «resentimentului» şi modul îndoielnic de aplicare, mult prea universală, a schemei «refulării» nu se vădesc nicăieri mai lămurit decât în greşeala lui Nietzsche, care-şi aplică schema proprie şi asupra exemplului cu totul nepotrivit al budismului. Acesta este însă contrariul cel mai radical al oricărui moralism resentimentar, fiind mai degrabă concepţia despre mântuire a unei pături intelectuale, care dispreţuieşte cu mândrie şi într-un chip nobil atât iluziile acestei vieţi cât şi pe ale celei de dincolo, pătură recrutată aproape în întregime din rândul castelor privilegiate, în special al castelor de războinici, şi poate fi comparată- din punctul de vedere al provenienţei sociale - cu concepţia despre mântuire a grecilor, mai ales a neoplatonicilor siiu şi a maniheiştilor ori a gnosticilor, oricât de fundamentală ar fi deosebirea faţă de acestea. Celui care nu urmăreşte eliberarea în Nirvana, bhikshu budist îi concede întreaga lume, inclusiv renaşterea în paradis. Tocmai acest exemplu arată că nevoia de mântuire şi religiozitatea etică mai au şi o altă sursă decât starea socială a privilegiaţilor negativ şi raţionalismul burgheziei determinat de condiţia vieţii practice: anume intelectualismul pur ca atare, în specia] nevoile metafizice ale spiritului, care nu este silit de nevoi materiale să mediteze la probleme etice şi religioase, ci de o constrângere proprie interioară de a putea concepe lumea ca pe un cosmos înzestrat cu sens şi de a lua o atitudine faţă de ea. j 124 Sociologia religiei într-o măsură extraordinar de largă destinul religiilor a fost determinat de diferitele căi pe care le-a urmat intelectualismul în a-ceastă privinţă şi de diferitele relaţii ale acestuia cu clerul şi cu forţele politice, iar aceste împrejurări au fost iarăşi condiţionate de provenienţa acelei pături care a fost, într-un grad specific, purtătorul intelectualismului. Aceasta a fost în primul rândpreoţimea însăşi, mai ales acolo unde ea, datorită caracterului scrierilor sfinte şi a necesităţii de a le interpreta şi de a expune semnificaţia lor şi modul lor corect de utilizare, a devenit o tagmă de literaţi. Acest lucru nu s-a întâmplat câtuşi de puţin în religiile popoarelor antice care trăiau în cetăţi, în special ale fenicieni, greci, romani, şi nici în etica chineză. Aici întreaga gândire metafizică şi etică - cât şi aceea care, ca urmare a acestui fapt, a avut o dezvoltare redusă, fiind de fapt de factură teologică (Hesiod) - a ajuns în mâna elaicilor. Dimpotrivă, întâlnim cel mai pregnant situaţia contrară în cazul Indiei, al Egiptului şi al Babilonului, la zarathustrieni, în islam, în creştinismul antic şi medieval, iar, în ceea ce priveşte teologia, şi în creştinismul modern. Preoţimea egipteană, cea zarathustriană şi, temporar, cea a creştinismului timpuriu, iar în cursul epocii vedice, deci anterior apariţiei filosofiei ascetice laice şi a celei din Upanişade, şi cea brahmană, într-o măsură mai mică, pătrunsă adeseori de profeţia laică, chiar cea iudaică şi, într-un grad limitat, preoţimea Islamului influenţată parţial de speculaţia sufită, au reuşit să monopolizeze într-un grad ridicat dezvoltarea metafizicii şi a eticii religioase. Alături de preoţi sau în locul lor, mai ales călugării sau cercuri de orientare monastică, în toate ramurile budismului, în islam şi în creştinismul antic şi medieval, au ocupat şi au cultivat literar nu doar gândirea teologică şi etică, ci şi întreaga gândire metafizică şi porţiuni considerabile ale gândirii ştiinţifice în general, ba chiar producţia literar-artistică. Apartenenţa poeţilor la cercul de persoaneimportanteîncadrulcultuluiadeterminatintegrareapoezieiepice, a celei lirice şi satirice din India în Vede, a poeziei erotice din Israel, în scrierile sacre, iar înrudirea psihologică a emoţiei mistice şi pneumatice cu cea poetică au determinat rolul misticului în lirica Occidentului şi a Orientului. Dar aici nu ne interesează producţia literară i I - Caste, clase şi religie 125 şi caracterul ei, ci articularea religiozităţii prin intermediul specificului păturilor intelectuale care o influenţează. Influenţa preoţilor ca atare, acolo unde ei erau purtătorii principali ai literaturii, a fost foarte puternică în funcţie şi de păturile laice la care se raportează şi de propria poziţie în structura puterii. Probabil influenţa specifică cea mai puternică legată de preoţi o întâlnim în dezvoltarea târzie a religiozităţii zarathustriene. La fel şi în cazul celei egiptene şi ! babiloniene. Iudaismul epocii deuteronomice şi a celei exilice, deşi are un caracter profetic, este puternic marcat de influenţa preoţilor. Pentru iudaismul târziu, figura decisivă în locul profetului este rabinul. Religiozitatea creştină din Antichitatea târzie şi din epoca de vârf a Evului Mediu, iar mai apoi Contrareforma sunt foarte puternic influenţate de activitatea preoţilor şi a călugărilor. O influenţă pastorală intensă întâlnim în religiozitatea luteranismului şi a cal-vinismului timpuriu. într-un grad extrem de mare este influenţat şi ! modelat hinduismului de către brahmani, cel puţin în centrul de greutate al componentelor sale sociale şi instituţionale, mai ales organizarea de castă care a apărut pretutindeni unde au pătruns brah- I manii şi a cărei structură socială este, până la urmă, condiţionată de I ierarhia prin care aprecierea brahmanilor se face în funcţie de castele din care fac parte. Budismul este în întregime influenţat de călugări, în toate variantele sale - mai ales lamaismul -, iar într-o i măsură mai mică o atare influenţă întâlnim şi în păturile sociale ale religiozităţii creştin-orientale. Pe noi ne interesează aici în special raportul intelectualităţii din afara clerului, deci, alături de călugări, I mai ales a celei laice, cu intelectualitatea clericală, şi, în continua-[ re, raporturile păturilor intelectuale cu diferitele religiozităţi şi poziţia lor în cadrul comunităţilor religioase. Aici trebuie să enunţăm, înainte de toate, fapt de o importanţă capitală: marile concepţii religioase asiatice sunt toate creaţii ale intelectualilor. Concepţia cu privire la mântuire a budismului cât şi cea a jaisenismului şi toate concepţiile înrudite lor au fost susţinute de intelectuali autentici având o r I instrucţie vedică (chiar dacă nu întotdeauna specializată) specifică | Unei educaţii alese în India, mai ales de membrii nobilimii Ksha-care se simţea în opoziţie faţă de cea brahmană. în China, atât 126 Sociologia religiei reprezentanţii confucianismului, începând cu întemeietorul său însuşi, cât şi Laotse, recunoscut oficial ca întemeietor al taoismu-lui, au fost fie chiar funcţionari cu o educaţie literară clasică, fie filosofi cu o instrucţie corespunzătoare. Aproape toate orientările fundamentale ale filosofiei greceşti îşi găsesc în China, ca şi în India, corespondentul propriu, fireşte adeseori puternic modificat. Confucianismul, ca etică în vigoare, este susţinut aproape în întregime de pătura celor care urmăresc să dobândească diferite funcţii şi care au o cultură literară clasică, în timp ce taoismul a ajuns, în orice caz, o practică magică populară. Marile reforme ale hinduismului au fost realizate de intelectualii de formaţie brahmană, deşi educaţia comună a ajuns ulterior parţial în mâinile membrilor castelor inferioare. Prin urmare, ele s-au realizat aici într-o altă formă decât reforma bisericească din nordul Europei, întreprinsă şi ea de bărbaţi cu o educaţie clericală specializată, ori Contrareforma catolică, ce şi-a găsit la început sprijin în rândul iezuiţilor şcoliţi într-ale dialecticii precum Salmeron şi Laynez, şi restructurarea doctrinei islamice (al-Ghazâlî), prin contopirea dintre mistică şi ortodoxie, a cărei conducere a rămas parţial în mâinile ierarhiei oficiale, parţial în acelea ale unei aristocraţii birocratice în curs de formare din rândul celor cu formaţie teologică. Tot astfel concepţiile despre mântuire maniheiste şi gnostice din sud-vestul Asiei, sunt, ambele, religii intelectuale cu totul specifice, atât în ce priveşte creatorii lor, cât şi purtătorii lor de baza ori caracterul concepţiei lor despre mântuire. Dincolo de toate deosebirile, în toate aceste cazuri, păturile intelectuale având un caracter relativ foarte aristocrat, cu o cultură filosofică corespunzătoare, de pildă, şcolilor filosofice greceşti sau tipului extrem de complet al instrucţiei universitare clericale sau/şi al celei laice umaniste din Evul Mediu târziu, sunt reprezentanţii eticii sau ai concepţiei despre mântuire respective. Or, păturile de intelectuali pot crea, în cadrul unui anumit context religios dat, o activitate de şcoală asemănătoare bunăoară academiei platonice şi şcolilor filosofice greceşti înrudite ei, fără să ia, aidoma lor, nici o atitudine oficială faţă de practica religioasă, căreia formal nu i se sustrag direct, dar pe care o resemnifică filosofic sau o ignoră pur şi simplu. Reprezen- Caste, clase si religie 127 tanţii oficiali ai cultului - în China birocraţia statală însărcinată cu datoriile de cult, în India casta brahmanilor - au tratat ulterior concepţiile acestora fie ca ortodoxe (precum în China concepţiile materialiste, în India filosofia dualistă Sâmkhya), fie ca heterodoxe. Aceste mişcări orientate cu precădere ştiinţific, şi care se raportează doar indirect la religiozitatea practică, nu ne interesează în contextul discuţiei noastre mai îndeaproape. Ci acele mişcări, deosebite de acestea, menţionate mai sus şi care sunt orientate în mod cu totul special spre crearea unei etici religioase, pentru care, ca fenomene paralele cel mai apropiate în Occident, ni se prezintă pitagoreicii şi neoplatonicienii -, prin urmare mişcări intelectuale care fie provin exclusiv din păturile privilegiate social, fie sunt conduse de indivizi proveniţi din aceste pături sau sunt în mod precumpănitor influenţate de aceştia. Păturile privilegiate social ale unui popor dezvoltă o concepţie despre mântuire, cel mai adesea atunci când sunt demilitarizate sau când sunt excluse de la posibilitatea sau interesul unei manifestări politice. De aceea, ea apare în mod tipic atunci când păturile nobilimii sau ale burgheziei dominate fie au fost depolitizate ca urmare a autorităţii birocratic-militariste a unui stat unitar, fie s-au retras ele însele dintr-un motiv oarecare din activitatea politică, deci a-tunci când dezvoltarea formării lor intelectuale până la ultimele ei consecinţe interne ideatice şi psihologice a dobândit pentru ele o semnificaţie mai mare decât activitatea practică în lumea exterioară. Aceasta nu înseamnă că ele ar apărea abia atunci. Dimpotrivă, temporal, concepţiile respective se dezvoltă tocmai în contextul unor epoci agitate din punct de vedere politic şi social, ca o consecinţă a unei meditaţii lipsite de prejudecăţi. Dar ele capătă amploare, după ce la început au fost doar nişte dispoziţii subterane, de regulă o dată cu începutul depolitizării intelectualităţii. Confucianismul - etica unei birocraţii aflate în posesia puterii - respinge orice concepţie despre mântuire. Jainismul şi budismul - contrapartea radicală faţă de adaptarea confucianistă la lume - erau expresia manifestă a unui n»d de gândire intelectualist, radical antipolitic, pacifist şi care respingea lumea. Dar nu ştim dacă numărul adepţilor, uneori extrem L 128 Sociologia religiei de numeroşi, nu a crescut în India datorită unor evenimente care au acţionat la acea epocă în sensul unei depolitizări. Mulţimea de state - pitici ale micilor prinţi indieni, state lipsite de orice patos politic anterior epocii lui Alexandru - un fenomen contrar unităţii impunătoare a brahmanilor, care pe atunci pătrundeau treptat peste tot -, era în sine adecvată spre a îngădui cercurilor instruite intelectual ale nobilimii să-şi urmeze interesele în afara sferei politicii. Prescripţia renunţării la lume a brahmanului ca Vânaprastha, drepturile pe care el şi le păstrează după ce şi-a lăsat averea moştenire copiilor, şi recunoaşterea lui ca sfânt de către popor au găsit adepţi în cursul dezvoltării numărului asceţilor care nu erau brahmani (Sra-manas) - dacă nu cumva, invers, recomandarea renunţării la lume făcută brahmanului care 1-a văzut pe urmaşul fiului său este fenomenul mai recent dintre cele două, şi un transfer. în orice caz, aceşti sramanas, ca posesori ai harismei ascetice, i-au întrecut curând pe preoţii oficiali în respectul poporului. Apolitismul monahal al nobililor a avut în India, în această formă, un caracter endemic încă din epoci foarte timpurii, cu mult înainte de a fi apărut concepţiile filosofice despre mântuire, şi apolitic. Concepţiile despre mântuire din sud-vestul Asiei - cele având caracter mistagogic sau unul profetic - deopotrivă concepţiile despre mântuire susţinute de intelectualismul laic - cele orientale şi eleniste, mai mult religioase sau mai mult filosofice - sunt, în măsura în care pătrund în rândul păturilor privilegiate social, aproape exclusiv consecinţe ale unui dezinteres impus din afară sau liber consimţit al păturilor culturale faţă de influenţa şi activitatea politică. Religia babiloniană s-a orientat în întregime spre religiozitatea mântuirii intregrând componente de provenienţă extrababiloniană abia în mandeism, religiozitatea intelectuală din sud-vestul Asiei, mai întâi prin participarea la cultul lui Mithra şi la alte culte soteriologice, apoi prin gnoză şi maniheism, dar şi aici abia după ce s-a stins orice interes politic al păturilor cultural-formative. Religiozitatea mântuirii a existat probabil în sânul păturii intelectuale greceşti deja anterior sectei pitagoreice. Dar nu ea domina păturile înzestrate cu decizia politică. Succesul propagandei cultelor mântuirii şi al concepţiei filosofice despre Caste, clase şi religie 129 mântuire în cercurile laicilor nobili ale antichităţii greceşti şi romane târzii însoţeşte dezinteresul defintiv al acestor pături faţă de activitatea politică. Iar aşa, numitul interes religios, mai degrabă retoric, al păturilor intelectualităţii germane din prezent este intim corelat cu dezamăgirile suferite în planul politic şi cu dezinteresul faţă de politică astfel condiţionat. Dorinţei autentice de mântuire pe care o întâlnim la clasele privilegiate îi este specifică în general dispoziţia pentru mistica «iluminării» (ce urmează să fie analizată mai târziu) asociată cu o concepere specific intelectuală a fericirii. Se ajunge astfel la o puternică declasare a naturalului, a corporalului şi a sensibilului ca fiind - potrivit experienţei psihologice - ispite ce abat de la această cale specifică de mântuire. Intensificarea, rafinamentul pretenţios şi deopotrivă reprimarea sexualităţii normale în favoarea unor descărcări nervoase compensatorii ar fi putut juca deopotrivă un rol aici, datorită modului de viaţă al celor care sunt exclusiv intelectuali - un fenomen ce nu poate fi încă, se pare, subsumat unor reguli clare de către psihopatologie -, aşa cum par s-o indice lămurit anumite fenomene, în special ale misteriilor gnostice - o compensaţie masturbatorie sublimă pentru orgiile ţăranului. Acestor condiţii pur psihologice ale unei iraţionalizări a religiosului li se asociază nevoia raţională spontană a intelectualităţii de a concepe lumea ca pe un cosmos înzestrat cu sens, al cărui produs, fie că este vorba despre concepţia indiană cu privire la Karmă (pe care o vom atinge în curând) şi adaptarea budistă a ei, sau, în Israel, despre Cartea lui Iov ce provine probabil din cercurile nobile ale intelectualităţii, reprezintă puneri de probleme înrudite celor din literatura egipteană, din speculaţia gnostică şi din dualismul maniheist. Provenienţa intelectualistă a unei concepţii despre mântuire, cât fi aceea a unei etici, au drept consecinţă, atunci când religiozitatea lespectivă devine o religie de masă, faptul că, în cadrul religiozităţii fcficiale popularizate şi care este reformulată în termenii magiei şi a BOei soteriologii bazate pe un mântuitor, fiind astfel adaptată nevoilor d*sei extraintelectuale, se ajunge fie la apariţia unei concepţii eso-U , fie cel puţin, la o etică nobilă de castă pentru nevoile celor cu T 130 Sociologia religiei Caste, clase şi religie 131 instrucţie intelectuală. Acesta e cazul eticii de castă a birocraţiei confucianiste absolut străine oricărei idei legate de mântuire, alături de care magia taoistă şi graţia rituală şi sacramentală din budism supravieţuiesc ca religiozităţi populare osificate şi dispreţuite de cei care au o cultură clasică. La fel şi etica mântuirii budiste a castei de călugări, alături de vrăjitoria şi idolatria laicilor, de menţinerea în continuare a magiei tabu şi de noua dezvoltare a religiozităţii hinduse bazate pe ideea unui mântuitor. Sau religiozitatea intelectualilor capătă forma mistagogiei având o ierarhie a rangurilor -precum în gnosticism şi alte culte înrudite - de la a căror dobândire «credinciosul» neluminat rămâne exclus. Permanent, mântuirea pe care o caută intelectualul este o eliberare de «suferinţa interioară» şi de aceea are, pe de-o parte, un caracter mai străin de viaţă şi, pe de alta, unul mai sistematic şi mai principial decât eliberarea de suferinţa exterioară specifică păturilor neprivilegiate. Intelectualul caută, pe căi a căror cazuistică este nelimitată, să confere modului său de viaţă un «sens» care să-1 articuleze plenar, deci o «unitate» cu sine însuşi, cu oamenii şi cu cosmosul. El este cel care configurează concepţia despre «lume» ca pe o problemă legată de «sens». Cu cât reprimă intelectualitatea credinţa în magie - astfel încât procesele care au loc în lume sunt «dezvrăjite», îşi pierd semnificaţia magică, «existând» doar şi «având loc», dar fără să mai «înseamne» nimic -, cu atât mai urgentă apare cerinţa în raport cu lumea şi «modul de viaţă», luate ca totalitate, ca ele să aibă o semnificaţie şi să fie ordonate «conform unui sens». Conflictele acestui postulat cu realităţile lumii, cu ordonările şi posibilităţile modului de viaţă în cadrul ei, conduc la retragerea specifică a intelectualului din lume, care poate fi atât o fugă în singurătatea absolută, sau - mai modern - în «natura» (Rousseau) neatinsă de rânduielile umane şi în romantismul izolării de lume, cât şi o retragere în mijlocul «poporului» neafectat de convenţiile sociale (narodnicismul în Rusia), având o formă când contemplativă, când activ ascetică, putând să caute mântuirea individuală sau, mai degrabă, o schimbare colectivă, etico-revoluţionară a lumii. Toate aceste tendinţe, deopotrivă specifice intelectualismului apolitic, pot să se exprime şi drept concepţii religioase ale mântuirii, ceea ce s-a şi întâmplat uneori. Caracterul specific al retragerii din lume pe care-I întâlnim în cazul religiozităţii intelectuale îşi are şi aici una din originile sale. Acest gen de intelectualism filosofic, susţinut de clasele cu o poziţie socială şi economică medie, mai ales de aristocraţii apolitici sau de către rentieri, funcţionari şi beneficiarii veniturilor bisericeşti, mănăstireşti şi ai veniturilor obţinute de la universităţi, sau de orice alt gen de beneficiari ai unor venituri, nu este însă unicul şi adesea nici cel mai relevant din perspectivă religioasă. Alături stă intelectualismul proletaroid care pretutindeni se află într-o legătură neîntreruptă cu intelectualismul aristocrat, deosebindu-se de acesta doar prin tipul de semnificare. Micii funcţionari şi cei cu venituri scăzute din toate epocile, care trăiesc la marginea minimului de existenţă şi sunt înzestraţi de obicei doar cu o instrucţie socotită inferioară, scribii epocilor în care scrisul era o meserie specială, excluşi din rândul păturilor privilegiate, învăţători de toate felurile, vaganţi, cititorii oficiali, povestitorii, recitatorii şi alte profesiuni libere pro-letaroide asemănătoare fac parte din această categorie; la fel, şi mai cu seamă, intelectualitatea autodidactă a păturilor privilegiate negativ, reprezentată în prezent în estul Europei în maniera cea mai clasică de intelectualitatea proletaroidă a ţăranilor ruşi, şi în plus, în vest, de intelectualitatea proletară socialistă şi anarhistă; acestui exemplu i se asociază însă - cu un conţinut total diferit - celebra ataşare a ţăranilor olandezi la litera Bibliei, vie încă din secolul XIX, iar în secolul XVII aceea a puritanilor micii burghezii din Anglia, însă deopotrivă şi aceea a calfelor de meseriaşi cu interes religios din toate epocile şi la toate popoarele, mai ales - şi iarăşi într-o manieră cu totul clasică - credincioşii evrei (fariseii, hasidiţii şi, în general, masa evreilor evlavioşi care citesc zilnic Legea). In măsura în care avem de-a face cu un intelectualism «paria» - valabil * cazul tuturor beneficiarilor proletaroizi de venituri mici, al târât o r ruşi, şi al celor care sunt mai mult sau mai puţin «pribegi» -Intensitatea acestuia se bazează pe faptul că păturile aflate în afara JfWrhiei sociale sau la capătul de jos al acesteia, stau oarecum într-un 132 Sociologia religiei Caste, clase şi religie 133 punct arhimedic în raport cu convenţiile sociale, atât în ce priveşte ordinea exterioară cât şi opiniile curente. Ele sunt de aceea capabile de o atitudine originară, liberă de acele convenţii, faţă de «sensul» cosmosului, şi de un puternic patos etic şi religios, care nu este împiedicat de interesul material. In măsura în care aceste pături aparţin claselor de mijloc, precum păturile autodidacte din punct de vedere religios ale micii burghezii, nevoia lor religioasă capătă de regulă fie o orientare etic-rigoristă, fie una ocultă. Intelectualismul calfelor stă la mijloc între cele două, avându-şi importanţa în aptitudinea misionară a calfei călătoare. Conform cunoştinţelor noastre, în estul Asiei şi în India intelectualismul paria şi cel al micii burghezii lipsesc aproape cu totul întrucât lipsesc sentimentul unităţii burgheziei orăşeneşti - condiţia celui de-al doilea - şi emanciparea de magie - premisă a ambelor. Gâthâs-urile lor preiau formele religioase apărute în rândul castelor inferioare, mai ales de la brahmani. în China nu există un intelectualism neoficial autonom în raport cu educaţia confucianistă. Confucianismul este deci etica «celui distins», a «gentleman»-ului (aşa cum pe bună dreptate traduce Dvorak). El este în mod cu totul explicit o etică de castă, mai corect spus un sistem de reguli ale bunei cuviinţe specific unei pături nobile având o cultură literară. La fel stau lucrurile după câte ştim în vechiul Orient şi în Egipt: intelectualismul scribilor aparţine - în măsura în care a condus la reflecţii etico-religioase - în întregime tipului de intelectualism care, apolitic în funcţie de împrejutări, are permanent un caracter nobil şi rafinat. Altfel stau lucrurile în Israel. Autorul Cărţii lui Iov presupune ca reprezentanţi ai intelectualismului religios şi persoanele aristocrate. înţelepciunea proverbelor şi sfera apartenenţei lor relevă un caracter puternic impregnat de internaţionalizarea şi contactele reciproce ale păturilor culturale superioare apolitice, aşa cum au apărut acestea în Orient după Alexandru, caracter care se vădeşte deja în forma lor: proverbele se prezintă parţial direct ca produse ale unui rege neevreu, şi, în genere, întreaga literatură legată de numele lui «Solomon» are ceva din caracterul unei culturi internaţionale. Dacă Siracidul doreşte să reliefeze tocmai înţelepciunea strămoşilor faţă de elenizare, acest fapt dovedeşte existenţa acelei tendinţe. Şi dacă, aşa cum relevă Bousset pe bună dreptate, «rabinul exeget» al acelor vremuri este, potrivit cărţii Sirach, gentlemanul şi omul de cultură cel mai umblat, cartea întreagă fiind pătrunsă - cum accentuează şi Meinhold - de un evident rafinament, de felul celui grecesc, cum poate ţăranul, fierarul sau olarul să aibă «înţelepciunea» spre care te pot deschide doar răgazul meditaţiei şi devotamentul pentru studiu? Dacă Ezra este caracterizat drept «primul rabin exeget», totuşi poziţia influentă a celor strânşi în jurul profeţilor şi care au un interes pur religios - ideologi fără de care impunerea Deuteronomului nu s-ar fi putut realiza - este pe de-o parte mult mai veche, pe de altă parte însă, poziţia de prim rang a rabinilor - practic aproape echivalentă aceleia a mufti-ului din islam -, adică în primul rând a interpreţilor poruncilor divine care înţelegeau ebraica, este esenţial mai recentă decât poziţia acestui creator oficial al teocraţiei împuternicit de regele Persiei. Prestigiul social al rabinului exeget a cunoscut însă modificări. în timpul imperiului Macabeilor, evlavia - în fond o înţelepciune destul de pragmatică, întrucâtva ca xenofilia - şi «cultivarea» sunt identice, aceasta (musar, rcaiSeia) din urmă fiind calea spre virtute, care, ca şi la greci, se socoteşte că poate fi învăţată. în orice caz, intelectualul evlavios al acelei epoci se simte, ca şi cei mai mulţi dintre psalmişti, în opoziţie faţă de cei bogaţi şi aroganţi, în rândul cărora respectul pentru Lege este un lucru rar. Dar ei înşişi reprezintă o clasă aflată pe aceeaşi poziţie socială ca aceştia. Dimpotrivă, şcolile rabinice de exegeză ale epocii herodiene au produs, într-o atmosferă tot mai accentuată de apăsare interioară şi de tensiune datorită caracterului evident inevitabil al dominaţiei străine, o pătură proletaroidă de interpreţi ai Legii, care, în calitate de sfătuitori duhovniceşti, predicatori şi învăţători, în incinta sinagogelor - au existat însă reprezentanţi şi în Sanhedrin - au modelat în sensul peruschîm-ilor (Pharisaioi) credinţa populară a evreilor comunităţii, ataşaţi riguros Legii (Cha-berîm); acest gen de activitate devine ulterior funcţia comunitară a *abinului din epoca talmudică. în opoziţie cu acei intelectuali evla-*»oşi, datorită şcolilor rabinice de exegeză, s-a ajuns la o extraordi- 134 Sociologia religiei nară răspândire a intelectualismului micii burghezii şi paria, pe care nu-1 regăsim la alte popoare: răspândirea artei scrisului şi a educaţiei sistematice privind gândirea cazuistică, printr-un fel de «şcoli generale populare», constituia, deja pentru Filon, un specific al evreilor. Abia influenţa acestei pături a determinat în rândul burgheziei citadine iudaice înlocuirea activităţii profetice prin cultul respectului Legii şi a studiului acesteia întemeiat pe cărţile religioase. Această pătură populară evreiască de intelectuali, străină cu totul oricărei forme de misterii, este, din punct de vedere social, inferioară păturii filosofilor şi a mistagogilor din societatea greco-orientală. însă, fără îndoială, există parte, în epoca precreştină, în Orientul elenist, un intelectualism răspândit în diferitele pături sociale, care a produs în diferitele culte sacramentale ale mântuirii şi în alte solemnităţi religioase, prin alegorie şi speculaţie, dogmatici soterio-logice asemănătoare, aşa cum au făcut-o orficii, şi ei aparţinând probabil, în majoritate, păturilor mijlocii. Cel puţin un exeget din diaspora precum Pavel cunoştea şi ura aceste misterii şi speculaţii soteriologice - cultul lui Mithra era răspândit în Cilicia pe vremea lui Pompei ca o credinţă a piraţilor, chiar dacă efectiv el nu este atestat în scris în Tarsos decât în epoca postcristică. Probabil că aşteptări soteriologice de formă şi provenienţă foarte diferite circulau de mult simultan printre evrei, mai ales în provincie, altfel nu s-ar fi putut concepe alături de monarhul viitor al poporului evreu stăpânitor, deja în epoca profeţilor, regele sărmanilor intrând în cetate călare pe un măgar de povară şi ideea «fiului Omului» (o construcţie gramaticală evident semitică). Oricărui mit complex orientat dincolo de domeniul proceselor strict naturale, sau oricărei soteriolo-gii care depăşeşte simpla previziune a unui rege bun din viitor, care trăieşte ascuns undeva - soteriologie care dezvoltă abstracţiuni şi deschide perspective cosmice le este însă întotdeauna asociat, într-o formă sau alta, intelectualismul laic, în funcţie de împrejurări cel nobil sau intelectualismul paria. Or, acest gen de învăţaţi şi intelectualismul micii burghezii întreţinut astfel au pătruns din rândul evreilor şi în creştinismul timpuriu. Pavel, un meşteşugar, aşa cum se pare că au fost mulţi dintre Caste, clase şi religie 135 exegeţii iudaismului târziu - şi asta în opoziţie cu concepţia rafinată despre înţelepciune a epocii siracide -, este un reprezentant proeminent al acestui tip (doar că în el rezidă, fireşte, ceva mai mult şi mai specific decât numai acest element); «gnoza» lui, deşi străină de ceea ce intelectualitatea speculativă greco-orientală înţelegea prin acest termen, a putut totuşi să ofere mai târziu puncte de sprijin marcionitismului. Elementul de intelectualism, care se ascunde în mândria că doar cei chemaţi de Dumnezeu înţeleg sensul parabolei învăţătorului, este şi la el foarte pregnant sub forma mândriei că adevărata cunoaştere «este un scandal pentru evrei, iar pentru greci o nebunie». Duliasmul său dintre «carne» şi «spirit», deşi integrat într-o altă concepţie, este prin urmare înrudit şi cu atitudinea soterio-logiei tipic intelectuale faţă de corporalitate; pare a fi prezentă o cunoaştere, probabil cam superficială, a filosofiei greceşti. Mai ales convertirea sa nu este o viziune doar în sensul unei vederi halucina-torii, ci deopotrivă în acela al unei vederi interioare şi pragmatice care reuneşte destinul personal al celui înviat cu concepţiile generale, binecunoscute lui, ale soteriologiei mântuitorului din Orient şi cu practicilor ei de cult, în care se înscriu pentru el promisiunile profeţiei iudaice. Epistolele sale sunt, prin argumentaţia lor, tipuri exemplare ale dialecticii intelectualismului micii burghezii: te miră gradul de «fantezie logică» pe care-1 presupune de la păturile cărora ea se adresează, un text precum Epistola către romani şi-n orice caz nimic nu este mai sigur decât faptul că nu teoria sa despre justificare a fost atunci receptată, ci concepţiile lui privind relaţia dintre Pneuma şi comunitate şi modul adaptării relative la condiţiile cotidiene ale mediului social. însă furia nestăpânită a evreilor din diaspora, cărora metoda sa dialectică trebuia să le apară drept un abuz ruşinos al instrucţiei exegetice, îndreptată tocmai împotriva sa, arată cât de exact corespundea acea metodă tipului acesta de intelectualism al micii burghezii. El s-a continuat apoi prin poziţia harismatică a «învăţătorului» (5i8âcKCtXoi) în vechile comunităţi creştine(chiarînDidahii),iarHarnackdescoperăînEpistolacătre tvreiun specimen al metodei sale interpretative. Ulterior, o dată cu •onopolul din ce în ce mai pronunţat al episcopilor şi presbiterilor, 136 Sociologia religiei el a dispărut din conducerea spirituală a comunităţii, locul său fiind luat de intelectualismul apologeţilor, apoi de cel al sfinţilor părinţi ai Bisericii şi al dogmaticilor, care aveau o cultură grecească şi aparţineau aproape în întregime clerului, şi de cel al împăraţilor diletanţi în teologie, până când, în cele din urmă, în est, călugării recrutaţi din păturile sociale cele mai joase, şi care nu erau greceşti, au dobândit supremaţia ca urmare a victoriei în lupta legată de icoane. Niciodată nu s-a mai putut elimina acel tip de dialectică formalistă, comună tuturor acestor cercuri, asociat în Biserica orientală cu idealul îndumnezeirii ce avea în parte un caracter intelectualist şi în parte unul magic-primitiv. Dar decisiv pentru destinul vechiului creştinism a fost totuşi faptul că el - conform apariţiei sale, a reprezentantului tipic şi a conţinutului modului său de viaţă religios, socotit de acela ca fiind fundamental - era o concepţie a mântuirii, care, deşi a respins unele părţi ale mitului ei soteriologic comune schemei generale orientale - poate pe unele modificându-le doar -şi cu toate că Pavel a preluat metoda exegetică, s-a orientat totuşi cu cea mai mare luciditate şi consecvenţă de la bun început împotriva intelectualismului. Această concepţie a mântuirii s-a opus exegeticii iudaice de factură ritual-juridică, soteriologiei aristocraţiei intelectuale gnostice şi, în întregime, filosofiei antice. Faptul că degradarea gnostică a «pisticilor» a fost respinsă, că «săracii în duh» se bucurau de harul pneumatic şi că nu «cunoscătorii» sunt creştinii exemplari, că, în continuare, calea mântuirii nu trece prin cunoaşterea deprinsă prin şcoli, că ea nu duce de la Lege şi nici de la temeiurile cosmice şi psihologice ale vieţii şi suferinţei, şi nici de la condiţiile vieţii în lume, ori de la semnificaţiile ascunse ale riturilor, sau de la destinele viitoare ale sufletului spre Viaţa de Apoi - acest fapt şi împrejurarea că o parte destul de însemnată a istoriei interne a Bisericii vechiului creştinism, inclusiv aceea a formării dogmelor, reprezintă autoafirmarea sa împotriva intelectualismului sub toate formele sale, sunt specifice creştinismului. Dacă vrem să descriem rezumativ, în maniera rubricilor de dicţionar, păturile care au fost reprezentanţii şi propagatorii aşa-numitelor religii universale, atunci vom putea spune că ele au fost pentru confucianism birocratul care Caste, clase şi religie 137 ordona lumea, pentru hinduism magul care ordona lumea, pentru budism călugărul cerşetor care colinda prin lume, pentru islam războinicul care supunea lumea, pentru evreu negustorul pribeag, iar pentru creştinism calfa călătoare - cu toţii, nu ca exponenţi ai profesiei lor sau ai unor «interese de clasă» materiale, ci ca reprezentanţi ideologici ai unei asemenea etici sau concepţii a mântuirii care s-a pliat deosebit de uşor condiţiei lor sociale. Islamul ar fi putut cunoaşte o penetrare intelectualistă, în afara şcolilor oficiale de drept şi teologie şi a înfloririi temporare a intereselor ştiinţifice, deci în caracterul religiozităţii sale veritabile, specifice lui, doar o dată cu pătrunderea Sufismului. Doar că orientarea acestuia nu mergea în această direcţie: tocmai trăsătura raţională lipseşte în întregime din credinţa populară a dervişilor, şi numai anumite secte heterodoxe ale Islamului, chiar dacă uneori destul de influente, au purtat un caracter specific intelectualist. în rest, el a dezvoltat în universităţile sale, aidoma creştinismului medieval, germenii unei scolastici. Cum stau lucrurile cu relaţiile intelectualismului faţă de religiozitate în creştinismul medieval, nu s-a putut discuta aici. Religiozitatea n-a fost în orice caz, în ceea ce priveşte efectele sale relevante sociologic, orientată de forţe intelectualiste, iar influenţa masivă a raţionalismului călugărilor rezidă în domeniul conţinuturilor culturii şi ar putea fi lămurit doar printr-o comparaţie a călugărilor occidentali cu cei orientali şi asiatici, fapt care aici poate fi schiţat pe scurt abia mai târziu. Căci mai ales în specificul monahismului din cadrul Bisericii occidentale rezidă specificul influenţei sale culturale. Occidentul medieval nu a cunoscut (într-o măsură relevantă) un intelectualism religios laic caracteristic micii burghezii sau un intelectualism paria. El a existat uneori în interiorul sectelor. Rolul păturilor nobile care asigurau formaţia culturală în cadrul dezvoltării Bisericii nu a fost unul neînsemnat. Păturile imperialiste care asigurau formaţia culturală în epoca carolingiană, în cea ottoniană şi în cea salic-staufiană au acţionat în sensul unei organizări culturale imperial-teocratice, aşa cum au făcut călugării josifljaniţi din secolul XVI în Rusia. Dar mai ales mişcarea de reformă gregoriană 138 Sociologia religiei şi lupta pentru putere a papalităţii au fost susţinute de ideologia unei pături nobile de intelectuali, care a făcut front comun cu burghezia în formare împotriva puterilor feudale. O dată cu răspândirea tot mai mare a formaţiei universitare şi cu năzuinţa papalităţii de a monopoliza proprietatea asupra sumelor enorme rezultate din domeniile bisericeşti care susţineau economic această pătură, în scopuri fiscale sau doar de patronaj, pătura din ce în ce mai răspândită a celor interesaţi de asemenea venituri s-a detaşat de puterea papală mai întâi datorită interesului economic naţionalist de monopol, apoi, după schismă, şi ideologic, şi a făcut parte din «susţinătorii» mişcării conciliare de reformă şi ulterior din umanism. Sociologia umaniştilor, care în sine nu este neinteresantă, mai ales a transformării culturii cavalereşti şi clericale într-una condiţionată de mecenatul de curte, cu consecinţele sale, nu face parte de aici. Mai ales motivele ideologice au determinat comportamentul lor duplicitar în timpul schismei. în măsura în care acest grup nu s-a pus în slujba culturii bisericilor Reformei sau ale Contrareformei -prilej cu care ea a jucat în biserică, în şcoală şi în dezvoltarea concepţiei un rol organizatoric şi sistematizator, extrem de important dar nicăieri decisiv -, ci a devenit purtătorul unei religiozităţi specifice (de fapt, a unei suite întregi de tipuri religioase individua-le), ele nu au avut o influenţă ulterioară de durată. Corespunzător nivelului lor de viaţă, păturile umaniste de formaţie clasică aveau un spirit rafinat şi antisectar, împotrivindu-se certurilor permanente şi mai ales demagogiei preoţilor şi a predicatorilor, în ansamblu nutrind convingeri erastianice sau ireneice şi fiind astfel condamnaţi la o tot mai mare lipsă de influenţă. Alături de un scepticism inteligent şi de o emancipare raţionalistă întâlnim la ei, mai ales pe teren anglican, o religiozitate delicată a dispoziţiei sufleteşti sau, în cadrul cercului de la Port Royal, un moralism riguros, adeseori ascetic, ori, în epoca de început în Germania şi în Italia, o mistică individualistă. însă lupta celor care împărtăşeau aceleaşi interese politice şi de existenţă economică a fost purtată, acolo unde n-a fost vorba de o confruntare violentă, cu instrumentele unei demagogii cu care acele cercuri nu erau deloc Caste, clase si religie 139 obişnuite. Cu siguranţă, cel puţin acele biserici care vroiau să-şi pună în slujba lor păturile conducătoare şi mai ales universităţile, aveau nevoie de nişte polemişti cu formaţie clasică, respectiv teologică, şi de o pătură de predicatori cu instrucţie asemănătoare. în cadrul luteranismului, combinaţia dintre formaţia culturală şi activitatea religioasă s-a retras rapid, corespunzător legăturii sale cu puterea politică, în special pe terenul teologiei de specialitate. Dimpotrivă, Hudibras îşi bate joc de cercurile puritane datorită etalării erudiţiei lor filosofice, însă în cazul lor, şi înainte de toate pentru sectele baptiste, nu intelectualismul nobil ci cel plebeu şi uneori intelectualismul paria (pe care-1 întâlnim la baptişti la începutul mişcării susţinute de calfele călătoare şi apostoli) au fost elementul care a oferit forţa de rezistenţă indestructibilă. O pătură specifică de intelectuali având condiţii speciale de viaţă nu a existat aici, clasa mijlocie fiind aceea care, după încheierea scurtei perioade a predicatorilor misionari, va fi impregnată de ei. Răspândirea extraordinară a cunoaşterii Bibliei şi a interesului pentru controverse extrem de abstruse şi sublim dogmatice, chiar până în cercurile ţărăneşti, aşa cum le întâlnim în secolul XVII în cercurile puritane, a creat un intelectualism de masă religios, care ulterior nu va mai apărea niciodată şi care în trecut este comparabil doar cu intelectualismul iudaismului târziu şi cu intelectualismul de masă religios al comunităţii misionare pauliene. în opoziţie cu Olanda, părţi ale Scoţiei şi coloniile americane, cel puţin în Anglia el a colabat destul de repede după ce sferele şi şansele politice în lupta pentru credinţă au părut testate şi fixate. însă întregul specific al intelectualismului nobil anglosaxon, mai ales diferenţa sa tradiţională faţă de o religiozitate deist-iluministă de o blândeţe nedeterminată, dar care niciodată nu a fost concepută într-un sens ostil bisericii, şi-a păstrat amprenta din acea vreme - lucru pe care nu-1 putem discuta aici. Intelectualismul reprezintă însă prin condiţionarea sa de către atitudinea tradiţională a burgheziei înzestrate cu puterea politică şi a intereselor sale morale - deci de către intelectualismul religios plebeu - opoziţia cea mai ascuţită faţă de evoluţia culturii elevate, esenţial curteneşti, din ţările romanice către o radicală ostilitate faţă 140 Sociologia religiei de Biserică sau spre o indiferenţă absolută faţă de ea. Iar ambele evoluţii, în efectul lor final deopotrivă antimetafizice, formează o opoziţie faţă de formaţia culturală a nobilimii germane, condiţionată de împrejurări foarte concrete şi într-o măsură extrem de mică (în special negativă) de asemenea date sociologice. Aceasta, deşi nepolitică, nu era apolitică sau antipolitică. Ea era orientată spre metafizică, dar prea puţin orientată de nevoile specific religioase şi cu atât mai puţin de nevoi legate de «mântuire». Intelectualismul plebeu şi cel paria din Germania a dobândit, dimpotrivă, o orientare radical antireligioasă aidoma celui specific popoarelor romanice, dar în opoziţie cu acela din zona anglo-saxonă, în care, începând cu epoca puritană, religiozitatea cea mai profundă nu avea un caracter instituţional-autoritar, ci unul tot mai sectar - iar de la apariţia credinţei socialiste (escatalogică din punct de vedere economic) în mod definitiv. Doar aceste secte antireligioase dispun de o pătură declasată de intelectuali, care a putut susţine, cel puţin temporar, o credinţă de tip religios în escatologia socialistă. Cu cât mai mult ajung cei interesaţi economic să-şi susţină ei înşişi interesele, cu atât se estompează tocmai acest element «academic»; inevitabila deziluzie legată de transfigurarea aproape superstiţioasă a «ştiinţei» ca producătoare posibilă sau măcar ca profetă a revoluţiei sociale violente sau paşnice, în sensul eliberării de dominaţia de clasă, realizează restul, iar singura specie de socialism care poate fi într-adevăr echivalentă în Europa de Vest unei credinţe religioase - sindicalismul -ajunge ca urmare lesne în situaţia de a deveni un sport romantic al celor neinteresaţi. Ultima mare mişcare intelectuală susţinută de o credinţă care, deşi neunitară, era totuşi comună în punctele importante, având prin urmare un caracter religios, a fost aceea a intelighenţei revoluţionare ruseşti. Intelighenţa elevată, cea academică şi cea aristocrată, se afla aici alături de intelectualismul plebeu, susţinut de o birocraţie subalternă, proletaroidă - care, în ceea ce priveşte gândirea sa sociologică şi interesele sale culturale universale, era extrem de instruită -, în special de corpurile autoadministrative (aşa numitul «al Caste, clase şi religie 141 treilea element»), de jurnalişti, învăţători de provincie, apostoli revoluţionari şi de către o intelighenţă ţărănească constituită ca urmare a condiţiilor sociale ruseşti. Aceasta a dus la mişcarea orientată precumpănitor agrar-comunist, bazată pe dreptul natural, care apare în anii '70 ai secolului al XlX-lea, o dată cu aşa-numitul narodnicism. Ea a ajuns în anii '90 parţial la o confruntare acută cu dogmatica marxistă, şi parţial s-a contopit cu ea în diferite feluri, ulterior încercându-se repetat să fie asociată, de cele mai multe ori neclar, mai întâi cu religiozitatea slavofil-romantică, apoi cu religiozitatea mistică sau măcar cu exaltarea religioasă. Tot ea a condus, în cazul unor pături intelectuale, relativ largi, sub influenţa lui Dos-toievski şi a lui Tolstoi, la un mod de viaţă ascetic sau la unul acos-mistic personal. în ce măsură această mişcare, foarte îmbibată de intelectualitatea iudaică proletaroidă gata la orice sacrificiu, va mai reînvia după catastrofa revoluţiei ruse (din 1905) rămâne de văzut. în Europa de Vest pături iluminist-religioase au creat încă din secolul XVII, atât pe terenul culturii anglo-saxone cât şi, de curând, al celei franceze, comunităţi unitariene deiste, sau sincretiste, ateiste şi independente de Biserică, la care, uneori, şi-au adus aportul concepţii budiste (ori socotite a fi ca atare). Ele au găsit un teren propice de durată în Germania aproape în aceleaşi cercuri ca şi francmasoneria, respectiv la cei care nu aveau interese economice, în special la profesorii universitari, ideologii declasaţi şi la anumite pături culturale parţial sau în întregime proletare. Un produs al contactului cu cultura europeană este pe de altă parte, mişcarea iluministă hindusă (Brahma-Samaj) şi cea persană din India. Semnificaţia practică a culturii era în trecut mai mare decât este ea cel puţin în prezent. Interesele păturilor privilegiate în ceea ce priveşte menţinerea religiei existente ca mijloc de domesticire, nevoia lor de distanţă şi aversiunea lor faţă de activitatea de luminare a maselor care le distrugea prestigiul, neîncrederea lor justificată cu privire la faptul că mărturisirile de credinţă tradiţionale - din a căror literă, permanent, fiecare interpretează câte ceva deviant, «ortodoxia» 10%, «liberalii» 90% - ar putea fi substituite cu un nou crez acceptat într-adevăr literal de păturile largi, mai ales indiferenţa 142 Sociologia religiei dispreţuitoare faţă de problemele religioase şi biserică, ale căror formalităţi, până la urmă extrem de puţin împovărătoare, nu necesită un sacrificiu prea mare pentru a fi îndeplinite, căci toată lumea ştie că ele nu sunt altceva decât tocmai nişte formalităţi, prestate cel mai bine de către păzitorii ortodoxiei şi ai convenţiei de castă şi întrucât statul pretinde îndeplinirea lor când e vorba de carieră -toate acestea fac ca şansele pentru apariţia unei religiozităţi comunitare autentice, susţinută de către intelectuali, să apară ca extrem de nefavorabile. însă nevoia intelectualităţii literare, a celei superior academice sau de cafenea, de a nu neglija în inventarul surselor sale de senzaţional şi al obiectelor de discuţie sentimentele «religioase», nevoia scriitorilor de a scrie cărţi despre aceste problematici interesante, şi aceea, şi mai eficace, a editorilor întreprinzători de a vinde asemenea cărţi, pot oferi, ce-i drept, aparenţa unui «interes religios» larg răspândit, dar nu schimbă absolut cu nimic faptul că din asemenea nevoi ale intelectualilor şi din conversaţia lor nu a apărut niciodată o nouă religie, şi că moda va îndepărta iarăşi acest obiect al conversaţiei şi al publicisticii pe care ea 1-a scos în prim plan. 8 Problema teodiceei Ideea monoteistă cu privire la divinitate şi imperfecţiunea lumii -Tipuri pure ale teodiceei: escatologia mesianică - Credinţa în Viaţa de apoi, în providenţă, răsplată şi predestinare - Diferite încercări de rezolvare a problemei imperfecţiunii lumii. Riguros «monoteiste» sunt, în fond, doar iudaismul şi Islamul, chiar şi acesta cu abateri datorită cultului sfinţilor care a pătruns mai târziu. Or, trinitatea creştină acţionează în esenţă monoteist în opoziţie cu concepţia triteistă a tnnităţilor hinduiste, din budismul târziu şi a celor taoiste, în timp ce cultul catolic al liturghiei şi al sfinţilor stă factual foarte aproape de politeism. Tot atât de puţin este înzestrară orice divinitate etică cu un caracter imuabil, cu omnipotenţă, omniştiinţă, pe scurt cu o transcedenţă absolută. Speculaţia şi patosul etic al profeţilor pătimaşi le procură aceste calităţi, pe care, dintre toate divinităţile, cu o deplină ignorare a consecinţelor, le-a dobândit doar divinitatea profeţilor evrei, care a devenit şi aceea a creştinilor şi a lui Mohamed. Nu orice concepţie despre Dumnezeu a dus la aceste consecinţe şi, în general, la monoteismul etic; nu orice apropiere de monoteism se bazează pe o accentuare a conţinutului etic din cadrul concepţiei despre divinitate şi nici chiar orice etică religioasă n-a dat viaţă unei zeităţi personale transce-dente, care să creeze întreaga existenţă din nimic şi s-o conducă de una singură. Dar în orice caz, orice profeţie etică specifică, la a cărei legitimare participă întotdeauna o divinitate înzestrată cu atributele unei supremaţii asupra lumii, se bazează de regulă pe o raţionalizare chiar a ideii de Dumnezeu în acea direcţie. Forma şi sensul acestei supremaţii pot fi desigur diferite, şi pe de-o parte aceasta depinde de reprezentările metafizice bine stabilite, pe de 144 Sociologia religiei altă parte este expresia interesului etic concret al profetului. însă cu cât evoluează ea în direcţia concepţiei unei divinităţi unice, universale şi transcedente, cu atât mai drastic se pune problema: cum poate fi îmbinată extraordinara creştere a puterii unei asemenea divinităţi cu faptul imperfecţiunii lumii pe care a creat-o şi o conduce. Problema teodiceei care apare astfel în literatura egipteană ca şi în Iov sau la Eschil - doar că de fiecare dată exprimată specific - este una reală. întreaga religiozitate indiană este influenţată de ea în maniera specifică condiţionată de premisele acceptate acolo: chiar o ordini, înzestrată cu sens, impersonală şi supradivină, a lumii s-a lovit de fapt de problema imperfecţiunii acesteia. într-o formă oarecare problema aparţine pretutindeni fundamentelor care determină dezvoltarea religioasă şi nevoia de mântuire. Nu prin intermediul argumentelor din ştiinţele naturii, ci pe baza incompatibilităţii dintre provenienţa divină şi injustiţia şi caracterul imperfect al ordinii sociale au motivat în cursul ultimilor ani1, cu prilejul unei anchete, mii de muncitori germani caracterul inacceptabil al ideii de Dumnezeu. Problema teodiceei a fost soluţionată în mod diferit, iar aceste soluţii sunt intim corelate cu formarea concepţiei despre divinitate şi de asemenea cu modelarea ideilor privind păcatul şi mântuirea. Vom extrage în continuare tipurile pe cât posibil raţional «pure». Fie că echilibrul just este asigurat pe baza apelului la o compen­ saţie viitoare în această lume: escatologii mesianice. Evenimentul escatologic este atunci o transformare politică şi socială a acestei lumi. Un erou extraordinar sau un zeu va veni - în curând, mai târziu, cândva - şi-i va aşeza pe adepţii lui în poziţia pe care o merită în această lume. Suferinţele actualei generaţii sunt urmările păcatelor strămoşilor, pentru care divinitatea îi face responsabili pe urmaşi, aşa după cum păcatul vărsării de sânge se extinde asupra întregii familii iar papa Grigore VII, îi excomunica pe urmaşi până la a şaptea generaţie. Tot astfel doar urmaşii celui credincios vor vedea - ca urmare a credinţei lui - imperiul mesianic. Renunţarea, probabil necesară, la propria trăire a mântuirii nu a părut ceva ciu- 1. înaintea primului război mondial (nota editorului). Problema teodiceei 145 I dat. Grija pentru copii a fost pretutindeni o năzuinţă dată organic, 1 care trimitea dincolo de interesele personale, într-un «dincolo» cel R puţin al propriei morţi. Celor care trăiau în prezent le rămânea în-H deplinirea exemplar riguroasă a poruncilor divine pozitive, pe de o • parte pentru a dobândi pentru sine pe baza bunăvoinţei divine cel F puţin optimul de şanse în ceea ce priveşte trăirea vieţii, pe de altă I parte pentru a câştiga propriilor urmaşi participarea la imperiul l mântuirii. «Păcatul» este ruperea de fidelitatea faţă de divinitate, o I renunţare rebelă la promisiunile divinităţii. Dorinţa de a putea par-I ticipa şi personal la împărăţia mesianică împinge lucrurile mai de-f parte. O agitaţie religioasă extraordinară apare atunci când venirea I împărăţiei intramundane a lui Dumnezeu pare a se petrece în viito-[ rul imediat. Mereu apar profeţi care vestesc acest lucru. Dar atunci când Venirea ei se amână mult prea mult, mângâierea prin speranţele legate de «Viaţa de apoi» devine aproape inevitabilă. Reprezentarea unei «Vieţi de apoi» este dată în germene o dată cu evoluţia magiei către credinţa în suflet. însă existenţa sufletelor celor morţi nu se concretizează întotdeauna într-un tărâm al morţilor propriu-zis. O reprezentare foarte ades întâlnită a făcut ca spiritele morţilor să se încorporeze în animale şi plante, diferit în funcţie de modul de viaţă şi de forma în care are loc moartea, de stirpe şi poziţia socială - sursele reprezentărilor privind migraţia sufletelor. Acolo unde există credinţa într-un tărâm al morţilor, situat la început într-un loc geografic îndepărtat, mai târziu sub pământ sau dincolo de acesta, viaţa sufletelor în acel loc nu este câtuşi de puţin veşnică. Ele pot fi anihilate violent, sau pot să dispară datorită omiterii unui sacrificiu, ori pot să moară pur şi simplu cândva (pe cât se pare potrivit reprezentării din China veche). O anumită grijă pentru 1 destinul propriu după moarte apare, corespunzător «legii utilităţii marginale», în special acolo unde nevoile cele mai urgente ale vieţii de aici sunt satisfăcute, fiind de aceea limitată la început la cercul nobililor şi al proprietarilor. Doar aceştia, uneori doar conducătorii i şi preoţii, nu şi săracii, rareori femeile, pot să-şi asigure existenţa de dincolo, şi de aceea, fireşte, ei nu se dau la o parte de la cele mai .& grozave cheltuieli pentru a o face. în special exemplul lor răspândeşte 146 Sociologia religiei preocuparea faţă de aşteptările legate de «Viaţa de apoi». Nici vorbă despre o «recompensă» în lumea de dincolo. Acolo unde apare această idee, doar greşelile rituale atrag după sine dezavantaje: aşa se întâmplă în gradul cel mai înalt în dreptul sacru indian. Cel care a încălcat tabu-ul de castă poate fi sigur de chinurile iadului. Abia divinitatea care are calităţi etice dispune de destinele din lumea de dincolo în funcţie de criteriile etice. Separarea paradisului de infern nu apare abia acum, dar este un produs relativ târziu al evoluţiei. O dată cu intensitatea tot mai mare a speranţelor legate de lumea de dincolo, deci cu cât a fost privită viaţa în această lume ca o formă de existenţă provizorie în raport cu cea de dincolo, cu cât aceea a fost gândită ca fiind creată de Dumnezeu din nimic şi trecătoare, iar creatorul însuşi a fost gândit ca orientându-se după scopuri şi valori transcendente, şi cu cât deci activitatea de aici a fost concepută în funcţie de destinul din lumea de dincolo, cu atât s-a impus în prim-planul gândirii problema raportului principial dintre divinitate şi lume, şi a caracterului imperfect al acesteia. Speranţele legate de lumea de dincolo conţin uneori o răsturnare directă a concepţiei originare, care a făcut din chestiunea lumii de dincolo o problemă a celor nobili şi bogaţi, potrivit formulei «cei din urmă vor fi cei dintâi». Rareori este înfăptuit acest lucru în mod consecvent şi univoc chiar în reprezentările religioase ale popoarelor paria. Dar el a jucat de pildă un rol însemnat în vechea etică iudaică, iar ideea că suferinţa, mai ales suferinţa asumată liber, îmbuna divinitatea şi măreşte şansele «Vieţii de dincolo» se află răspândită, sub forma celor mai diferite motive - parţial poate dezvoltată pornind de la probele de curaj ale ascezei eroice şi ale practicii de mortificare din magie -, în multe speranţe legate de Viaţa de apoi. Regula, îndeosebi pentru religiile care stau sub influenţa păturilor dominante, o oferă, invers, reprezentarea că şi dincolo diferenţele sociale de aici nu vor rămâne indiferente, întrucât şi ele au fost impuse prin voinţă divină, mergând până la «prea fericiţii» monarhi creştini. Reprezentarea etică specifică este însă «răsplata» pentru ceea ce a fost, concret, drept sau nedrept, pe baza unei judecări a celor morţi, iar evenimentul escatologic este de regulă o zi a judecăţii universale. Astfel Problema teodiceei 147 păcatul trebuie să dobândească caracterul unei «crime», el putând fi acum integrat unei cazuistici raţionale, iar aici sau dincolo trebuie să aibă loc cumva o ispăşire pentru ca în cele din urmă să poţi sta pe bună dreptate înaintea Celui care-i judecă pe morţi. Pedepsele şi recompensele ar trebui, corespunzător meritului şi vinei, să fie ierarhizate - aşa cum încă mai este cazul la Dante -, ele nu ar putea deci să fie efectiv veşnice. Dat fiind caracterul palid şi nesigur al şanselor din lumea de dincolo, faţă de realitatea a ceea ce este aici, renunţarea la ideea pedepselor veşnice a fost socotită de profeţi şi preoţi aproape întotdeauna drept imposibilă; ele singure corespundeau nevoii de răzbunare faţă de nelegiuiţii necredincioşi, apostaţi şi lipsiţi de Dumnezeu care rămân totuşi nepedepsiţi pe pământ. Paradisul, infernul şi judecata celor morţi au dobândit o semnificaţie aproape universală, chiar în cadrul unor religii faţă de ale căror idei fundamentale ele au fost atât de străine precum pentru vechiul budism. Chiar dacă «tărâmurile intermediare» (Zarathustra) sau «purgatoriul» aveau funcţia de a diminua consecinţa «pedepsei» veşnice - nelimitate temporal - la o existenţă limitată temporal, rămânea totuşi dificultatea de a uni în genere «pedepsirea» acţiunilor oamenilor cu ideea unui creator al lumii etic şi deopotrivă atotputernic şi care, prin urmare, este în cele din urmă singurul răspunzător pentru aceste acte. Căci această consecinţă - anume o distanţă etică nemăsurat de mare între Dumnezeul transcendent şi oamenii care sunt permanent implicaţi într-o nouă vină - trebuia să atragă după sine aceste reprezentări, cu atât mai mult cu cât se medita la problema insolubilă a imperfecţiunii lumii dată fiind omnipotenţa divină. Aşa încât, în cele din urmă, n-a existat altă ieşire decât acea concluzie în care, deja la Iov, credinţa într-un creator şi în omnipotenţa lui este pe punctul de a se transforma: a-1 pune pe acest Dumnezeu atotputernic dincolo de orice criterii etice ale creaturilor sale, a-i socoti intenţiile ca fiind atât de ascunse oricărei comprehensiuni umane, omnipotenţa absolută ca fiind atât de nelimitată în raport cu creaţiile sale, şi deci aplicarea criteriilor dreptăţii creaturale asupra faptelor sale atât de imposibilă, încât problema teodiceei ca atare a fost în general abandonată. Astfel a fost conceptul Allah-ul islamic de către 148 Sociologia religiei adepţii săi pătimaşi; creştinul Deus absconditus la fel, şi tocmai de virtuozii credinţei creştine. Decizia liberă a lui Dumnezeu, suverană, absolut insondabilă şi - o consecinţă a atotştiinţei sale - existând dintotdeauna a hotărât atât în cazul destinului pământesc, cât şi pentru destinul de după moarte. Caracterul determinat al destinului pământesc ca şi predestinarea pentru destinul din Viaţa de apoi au fost stabilite dintotdeauna. Aşa cum cei osândiţi s-ar putea plânge de caracterul lor păcătos decis prin predestinare, tot atât de bine ar putea-o face animalele pentru că nu au fost create ca oameni (idee formulată explicit în calvinism). Comportamentul etic nu poate avea aici sensul de a îmbunătăţi şansele proprii în lumea de dincolo sau în cea de aici, ci cu siguranţă un altul, ce acţionează din perspectivă practic-psihologică, în funcţie de împrejurări, şi mai puternic: anume de a fi un simptom pentru starea de graţie proprie, fixată şi ea prin decizia lui Dumnezeu. Căci tocmai suveranitatea absolută a acestei divinităţi constrânge interesul practic religios la a încerca măcar uneori să tragă cu ochiul în cărţile divinităţii şi a şti care este destinul propriu după moarte constituie o nevoie elementară a individului. Tendinţei de a-1 concepe pe Dumnezeu ca un stăpân cu o putere nelimitată asupra creaturilor sale i se asociază de aceea tendinţa de a vedea şi interpreta pretutindeni «providenţa» Sa, intervenţia Sa absolut personală în cursul lumii. «Credinţa în providenţă» este raţionalizarea consecventă a divinaţiei magice, de care ea se leagă, însă pe care tocmai de aceea o devalorizează relativ cel mai deplin. Nu poate exista nici un fel de concepţie cu privire la relaţia religioasă 1) care să fie atât de radical opusă oricărei magii, atât din punct de vedere teoretic cât şi din cel practic, precum această credinţă care domină marile religii teiste ale Asiei de Sud-Vest şi ale Occidentului, după cum nici una care 2) să transpună atât de puternic esenţa divinului într-o «faptă» activă şi în conducerea personal-providenţială a lumii; de asemenea, nu poate exista nici o concepţie pentru care 3) graţia divină, dăruită liber, şi nevoia de graţie a creaturilor, distanţa imensă dintre tot ceea ce este crea-tural şi Dumnezeu şi de aceea 4) inadmisibilul «îndumnezeirii creaturii» ca o ştirbire a maiestăţii lui Dumnezeu să fie atât de solid Problema teodiceei 149 fixate. Tocmai pentru că această credinţă nu conţine nici o soluţie raţională a problemei practice pe care o pune teodiceea, ea ascunde cele mai mari tensiuni dintre lume şi Dumnezeu, dintre ceea ce trebuie şi ceea ce este. Soluţiile imediate, printr-o gândire sistematică, ale problemei caracterului nedesăvârşit al lumii sunt oferite, pe lângă ideea predestinării, de către alte două tipuri de reprezentări religioase. Mai întâi dualismul, aşa cum era el conţinut mai mult sau mai puţin consecvent în dezvoltarea târzie a religiei zarathustriene şi în numeroase forme de credinţă din sud-vestul Asiei, de cele mai multe ori influenţate de către aceasta, în special în formele finale ale religiei babiloniene (influenţate de iudaism sau de creştinism), man-deismul şi gnosticismul, mergând până la marile concepţii ale maniheismului, care, spre sfârşitul secolului al treilea, părea să se afle, şi în cadrul Antichităţii mediteraneene, aproape de lupta pentru cucerirea dominaţiei lumii. Dumnezeu nu este atotputernic iar lumea nu este creaţia lui din nimic. Injustiţia, nedreptatea, păcatul, deci tot ceea ce problema teodiceei pune în evidenţă, sunt urmări ale tulburării purităţii luminoase a zeilor mari şi buni prin contactul cu forţa autonomă a întunericului şi, fapt care este identificat cu aceasta, a materiei impure ce dă unei forţe satanice putere asupra lumii şi care a apărut datorită unui păcat originar al oamenilor sau al îngerilor, ori - precum la unii gnostici - datorită inferiorităţii unui creator subaltern al lumii (a lui Jehova sau al «Demiur-gos»-ului). Victoria finală a divinităţilor luminii în lupta care începe acum este de cele mai multe ori sigură - o fisurare a dualismului riguros. Procesul dureros, dar inevitabil, al (evoluţiei) lumii este o cernere continuă a luminii de impuritate. Reprezentarea luptei finale dezvoltă, cum este şi firesc, un foarte puternic patos escatologic. Consecinţa generală a unor asemenea reprezentări trebuie să fie sentimentul prestigiului aristocratic al celor puri şi aleşi. Conceperea răului, care manifestă în cazul presupoziţiei unei divinităţi efectiv atotputernice tendinţa spre o răsturnare riguros etică, poate ddbândi aici un puternic accent spiritual, întrucât omul nu stă ca «eatură în fata unei omniprezenţe absolute, ci participă la imperiul 150 Sociologia religiei luminii, şi întrucât este aproape inevitabilă identificarea luminii cu ceea ce este în om elementul cel mai clar - spiritul, şi a tenebrelor, dimpotrivă, cu materialul şi corporalul, purtătoare ale tuturor ispitelor grosiere,. Această concepţie se asociază apoi lesne cu ideile de «impuritate» ale eticii de tip tabu. Răul apare ca o corupere, păcatul, aidoma erorii magice, ca o prăbuşire demnă de dispreţ în mocirlă şi ruşine meritată din împărăţia purităţii şi clarităţii în aceea a întunericului şi rătăcirii. Limitări nemărturisite ale atotputerniciei divine sub forma elementelor modului de gândire dualist se regăsesc aproape în toate religiile de orientare etică. Soluţia cea mai bună din punct de vedere formal a problemei teodiceei este realizarea specifică a concepţiei indiene cu privire la Karman, a aşa-numitei credinţe în migraţia sufletelor. Lumea este în întregime un cosmos al răsplăţii etice. Vină şi merit sunt infailibil răsplătite înlăuntrul lumii prin destinele dintr-o viaţă viitoare, pe care, într-un număr nelimitat, sufletul le va avea de trăit, venind din nou pe lume în alte forme de existenţă - animale, umane sau chiar divine. Merite etice în această viaţă pot determina renaşterea în paradis, dar întotdeauna doar pe durata permisă de activul meritelor acumulate. Tot astfel finitudinea oricărei vieţi pământeşti este consecinţa numărului limitat de fapte bune sau rele ale aceluiaşi suflet în viaţa anterioară, iar din perspectiva ideii de răsplată suferinţele aparent nejustificate din viaţa actuală reprezintă ispăşirea păcatelor dintr-o viaţă trecută. Individul îşi procură sieşi, în sensul cel mai riguros, propriul destin. Credinţa în migraţia sufletelor se leagă de reprezentările animiste foarte răspândite cu privire la trecerea spiritelor celor morţi în obiecte ale naturii. Ea o raţionalizează şi raţionalizează astfel cosmosul pornind de la nişte principii etice pure. «Cauzalitatea» naturalistă a obişnuinţelor noastre de gândire este astfel înlocuită printr-un mecanism universal al răsplăţii, din care nici o faptă relevantă etic nu dispare vreodată. Consecinţa dogmatică rezidă în imposibilitatea de a gândi - şi în posibilitatea renunţării la - o divinitate atotputernică care să intervină în acest mecanism; căci procesul netrecător al lumii îndeplineşte sarcinile etice ale unei atari divinităţi prin propriul său automatism. Ea este Problema teodiceei 151 de aceea concluzia consecventă ce rezultă din caracterul supradivin al «ordinii» veşnice din lume, în raport cu transcendenţa unei divinităţi personale care guvernează lumea ce pretinde acceptarea ideii de predestinare. Prin dezvoltarea deplină a acestei reprezentări până la ultimele consecinţe, aşa cum se întâmplă în vechiul budism, chiar şi «sufletul» este cu totul eliminat: există doar actele individuale, bune sau rele, asociate iluziei «eului» şi care sunt singurele relevante pentru mecanismul Karmei. Toate actele sunt la rândul lor produse ale aceleiaşi lupte neputincioase a oricărei vieţi constituite - şi care, deja prin aceasta, este condamnată să fie trecătoare - pentru propria sa existenţă sortită nimicirii, ale «setei de viaţă», din care provin în această lume atât dorul de transcendenţă, cât şi orice aplecare către plăcere şi care, ca fundament indestructibil al individuaţiei, creează mereu reînnoit viaţă şi renaştere, atâta timp cât durează. «Păcatul», riguros vorbind, nu există, ci există doar lezări ale interesului propriu înţeles corect, care constă în a scăpa din acest «ciclu» infinit sau cel puţin în a nu te expune unei renaşteri într-o viaţă şi mai chinuită. Sensul comportamentului etic poate consta fie - dacă e vorba de pretenţii modeste - în îmbunătăţirea şanselor de renaştere, fie - dacă se vrea ca lupta lipsită de sens pentru simpla existenţă să fie încheiată - în suprimarea renaşterii ca atare. Scindarea lumii în două principii nu rezidă aici, precum în religiozitatea etic-dualistă bazată pe ideea de providenţă, în dualismul dintre maiestatea sacră şi atotputernică a lui Dumnezeu faţă de insuficienţa etică a întregului creatural, şi nici ca în dualismul spiritualist în scindarea oricărui eveniment în lumină şi întuneric, spirit clar şi pur-materie întunecată ca^e te pângăreşte, ci în dualismul ontologic dintre caracterul trecător a tot ceea ce se-ntâmplă în lume şi al activităţii dinlăuntru] ei şi existenţa calmă, permanentă a ordinii veşnice şi a divinului identic cu ea, nemişcat, odihnindu-se într-un somn fără vise. Doar budismul a tras în sens deplin această consecinţă a concepţiei despre migraţia sufletelor; ea este soluţia cea mai radicală a teodiceei, dar tocmai de aceea, la fel de puţin ca şi credinţa în predestinare, reprezintă o satisfacere a cerinţelor etice faţă de o divinitate. 9 Mântuire şi renaştere Doar puţine religii ale mântuirii au dezvoltat în ceea ce priveşte tipurile cele mai pure ale soluţiei problemei raportului lui Dumnezeu cu lumea şi oamenii, aşa cum au fost schiţate anterior, un tip pur concret, şi acolo unde s-a întâmplat aceasta, el s-a menţinut de cele mai multe ori doar pentru o scurtă perioadă. Cele mai multe, ca urmare a receptării reciproce şi mai ales sub presiunea necesităţii de a satisface diferitele nevoi etice şi intelectuale ale adepţilor lor, au combinat diferite forme de gândire, astfel încât diferenţele dintre ele vizează gradul de apropiere faţă de unul sau altul dintre aceste tipuri. Diferitele nuanţe etice ale ideii de Dumnezeu şi păcat se află în cea mai strânsă corelaţie cu năzuinţa spre «mântuire», al cărei conţinut poate avea accente extrem de diferite, în funcţie «de ce» şi «pentru ce» vrei să fii mântuit. Nu orice etică religioasă raţională este şi o etică a mântuirii. Confucianismul este o etică «religioasă», dar nu cunoaşte absolut nimic de genul unei nevoi a mântuirii. Invers, budismul este exclusiv o concepţie a mântuirii, dar nu cunoaşte nici o divinitate. Numeroase alte religii cunosc «mântuirea» doar ca o chestiune specială cultivată într-o comunitate restrânsă, adesea sub forma unui cult secret. Chiar şi în cazul unor activităţi religioase socotite ca fiind specific «sacre» şi care promit participanţilor o mântuire ce poate fi atinsă doar pe această cale, întâlnim foarte adesea aşteptările utilitariste cele mai masive în locul a ceea ce suntem obişnuiţi a numi «mântuire». Sărbătoarea pantomim-muzi-cală a marilor divinităţi chtoniene, care determină absenţa recoltei şi stăpânesc tărâmul morţilor, făgăduia mistilor eleusini, puri din punct de vedere ritual, bogăţia înainte de toate, apoi şi o îmbunătăţire 154 Sociologia religiei a destinului de după moarte, dar fără nici o idee de răsplată, ci doar ca urmare a rugăciunii din timpul slujbei religioase. Bogăţia care, alături de viaţa lungă, este bunul suprem în tabla de valori Shu King, depinde, pentru supuşii chinezi, de îndeplinirea corectă a cultului oficial şi a datoriilor religioase, în timp ce speranţele legate de lumea de dincolo, de orice natură ar fi ele, şi răsplăţile lipsesc cu totul. în special bogăţie, alături de masive promisiuni privind lumea de dincolo, aşteaptă Zarathustra, pentru sine şi pentru apropiaţii lui, din partea graţiei divinităţii sale. Viaţă lungă şi respectată cât şi bogăţie promite budismul ca răsplată pentru comportamentul moral al laicilor, în concordanţă deplină cu concepţia oricărei etici religioase indiene intramundane. Cu bogăţie îl binecuvântează Dumnezeu pe evreul credincios. Bogăţia este însă - dacă dobândită în mod raţional şi legal -şi unul dintre simptomurile «confirmării» stării de graţie în cadrul orientărilor ascetice ale protestantismului (calvinişti, baptişti, mencniţi, quakeri, pietişti reformaţi, metodişti). Desigur, o dată cu aceste ultime cazuri ne aflăm deja în interiorul unei concepţii, care, cu toate acestea, ar respinge foarte clar bogăţia (şi orice alte bunuri ale acestei lumi) ca «scop rel'gios». însă practic trecerea către această atitudine este imperceptibilă. Promisiunile unei eliberări de suferinţă şi de oprimare, aşa cum o prezintă religia popoarelor paria, mai ales a evreilor, însă deopotrivă şi Zarathustra şi Mahommed, nu pot fi separate riguros de concepţiile cu privire la mântuire ale acestor religii, şi nici promisiunea stăpânirii lumii întregi şi a prestigiului social al credincioşilor, pe care o purta în raniţă credinciosul din vechiul islam ca răsplată pentru războiul sfânt împotriva tuturor necredincioşilor, ori promisiunea acelui prestigiu specific care le-a fort transmişi israeliţilor ca fLgăduinţă a lui Dumnezeu. Mai ales pentru evrei, divinitatea lor este în primul rând un mântuitor, întrucât ea i-a eliberat din robia egipteană şi îi va elibera din ghetou. Alături de astfel de promisiuni politice şi economice apare mai ales eliberarea de frica de demoni răi şi de vraja rea în general, care este răspunzătoare pentru majoritate; relelor vieţii. Faptul că Christos a frânt puterea demonilor prin forţa pneumei sale şi îi eliberează pe adepţii proprii din stăpânirea lor, a fost în Mântuire şi renaştere 155 epoca timpurie a creştinismului una dintre cele mai proeminente şi eficace promisiuni ale sale. De asemenea, împărăţia lui Dumnezeu, care a venit deja sau se află pe punctul de a sosi, aşa cum a vestit-o Isus din Nazareth, a fost o împărăţie a fericirii pământeşti, eliberate de lipsa iubirii dintre oameni, de frică şi nevoi, iar abia ulterior au apărut paradisul şi infernul. Căci toate escatologiile intramundane au în mod firesc, în întregime, tendinţa de a deveni speranţe legate de lumea de dincolo, imediat ce Parusia întârzie să se realizeze. Astfel centrul de greutate se deplasează spre ideea că aceia care trăiesc acum şi care nu o vor mai vedea în această viaţă vor avea parte de ea după moarte, înviind din morţi. Conţinutul specific al mântuirii în «Viaţa de Apoi» poate să însemne fie eliberarea de suferinţa fizică, sufletească sau socială din existenţa pământească, fie eliberarea de agitaţia lipsită de sens şi de caracterul trecător al vieţii ca atare, sau de inevitabila nedesăvârşire personală - fie că aceasta este concepută mai mult ca o pângărire cronică sau ca o tendinţă acută către păcat fie, mai spiritual, ca o alungare în rătăcirea întunecată a ignoranţei pământeşti. Pentru noi problema setei de mântuire - orice formă ar avea ea -se pune în măsura în care are consecinţe pentru comportamentul practic în cadrul vieţii. O asemenea orientare pozitivă spre această lume dobândeşte ea cel mai pregnant prin crearea unui «mod de viaţă» determinat în mod specific religios - a cărui coerenţă este asigurată pe baza unui sens central sau a unui scop pozitiv -, respectiv pe baza faptului că din motive religioase apare o sistematizare a activităţii practice sub forma orientării sale conform unor valori unitare. Ţtlul şi sensul acestui mod de viaţă pot fi orientate exclusiv spre lumea de dincolo sau, cel puţin parţial, spre această lume. într-un grad extrem de diferit şi sub forma unei calităţi tipic diferenţiate, aşa stau lucrurile cu toate religiile particulare şi, în cadrul fiecăreia dintre ele, în ceea ce priveşte adepţii lor. Şi sistematizarea religioasă a modului de viaţă cunoaşte obstacole masive în măsura în care intenţionează să dobândească o influenţă asupra comportamentului economic. Iar motivele religioase, mai ales speranţa mântuirii, nu trebuie câtuşi de puţin să dobândească în mod necesar o 156 Sociologia religiei influenţă asupra naturii modului de viaţă, în special nu asupra celui economic, dar ele o pot face într-o măsură foarte puternică. Consecinţele cele mai profunde pentru modul de viaţă le are speranţa mântuirii atunci când mântuirea însăşi are loc ca un eveniment ce-şi proiectează umbra deja în această lume, sau dacă se petrece, sub forma unui proces interior, în întregime în această lume. Deci fie când mântuirea este socotită o «sanctificare» sau aduce cu sine sanctificarea, fie când o are drept condiţie prealabilă. Procesul sanctificării poate să se prezinte atunci fie ca un proces treptat de purificare, fie ca o transformare subită a caracterului (Metănoia), ca o «renaştere». Ideea renaşterii ca atare este foarte veche şi o găsim dezvoltată în manieră clasică tocmai în cadrul credinţei magice în spirite. Atributul harismei magice presupune aproape întotdeauna renaşterea: educaţia cu totul specifică a vrăjitorilor înşişi şi a eroilor, cât şi natura specifică a modului de viaţă a celor dintâi au ca scop renaşterea şi asigurarea posesiei unei forţe magice obţinute ca urmare a unei «răpiri» sub forma extazului şi a dobândirii unui nou «suflet», care are de cele mai multe ori ca urmare chiar schimbarea numelui - aşa cum mai apare încă ca rudiment în cadrul hirotonisiră călugărilor. «Renaşterea» îi priveşte la început doar pe vrăjitorii de profesie, însă ulterior, în cadrul tipurilor celor mai consecvente de «religii ale mântuirii», ea devine, dintr-o condiţie magică prealabilă a harismei magice sau eroice, o calitate a caracterului indispensabilă mântuirii religioase, pe care individul trebuie să şi-o însuşească şi s-o confirme prin modul său de viaţă. 10 Căile mântuirii şi influenţa lor asupra modului de viaţă Religiozitatea magică şi ritualism consecinţe ale religiozităţii ritualiste bazată pe rugăciune. - Sistematizarea religioasă a eticii cotidiene - Extazul, orgia, euforia şi metodica raţional-religioasă a mântuirii - Sistematizarea şi raţionalizarea metodicii mântuirii şi a modului de viaţă - Virtuozitatea religioasă - Asceza care respinge lumea şi cea intramundană - Contemplaţia mistică şi solitară -Deosebirea dintre religiozitatea asiatică a mântuirii şi cea occidentală - Mituri ale mântuitorului şi soteriologii - Mântuirea prin graţia sacramentală şi cea instituţională - Mântuirea prin credinţă -Mântuirea pnn graţia predestinării. Influenţa unei religii asupra modului de viaţă şi mai ales premisele renaşterii sunt foarte deosebite conform căii de mântuire şi -ceea ce este cât se poate de strâns corelat cu aceasta - calităţii psihice a posesiei mântuirii spre care se năzuieşte. I. Mântuirea poate fi opera proprie a celui mântuit fără nici un ajutor din partea unor puteri supraterestre precum, de pildă, în vechiul budism. în acest caz instrumentele prin care se cucereşte mântuirea pot fi 1. acte de cult pur rituale şi ceremonii, atât în cadrul unei slujbe religioase cât şi în cursul vieţii cotidiene. Ritualismul pur nu se deosebeşte în ceea ce priveşte efectul său asupra modului de viaţă de vrăjitorie, rămânând uneori, din această perspectivă, cu atât mai mult în urma religiozităţii magice cu cât aceasta, după împrejurări, a dezvoltat o metodică a renaşterii destul de radicală, ceea ce ritualismul n-o face întotdeauna. Chiar dacă adeseori, o religie a mântuirii poate sistematiza actele individuale având un caracter ri- 158 Sociologia religiei tual pur formal sub forma unei atitudini morale specifice, a «evlaviei» în care riturile sunt realizate ca simboluri ale divinului. A-tunci această atitudine este într-adevăr posesia unei mântuiri veritabile. De îndată ce ea este îndepărtată, rămâne forma goală a ritualismului magic şi aceasta este în mod firesc ceea ce s-a întâmplat mereu în decursul integrării cotidiene a oricărei religiozităţi bazate pe rugăciune. Consecinţele unei religiozităţi ritualiste bazate pe rugaziune pot fi foarte diferite. Reglementarea rituală totală a vieţii unui hindus credincios, cerinţele absolut enorme pentru reprezentările europene, care i se pun zi de zi credinciosului ar exclude aproape, dacă ele ar fi îndeplinite corect, asocierea unei vieţi intramundane exemplare din perspectiva credinţei cu un câştig economic intensiv. Acest tip extrem de credinţă bazată pe rugaziune reprezintă din acest punct de vedere opusul puritanismului. Doar cel înstărit care nu este constrâns la o muncă intensivă ar putea îndeplini acest ritualism. O semnificaţie mai adâncă faţă de această consecinţă, în fond evitabilă, o constituie faptul că mântuirea rituală, în special atunci când îl limitează pe laic la rolul de spectator sau la o participare doar prin simple manipulări sau care au, în esenţă, un caracter receptiv - şi anume tocmai acolo unde ea sublimează conştiinţa rituală pe cât posibil într-o caldă rugăciune - pune accentul pe «dispoziţia interioară» a momentului evlavios care pare să garanteze mântuirea. Se urmăreşte astfel atingerea unei adecvări interioare la situaţie, care, potrivit naturii ei este trecătoare, şi care, în virtutea acelei «lipse de responsabilitate» specifice, inerentă ascultării unei liturghii sau a unui mim mistic, influenţează natura activităţii, odată ceremonia încheiată, adesea aproape tot atât de puţin pe cât obişnuieşte să influenţeze etica cotidiană o emoţie oricât de intensă trăită de publicul teatral cu ocazia audierii unei piese frumoase şi înălţătoare. Orice mântuire legată de misterii are acest caracter instabil. Ea îşi aşteaptă efectul ex opere operato, de la o rugăciune cucernică de ocazie. Lipsesc motivele interioare ale unei obligaţii de confirmare, care să garanteze o «renaştere». Acolo unde, dimpotrivă, rugăciunea de ocazie realizată ritual este intensificată până la o evlavie Căile mântuirii şi influenţa lor asupra modului de viaţă 159 permanentă încercându-se transpunerea ei şi în cotidian, această evlavie dobândeşte cel mai curând un caracter mistic: posesia unei stări aparte, ca scop, în timpul rugăciunii conduce dincolo de ea. Dispoziţia către mistică însă este o harismă individuală. De aceea nu este întâmplător faptul că tocmai profeţiile mistice ale mântuirii, precum cele indiene şi altele din Orient, odată cu integrarea lor cotidiană se transformă curând, de fiecare dată, în ritualism pur. Atitudinea sufletească spre care se năzuieşte în ultimă instanţă în cazul ritualismului - şi acest fapt ne interesează - te îndepărtează de la activitatea raţională. Aproape toate cultele misterice au acţionat în acest fel. Sensul lor tipic este dăruirea «harului sacramental»: mântuirea de vină prin sacralitatea manipulării ca atare, deci printr-un proces care împărtăşeşte tendinţa oricărei magii de a se izola de viaţa cotidiană şi de a nu o influenţa. Fireşte acţiunea unui «sacrament» poate dobândi o cu totul altă formă atunci când dăruirea lui este asociată cu premisa conform căreia ea aduce mântuirea doar celui care este etic purificat înaintea lui Dumnezeu, celorlalţi aducându-le pierzania. Frica teribilă de euharistie datorită concepţiei după care: «Dar cel care nu crede şi totuşi mănâncă, acela mănâncă şi bea spre propria-i condamnare» era încă vie în cercuri largi, până în pragul contemporaneităţii putând, în cazul lipsei unei instanţe «absolvante», precum în protestantismul ascetic şi datorită deselor împărtăşanii - care au fost astfel un criteriu important al credinţei -, să influenţeze într-adevăr puternic comportamentul cotidian. Recomandarea spovedirii înaintea sacramentului, existentă în toate confesiunile creştine, s-a corelat cu acest fapt. însă în cazul acestei instituţii decisivă este întrebarea: care este acea dispoziţie religioasă prescrisă în care sacramentul poate fi primit cu folos. Aproape toate cultele de misterii antice şi cele mai multe culte de misterii necreştine, au pretins în acest scop doar puritatea rituală; pe de altă parte, după împrejurări, păcatul greu al vărsării de sânge sau anumite păcate specifice erau socotite descalificante. Prin urmare de obicei aceste misterii, nu au cunoscut spovedania. însă acolo unde cerinţa purităţii rituale a fost raţionalizată în sensul » purităţii sufleteşti în raport cu păcatul, se pune în continuare pro- 160 Sociologia religiei blema formei de control iar acolo unde există spovedania, pe caracterul probabil foarte diferit ale acesteia în ceea ce priveşte felul şi gradul acţiunii ei posibile asupra vieţii cotidiene. Insă în orice caz, din perspectivă practică, ritul ca atare este apoi doar vehiculul menit să influenţeze activitatea extrarituală, şi această activitate este în fapt aceea de care depinde totul. Până-ntr-atât încât tocmai în cazul devalorizării depline a caracterului magic al sacramentului şi a lipsei totale a oricărui control prin spovedanie - ambele prezente la puritani - sacramentul poate totuşi dezvolta - şi anume, în funcţie de împrejurări, tocmai de aceea, acea eficacitate etică. Pe o altă cale, indirectă, o religozitate ritualistă poate acţiona etic acolo unde îndeplinirea normelor rituale pretinde acţiunea rituală activă (sau omiterea) din partea laicului, şi doar latura formalistă a ritualului este astfel sistematizată în sensul unei «legi» cuprinzătoare, încât are nevoie de o instruire şi de o teorie specială pentru a fi în general cunoscută satisfăcător, aşa cum a fost cazul în iudaism. Faptul că evreul, deja în antichitate, aşa cum relevă Filon, în opoziţie cu toate celelalte popoare, din fragedă tinereţe, a fost antrenat intelectual neîntrerupt, din punct de vedere sistematic şi cazuistic în maniera şcolilor noastre elementare, şi acela că în epoca modernă, de pildă, din acest motiv în Europa de Est doar evreii se bucurau de o educaţie de tipul şcolii elementare, este consecinţa acestui caracter exegetic al legii iudaice, care i-a determinat pe credincioşii evrei deja în antichitate să-1 identifice pe cel lipsit de formaţia oferită de studiul legii, pe Amhaarez, cu cel păcătos. O asemenea educaţie cazuistică a intelectului se poate face resimţită fireşte şi în cotidian, cu atât mai mult atunci când nu mai e vorba - precum, într-o manieră precumpănitoare, în dreptul indian - doar de datorii rituale de cult ci de o reglementare sistematică chiar a eticii cotidiene. Efectele mântuirii mai ales sunt ca urmare deja tot mai mult altceva decât acte cultice. 2. realizări sociale. Ele pot avea un caracter extrem de variat. Zeii războiului, de pildă, acceptă foarte adesea în paradisul lor doar pe cei căzuţi în luptă sau doar aceştia sunt recompensaţi. Etica brahmană recomandă explicit regelui, să-şi caute moartea în luptă după Căile mântuirii ţi influenţa lor asupra modului de viaţă 161 ce 1-a văzut pe fiul fiului său. Pe de altă parte ele pot fi opera «iubirii aproapelui». în orice caz însă sistematizarea poate să înceapă şi, aşa după cum am văzut, funcţia profeţiei este de obicei aceea de a descoperi tocmai acest lucru. Sistematizarea unei etici a «faptelor bune» poate dobândi în două feluri un caracter deosebit. Faptele virtuoase sau nelegiuite concrete pot fi apreciate fie ca fiind individuale şi atribuite pozitiv sau negativ celui însetat de mântuire. Individul, ca purtător al activităţii proprii, apare astfel ca o fiinţă labilă în privinţa standardului său etic şi, în funcţie de starea internă sau externă, în raport cu ispitele ba ca o fiinţă puternică, ba ca una slabă, al cărei destin religios depinde de realizările efective în raportul lor reciproc. Acesta este, cel mai clar, punctul de vedere al religiei Zarathustriene tocmai în cele mai vechi Gâthâs-uri ale întemeietorului însuşi, conform cărora judecătorul celor morţi cântăreşte vina şi meritul acţiunilor concrete într-o contabilitate exacta a raportului dintre ele şi, în funcţie de rezultatul acestui calcul de cont curent îi stabileşte individului destinul său religios. într-o măsură şi mai accentuată, aceasta este şi consecinţa concepţiei indiene despre Kar-mă: anume, faptul că în cadrul mecanismului etic al lumii niciodată nu se pierde vreo faptă bună sau rea, ci mai degrabă fiecare trebuie să atragă după sine inevitabil şi pur mecanic consecinţele proprii, fie în această viaţă fie cu ocazia unei renaşteri viitoare. Principiul contului curent a rămas în esenţă şi intuiţia populară fundamentală a iudaismului în ceea ce priveşte relaţia individului cu Dumnezeu. Şi, în sfârşit, catolicismul roman şi bisericile orientale sunt şi ele, cel puţin în practica lor, aproapiate acestui punct de vedere. Căci «intentio» care joacă rolul central în aprecierea etică a acţiunii conform concepţiei despre păcat a catolicismului, nu este o calitate unitară a personalităţii, a cărei expresie ar fi acţiunea, ci ea este, aproximativ în sensul termenilor bonafides, malafides, culpa, do-lus din dreptul roman, «opinia» care însoţeşte fapta individuală concretă. Acolo unde această concepţie rămâne consecventă ea renunţă la cerinţa «renaşterii» în sensul riguros al conştiinţei etice. Modul de viaţă rămâne o succesiune lipsită de metodă etică de acţiuni individuale. ii 162 Sociologia religiei Sau, sistematizarea etică tratează fapta individuală doar ca simptom şi expresie a întregii personalităţi etice corespondente şi care se exprimă prin aceasta. Este cunoscut faptul că partida rigoristă a spartanilor, nu-1 socotea reabilitat pe compatriotul care şi-a găsit moartea în luptă, după ce a căutat-o pentru a ispăşi o laşitate anterioară - deci ca pe un fel de «măsură etalon a purificării» -, întrucât el a fost curajos «datorită unor motive», iar nu, aşa cum am spune noi «pornind de la întregul fiinţei sale»). Formulat religios aceasta înseamnă: în locul sfinţeniei formale a faptei prin acţiuni particulare exterioare, apare şi aici valoarea atitudinii personale totale, în acest caz: atitudinea eroică habituală. La fel se întâmplă cu toate actele sociale orice aspect ar avea ele. Dacă ele sunt de genul «iubirii aproapelui», sistematizarea impune posesia harismei «bunătăţii», în orice caz însă, până la urmă, natura acţiunii individuale are o semnificaţie doar în măsura în care ea are într-adevăr un caracter «simptomatic», nu şi dacă ea este un produs al «întâmplării». Etica conştiinţei poate fi prin urmare, tocmai potrivit formei ei cele mai sistematizate oricât de înalte ar fi cerinţele ei la nivel de ansamblu, mai tolerantă faţă de abateri particulare. Dar ea nu este nici pe departe astfel întotdeauna, mai degrabă ea este de cele mai multe ori forma specifică a rigorismului etic. Habitusul de ansamblu estimat pozitiv din punct de vedere religios poate fi în schimb fie în întregime un dar al graţiei divine, a cărui existenţă se manifestă tocmai în acea însuşire de a fi orientat în general asupra a ceea ce este impus religios: printr-un mod de viaţă orientat pe baza unei metode unitare; Sau el poate fi, invers, în principiu dobândit prin «exersarea» binelui. Dar şi această exersare poate avea loc, fireşte, doar printr-o orientare raţional - metodică a întregului mod de viaţă iar nu prin acţiuni individuale incoerente. Rezultatul este prin urmare, practic în ambele cazuri foarte asemănător. Dar astfel calitatea social-etică a activităţii trece cu totul în plan secund. Totul revine mai degrabă la modelarea religioasă a propriei persoane. Faptele bune din perspectivă religioasă şi care au o orientare socială devin astfel simple mijloace: Căile mântuirii şi influenţa lor asupra modului de viaţă 163 3. ale autodesăvârşirii: ale unei «metodici a mântuirii». Nu doar religiozitatea etică cunoaşte abia o metodică a mântuirii. Dimpotrivă, într-o formă accentuat sistematizată, ea joacă un rol foarte important, în procesul trezirii la acea renaştere harismatică ce atestă posesia forţelor magice - exprimat animist: încorporarea unui nou suflet înlăuntrul propriei persoane, sau posedarea de către un demon puternic ori răpirea în lumea spiritelor. în ambele cazuri însă ea confirmă posibilitatea unor influenţe supraumane. Nu doar că un scop «transcendent» este absolut străin acestei situaţii, dar capacitatea extazului este necesară pentru scopurile cele mai diferite: chiar şi eroul trebuie să dobândească prin renaştere un nou suflet pentru a putea înfăptui fapte eroice supraomeneşti. în toate acele resturi de iniţieri ale adolescenţilor, de înmânări de insigne care certifică bărbăţia (China, India - [membrii] castelor superioare se numesc după cum se ştie: cei născuţi a doua oară), de admitere în frăţia religioasă a Phratrie-i sau în acordarea demnităţii de a purta arme, se ascunde încă sensul originar de «renaştere» fie ca «erou» sau ca «magician». Toate acestea sunt originar legate de acţiuni care produc sau simbolizează extazul, iar exerciţiul prealabil în acest sens are rolul de a verifica şi de a trezi capacitatea necesară acestuia. Extrazul ca mijloc al «mântuirii» sau al «autodivinizării» - singura formă sub care ne interesează el aici -, poate avea mai mult caracterul unei ieşiri din sine temporare şi al unei posedări sau mai mult caracterul cronic al unei atitudini interioare religioase specifice, de la caz la caz, mai mult contemplativă sau activă, fie în sensul unei intensităţi mai mari a trăirii sau, de asemenea, al unei înstrăinări de viaţă. Fireşte, pentru producerea extazului efectiv, calea nu era aceea a unei metodici planificate a mântuirii, ci el era susţinut în special de mijloace de străpungere a tuturor piedicilor organice: producerea beţiei toxice acute (a celei alcoolice sau cea atinsă prin tutun ori alte otrăvuri), sau a entuziasmului muzical-orchestral ori a celui erotic (sau chiar toate trei la un loc) - orgia. Sau, celui înzestrat în acest scop, i se produceau accese de isterie sau de natură epileptoidă care induceau stările orgiastice la ceilalţi. Aceste extaze acute sunt însă potrivit naturii faptului, şi chiar a intenţiei, tran- 164 Sociologia religiei zitorii. Ele lasă puţine urme pozitive pentru conduita cotidiană. Şi ele sunt lipsite de conţinutul «semnificativ» pe care îl desfăşoară religiozitatea profetică. Formele mai blânde ale unei euforii, resimţite, după împrejurări, mai mult contemplativ ca «iluminare», mistică sau mai mult activ ca o convertire(etică), par dimpotrivă să garanteze mai sigur posesia permanentă a stării harismatice, induc o relaţie înzestrată cu sens faţă de «lume» şi corespund calitativ valorizărilor unei ordini «eterne» sau ale unei divinităţi etice, aşa cum o vesteşte profeţia. Deja Magia cunoaşte, aşa cum am văzut, alături de orgia acută, o metodică sistematică de mântuire având scopul de «a trezi» calităţile harismatice, Căci vrăjitorul de profesie şi războinicul de profesie nu au nevoie doar de extazul acut, ci de o atitudine harismatică permanentă. însă profeţii unei mânturi etice nu numai că nu au nevoie de beţia orgiastică, dar ea stă chiar în calea modului de viaţă etic-sistematic pe care îl revendică ei. Mai ales împotriva aceleia, împotriva cultului extatic legat de jertfa Somei, nedemn de om şi care chinuia animalele, se îndreaptă, de aceea, raţionalismul etic furibund al lui Zarathustra, ca şi cel al lui Moise împotriva orgiei induse prin dans şi, la fel ca cei mai mulţi întemeietori sau profeţi ai religiilor etic-raţionale -, împotriva «destrăbălării», respectiv a prostituţiei orgiastice din temple. O dată cu raţionalizarea tot mai mare ţelul metodicii religioase a mântuirii devine astfel tot mai mult transformarea extazului acut atins prin orgie într-o atitudine sufletească permanentă şi mai ales posedată conştient. Dezvoltarea aceasta este condiţionată şi ea prin modul în care este conceput «divinul». Pretutindeni fireşte scopul cel mai înalt, căruia îi poate servi metodica mântuirii, rămâne la început acelaşi - căruia, într-o formă acută, îi serveşte şi orgia: încarnarea fiinţelor supranaturale, în acest caz prin urmare: a unui zeu, iar în om: autodivinizarea. Doar că acest lucru trebuie să se transforme acum pe cât posibil într-o configuraţie sufletească de durată. Metodica mântuirii este prin urmare orientată spre posesia în această lume a divinului însuşi. însă acolo unde un Dumnezeu transcendent şi atotputernic e raportat la creaturile sale, ţelul metodicii mântuirii nu mai poate fi autodivinizarea în acest sens, ci cucerirea Căile mântuirii şi influenţa lor asupra modului de viaţă 165 calităţilor religoase pretinse de acel Dumnezeu: ea este orientată astfel transcendent şi etic, nu urmăreşte să-1 «posede» pe Dumnezeu - acest fapt nu este cu putinţă - ci urmăreşte fie 1) ca omul să devină un «instrument» al lui Dumnezeu sau 2) ca sufletul lui se umple de acesta. Cea de-a doua configuraţie sufletească se află, evident mai aproape de ideea autodivinizării decât cea dintâi. A-ceastă distincţie are, aşa cum vom explica mai târziu, importante consecinţe pentru forma metodicii de mântuire însăşi. Dar la un prim nivel există corespondenţe în diferite puncte importante. Ceea ce nu este de natură divină reprezintă în ambele cazuri, ceea ce trebuie lepădat de către omul obişnuit pentru ca el să se poată asemăna unei divinităţi. Iar non-divinul este mai ales modalitatea de înfăţişare cotidiană a corpului omenesc şi lumea obişnuită, aşa cum sunt ambele date de la natură. Aici metodica soteriologică a mântuirii se leagă direct de predecesoarea ei magică, ale cărei metode ea le doar raţionalizează şi le adecvează celorlalte reprezentări ale acesteia despre esenţa supraumanului şi sensul posesiei religioase a mântuirii. Experienţa a arătat că prin «mortificarea» isterizantă era posibil, în cazul celor înzestraţi ca atare, a face corpul insensibil sau de a-1 aduce la o rigiditate cataleptică, de a-i atribui tot felul de performanţe pe care o inervaţie normală nu le-ar fi putut produce niciodată; că tocmai în astfel de situaţii apar la unii deosebit de uşor ' tot felul de procese vizionare şi pneumatice, «vorbirea în limbi», i capacitatea de a hipnotiza şi alte capacităţi de sugestionare, iar la alţii sentimentul de a fi posedat, dispoziţia pentru iluminarea misti­ că şi pentru convertirea etică, pentru profunda durere sufletească pricinuită de păcat şi pentru bucuria unirii interioare cu Dumnezeu, adeseori într-o succesiune abruptă, că dimpotrivă toate acestea dispar iarăşi atunci când porţi o grijă «naturală» funcţiilor şi nevoilor corpului sau intereselor cotidiene care te abat de la aceste lucruri. Consecinţele care decurg de aici pentru raportul faţă de corporalitatea naturală şi faţă de viaţa cotidiană socială şi economică, au fost pre- I tutindeni conştientizate în cazul nevoii de mântuire mai elaborate. ' Mijloacele specifice ale metodicii soteriologice de mântuire sunt, 1. sub aspectul dezvoltării lor celei mai rafinate, aproape toate de 166 Sociologia religiei provenienţă indiană. Ele au fost dezvoltate acolo pe seama unei legături neîndoielnice cu metodica constrângerii magice a spiritelor. Chiar în India aceste mijloace au avut tot mai mult tendinţa de a deveni o metodică a autodivinizării, şi nu şi-au pierdut niciodată în întregime acest caracter. El este predominant începând cu cultul extatic al Somei din epoca primelor Vede până la metodele sublime ale extazului intelectual, pe de-o parte, şi pe de alta până la religiozitatea hinduistă populară: cultul lui Khrisna, şi până la orgia erotică (reală sau realizată în fantezia interioară în cadrul cultului), ce are chiar până în zilele noastre, într-o formă ordinară sau rafinată, un caracter predominant. Prin intermediul sufismului extazul intelectual sublimat precum şi pe de altă parte orgia dervişă - chiar dacă într-o formă mai blândă - a fost transferat în Islam. Indienii sunt, până în regiunea Bosniei (potrivit unei relatări autentice a Dr. Frank1 din ultimele luni), chiar şi acum reprezentanţii tipici acolo ai acesteia. Cele mai mari forţe religios-raţionaliste ale istoriei: biserica romană în Occident şi confucianismul în China l-au reprimat consecvent în aceste regiuni sau, cel puţin, l-au sublimat în forma misticii bernhardiene semierotice, a ardorii pentru Maica Sfântă şi a quietismului Contrareformei sau până la pietismul sentimental al lui Zinzendorf. Caracterul specific extracotidian - care fie nu a influenţat activitatea de zi cu zi, sau, cel puţin, nu în sensul unei raţionalizări sporite şi a unei sistematizări a tuturor cultelor orgiastice şi în special a tuturor celor erotice - este sesizabil în importanţa negativă a religiozităţii hinduiste, ca şi (în general) a celei dervişe, pentru crearea unei metodici privind modul de viaţă cotidian. Evoluţia către sistematizarea şi raţionalizarea însuşirii valorilor religioase ale mântuirii s-a orientat însă tocmai spre eliminarea acestei opoziţii dintre atitudinea interioară cotidiană şi cea religioasă extracotidiană. Din mulţimea nemăsurată a acelor stări interioare pe care le-a putut produce metodica mântuirii, câteva, puţine, s-au reliefat ca fiind propriu-zis centrale, întrucât ele nu au reprezentat doar o stare individuală extracotidiană care să vizeze deopotrivă 1. Scris aproximativ între anii 1912-1913 (nota Mariannej Weber). Căile mântuirii ţi influenţa lor asupra modului de viaţă 167 sufletul şi corpul, ci păreau să includă posesia certă şi continuă a valorii specific religioase a mântuirii: certitudinea harului («cerţi -tudo salutis», «perseverantia gratiae»). Certitudinea harului - fie având un caracter mai degrabă mistic sau unul mai mult etic-activ, chestiune despre care vom discuta în curând - însemna în orice caz posesia conştientă a unui temei unitar şi permanent pentru modul de viaţă. In interesul caracterului conştient al posesiei religioase, în locul orgiei, pe de-o parte, a mijloacelor iraţionale de mortificare, ce aveau doar un efect iritant şi emoţional pe de alta survine mai întâi diminuarea planificată a funcţiilor corporale: subalimentarea continuă, abstinenţa sexuală, reglarea frecvenţei respiratorii ş.a.m.d. In continuare, exersarea dinamicii sufleteşti şi a gândirii în sensul concentrării sistematice exclusive a sufletului asupra a ceea ce este esenţial din punct de vedere religios: tehnica indiană Yoga, repetarea continuă a unor silabe sacre (a lui «Om»), meditaţia legată de cercuri şi de alte figuri, conştiinţa unor exerciţii menite «a te goli» în mod sistematic etc. In interesul duratei şi a omogenităţii posesiei religioase, raţionalizarea metodicii de mântuire a condus însă în cele din urmă iarăşi dincolo de aceasta, aparent tocmai în direcţia opusă: la o limitare planificată a exerciţiilor la acele mijloace care garantau continuitatea configuraţiei sufleteşti religioase, şi aceasta însemna: la excluderea tuturor mijloacelor igienic iraţionale. Căci aidoma oricărei forme de extaz, extazul orgiastic al eroilor ca şi orgiile erotice şi transa produsă prin dansul ritualic, alternau inevitabil cu colapsul fizic,după cum umplerea isterică cu pneumă alterna cu colapsul psihic, în exprimare religioasă: cu stări de cea mai adâncă părăsire din partea divinităţii. Şi după cum din această cauză cultivarea unui eroism războinic disciplinat a contrabalansat la greci extazul eroic conducând în cele din urmă la echilibrul constant al «Sophrosyne»-i, care tolera doar formele de extaz induse exclusiv în manieră ritmic-muzicală, şi, de-asemenea, în acest context - întru totul aidoma, doar că nu atât de larg precum raţionalismul confucianist care îngăduie doar tonica pentadica - aprecia cu foarte mare grijă «etosul» muzicii ca fiind sau nu corect din punct de vedere «politic», tot astfel s-a dezvoltat într-o direcţie tot mai raţională 168 Sociologia religiei metodica călugărilor de dobândire a mântuirii, în India (inclusiv aceea a vechiului Budism), cât şi în Occident mergând până la metodica ordinului călugăresc cel mai eficare din punct de vedere istoric: acela al iezuiţilor. Metodica devine în acest context tot mai mult o combinaţie dintre igiena psihică şi cea fizică, cu o reglementare tot atât de metodică a întregii gândiri şi activităţi, atât din punct de vedere formal cât şi din cel al conţinutului, în sensul celei mai depline stăpâniri - lucide, în acord cu voinţa şi potrivnică instinctelor - a propriilor procese corporale şi sufleteşti şi a unei reglementări sistematice a vieţii subordonată scopului religios. Drumul către acest ţel şi conţinutul mai precis al ţelului însuşi nu sunt în sine univoce iar consecinţa înfăptuirii acestei metodici este şi ea oscilantă. Or, indiferent care este ţelul ei şi cum este ea realizată, experienţa fundamentală a oricărei religiozităţi şi a celei bazate pe o metodică sistematică a mântuirii, este eterogeneitatea aptitudinilor religioase ale oamenilor. Aşa după cum nu oricine poseda harisma de a produce în sine stările care provocau renaşterea ca vrăjitor magic, tot astfel nu oricine avea harisma necesară păstrării continue în viaţa cotidiană, a acelei configuraţii sufleteşti specific religioase care garanta certitudinea harului. Renaşterea părea prin urmare accesibilă doar unei aristocraţii a celor cu aptitudini religioase. Aidoma vrăjitorilor înzestraţi cu aptitudini magice, virtuozii religioşi care îşi cucereau metodic propria mântuire, au format pretutindeni o «castă» religioasă separată în cadrul comunităţii credincioşilor, căreia îi revenea adesea, în cadrul cercului din care făcea parte, elementul specific oricărei caste, respectiv un anumit prestigiu social. In India orice drept sacru îi are în acest sens în vedere pe asceţi, religiile indiene ale mântuirii sunt religii ale călugărilor, în creştinismul timpuriu ei sunt citaţi în documente ca o categorie separată în rândul membrilor comunităţii formând mai târziu ordinele călugăreşti, în protestantism sectele ascetice sau ecleziile pietiste, la evrei categoria numită Peruschîm (Pharisaioi) formează o aristocraţie sacră în raport cu de Amhaarezi, în Islam dervişii, iar în cadrul lor, iarăşi, virtuozii lor, sufiţii propriu-zişi, în rândul Skopţilor comunitatea Căile mântuirii şi influenţa lor asupra modului de viaţă 169 ezoterică a castraţilor. Vom mai avea prilejul să ne ocupăm cu aceste consecinţe sociologice importante. în interpretarea sa din perspectiva conştiinţei etice, metodica mântuirii înseamnă practic mereu depăşirea anumitor dorinţe sau efecte ale naturii umane brute, neşlefuite religios. Dacă mai degrabă afectele laşităţii sau acelea ale brutalităţii şi egoismului, ori acelea ale naturii sexuale, sau oricare altele reprezintă piedicile esenţiale care trebuie eliminate întrucât abat cel mai mult omul de la configuraţia sufletească harismatică, aceasta depinde de situaţia concretă, şi aparţine caracteristicilor intrinseci cele mai importante ale oricărei religii în parte. însă permanent o concepţie metodic-religi-oasă, în acest sens, cu privire la mântuire este o etică a virtuozilor. Ea pretinde permanent, aidoma harismei magice, confirmarea virtuozităţii. Fie că virtuozul religios este un membru al unui ordin care urmăreşte să cucerească lumea, precum moslem-\x\ din epoca lui Omar, sau un virtuoz al ascezei retras din lume, aşa cum este îndeosebi călugărul creştin, şi ca o consecinţă mai slabă cel jainist, sau unul care se închide în contemplaţia ce respinge lumea precum călugărul budist, ori dacă este un virtuoz al martiriului pasiv precum creştinul din antichitate, sau un virtuoz al virtuţii profesionale intra mundane precum protestantul ascetic, al legalităţii formale precum iudeul fariseic, sau al bunătăţii acosmiste precum sfântul Francisc, în orice caz el are - aşa cum am stabilit deja - certitudinea veritabilă a mântuirii doar dacă îşi reconfirmă sie-şi permanent în mijlocul confruntărilor de tot felul conştiinţa morală a virtuozităţii sale. Aceasta confirmare a certitudinii harului se prezintă însă diferit în funcţie de caracterul pe care îl are mântuirea religioasă însăşi. Permanent ea include afirmarea standardului religios şi a celui etic, prin urmare evitarea cel puţin a păcatelor cu totul grosiere, atât pentru Arhatul budist cât şi pentru creştinul primelor perioade. Un individ calificat religios, în creştinismul originar prin urmare: cel care a primit botezul nu poate, şi prin urmare nu mai are voie să cadă într-un păcat capital. «Păcatele capitale» sunt acele păcate care suprimă calificarea religioasă şi de aceea nu pot fi iertate, sau ele pot fi absolvite doar de cineva calificat harismatic, pe calea unei cu 170 Sociologia religiei totul noi înzestrări cu harisma religioasă, a cărei pierdere ele o certifică. Când această concepţie a virtuozităţii a devenit practic de nesusţinut în cadrul marilor comunităţi creştine primitive, religiozitatea bazată pe virtuozitate a montanismului a păstrat consecvent următoarea cerinţă: faptul că cel puţin păcatul laşităţii trebuie să rămână de neiertat - exact aşa după cum religia eroismului războinic a Islamului pedepsea apostazia fără excepţie cu moartea -despărţindu-se de biserica maselor a creştinilor obişnuiţi atunci când în cadrul acesteia persecutarea impusă de Decius şi Diocleţian a făcut irealizabilă şi această cerinţă din punctul de vedere al interesului preoţilor în ceea ce priveşte menţinerea cantitativă a structurii comunităţii. In rest însă caracterul pozitiv al confirmării mântuirii deci şi al comportamentului practic, aşa cum am arătat de mai multe ori până acum, este fundamental diferit în special în funcţie de caracterul acelei valori a mântuirii a cărei posesie garantează fericirea. Fie aceasta este un atribut specific al unei acţiuni etic-active însoţită de conştiinţa că Dumnezeu conduce această acţiune: că astfel eşti instrumentul divinităţii. în contextul scopurilor noastre vom numi acest tip de atitudine condiţionată printr-o metodică religioasă a mântuirii drept una religios-«ascef/că» - fără a contesta în vreun fel faptul că termenul respectiv se poate utiliza şi se utilizează şi într-un alt sens mai larg: contrariul său se va clarifica mai târziu. în continuare virtuozitatea religioasă conduce mereu - alături de faptul supunerii instinctelor naturale modului de viaţă sistematizat - şi la supunerea relaţiei faţă de viaţa socială a comunităţii împreună cu virtuţile ei care, inevitabil, nu au un caracter eroic, ci unul utili-tar-convenţional, unei critici radicale din punct de vedere religios -etic. Simpla virtute «naturală» în interiorul lumii nu numai că nu asigură mântuirea, dar chiar o pune în pericol prin aceea că te abate de la singurul lucru care este într-adevăr necesar. Relaţiile sociale, «lumea» în sensul formulării religioase, este de aceea o ispită nu doar ca loc al plăcerii etic iraţionale a simţurilor, care te sustrag cu totul divinului, ci, în mai mare măsură ca loc al unei autosuficiente cu îndeplinrea acelor datorii obişnuite ale omului religios comun în dauna concentrării exclusive a activităţii asupra realizărilor active Căile mântuirii ţi influenţa lor asupra modului de viaţă 171 legate de mântuire. Această concentrare poatedetermina apariţia unei izolări fo-male de «lume», de legăturile sociale şi sufleteşti ale familiei, ale proprietăţii, ale intereselor politice, economice, artistice, erotice, şi în genere ale tuturor intereselor creaturale, orice manifestare în domeniul acestora apărând ca o acceptare a lumii care te înstrăinează de Dumnezeu: asceza care respinge lumea. Sau invers, ea poate pretinde manifestarea propriei conştiinţe etice legate în mod specific de mântuire, a calităţii de a fi un instrument ales al divinităţii, tocmai înlăuntrul şi în sens contrar reglementărilor lumii: asceza intramundană. Lumea devine în ultimul caz o «datorie» impusă virtuozului religios. Fie în sensul că apare sarcina de a o transforma conform idealurilor ascetice. Atunci ascetul devine un reformator raţional care se bazează pe «dreptul natural» sau un revoluţionar, aşa cum 1-a cunoscut «parlamentul celor sfinţi» sub Cromwell, statul quakerilor şi într-o altă formă comunismul întrunirile pietist-radicale. însă ulterior ca urmare a caracterului diferit al calificării religioase o asemenea reunire a ascetismului într-o organizaţie aristocrată separată în interiorul sau, de fapt, în afara lumii oamenilor comuni, ce se agită în jurul ei - nu se diferenţiază în cadrul acesteia principial de «clase». Probabil că ea poate domina lumea, însă în calitatea ei medie nu o poate ridica la înălţimea propriei virtuozităţi. Toate organizările comunitare religios-raţionale au fost constrânse să descopere această evidenţă, atunci când o ignorau, prin consecinţele ei pe seama lor. Lumea ca întreg rămâne, apreciată ascetic o «massa perditionis». Deci rămâne cealaltă alternativă a unei renunţări la ideea de a face ca ea să satisfacă cerinţele religioase. Or, dacă totuşi confirmarea trebuie să aibă loc în interiorul structurilor ei, ea devine - tocmai pentru că rămâne inevitabil un recipient natural al păcatului, şi tocmai datorită păcatului şi a combaterii cât mai radicale a acestuia în structurile ei - o «sarcină» pentru confirmarea conştiinţei etice. [Lumea] se menţine în lipsia ei de valoare creaturală: a te dărui plăcerilor legate de bunurile ei pune în pericol concentrarea asupra valorii mântuirii şi a posedării acesteia, şi ar fi simptomul unei atitudini lipsite de sfinţenie şi al unei renaşteri ratate. însă lumea este totuşi, ca creaţie a lui Dumne- 172 Sociologia religiei zeu, a cărui putere se manifestă în ea în ciuda caracterului ei creatu-ral, unicul material pe seama căruia printr-o activitate etică şi raţională, trebuie să se confirme propria harismă religioasă pentru a te asigura de propria stare de graţie şi de a rămâne în ea. Ca obiect al acestei confirmări active, rânduielile lumii devin pentru ascetul aruncat în ea o «vocaţie», ce trebuie s-o «împlinită» raţional. înfierată este deci desfătarea în bogăţie - «vocaţia» însă economia ordonată etic-raţional, înfăptuită într-o strictă legalitate, al cărei succes, prin urmare: câştigul, face vizibilă binecuvântarea divină pentru munca celui evlavios şi deci caracterul plăcut înaintea lui Dumnezeu a modului său de viaţă economic. înfierat este orice exces al sentimentului pentru oameni ca expresie a unei idolatrizări a crea-turalului opuse unicei valori a înzestrării divine pentru mântuire -«vocaţie» însă conlucrarea raţional-lucidă la scopurile materiale date prin creaţie de către Dumnezeu, ale asociaţiilor raţionale bazate pe scop dinlăuntrul lumii. înfierat este erotismul ce idolatrizează creatura - vocaţia impusă de către Dumnezeu «o zămislire lucidă a copiilor» (aşa cum o formulează puritanii) în cadrul căsătoriei. înfierată este violenţa individului împotriva oamenilor, realizată din pasiune ori din setea de răzbunare, în general din motive personale - voite de Dumnezeu însă reprimarea şi pedepsirea raţionale ale păcatului şi nesupunerii în cadrul unor state organizate întru totul pe baza unor scopuri. înfierată este savurarea personală a puterii lumeşti ca idolatrizare a creaturii - voită de către Dumnezeu însă domnia ordinii raţionale a legii. «Ascetul intramundan» este un raţionalist atât în sensul sistematizării raţionale a modului său personal de viaţă, cât şi în sensul respingerii a tot ceea ce este etic iraţional - artisticului sau a ceea ce ţine de sentimentul personal -, în cadrul lumii şi a structurilor ei. Constant însă ţelul specific rămâne înainte de toate: stăpânirea metodică şi «trează» a propriului man de viaţă. în primul rând, dar în funcţie de reflectările sale particulare într-o «consecvenţă» eterogenă, protestantismul ascetic - ce recunoştea confirmarea în cadrul structurilor lumii ca unica dovadă a calificării religioase -, aparţinea acestui tip de «asceză intramundană». Căile mântuirii şi influenţa lor asupra modului de viaţă 173 Sau: valoarea specifică legată de mântuire nu este o calitate efectivă a activităţii, deci conştiinţa împlinirii unei voinţe divine, ci o adecvare interioară de un tip specific. în forma sa principală: «iluminare mistică». Şi ea poate fi cucerită doar de către o minoritate a celor calificaţi în mod specific şi doar printr-o activitate sistematică de un gen aparte: «contemplaţia». Contemplaţia are nevoie pentru a-şi atinge scopul permanent de excluderea intereselor cotidiene. Doar atunci când creaturalul este în om adus cu totul la tăcere, poate să vorbească Dumnezeu în suflet conform experienţei cuaqeri-lor, experienţă căreia, deşi nu prin cuvinte dar potrivit lucrului însuşi îi corespunde orice mistică contemplativă de la Laotse şi Buddha până la Tauler. Consecinţa poate fi ruperea absolută de lume. A-ceastă izolare contemplativă de lume aşa cum este ea specifică vechiului budism şi într-o anumită măsură aproape tuturor formelor de mântuire asiatice şi din sud-vestul Asiei, seamănă cu contemplarea ascetică a lumii, dar trebuie însă separată riguros de aceasta. Asceza care refuză lumea, în sensul termenului utilizat aici, este orientată în primul rând spre activitate. Doar activitatea de un anumit tip ajută ascetului să dobândească acele calităţi spre care năzuieşte, şi acestea sunt iarăşi cele ale unei capacităţi de a acţiona ce derivă din graţia divină. Prin conştiinţa că forţa necesară acţiunii îi vine din posesia mântuirii - centrală din perspectivă religioasă şi că astfel îl slujeşte pe Dumnezeu, el dobândeşte permanent reînnoirea asigurării stării sale de graţie. El se simte ca un luptător al lui Dumnezeu, indiferent de felul în care arată duşmanul şi de mijloacele necesare înfrângerii sale, iar fuga de lume însăşi nu este din punct de vedere psihologic o fugă, ci permanent o nouă victorie asupra unor ispite mereu noi, cu care el trebuie să lupte activ şi mereu de la capăt. Ascetul care respinge lumea are faţă de ea cel puţin relaţia interioară negativă a unei lupte neîntrerupte. De aceea este mai potrivit să vorbeşti în cazul lui de «respingerea lumii» decât de «fuga de lume» ce caracterizează mai degrabă pe misticul contemplativ. Contemplaţia este dimpotrivă în primul rând căutarea unei «odihne» întru divin şi doar în el. A nu acţiona, în ultimă instanţă a nu gândi, a te goli de tot ceea ce-ţi aminteşte cumva de 174 Sociologia religiei «lume», în orice caz reducerea absolută a oricărei activităţi exterioare şi interioare sunt calea de a atinge acea stare interioară care este trăită ca posesie a divinului, ca o unio mystica cu el: deci un tip specific de dispoziţie sufletească ce pare să mijlocească o cunoaştere. Fie că din punct de vedere subiectiv în prim plan se află mai mult conţinutul extraordinar al acestei cunoaşteri sau mai mult nuanţa emoţională a posesiei sale, din punct de vedere obiectiv ultima este cea care decide. Căci cunoaşterea mistică, cu cât mai mult are ea acest caracter, este cu atât mai incomunicabilă: faptul că cu toate acestea ea apare ca o cunoaştere, îi conferă tocmai caracterul specific. Ea nu reprezintă o cunoaştere nouă a unor fapte sau principii oarecare, ci înţelegerea unui sens unitar al lumii şi în această semnificaţie a cuvântului - aşa cum se afirmă de către mistici în cele mai variate formulări - o cunoaştere practică. Conform naturii sale centrale ea este mai degrabă un «a avea» de la care pornind se dobândeşte acea nouă orientare practică faţă de lume şi, după împrejurări, chiar noi «cunoştinţe» comunicabile. Aceste cunoştinţe sunt însă cunoştinţe cu privire la valori şi non-valori în spaţiul lumii. Ele nu ne interesează aici, ci acel efect negativ asupra activităţii, care, în opoziţie cu asceza - în sensul termenului utilizat aici -, este specific oricărei contemplaţii. Opoziţia dintre asceza care respinge lumea şi contemplaţia care fuge de lume este în general - aşa cum trebuie să accentuăm aici cât se poate de clar pornind de la descrierea de mai sus - şi într-o măsură cu totul specifică, elastică fireşte. Căci mai întâi contemplaţia care fuge de lume trebuie să fie legată cel puţin de un mod de viaţă raţionalizat sistematic într-un grad considerabil. Doar aceasta conduce de fapt la concentrarea asupra valorii mântuirii. Dar ea este doar mijlocul pentru a atinge ţelul contemplaţiei iar raţionalizarea este în esenţă de tip negativ şi constă în respingerea afectărilor produse de natură şi mediul social. Prin aceasta contemplaţia nu devine câtuşi de puţin o alunecare pasivă în vis, şi nici o simplă autohipnoză, cu toate că în practică ea se poate apropia de ele. Ci calea specifică de a ajunge la ea este o concentrare energică pe anumite «adevăruri», context în care, pentru caracterul metodei, decisiv este faptul că nu conţinutul acestor Căile mântuirii şi influenţa lor asupra modului de viaţă 175 adevăruri pentru cel care nu este mistic adeseori foarte simple -decide, ci forma accentuării lor şi poziţia centrală în care ajung ele astfel în cadrul aspectului general al lumii, determinându-1 unitar. Printr-o înţelegere oricât de precisă şi chiar printr-o explicită aderare la principiile aparent extrem de triviale ale dogmei centrale budiste, încă nu ajungi un iluminat. Concentrarea gândirii şi alte mijloacelor posibile care ţin de metoda mântuirii sunt însă doar calea spre ţel. Acest ţel constă mai degrabă exclusiv în calitatea unică a sentimentului, din punct de vedere practic: în unitatea trăită dintre cunoaştere şi atitudinea practică ce oferă misticului asigurarea decisivă cu privire la starea sa religioasă de graţie. Şi pentru ascet înţelegerea trăită şi conştientă a divinului are o însemnătate centrală. Doar că această trăire este aşa zicând condiţionată «motoriu». Ea apare atunci când el trăieşte cu conştiinţa că acţiunea sa raţional-etică raportată unitar la Dumnezeu, îi reuşeşte lui ca instrument al lui Dumnezeu. Această activitate etică având - pozitiv sau negativ - caracterul unei lupte reprezintă pentru misticul contemplativ, care nu vrea şi nu poate, niciodată să fie «instrument», ci doar «recipient» al divinului, o permanentă exteriorizare a divinului printr-o funcţie periferică; a nu acţiona, în orice caz însă evitarea oricărei activităţi raţionale îndreptate spre un scop («a acţiona cu un scop») ca fiind forma cea mai periculoasă de a rămâne captiv în lume, reconstituie pentru vechiul budism premisa păstrării stării de graţie. Ascetului contemplaţia misticului îi apare ca o leneşă desfătare pe seama sinelui propriu, sterilă din punct de vedere religios şi reprobabilă ascetic, ca o voluptate ce idolatrizează creatura-lul sub forma unor sentimente autoinduse. Ascetul, văzut din perspectiva misticului contemplativ, prin lupta şi autochinuirea sa - fie ele chiar extramundane - dar mai ales prin activitatea sa raţio-nal-ascetică intramundană este implicat în întreaga povară a vieţii create cu tensiunile ei ireductibile dintre violenţă şi bunătate, obiectivitate şi iubire, îndepărtat astfel permanent de unitatea în şi cu Dumnezeu şi constrâns să accepte contradicţii fără ieşire şi compromisuri. Misticul contemplativ, din punctul de vedere al ascetului nu se gândeşte la Dumnezeu, la sporirea împărăţiei şi slavei sale 176 Sociologia religiei şi la împlinirea activă a voinţei acestuia, ci exclusiv la sine însuşi; în plus, el fiinţează, atâta timp cât trăieşte, deja prin simplul fapt al inevitabilei griji faţă de viaţă proprie, într-o inconsecvenţă constantă. Mai ales atunci însă când misticul contemplativ trăieşte în cadrul lumii şi al reglementărilor ei. într-un anumit sens, de fapt, misticul care fuge de lume este «mai dependent» de lume decât ascetul. Acesta se poate întreţine chiar ca Anahoret şi deopotrivă, în munca pe care ulterior o prestează poate deveni sigur de starea sa de graţie. Misticul contemplativ ar trebui, dacă ar vrea să rămână cu totul consecvent, să trăiască doar din ceea ce i se oferă spontan de natură sau de oameni: fructe de pădure şi, întrucât acestea nu sunt nicăieri suficiente permanent, din pomană - aşa cum a fost într-adevăr cazul la şamanii indieni în specia lor cea mai consecventă (de aceea interdicţia extrem de severă a tuturor regulilor bhikshu indiene [chiar a budiştilor] de a lua ceva care nu a fost dat spontan). în orice caz el trăieşte din ceea ce capătă de la lume şi deci nu ar putea trăi, dacă lumea nu ar face constant, tocmai ceea ce el socoteşte a fi păcătos şi înstrăinant de Dumnezeu: munca. Pentru călugărul budist, mai ales cultivarea pământului constituie îndeletnicirea cea mai reprobabilă întrucât conduce la rănirea violentă a animalelor - însă pomana pe care o strânge, constă în primul rând din produse rezultate din cultivarea pământului. Aristocratismul inevitabil, legat de mântuire, al misticului care lasă lumea în seama destinului inevitabil pentru cei care nu sunt iluminaţi, sau care nu sunt capabili de iluminarea deplină - virtutea centrală, în fond unica virtute laică a budiştilor este la origine: veneraţie şi adunarea de pomeni doar pentru călugării care aparţin comunităţii - apare drastic tocmai aici. în sens cu totul general cineva, «acţionează» inevitabil chiar şi misticul însuşi, minimalizându-şi doar activitatea pentru că ea nu-i poate oferi niciodată certitudinea stării de graţie, dar îl poate însă abate de la unirea cu divinul, în timp ce ascetului i se confirmă starea de graţie tocmai prin activitatea sa. Cel mai limpede se manifestă contrastul dintre cele două tipuri de comportament, dacă nu se trage consecinţa refuzului deplin al lumii sau al fugii de lume. Ascetul trebuie, dacă vrea să acţioneze în cadrul lumii, (deci în cazul ascezei intramun- Căile mântuirii şi influenţa lor asupra modului de viaţă 177 dane) să fie atins de o fericită mărginire în ceea ce priveşte orice chestiune legată de un «sens» al lumii, şi de aceea să nu-i mai pese. Nu este de aceea o întâmplare că asceza intramundană s-a putut dezvolta cel mai consecvent pornind tocmai de la caracterul absolut insondabil ce motivelor Dumnezeului religiei calvine sustrase oricăror criterii umane. Ascetul intramundan este de aceea «profesionistul» înnăscut, care nu întreabă şi nici nu are nevoie să se întrebe în legătură cu sensul exercitării pozitive a profesiunii sale în cadrul totalităţii lumii - de care nu el este responsabil, ci Dumnezeul său - întrucât îi este suficientă conştiinţa că prin acţiunea sa raţională din această lume îndeplinire? este voinţa lui Dumnezeu insondabilă pentru el în sensul ei ultim. Invers, pentru misticul contemplativ e vorba tocmai de a intui acel «sens» al lumii, pe care el nu este în stare să-1 «înţeleagă» într-o formă raţională, întrucât îl sesizează ca pe o unitate dincolo de orice realitate efectivă. Contemplaţia mistică nu are întotdeauna drept consecinţă fuga de lume în sensul evitării oricărui contact cu mediul social. Invers, şi misticul poate pretinde de la sine ca probă a certitudinii stării sale de graţie afirmarea acesteia tocmai în raport cu reglementările lumii: şi pentru el poziţia în cadrul acestora va deveni o «vocaţie». Dar într-o cu totul altă expresie decât în cazul ascezei intramunda-ne. Lumea ca atare nu este aprobată nici de asceză nici de către contemplaţie. Dar ascetul respinge caracterul ei creatural, etic-iraţional şi empiric, ispitele etice ale plăcerii de a fi în lume, ale desfătării şi odihnei în mijlocul bucuriilor şi a darurilor ei. Dimpotrivă propria activitate raţională în cadrul structurilor ei este aprobată ca o misiune şi ca mijloc al confirmării graţiei. Dimpotrivă, pentru misticul contemplativ ce trăieşte înlăuntrul lumii, activitatea, şi pe deplin activitatea în cadrul lumii, este prin ea însăşi o ispită, împotriva căreia el trebuie să-şi afirme propria stare de graţie. El îşi reduce deci activitatea, «adaptându-se» structurilor lumii aşa cum sunt ele, trăieşte în interiorul lor aşa - zicând incognito, aşa cumaufăcut«liniştiţiidinţară»întoatetimpurile,întrucâtDumnezeu a decis că noi trebuie să trăim în ea. O «fracturare» specifică, plină de umilinţă, caracterizează activitatea intramundană a mişti- 178 Sociologia religiei cului contemplativ, de la care el ar dori să se sustragă - şi se sustrage - mereu în liniştea comuniunii cu Dumnezeu. Ascetul, acolo unde el acţionează în unitate cu sine, este sigur de faptul că reprezintă un instrument al lui Dumnezeu. «Umilinţa» sa creaturală pe care are datoria s-o resimtă este de aceea permanent de o autenticitate îndoielnică. Succesul activităţii sale este de fapt un succes al divinităţii însăşi, la care el a contribuit, dar deopotrivă cel puţin, un semn al graţiei sale cu totul special pentru el şi fapta sa. Pentru misticul autentic, dimpotrivă, succesul activităţii sale intramunda ne nu poate avea nici o semnificaţie din perspectiva mântuirii, iar păstrarea umilinţei autentice în lume este într-adevăr singura garanţie pentru faptul că sufletul său nu a căzut în capcana acesteia. Cu cât mai integrat este el în lume cu atât mai «frântă» devine în general atitudinea lui faţă de ea în opoziţie cu aristocratismul mândru al mântuirii specific contemplaţiei pământeşti din afara lumii. Pentru ascet certitudinea mântuirii se confirmă permanent printr-o activitate raţională clară în ceea ce priveşte sensul, mijloacele şi scopul ei, acţiune care se desfăşoară potrivit unor principii şi reguli. Pentru misticul aflat în posesia reală a valorii mântuirii concepută adecvat, consecinţa acestei situaţii poate fi tocmai contrariul, anomismul: sentimentul - ce nu se manifestă prin activitate şi modalitatea acesteia, ci printr-o stare trăită şi calitatea acesteia - de a nu mai fi legat de nici-o regulă a activităţii, ci, mai degrabă, în tot ceea ce face să rămână sigur de propria mântuire. Cu această consecinţă (cu rccxvTa \\.o\ EFECTIV) s-a confruntat Pavel printre altele, şi ea a fost mereu rezultatul ocazional căutării mistice a mântuirii. Pentru ascet, în continuare, cerinţele Dumnezeului sau faţă de creatură pot creşte până la aceea a unei stăpâniri necondiţionate a lumii pe baza normei virtuţii religioase şi până la transformarea ei revoluţionară în acest scop. Din celula izolată a mănăstirii ascetul va ieşi ca un profet înaintea lumii. Ceea ce va cere el va fi mereu o ordine etică raţională şi o disciplinare a lumii, corespunzător auto-disciplinării sale metodic-raţionale. Dimpotrivă, dacă misticul ajunge pe o cale asemănătoare, respectiv dacă evlavia sa, euforia cronică şi liniştită a posesiei contemplative izolate pe care el o are asupra Căile mântuirii şi influenţa lor asupra modului de viaţă 179 valorii divine a mântuirii, se transformă într-un sentiment acut al unei posedări sfinte de către Dumnezeu sau al posedării sfinte a lui Dumnezeu care grăieşte în şi prin el, care vrea să vină şi să aducă veşnica mântuire, acum, de-îndată, dacă oamenii precum misticul însuşi i-ar pregăti locul pe pământ, şi aceasta înseamnă: în sufletele lor - atunci el fie va simţi aidoma unui magician zeii şi demonii în stăpânirea sa, iar din perspectiva consecinţei practice va deveni un mistagog, aşa cum s-a întâmplat atât de ades; sau dacă el nu poate păşi pe această cale - vom mai vorbi despre motivele posibile ale acestui fapt - ci doar să mărturisească despre divinitatea proprie prin învăţătură, atunci predica sa revoluţionară către lume va deveni chiliastic iraţională, dispreţuind orice idee a unei «ordini» raţionale. Caracterul absolut al sentimentului său de iubire universală şi acosmistă va deveni pentru el temeiul pe deplin satisfăcător, şi singurul pe care-1 vrea Dumnezeu - întrucât doar acesta provine dintr-o sursă divină - al unei comunităţi a oamenilor reînoită mistic. Transformarea atitudinii mistice ce ignoră lumea într-una chiliastic-revo-luţionară, a survenit adeseori, cel mai impresionant în specia revoluţionară a baptiştilor din secolul 16. Pentru procesul opus tipul îl reprezintă, de pildă, convertirea lui John Lilburnes la cuaqeri. în măsura în care o religie intramundană a mântuirii este determinată prin trăsături contemplative, urmarea normală este cel puţin acceptarea relativ indiferentă faţă de lume, în orice caz însă cu umilinţă, a ordinii sociale date. Misticul de genul lui Tauler caută seara, după munca de peste zi, unirea contemplativă cu Dumnezeu, iar dimineaţa următoare - aşa cum explică Tauler plin de pasiune -, într-o atitudine interioară adecvată îşi începe munca sa obişnuită. După umilinţa şi modestia faţa de ceilalţi poate fi la Laotse recunoscut bărbatul care a găsit unitatea cu Tao. Caracteristica mistică în religiozitatea luterană, a cărei valoare supremă legată de mântuirea din această lume este în cele din urmă unio mystica, a determinat (alături de alte motive) indiferenţa faţă de forma organizării exterioare a vestirii Cuvântului precum şi caracterul ei antiascetic şi tradiţionalist. Misticul tipic nu este în general nici bărbatul care are o activitate socială intensă şi nici acela care urmăreşte exclusiv 180 Sociologia religiei transformarea raţională a structurilor sociale pornind de la un mod de viaţă metodic orientat spre succesul exterior. Acolo unde, pe terenul misticii genuine, apare activitatea comunitară, acosmismul sentimentului de iubire este cea care-o modelează. în acest sens mistica are capacitatea de a acţiona împotriva a ceea ce poate fi dedus «logic», şi forţa psihologică de a forma comunităţi. Convingerea fermă că iubirea creştină de semeni, dacă este suficient de curată şi de puternică, trebuie să ducă la unitate în toate privinţele chiar şi în ceea ce priveşte credinţa dogmatică, deci că oamenii care se iubesc mistic suficient - în sensul ioanit - gândesc asemănător şi, tocmai datorită iraţionalităţii acestei trăiri acţionează solidar conform voinţei divine, este ideea centrală a conceptului bisericii mistice-orientale, care se poate lipsi de aceea de autoritatea raţională infailibilă a învăţăturii şi care stă de asemenea la baza conceptului slavofil de comunitate în cadrul şi în afara bisericii. într-o anumită măsură această idee a fost încă comună vechiului creştinism, ea stă la baza credinţei lui Mahomed despre inutilitatea autorităţilor formal-doctrinale ca şi - alături de alte motive - a reducerii organizării comunităţilor de călugări ale vechiului budism. Dimpotrivă acolo unde o religie intramundană a mântuirii avea în mod specific trăsături ascetice, ea a promovat permanent raţionalismul practic în sensul accentuării activităţii raţionale ca atare, a sistematicii metodice a modului de viaţă exterior, a concretizării raţionale şi a socializării organizărilor pământeşti, fie ele comunităţi de călugări sau teocraţii. Diferenţa hotărâtoare din punct de vedere istoric dintre tipurile precumpănitor orientale şi asiatice şi cele precumpănitor occidentale ale religiozităţii mântuirii, rezidă în faptul că primele sfârşesc esenţialmente în contemplaţie iar cVle din urmă în asceză. Faptul că deosebirea este una elastică, că, în continuare, variatele combinaţii ce revin mereu dintre trăsăturile mistice şi cele ascetice, de pildă în religiozitatea călugărilor din Occident, indică posibilitatea reunirii acestor elemente în sine eterogene - toate acestea nu schimbă nimic din adânca semnificaţie a deosebirii chiar pentru punctul nostru de vedere strict empiric. Căci ceea ce ne interesează pe noi este efectul în activitate. în India o metodică ascetică a mân- Căile mântuirii şi influenţa lor asupra modului de viaţă 181 tuirii ca aceea a călugărilor Jaina culminează într-un ţel ultim care este pur contemplativ şi mistic, în Estul Asiei budismul a devenit religiozitatea specifică a mântuirii. în Occident dimpotrivă, dacă lăsăm deoparte reprezentanţii izolaţi ai unui Cavietism specific care aparţin abia epocii moderne, chiar religiozitatea de factură declarat mistică se transformă mereu într-o virtute activă şi apoi, fireşte, de obicei într-una ascetică, sau mai degrabă: în cursul selecţiei interne a motivelor sunt preferate de obicei şi cele transpuse în practică care conduc precumpănitor la o activitate pozitivă oarecare şi sunt orientate de regulă spre asceza. Atât contemplaţia bernhardiniană cât şi cea spiritualistă a franciscanilor, cea baptistă cât şi cea iezui-tă, ca şi excesul sentimental al lui Zinzendorf nu au împiedicat ca pentru comunităţi şi adesea pentru misticii înşişi, activitatea şi confirmarea graţiei prin activitate să-şi păstreze - chiar dacă fireşte într-un grad foarte diferit, strict ascetic sau cu episoade contemplative - întietatea, iar Meister Eckhardt o aşează în cele din urmă pe Marta deasupra Măriei, în ciuda Mântuitorului. într-un anume grad, aceasta este specific creştinismului de la bun început. Deja în epoca timpurie, când toate formele darurilor harismatice şi iraţionale ale spiritului erau privite ca indiciul decisiv al sfinţeniei, apologetica a dat totuşi întrebării: după ce se poate recunoaşte provenienţa divină, iar nu una eventual satanică sau demonică, a acelor performanţe pneumatice ale lui Christos şi a creştinilor -, următorul răspuns: prin aceea că influenţa evidentă a creştinismului asupra moralităţii adepţilor săi dovedeşte originea lor divină. Aşa nu ar fi putut răspunde nici un indian. Dintre motivele acestei deosebiri fundamentale atragem atenţia asupra următoarelor: 1. Concepţia despre un Dumnezeu transcendent şi atotputernic şi despre caracterul creatural al lumii creată de către El din nimic, care pornind din Sud-Vestul Asiei s-a impus în Occident. Metodicii mântuirii îi era astfel închisă calea către autodivinizare şi spre posesia mistică genuină a lui Dumnezeu - cel puţin în sensul propriu al termenului ca o idolatrizare blasfemică a creaturii - după cum şi calea către ultimile consecinţe panteiste ele fiind socotite mereu ca I 182 Sociologia religiei Căile mântuirii şi influenţa lor asupra modului de viaţă 183 heterodoxe. Orice mântuire trebuia să dobândească permanent caracterul unei «legitimări» etice înaintea acelei divinităţi, care în cele din urmă putea fi realizată şi acordată doar printr-o activitate efectivă. «Confirmarea» calităţii cu adevărat divine a posesiei mistice a mântuirii (înaintea forumului propriu al misticilor) trece tocmai prin această cale ce transpune iarăşi în mistică paradoxuri, tensiuni şi excluderea ultimei lipse de distanţă faţă de Dumnezeu - toate străine misticii indiene. Lumea misticului occidental este o «operă», este «creată», şi nu este - nici măcar în structurile sale - dată o dată pentru totdeauna, precum cea a asiaticului. De aceea în Occident mântuirea mistică nu a putut fi găsită în întregime nici în conştiinţa unităţii absolute cu o «ordine» înţeleaptă supremă ca singura «existenţă» adevărată, şi nici nu a fost o operă de provenienţă divină în sensul unui obiect posibil al refugiului absolut ca acolo. 2. Această opoziţie era însă corelată cu caracterul religiilor asiatice ale mântuirii ca religii intelectuale pure, care nu au renunţat niciodată la «semnificaţia» lumii empirice. De aceea pentru indian putea exista într-adevăr o cale care, prin «înţelegerea» ultimelor consecinţe ale cauzalităţii karmice, ducea la iluminare şi la unitatea dintre «cunoaştere» şi acţiune, o cale ce rămânea veşnic închisă oricărei religiozităţi aflată în faţa paradoxului absolut al «creaţiei» unei lumi stabile nedesăvârşite de către o divinitate desăvârşită, şi care deci printr-o cuprindere intelectuală a acesteia nu ducea către Dumnezeu, ci era gândită dinspre Dumnezeu. De aceea mistica occidentală fundamentată pur filosofic,, stă, din perspectivă practică, cel mai aproape de cea asiatică. 3. Dintre momentele practice trebuie luat în consideraţie faptul că - din motive care vor fi discutate mai încolo - doar Occidentul roman a dezvoltat şi menţinut pe întreg pământul o legislaţie raţională. Relaţia cu Dumnezeu a devenit într-o măsură specifică un fel de raport al supuşilor ce putea fi definit juridic, iar chestiunea mântuirii era decisă printr-un fel de procedeu juridic, aşa cum este dezvoltată aceasta o idee în mod caracteristic încă la Anselm din Canterbury. O forţă divină impersonală, sau un Dumnezeu care nu stătea pur şi simplu dincolo, ci înlăuntrul unei lumi veşnice care se conducea singură prin cauzalitatea karmică, sau Tao, ori spiritele cereşti ale strămoşilor împăratului chinez şi mai ales divinităţile populare asiatice nu au putut produce niciodată o asemenea orientare a metodicii mântuirii. Formele cele mai înalte ale evlaviei au dobândit aici mereu o formă panteistă şi - în impulsurile ei practice -contemplativă. 4. Parţial de provenienţă romană, parţial iudaică, metodica mântuirii avea un caracter raţional şi din altă perspectivă. Grecii apreciau -în ciuda tuturor reticenţelor patriciatului cetăţii faţă de cultul extatic al lui Dionysos - extazul, caracterul său orgiastic acut, ca pe o beţie divină, forma blândă a euforiei, aşa cum era ea indusă mai ales prin ritm şi muzică ca o conştientizare a ceea ce este în mod specific elementul cel mai divin din om. Tocmai pătura conducătoare a grecilor trăia din copilărie în preajma acestei forme blânde a exta-sisului. în Grecia lipseşte din momentul dominaţiei disciplinei ho-plite o pătură de un asemenea prestigiu social precum era nobilimea ce ocupa funcţii la Roma. Raporturile erau din orice perspectivă mai restrânse şi mai puţin feudale. Sentimentul demnităţii specific nobilimii, romane - o nobilime administrativă raţională, care, pe un piedestal din ce în ce mai înalt, a ajuns în cele din urmă cu oraşe şi ţări în clientela câtorva familii - respingea dimpotrivă chiar terminologic conceptul corespunzător extasisului: «superstitio» ca fiind în mod specific nedemn şi nepotrivit bărbatului superior; la fel şi dansul. Dansul cultual există doar la cele mai vechi colegii de preoţi, iar în sensul propriu-zis al dansului ca atare doar lafratres arvales, şi anume în mod caracteristic în spatele uşilor închise după îndepărtarea colectivităţii. în rest însă la romani dansul era socotit ca fiind indecent; la fel muzica, în care, de aceea, Roma a rămas absolut neproductivă şi întrecerile nude din gymnasion, create pornind de la câmpul de exerciţii spartiat. Senatul a interzis cultele dionisiace ale extazului. Respingerea oricărui tip de extaz cât şi a oricărei preocupări legate de metodica mântuirii individuale de către nobilimea birocratică şi militară a Romei, stăpâna lumii - corespunzător, de pildă, birocraţiei confucianiste, şi ea ostilă în mod consecvent oricărei metodici a mântuirii - a fost una dintre originile acelui 184 Sociologia religiei raţionalism orientat cu totul spre probleme practic-politice, un raţionalism riguros obiectiv pe care 1-a găsit elaborat dezvoltarea comunităţilor creştine occidentale ca o trăsătură caracteristică stabilă a oricărei religiozităţi posibile în spaţiul roman propriu-zis şi pe care, în special, comunitatea romană 1-a preluat absolut conştient şi consecvent. De la profeţia harismatică şi până la cele mai mari înnoiri ale muzicii eclesiastice această comunitate nu a integrat din proprie iniţiativă religiozităţii sau culturii nici un element iraţional. Ea era nesfârşit mai săracă nu numai în gânditori teologici, dar, conform impresiei lăsate de izvoare, şi în manifestări ale «pneu-mei», în raport cu orientul elenist şi, de pildă, a comunitatea» din Corinth. Cu toate acestea, şi tocmai de aceea, însă raţionalismul ei practic, moştenirea cea mai importantă a romanităţii în biserică, a fost determinant aproape pretutindeni, după cum se ştie, în sistematizarea dogmatică şi etică a credinţei. Corespunzătoare a fost şi dezvoltarea ulterioară a metodicii mântuirii în Occident. Cerinţele ascetice ale vechilor reguli benedictine ca şi reforma cluniană sunt, raportate la criteriile indiene şi cele ale vechiului Orient, extrem de modeste şi construite pentru novicii proveniţi din cercurile nobile; ca o caracteristică esenţială apare însă, pe de altă parte, tocmai în Occident munca ca un mijloc igienico-ascetic, crescând apoi în importanţă în cadrul regulilor cisterciene care cultivau absolut metodic simplitatea cea mai raţională. Călugării cerşetori, în opoziţie cu călugării cerşetori din India, sunt constrânşi imediat după apariţia lor să intre în serviciul ierarhic, servind unor scopuri raţionale: carităţii sistematice - care a devenit în Occident o «activitate» propriu-zisă - sau predicii şi legislaţiei privind ereticii. Ordinul iezuit, în fine, a eliminat complet elemtele antiigienice ale vechii asceze el fiind cea mai completă disciplinare raţională pentru scopurile bisericii. Această dezvoltare a fost la rândul ei corelată în mod evident cu faptul că: 5. biserica este aici o organizaţie raţionala unitară având un vârf monarhic şi un control centralizat al credinţei, că, prin urmare, alături de Dumnezeul personal transcendent exista şi un conducător intra-mundan înzestrat o putere extraordinară şi capacitatea unei regie- Căile mântuirii şi influenţa lor asupra modului de viaţă 185 mentări active a vieţii. Religiilor din Estul Asiei le lipseşte aceasta parţial din motive istorice parţial din motive proprii religiozităţii. Lamaismul organizat rigid nu are - aşa cum vom vedea mai târziu -rigiditatea unei organizaţii birocratice. Ierarhii asiatici, de pildă patriarhii taoişti sau alţi patriarhi ce-şi moşteneau funcţia din cadrul sectelor chinezeşti şi indiene, devin mereu parţial mistagogi, parţial obiecte ale unei veneraţii antropolatre, parţial - precum Dalai Lama şi Taschilama - şefii unei religii monastice pure având un caracter magic. Asceza călugărilor izolaţi de lume, a fost numai în Occident - unde aceştia au devenit armata disciplinată a unei birocraţii raţionale - sistematizată tot mai mult către o metodică a unui mod de viaţă raţional-activ. în continuare numai Occidentul a cunoscut ulterior, în protestantismul ascetic transferul ascezei raţionale în viaţa laică însăşi. Căci ordinele intramundane de dervişilor, din Islam cultivă o metodică a mântuirii diferenţiată în rândul acestora dar care este însă în cele din urmă orientată totuşi după cea de tip persa-no-indian - fie cea direct orgiastic, fie pneumatică sau contemplativă - în orice caz, potrivit esenţei sale, nu după una ascetică în sensul termenului utilizat aici, ci după aceea a căutării mistice a mântuirii aşa cum o întâlnim la Sufiţi. Indienii obişnuiesc să participe ca conducători în orgiile dervişilor chiar până în Bosnia. Asceza dervişilor nu este - ca etica protestanţilor ascetici - o «etică profesională» religioasă, căci performanţele religioase adesea în nu sunt corelate cu cerinţele profesionale din interiorul lumii, decât eventual, însă doar superficial, din perspectiva metodicii mântuirii. Fireşte, acea metodică a mântuirii poate influenţa indirect viaţa profesională. Dervişul evlavios şi modest, în împrejurări asemănătoare în rest, este mai demn de încredere ca meseriaş decât cel ireligios, aşa după cum, de pildă, parsul credincios prosperă ca negustor datorită poruncii stricte de a spune adevărul. Dar o unitate principială şi sistematică, neîntreruptă, dintre etica profesională în cadrul lumii şi certitudinea religioasă a mântuirii a adus - în întreaga lume -doar etica profesională a protestantismului ascetic. Lumea, sub aspectul caracterului ei reprobabil ce decurge din faptul că este creată, are doar aici o semnificaţie exclusiv religioasă ca obiect al realiză- 186 Sociologia religiei rii datoriei prin activitatea raţională, conform voinţei unui Dumnezeu absolut transcendent. Caracterul teleologic al activităţii raţional şi pragmatic fără a fi totuşi orientat de interese lumeşti, şi succesul ei sunt indicii ale faptului că graţie lui Dumnezeu este prezentă acolo. Nu abstinenţa ca şi la călugăr ci eliminarea oricărei «plăceri» erotice, nu sărăcia, ci eliminarea oricărui consum bazat doar pe rentă şi a ostentaţiei feudale a bogăţiei (expresie a bucuriei de a trăi) nu mortificarea ascetică din mănăstire, ci un mod de viaţă lucid şi condus raţional şi evitarea oricărei dăruiri de sine frumuseţii lumii sau artei sau propriilor dispoziţii şi sentimente sunt acum cerinţele; disciplinarea şi metodica modului de viaţă reprezintă ţelul unic, «profesionistul» - reprezentantul tipic, formalizarea raţională şi socializarea relaţiilor sociale -, consecinţa specifică a ascezei occidentale intramundane în opoziţie cu orice altă religiozitate din lume. II. Mântuirea nu poate fi, în continuare, desăvârşită prin realizări proprii - care apoi sunt privite ca fiind cu totul insuficiente pentru acest scop - ci prin fapte pe care le-a îndeplinit fie un erou înzestrat cu har sau chiar un zeu întrupat şi care îi ajută pe adepţii săi ca o graţie ex opere operato. Fie ca efecte direct magice ale graţiei sau prin aceea că din prisosul graţiei câştigate prin faptele mântuitorului uman sau divin graţia este dăruită. în slujba acestui gen de mântuire stă dezvoltarea miturilor sote-riologice, mai ales a miturilor despre divinitatea care în variatele ei forme luptă sau suferă, devine om sau coboară pe pământ ori în tărâmul morţilor. în locul unei divinităţi a naturii, mai ales a unei zeităţi solare care se luptă cu alte forţe ale naturii, mai ales cu întunericul şi cu frigul, a cărei victorie aduce primăvara, apare pe terenul miturilor despre mântuire un salvator care eliberează oamenii de sub puterea demonilor (precum Christos) sau din sclavia predeterminării astrologice a destinului (cei şapte Arhonţi ai gnosticilor) sau - trimis de către divinitatea ascunsă şi milostivă - din lumea coruptă încă de la începuturile ei (Gnoza) de către o divinitate inferioară care a creat-o (Demiurg sau Jehova), sau din împietrirea inimilor şi din mecanismul echilibrat al lumii (Isus) şi din apăsarea Căile mântuirii şi influenţa lor asupra modului de viaţă 187 conştiinţei păcatului apărută abia prin recunoaşterea caracterului imperios al cerinţeloir irealizabile ale legilor morale (Pavel, întrucâtva altfel şi Augustiin, Luther) - îi conduce pe oameni de la stricăciunea urcând din adlâncuri a propriei naturi păcătoase (Augustin) la adăpostul sigur întiru har şi iubire al bunului Dumnezeu. Mântuitorul înfrânge pe lângă aceasta - în funcţie de caracterul mântuirii -diavolii şi demonii răi, trebuie după împrejurări, întrucât nu le este de la început egal (el este adeseori un copil fără prihană) să crească ascuns undeva sau săi fie ucis de către duşmani şi să călătorească în lumea morţilor pentnu a învia de acolo iarăşi triumfător. De aici se putea dezvolta reprezentarea că moartea sa ar fi un tribut de răscumpărare pentru dreptul diavolului câştigat prin păcat asupra sufletului omului (creştinismul primitiv), Sau invers: moartea sa este mijlocul de a potoli imânia divină, înaintea căreia el susţine cauza oamenilor, precum Christos, Mahomed şi alţi profeţi sau mântuitori. Sau el aduce oamenilor, aidoma vechilor mântuitori ai religiilor magice care au adus cunoaşterea interzisă a focului sau a artelor tehnice sau a scrierii, cunoaşterea mijloacelor de a-i înfrânge pe demoni în lume sau pe cales spre cer. Snoza sau, în sfârşit, fapta sa decisivă nu constă în lupta şi suferinţa sa concretă, ci în rădăcinile metafizice ultime ale întregului proces: în întruparea unei zeităţi ca atare (încheierea speculaţiei eliniste la Atanasius) ca singurul mijloc de a suprima prăpastia dintre divinitate şi întreaga creaţie. întruparea divinităţii dădea posibilitatea de a asigura oamenilor participarea esenţială la natura acesteia «de a-i face pe oameni Dumnezei», cum se spune deja la Ireneu şi în formula filosofilor de după Atanasie: ea a preluat prin întrupare esenţa (ideea platonică) umanului, ceea ce indică şi semnificaţia metafizică a termenului de «o^ocooioţ». Sau divinitatea nu se mulţumeşte cu un unic act al devenirii ei ca om, ci, ca urmare a caracterului etem al lumii - aşa cum este ea reprezentată aproape constant în gândirea asiatică -, ea se încarnează din nou la anumite intervale sau continuu: aceasta este ideea de Bodhisattva, concepută în budismul mahâyâni (elemente incipiente izolate ale acestei idei se găsesc deja în unele formulări ale lui Buddha însuşi, în care pare să răzbată credinţa în 188 Sociologia religiei durata limitată a învăţăturii sale pe pământ). Boddhisatva este uneori socotit drept un ideal mai înalt decât Budha întrucât el renunţă la propria intrare doar exemplar semnificativă în Nirvana în favoarea funcţiei sale universale în slujba oamenilor: prin urmare şi aici mântuitorul se «jertfeşte». Dar, aşa după cum la vremea sa cultul lui Isus era superior mântuitorilor altor culte soteriologice concurente deja prin faptul că aici mântuitorul era un om în carne şi oase, pe care apostolii l-au văzut înviind din morţi, tot astfel încarnarea divinităţii care trăieşte continuu în corpul lui Dalai Lama reprezintă elementul logic final al oricărei soteriologii a întrupării. Dar şi acolo unde divinitatea ce împarte harul se manifestă ca întrupare, şi mai ales acolo unde ea nu rămâne permanent pe pământ, este nevoie pentru masa credincioşilor de un mijloc concret prin care aceştia să participe personal la harul pe care ea îl împărtăşeşte. Aceste mijloace, abia decid în ceea ce priveşte caracterul religozităţii, fiind însă extrem de diferite între ele. Esenţial magică este reprezentarea conform căreia prin integrarea unei substanţe divine a unui animal totemic sacru în care era încarnat un spirit extrem de puternic, sau a unei hostii transformată prin magie în trupul divin, îţi poţi integra puterea zeităţilor sau că prin anumite misterii poţi participa direct la esenţa sa şi să fii astfel invulnerabil faţă de forţele rele («graţia sacramentală»). însuşirea bunurilor graţiei poate lua atunci o formă magică sau rituală, şi are, în orice caz, nevoie alături de un mântuitor sau de o divinitate care s-a încarnat şi de un preot uman sau de un mistagog. Caracterul acordării graţiei depinde apoi, în bună măsură, de faptul dacă acestor mijlocitori între oameni şi mântuitor li se cere la rândul lor posesia personală şi confirmarea calităţilor harismatice ale graţiei, astfel încât cel care nu are parte de acestea, de pildă preotul care trăieşte într-un păcat capital, nu poate mijloci graţia şi nu poate oferi în chip autentic sacramentul. Această consecinţă riguroasă (acordarea harismatică a graţiei) a tras-o de pildă profeţia monta-niştilor, a donatiştilor şi în general a tuturor comunităţilor de credinţă din antichitate care erau susţinute de organizaţie ierarhică profe-tic-harismatică a bisericii: nu orice episcop recunoscut prin «funcţie» Căile mântuirii ţi influenţa lor asupra modului de viaţă 189 după criterii instituţionale şi oficial, ci doar acela care a fost recunoscut pe baza aptitudinii sale de a face profeţii sau a altor manifestări ale spiritului poate dărui harul în mod eficace, cel puţin în cazul unui păcat capital al celui ce caută graţia. De îndată ce facem abstracţie de această cerinţă, ne găsim deja pe tărâmul unei alte concepţii. Mântuirea survine atunci prin graţia pe care o comunitate instituţionalizată - recunoscută la rândul ei printr-o întemeiere divină sau profetică - o acordă continuu: instituţională. Ea poate la rândul ei acţiona fie direct prin sacramentul magic, fie pe baza proprietăţii moştenite asupra tezaurului de fapte extraordinare, în măsură să aducă harul, ale membrilor sau aderenţilor ei. Dar întotdeauna, în cazul unei aplicări consecvente sunt valabile următoarele trei principii: 1. extra ecclesiam nulla salus. Doar prin apartenenţa la instituţia ce conferă harul poţi dobândi harul. - 2. Funcţia atribuită conform reglementărilor, iar nu calificarea personal-harismatică a preotului decide asupra eficacităţii acordării graţiei. - 3. Calificarea religioasă personală a celui care caută mântuirea este principial lipsită de importanţă faţă de puterea care împarte harul a funcţiei. Mântuirea este deci aceesibilă universal, iar nu doar virtuozilor religioşi. Virtuozul religios poate chiar să apară cu uşurinţă - şi chiar trebuie, atunci când el speră să ajungă la Dumnezeu pe un drum separat în loc să se încreadă în cele din urmă în harul oferit de instituţie - ca fiind într-un mare pericol în ceea ce priveşte şansele sale de mântuire şi autenticitatea religiozităţii sale. A împlini ceea ce cere Dumnezeu până-ntr-atât încât adăugarea graţiei mijlocite instituţional să fie suficientă pentru a te mântui, trebuie să fie principial ceva comun tuturor oamenilor. Nivelul cerut al faptelor etice proprii poate fi prin urmare stabilit doar conform calificării medii, ceea ce înseamnă destul de adânc. Cel care reuşeşte mai mult, deci virtuozul, poate astfel împlini, în afară de propria mântuire, şi opere pentru tezaurul instituţiei, din care aceasta va dărui celor care au nevoie. - Aceasta este punctul de vedere specific al bisericii catolice, care îi constituie caracterul ei ca instituţie a graţiei şi care s-a fixat printr-o dezvoltare seculară, încheiată de la Grigore cel Mare, oscilând în practică între o concepţie mai mult magică şi una mai 190 Sociologia religiei mult etico-soteriologică. - Or, felul în care împărţirea harismatică a harului şi cea instituţională influenţează modul de viaţă, depinde de presupoziţiile de care este legată aprobarea mijloacelor de a dobândi harul. Situaţia este deci asemănătoare ritualismului, cu care harul sacramental şi cel instituţional vădesc apoi intime afinităţi elective. Şi într-un alt punct, important în funcţie de împrejurări, orice tip de împărţire autentică a harului de către o persoană - indiferent dacă ea este legitimată harismatic sau instituţional - adaugă religiozităţii etice o calitate specifică ce acţionează în acelaşi sens, slăbind cerinţele etice. Ea semnifică permanent o despovărare interioară a celui care caută mântuirea, îi uşurează prin urmare povara păcatului şi îl scuteşte ca în situaţii asemănătoare să-şi dezvolte în mod esenţial o metodică de viaţă proprie sistematizată etic. Căci cel care păcătuieşte ştie că poate oricând dobândi o absolvire de toate păcatele printr-un act religios ocazional. Şi mai ales păcatele rămân acţiuni individuale cărora li se raportează alte acţiuni individuale drept compensaţie sau ispăşire. Nu mai este apreciată atitudinea interioară de ansamblu a personalităţii care să fie mereu fixată prin asceză, contemplaţie sau printr-un autocontrol permanent atent şi acte de confirmare, ci fapta concretă individuală. Lipseşte de aceea constrângerea însăşi de a cuceri prin forţă proprie acea certitudo salutis, iar această categorie atât de eficace din punct de vedere etic îşi pierde în general din importanţă. Controlul permanent al modului de viaţă de către cineva care dăruieşte harul (duhovnic, director al sufletelor), control ce a avut, după împrejurări, o influenţă foarte mare, este foarte adesea cu mult supra compensat prin faptul că graţia este dăruit de fiecare dată. Mai ales instituţia spovedaniei, legată de iertarea păcatelor, arată, în efectul ei practic, un dublu aspect şi funcţionează diferit, după felul în care ea este utilizată. Forma de mărturisire a păcatului cu totul generală şi puţin diferenţiată - adesea sub forma unei recunoaşteri colective a faptului de a fi păcătuit - pe care o practică mai ales biserica rusă, nu este un mijloc de a influenţa durabil modul de viaţă. Practica spovedaniei în vechiul luteranism a fost, şi ea, neîndoielnic, prea puţin eficace. Cataloagele de păcate şi de ispăşiri ale textelor sacre indiene, leagă Căile mântuirii şi influenţa lor asupra modului de viaţă 191 deopotrivă compensarea păcatelor rituale şi a celor etice aproape în întregime de acţiuni de obedienţă pur rituale (sau stabilite prin interesele de castă ale brahmanilor), astfel încât pornind de aici modul de viaţă cotidian putea fi influenţat doar în sensul tradiţionalismului, iar harul sacramental al guru-ului hindus mai degrabă a diminuat eventuala persistenţă a acestei influenţe. Biserica catolică din Occident a impus cu o energie unică prin sistemul ei de mărturisire şi ispăşire a păcatelor - un sistem care s-a dezvoltat pe baza legăturii dintre tehnica juridică romană şi ideea germanică a preţului sângelui vărsat, şi care nu a atins nicăieri în lume o atare formă - creştinirea lumii vest europene. Dar limita eficacităţii, în sensul dezvoltării unei metodici raţionale de viaţă, ar fi existat şi fără practica laxă, inevitabil riscantă a iertării păcatelor. Cu toate acestea, de pildă în reţinerea perceptibilă a sistemului cu doi copii la catolicii evlavioşi, influenţa spovedaniei poate fi şi astăzi, uneori, captată «numeric», oricât de mult se vădesc în Franţa, şi aici, limitele puterii bisericeşti. Insă faptul că iudaismul, pe de-o parte, şi protestantismul ascetic, pe de altă parte, nu cunosc nici un fel de spovedanie şi de acordare a harului prin intermediul vreunei persoane umane, precum nici graţia magică sacramentală, a exercitat din punct de vedere istoric acea presiune extraordinară în sensul dezvoltării unui model etico-raţional al vieţii, care le este comun celor două tipuri de religiozitate, oricât de mult se deosebesc ele în rest. Lipseşte posibilitatea unei despovărări aşa cum a creat-o instituţia spovedaniei şi harul instituţional. Eventual, doar mărturisirea păcatelor în adunările formate din douăsprezece persoane ale metodiştilot era o spovedanie cu un efect asemănător însă într-un sens mult diferit şi cu un rezultat deosebit. Dar, în orice caz, de aici s-a putut dezvolta practica semiorgiastică a ispăşirii specifică Armatei Salvării. Graţia instituţională are în fine, şi mai ales, în ceea ce priveşte natura sa, deopotrivă tendinţa de a dezvolta - ca virtute cardinală şi ca o condiţie decisivă a mântuirii - ascultarea, supunerea faţă de autoritate, fie ea aceea a instituţiei ca atare sau a celui care, înzestrat cu harismă, împărtăşeşte harul - în India, de pildă, a Guru-ului te exercită uneori a autoritate nelimitată. Modul de viaţă nu este în 192 Sociologia religiei acest caz o sistematizare pornind din interior şi de la un centru pe care individul însuşi l-ar fi cucerit, ci el se nutreşte dintr-un centru existent în afara sa. Aceasta nu poate manifesta pentru conţinutul modului de viaţă ca atare nici-o influenţă îndreptată spre sistematizarea etică, ci doar contrariul. Dimpotrivă se înlesneşte în orice caz - doar că prin alte rezultate decât etica conştiinţei - adaptarea poruncilor sacre concrete la condiţiile externe modificate, prin creşterea elasticităţii lor. De pildă, în cadrul bisericii catolice, în cursul secolului 19 interzicerea dobânzii, în ciuda veşnicei sale valabilităţi stabilite prin dispoziţii biblice papale - a fost totuşi practic abrogată. Nu în mod oficial sub forma ridicării sale (imposibile), ci printr-o îndrumare internă, de culise a sfântului oficiu către duhovnici de a nu cerceta pe viitor în confesional, prea mult încălcările interzicerii dobânzii şi de a acorda absolvirea cu condiţia să existe certitudinea ca cel care se spovedeşte, în caz că Sfântul Scaun ar urma să revină în viitor la vechile principii, s-ar supune acestei decizii. în Franţa clerul s-a manifestat uneori pentru o tratare asemănătoare a sistemului familiei cu doi copii. Prin urmare, supunerea exclusivă şi meritorie faţă de instituţie - iar nu datoria concretă având un conţinut etic, după cum nici calificarea etică a virtuozului dobândită metodic prin forţe proprii - este valoarea religioasă ultimă. Smerenia formală a supunerii este unicul principiu în cazul aplicării consecvente a harului instituţional, un principiu care îmbrăţişează unitar modul de viaţă fiind înrudit în ceea ce priveşte efectul său cu mistica datorită «failibilităţii» specifice a credinciosului. Principiul lui Mallinckrodt: libertatea catolicului constă în faptul că poate să asculte de papă, are în această privinţă o valabilitate universală. Sau mântuirea este asociată credinţei. în măsura în care acest concept nu este identificat cu supunerea faţă de norme practice, el presupune constant acceptarea ca fiind adevărate a unor fapte metafizice oarecare, prin urmare o anumită dezvoltare a «dogmelor», a căror recunoaştere este privită ca un indiciu esenţial al apartenenţei, însă, aşa după cum am văzut, gradul dezvoltării dogmelor în cadrul fiecărei religii este extrem de diferit. Dar prezenţa unui grad oarecare de «învăţătură» este criteriul de diferenţiere al profeţiei şi al Căile mântuirii şi influenţa lor asupra modului de viaţă 193 religiozităţii clericale faţă de magia pură. Fireşte, deja orice magie pretinde credinţa în puterea magică a vrăjitorului. Mai întâi propria credinţă în sine însuşi şi în capacitatea sa. Aceasta este valabil pentru orice religiozitate, chiar şi pentru aceea a creştinismului timpuriu, întrucât apostolii s-au îndoit de propria putere, ei nu au putut -după cum zice Isus - să vindece un posedat. Acela care, dimpotrivă, este convins de capacitatea sa de a face o minune, credinţa sa poate urni munţii din loc. Pe de altă parte însă şi magia are nevoie -chiar astăzi - de credinţa acelora care doresc minunea magică. în ţara sa, uneori chiar în alte oraşe, Isus nu poate realiza nici o minune şi «se miră de necredinţa lon>. El vindecă, posedaţii şi invalizii întrucât cred în el şi în puterea sa, aşa cum o spune în repetate rânduri. Or, acest fapt este pe de-o parte sublimat din perspectiva laturii etice. întrucât femeia adulteră crede în puterea lui de a ierta păcatele, el poate să-i ierte păcatele. Pe de altă parte însă - şi acest lucru ne interesează aici în primul rând - se dezvoltă credinţa necesară acceptării unor principii doctrinale înţelese în maniera intelectuală, care sunt la rândul lor produsul unei reflecţii intelectuale. Confucianismul, care ignoră dogmele, nu este tocmai de aceea o etică a mântuirii. Vechiul Islam şi vechiul iudaism nu pun nici un fel de cerinţe dogmatice propriu-zise, ci pretind doar - aşa cum face pretutindeni religia primitivă - credinţa în puterea (şi deci: existenţa) propriului Dumnezeu -privit acum ca «unic» - şi în misiunea profeţilor săi. întrucât ele însă sunt religii ale Cărţii, cărţile sacre trebuie privite ca fiind inspirate de către Dumnezeu, ba chiar în Islam sunt privite ca fiind create de către Dumnezeu şi deci conţinutul lor trebuie socotit adevărat. Numai că în afara povestirilor cosmogonice, mitologice şi istorice, Legea, profeţii şi Coranul conţin mai des imperative practice, şi nu pretind ca atare o înţelegere intelectuală de un tip anume. Credinţa, ca o cunoaştere sfântă este specifică doar religiilor neprofetice. în cazul acestora preoţimea este încă, aidoma vrăjitorilor, păstrătoarea cunoaşterii mitologice şi cosmogonice iar ca cântăreţi sacri, deopotrivă a legendelor eroice. Etica vedică şi cea confucianistă leagă calificarea etică deplină de formaţia literară transmisă prin intermediul şcolii, aceasta fiind 194 Sociologia religiei identică în cea mai mare parte cu cunoaşterea bazată pe memorie, «înţelegerea» intelectuală ca cerinţă conduce deja la o formă de mântuire filosofică sau gnostică. însă astfel se crează deja o ruptură imensă între cel calificat pe deplin din punct de vedere intelectual şi mase. Dar o «dogmatică» oficială pripriu-zisă nu există încă prin aceasta; doar opinii ale filosofilor socotite a fi mai mult sau mai puţin ortodoxe, precum Vedânta ortodoxă, sau Sâmkhya hetero-doxă în hinduism. Dimpotrivă bisericile creştine, odată cu pătrunderea tot mai mare a intelectualismului şi cu polemica tot mai accentuată cu acesta au dezvoltat un grad nemaiîntâlnit al dogmelor raţionale obligatorii, o credinţă de teologi. Cerinţa cunoaşterii, înţelegerii şi a credinţei universale în aceste dogme este practic irealizabilă. Astăzi încă ne vine greu să ne reprezentăm că fie şi numai conţinutul complicat al Epistolei către romani de pildă, a fost însuşit într-adevăr intelectual pe deplin de către o comunitate formată mai ales din mica burghezie, aşa cum, se pare, trebuie să se fi întâmplat totuşi. în orice caz aici sunt utilizate încă reprezentări soteriologice curente în cadrul unei pături orăşeneşti de prozeliţi obişnuite cu reflecţia asupra condiţiilor mântuirii şi care, în plus, era familiarizată cu cazuistica iudaică sau elenistică; este cunoscut pe de altă parte faptul că şi în secolele 16 şi 17 cercuri largi ale micii burghezii şi-au însuşit intelectual dogmele dordrechterilor şi ale sinodului de la Westminster, precum şi numeroasele şi complicatele formule de compromis ale bisericilor reformate. Numai că, în împrejurări obişnuite, o asemenea cerinţă în cadrul religiilor comunitare nu poate fi îndeplinită fără a avea drept consecinţă fie excluderea de la mântuire a celor care - «hylicii» şi «psyhicii», lipsiţi de iluminare mistică - nu fac parte din rândul cunoscătorilor filosofici (gnostici) sau totuşi limitarea la o fericire de un grad mai mic pentru credincioşii neintelectualei (Pisticii) aşa cum apare această în gnoză şi în religiile intelectuale din India. Şi în vechiul creştinism întâlnim de-a lungul primelor secole fie explicit, fie latent; polemica înjurul faptului dacă «gnoza» teologică ori simpla credinţă: «Pistis» ar reprezenta calitatea ce garantează o mai mare eliberare sau chiar unica, în Islam Mutaziliţii susţin teoria potrivit căreia poporul «credin- Căile mântuirii şi influenţa lor asupra modului de viaţă 195 cios», în sensul obişnuit, o instrucţie dogmatică, nu face parte din comunitatea autentică a credincioşilor; şi pretutindeni relaţiile dintre intelectualitatea teologică, pătura virtuozilor intelectuali ai cunoaşterii religioase şi credinţa celor ce nu erau intelectuali, mai ales religiozitatea virtuozilor ascezei şi contemplaţiei (care socoteau la fel de puţin «cunoaşterea moartă» ca putând conduce spre mântuire) au marcat de fiecare dată decisiv specificul unei religiozităţi. Deja chiar în Evanghelii forma de parabolă a vestirii lui Isus este utilizată ca un ezoterism intenţionat. Dacă nu se atinge această consecinţă a unei aristocraţii intelectuale, atunci credinţa trebuie să fie altceva decât o înţelegere reală şi o recunoaştere a valabilităţii unui sistem dogmatic teologic. Şi într-adevăr aşa s-a întâmplat în toate religiile profetice fie de la început fie în cursul dezvoltării dogmaticii mai ales atunci când credinţa respectivă a devenit o religie a comunităţii. Acceptarea dogmelor nu este ce-i drept - exceptând felul în care le privesc virtuozii ascezei sau, şi mai ales, ai misticii - nicăieri irelevantă. însă recunoaşterea personală explicită a dogmelor, numită în creştinism printr-un termen tehnic: «fides explicita», este solicitată de obicei doar pentru anumite «articole de credinţă» care, în opoziţie faţă de alte dogme, sunt privite ca fiind absolut esenţiale. Lucrurile sunt, cu totul diferite pentru alte dogme. Cerinţele pe care le punea în această privinţă protestantismul, pe baza «justificării prin credinţă», erau deosebit de mari şi anume mai ales (chiar dacă nu numai) protestantismul ascetic pentru care Biblia era o codificare a dreptului divin. Organizarea şcolilor populare universale după modelul iudaic, instrucţia intensivă în special a tinerilor din cadrul sectelor, se datorează în esenţă acestei cerinţe religioase; şi, de pildă, «cunoaşterea temeinică a Bibliei» de către olandezi, tot astfel aceea a pietiştilor anglo-saxoni şi a metodiştilor (în opoziţie faţă de situaţia celorlalte şcoli populare engleze) a trezit, încă la sfârşitul secolului XIX, mirarea călătorilor. Aici convingerea privind claritatea dogmatică a Bibliei a fost temeiul larg răspânditei obligaţii de a avea o cunoaştere proprie a credinţei. In raport cu mulţimea dogmelor, într-o biserică cu dogme numeroase poate fi impusă dimpotrivă doar «fides implicita», adică să fii în 196 Sociologia religiei general dispus a-ţi supune toate convingerile proprii autorităţii care, în domeniul credinţei, decide în cazul individual, aşa cum a făcut şi face cel mai adesea biserica catolică. Insă ofides implicita tocmai că nu reprezintă de fapt o credinţă personală în adevărul dogmelor, ci o declarare a încrederii şi devotamentului faţă de un profet sau o autoritate organizată instituţional. însă prin aceasta credinţa religioasă, îşi pierde caracterul său intelectualist. De îndată ce religiozitatea devine una precumpănitor etic-raţională, ea păstrează aşa acest caracter doar într-o măsură secundară. Căci simpla considerare a cunoştinţelor ca fiind adevărate satisface o «etică a conştiinţei» cel mult ca treapta cea mai inferioară a credinţei, aşa cum accentuează printre altele Augustin. Credinţa însăşi trebuie să devină o calitate a conştiinţei etice. Aderarea personală la o anumită divinitate este mai mult decât «cunoaştere» fiind denumită tocmai de aceea, «credinţă». Aşa se întâmplă în Vechiul şi în Noul Testament. «Credinţa» care i se «socoteşte spre dreptate» lui Abraham, nu este o considerare ca fiind adevărate a dogmelor, ci încrederea în promisiunile lui Dumnezeu. Exact acelaşi lucru înseamnă credinţa -conform sensului ei central - la Isus şi la Pavel. Cunoaşterea şi ştiinţa dogmelor se restrâng în mare măsură. în cazul unei biserici organizate instituţional exigenţa conţinută în/î-des explicita este de obicei limitată - cel puţin în practică - la preoţii cu instrucţie dogmatică, la predicatori şi teologi. Orice religiozitate teologizată sistematic duce la apariţia înlăuntrul ei a acestei aristocraţii a celor înzestraţi cu o cultură şi instrucţie dogmatică, şi care, în grade diferite şi cu succese diferite, pretind a fi reprezentanţii ei veritabili. Reprezentarea laicilor, în multe privinţe încă populară astăzi, conform căreia preotul trebuie să se arate a fi în stare să înţeleagă şi să creadă mai mult decât pricepe mintea omului obişnuit - o concepţie răspândită mai ales în rândul ţăranilor - este doar una dintre formele, în care calificarea «de breaslă» apare prin «educaţie», şi care se exprimă în birocraţia statului, în cea militară, ecleziastică ca şi în orice birocraţie privată. Mai originară în raport cu aceasta este reprezentarea menţionată deja - specifică şi noului Testament - despre credinţă ca o harismă specifică a unei încrederi extraordi- Căile mântuirii şi influenţa lor asupra modului de viaţă 197 nare în providenţa cu totul personală a lui Dumnezeu, pe care trebuie s-o aibă păstorii sufletelor sau eroii credinţei. în virtutea acestei harisme a unei încrederi în ajutorul lui Dumnezeu care depăşeşte forţa obişnuită a semenilor, omul de încredere al comunităţii poate, ca virtuoz al credinţei, să acţioneze practic altfel şi să realizeze practic alte lucruri decât este în stare laicul. Credinţa oferă aici un fel de surogat al capacităţilor magice. însă această atitudine interioară specific antiraţională a unei religiozităţi a încrederii nemărginite în Dumnezeu, ce conduce uneori până la indiferenţă acosmistică faţă de reflexiile practice conforme intelectului şi foarte adesea la încrederea necondiţionată în providenţa divină, încredere ce atribuie principial consecinţele faptei proprii - resimţită ca stând sub voinţa lui Dumnezeu - doar acestuia, stă atât în creştinism cât şi în Islam, şi pretutindeni de altfel, într-o opoziţie acută faţă de «cunoaştere», tocmai faţă de cunoaşterea teologică. Ea poate să fie o virtuozitate mândră a credinţei sau invers, acolo unde se evită acest pericol al înfumurării ce idolatrizează creaturalul, o atitudine de devoţiune religioasă necondiţionată şi de umilinţă a sufletului contopit cu Dumnezeu care impune în primul rând suprimarea trufiei intelectuale. Ea joacă un rol dominant în vechiul creştinism la Isus şi Pavel, apoi în lupta împotriva filosofiei greceşti, în continuare ostilitatea faţă de teologi a sectelor misti-co-pneumatice din secolul XVII în Vestul Europei şi din secolele XVIII şi XIX din Estul Europei. Orice evlavie a credinţei autentic religioasă, indiferent de forma sa, include direct sau indirect la un moment dat «sacrificarea intelectului» în favoarea acelei calităţi supraintelectuale a atitudinii interioare specifice absolutei devoţiuni şi încrederii depline [sintetizată în formula]: Credo, non quod, sed quia obsurdum est. Aici ca pretutindeni religiozitatea mântuirii a religiilor întemeiate pe ideea unui Dumnezeu transcendent relevă insuficienţa forţei intelectuale proprii în raport cu măreţia lui Dumnezeu şi este de aceea, în mod specific, ceva cu totul diferit faţă de renunţarea budistă la cunoaşterea lumii de dincolo - întrucât aceasta nu este de nici un folos contemplaţiei, singura care te mântuie -sau faţă de renunţarea sceptică de a cunoaşte vreun «sens» al lumii 198 Sociologia religiei comună tuturor păturilor intelectuale din toate epocile - inscripţiilor funerare ale elenismului ca şi produselor celor mai înalte ale Renaşterii (Shakespeare, de pildă), precum şi filosofiei europene, a celei chineze sau a celei indiene ori intelectualismului modern -sens pe care această renunţare mai degrabă trebuie să-1 conteste categoric. Credinţa în «absurd», triumful - ce apare deja în cuvântările lui Isus - legat de faptul că copiii şi naivii, iar nu cunoscătorii, sunt aceia cărora le este dată de către Dumnezeu această harismă a credinţei, indică tensiunea extraordinară a acestui tip de religiozitate faţă de intelectualism, pe care ea urmăreşte totuşi să-1 întrebuinţeze permanent pentru scopurile proprii. Ea îl promovează deja în antichitate în virtutea impregnării ei crescânde cu forme de gândire greceşti, apoi reînoit şi mult mai puternic în Evul mediu prin crearea universităţilor mai ales ca locuri de cultivare a dialecticii, pe care ea, sub impresia realizărilor obţinute de către juriştii romanişti pentru puterea concurentă a imperiului, a trezit-o la viaţă. Religiozitatea credinţei presupune în orice caz permanent un Dumnezeu personal, intermediari, profeţi în favoarea cărora se renunţă la un moment dat la justiţia şi cunoaşterea proprie. Ea este de aceea, în această formă, în mod specific străină religiozităţilor asiatice. Credinţa, după cum am văzut, poate să capete forme diferite în funcţie de întrebuinţarea ei specifică. Nu încrederii originare a războinicului în puterea imensă a Dumnezeului propriu - dominantă atât în religia lui Jahve cât şi în vechiul Islam - ci religiozităţii credinţei care caută «mântuirea» specifică păturilor paşnice îi este comună o anumită înrudire - fireşte cu diferenţe foarte accentuate - cu mistica contemplativă. Căci mereu o asemenea valoare religioasă râvnită ca «mântuirie» manifestă cel puţin tendinţa de a deveni precumpănitor o relaţie «conformă» faţă de Dumnezeu, o unio mistica. Şi tocmai cu cât mai sistematic este apoi modelat caracterul practic al atitudinii morale din cadrul credinţei, cu atât mai uşor pot apărea - ca în cazul oricărei mistici - consecinţe anomice. Deja epistolele lui Pavel, precum şi anumite contradicţii în spusele lui Isus care ni s-au transmis, relevă marea dificultate de a aşeza într-un raport univoc o religiozitate autentică a «mântuirii» întemeiată pe Căile mântuirii şi influenţa lor asupra modului de viaţă 199 «credinţă» - în sensul acesta, al unei relaţii de încredere - cu anumite cerinţe etice. Cu consecinţele care se impun de la sine ale propriilor intuiţii trebuie să lupte permanent şi Pavel prin deducţii foarte complicate. înfăptuirea consecventă a mântuirii paulinice prin credinţă în cadrul marcionismului a arătat pe deplin consecinţele anomice. De regulă, mântuirea prin credinţă, cu cât mai mult se pune accentul pe ea, nu acţionează cu uşurinţă, în cadrul unei religii cotidiene, în direcţia raţionalizării etic-active a modului de viaţă, aşa cum se poate întâmpla, fireşte, în cazul personal al profetului. După împrejurări ea acţionează direct într-un sens antiraţional, atât individual cât şi principial. Aşa după cum, în mic, unora dintre luteranii credincioşi încheierea unor contracte de asigurare le-a părut o manifestare a neîncrederii lipsite de credinţă în providenţa divină, tot astfel, în mare, orice metodică raţională de mântuire, orice fel de dreptate a muncii, mai ales orice supralicitare a moralităţii obişnuite prin performanţe ascetice ale religiozităţii credinţei apare ca un dispreţ trufaş al forţei umane. Acolo unde s-a dezvoltat consecvent, ea respinge - precum vechiul islam - în orice caz asceza transmundană, mai ales călugăria. Ea poate astfel, aşa cum a făcut protestantismul luteran, să fie direct în profitul valorizării religioase a activităţii profesionale intramundane şi să întărească imboldurile acesteia chiar dacă ea devalorizează harul sacramental şi cel dobândit prin penitenţă împărtăşite de cler în favoarea importanţei singulare a relaţiei de credinţă personale faţă de Dumnezeu. Aşa a procedat luteranismul principial de la bun început, chiar mai intens în dezvoltarea sa ulterioară după eliminarea completă a spovedaniei şi în special în formele de pietism influenţate ascetic de la Spe-ner şi Francke încoace prin canale legate de mediul quackerilor şi prin alte canale lor înşile prea puţin conştiente. Din traducerea Bibliei de către Luther provine cuvântul german «Beruf» (profesiune),iarvalorizareavirtuţii profesionaleintramundanecaformăunică a unei vieţi plăcute lui Dumnezeu este de la bun început absolut esenţială luteranismului. însă întrucât «operele» nu erau considerate nici ca temei real al salvării sufletelor precum în catolicism, nici ca temei al cunoaşterii privind renaşterea precum în protestantis- 200 Sociologia religiei mul ascetic şi pentru că, în general, configuraţia emoţională a faptului de a te şti adăpostit în bunătatea şi graţia lui Dumnezeu a rămas forma dominantă a certitudinii mântuirii, tot astfel atitudinea faţă de lume a rămas o «adecvare de sine» răbdătoare la structurile acesteia, într-o opoziţie vădită faţă de orice formă de protestantism care impunea pentru certitudinea mântuirii o confirmare (la Pietişti fides efficax, la châridşiţii islamici «camae») prin opere bune, sau un mod de viaţă specific metodic şi pe deplin, faţă de religia de virtuozi a sectelor ascetice. Luteranismului îi lipsesc orice fel de impulsuri pentru o atitudine revoluţionară din perspectivă socială sau politică sau chiar pentru una raţional-reformatoare. Trebuie să-ţi păstrezi bunul sacru al credinţei în cadrul lumii şi împotriva ei, iar nu să o transformi pe aceasta după criteriile raţionale şi etice. Acolo unde Cuvântul este propovăduit în puritatea sa, creştinul găseşte de la sine tot ceea ce este esenţial pentru el, iar modelarea ordinii externe a lumii, chiar şi a bisericii, este un Adiâphoron. Acest caracter obedient relativ indiferent faţă de lume şi, în opoziţie faţă de asceză, «deschis lumii», al sentimentului credinţei, este în orice caz abia un produs al evoluţiei. Religiozitatea specifică a credinţei nu poate produce lesne trăsături raţionale antitradiţionale ale modului de viaţă lipsindu-i ca atare orice impuls către o stăpânire şi o transformate raţională a lumii. «Credinţa», în forma pe care o cunosc religiile de războinici ale vechiul Islam şi, de asemenea, religia mai veche a lui Jahve, poartă amprenta simplei fidelităţi de aderent faţă de Dumnezeu sau profeţi exact aşa cum este ea originar specifică tuturor relaţiilor faţă de divinităţile antropomorfe. Dumnezeu răsplăteşte devotamentul aderenţei şi pedepseşte lipsa acestuia. Această relaţie personală faţă de Dumnezeu dobândeşte alte calităţi acolo unde comunităţile paşnice şi în special aderenţii proveniţi din păturile burgheze sunt reprezentaţii unei religiozităţi a mântuirii. Atunci abia poate credinţa, ca mijloc de mântuire, să-şi dobândească caracterul emoţional propriu şi astfel să-şi însuşească trăsăturile iubirii faţă de Dumnezeu ori faţă de Mântuitor, aşa cum apar acestea deja în religiozitatea exilică şi postexilică a evreilor şi mai puternic în creştinismul pri- Căile mântuirii şi influenţa lor asupra modului de viaţă 201 mi tiv, mai ales la Isus şi Ioan. Dumnezeu apare ca un stăpân milostiv sau ca un cap de familie. Ce-i drept, este o eroare grosolană, atunci când în calitatea de tată a lui Dumnezeu pe care Isus o vesteşte despre, s-a vrut a se descoperi o influenţă a religiozităţii nesemitice, întrucât divinităţile popoarelor din deşert (cele mai multe semitice) îl «crează» pe om, cele greceşti în schimb îl «zămislesc». Căci ' Dumnezeul creştin nu s-a gândit, niciodată să zămislească oameni (YEWT|$evTa \IT\ rcoir|$evTa, născut iar nu făcut este tocmai predicatul care-1 evidenţiază pe Christos îndumnezeit în treime în opoziţie cu omul) şi el nu este - cu toate că îi cuprinde pe oameni într-o iubire supraumană - câtuşi de puţin un părinte modern plin de tandreţe, ci un patriarh cu puteri regale, binevoitor de obicei, dar şi mânios şi aspru, aşa cum este deja Dumnezeul iudaic. Dar în orice caz elementul emoţional al religiozităţii credinţei poate fi accentuat în continuare prin conştiinţa de a fi copilul lui Dumnezeu (în locul reprezentării ascetice de a fi instrumentul lui Dumnezeu), iar unitatea modului de viaţă poate fi astfel căutată şi mai mult în conţinutul dispoziţiei sufleteşti şi în încrederea în Dumnezeu în loc să fie căutată în conştiinţa etică a confirmării de sine şi astfel caracterul ei practic-raţional să fie şi mai mult diminuat. Tonul jeluitor [ al predicilor tipic luterane, care pătrunde în Germania odată cu «lim-I ba lui Canaan» de la renaşterea pietismului încoace, anunţă deja acea formă a atitudinii emoţionale care a alungat atât de des bărbaţii puternici din sânul bisericii. I Religiozitatea credinţei are de regulă o influenţă cu totul antiraţională asupra modului de viaţă acolo unde relaţia faţă de divinitate sau faţă de mântuitor prezintă caracterul unei devoţiuni pasionate, credinţa dobândind astfel, latent sau manifest, o trăsătură erotică. Aşa se întâmplă în diferitele forme ale iubirii sufite faţă de divinitate, în mistica bernhardinică a cântecului sublim, în cultul Măriei şi în cel al Inimii lui Isus sau în alte forme de devoţiune ce ' fac parte din această categorie cât şi în diferitele manifestări emoţio-nal-exuberante ale pietismului specific luteran (Zinzendorf). Mai ales în evlavia hinduistă de tip Bhakti (a iubirii), care ia locul religiozităţii intelectuale, mândre şi elevate, a budismului, în forma, po- L 202 Sociologia religiei pulară acolo, a religiei mântuirii în masă, mai ales în formele sote-riologice ale Vişnuismului. Devoţiunea faţă de Krishna, cel care, din Mahâbhârata, devine prin apoteoză un mântuitor, mai ales cea faţă de copilul Krişna, este aici aprofundată prin cele patru trepte ale contemplării: iubirea faţă de servitori, cea faţă de prieteni, iubirea faţă de copii (sau părinţi), până la treapta cea mai înaltă a devoţiunii manifest erotice, după modelul iubirii gopîselor (a iubirii pe care i-o poartă metresele lui Krişna acestuia). Această religiozitate - care în plus, deja ca urmare a formei ei ostilă mediului cotidian, de dobândire a harului presupune mereu un grad oarecare de transmitere sacramental-preotească a harului prin guru şi gosâini - este, din perspectiva influenţei ei practice, un pandant sublimat al religiozităţii hinduse de tip Sakti, populară în rândul straturilor celor mai inferioare, al unei devoţiuni pentru zeităţile feminine care, nu rareori, includea un cult erotic al orgiilor, fiind însă întotdeauna apropiată religiozităţii orgiilor. Ea este cu totul străină mai ales formelor creştine ale religiozităţii pure a credinţei: încrederii continue şi nezdruncinate în providenţa divină. Relaţia cu încărcătură erotică faţă de mântuitor se produce în esenţă într-o manieră tehnică, prin exerciţiul devoţiunii. Credinţa creştină în providenţă este, dimpotrivă, o harismă ce trebuie păstrată cu ajutorul voinţei. Mântuirea poate fi, în sfârşit, acordarea cu totul liberă şi neîntemeiată a graţiei din partea unei divinităţi ale cărei decizii sunt insondabile şi care, datorită omniştiinţei acesteia, sunt în mod necesar imuabile, neputând fi absolut de loc, influenţate prin comportamentul omului: harul predestinării. Ea presupune în mod necondiţionat un Creator transcendent fiind de aceea absenţa în orice religiozitate antică şi asiatică. Ea se diferenţiază de reprezentarea pe care o regăsim în religiile războinice ale căror figuri centrale sunt eroii despre o fatalitate superioară divinităţii, datorită caracterului ei de predestinare, respectiv ca o ordine care, ce-i drept, privită din perspectiva omului pare iraţională, privită însă din perspectiva divinităţii este, dimpotrivă, raţională, ca o guvernare a lumii. Dimpotrivă, ea exclude bunătatea lui Dumnezeu. Acesta este reprezentat ca un rege aspru, maiestuos. Atât ea cât şi credinţa în fatalitate au drept consecinţă o Căile mântuirii şi influenţa lor asupra modului de viaţă 203 educaţie ce conduce la asprime şi nobleţe, cu toate că, sau mai degrabă tocmai pentru că în raport cu această divinitate devalorizarea integrală a tuturor forţelor proprii individului este premisa salvării doar prin intermediul graţiei. Naturi nepătimaşe, autentic morale, precum Pelagius, au putut crede în suficienţa operei lor. Predestinarea este, în rândul profeţilor, credinţa unor oameni precum Calvin şi Mahomed, pe care îi animă covârşitor, un impuls raţional-religios de putere: Certitudinea privind propria misiune, ce izvorăşte mai puţin din puritatea personală cât din starea în care se află lumea şi din voinţa divină; sau a acelora care - aidoma lui Augustin precum şi, iarăşi, a lui Mahomed - avuseseră de învins pasiuni teribile şi au trăit cu sentimentul că aceasta a reuşit doar cu ajutorul unei puteri exterioare şi superioare lor. In perioada extrem de agitată ce a urmat grelei sale lupte cu păcatul, le-a cunoscut şi Luther, ele diminuând mai târziu, o dată cu mai buna sa adaptare la lume. Predestinarea conferă celui ce are parte de har gradul cel mai înalt de certitudine legată de mântuirea proprie, odată ce el este sigur că aparţine celor câţiva care formează aristocraţia graţiei, aceia care sunt aleşi. însă pentru ca individul să posede această harismă de o importanţă fără egal - întrucât incertitudinea absolută în a-ceastă privinţă nu poate fi suportată permanent -, este nevoie să existe anumite simptome. întrucât însă în orice caz Dumnezeu a vrut să revele unele porunci pozitive în ceea ce priveşte acţiunile plăcute Lui, acele simptome pot să rezide - ca în cazul oricărei harisme religios-active - doar în confirmarea, decisivă aici, a capacităţii de a contribui ca instrument al lui Dumnezeu la împlinirea lor, şi anume continuu şi metodic, întrucât harul fie îl ai permanent sau nu îl ai niciodată. Nu abaterile - care îl însoţesc ca creatură pe cel predestinat tot atât de mult ca pe toţi păcătoşii, ci conştiinţa faptului că nu aceste abateri, ci acţiunea pe care o vrea divinitatea este ceea ce izvorăşte din relaţia interioară, autentică, faţă de Dumnezeu, o relaţie întemeiată prin tainica relaţie a graţiei, prin urmare calitatea centrală şi constantă a personalităţii este ceea ce dă certitudinea harului şi a perseverenţei în această credinţă. în locul consecinţei aparent «logice» a fatalismului, credinţa în predestina- 204 Sociologia religiei re a inculcat de aceea, tocmai la aderenţii ei cei mai consecvenţi, motivele cele mai puternice de gândire pentru ideea acţiunii dorite de către Divinitate. Fireşte, diferit în funcţie de conţinutul primar al profeţiei. Ignorarea totală a sinelui la luptătorii islamici pentru credinţă a primelor generaţii, luptători ce ascultă de imperativul religios al războiului purtat în numele credinţei pentru cucerirea lumii, precum şi rigorismul etic, legalitatea şi metodica raţională de viaţă a puritanilor aflaţi sub legea morală creştină, au fost, amândouă, rezultatul influenţei acelei credinţe. Disciplina în războiul credinţei a fost originea invincibilităţii cavaleriei islamice, cât şi a celei a lui Cromwell, după cum asceza intramundană şi căutarea disciplinată a graţiei în cadrul unei profesii impuse prin voinţa divină a fost originea virtuozităţii economice la puritani. Devalorizarea radicală şi efectiv definitivă a oricărei împărtăşiri magice, sacramentele sau instituţionale a harului în raport cu voinţa suverană a divinităţii este consecinţa inevitabilă a oricărei concepţii consecvente privind graţia dobândită prin predestinare şi ea a apărut într-adevăr întotdeauna acolo unde aceasta a existat şi s-a menţinut într-o puritate deplină. Efectul cel mai puternic 1-a avut ea în această perspectivă indiscutabil în puritanism. Predestinarea islamică nu a cunoscut, pe de-o parte, dublul decret: predestinarea pentru infern nu s-a îndrăznit a-i fi atribuită lui Alah, ci doar retragerea graţiei sale şi astfel «tolerarea» greşelii inevitabile datorită imperfecţiunii omului. Ea a avut - corespunzător caracterului religiei de războinici -aspectul «moirei» greceşti în măsura în care, pe de-o parte elementele specific raţionale ale «conducerii lumii» şi pe de alta determinarea destinului religios al individului în viaţa de apoi erau aici mult mai slab dezvoltate. Domina reprezentarea că nu destinul din viaţa de dincolo, ci tocmai cel din viaţa de aici ca destin excepţional - de pildă şi mai ales întrebarea dacă luptătorul în numele credinţei trebuie sau nu să moară în luptă - este determinat prin predestinare. Destinul din viaţa de apoi a individului era dimpotrivă suficient asigurat deja prin simpla lui credinţă în Allah şi în profeţi şi nu avea nevoie, de aceea - cel puţin potrivit reprezentării mai vechi - de nici o confirmare prin modul de viaţă: un sistem raţional al ascezei Căile mântuirii şi influenţa lor asupra modului de viaţă 205 cotidiene a fost la început străin acestei religii de războinici. De aceea ideea predestinării şi-a dezvoltat forţa, în Islam, ce-i drept mereu reînnoită, în luptele pentru credinţă, precum în acelea ale lui Mahdî, pierzându-şi-o dimpotrivă cu fiecare «îmburghezire» a Islamului, întrucât ea nu a întemeiat nici-o metodică de viaţă intracotidiană precum în puritanism, unde predestinarea avea în vedere tocmai destinul din viaţa de apoi şi astfel «certitudo salutis» era dependentă tocmai de confirmarea intracotidiană a Virtuţii, de aceea abia o dată cu încetăţenirea religiozităţii lui Calvin ea şi-a sporit semnificaţia în raport cu intuiţiile originare ale acestuia. Extrem de caracteristic este în această privinţă faptul că, în timp ce credinţa puritană în predestinare a fost pretutindeni privită de către autorităţi ca fiind periculoasă pentru stat şi ostilă autorităţilor pentru că se raporta sceptic la orice legitimitate şi autoritate mundană, dinastia omajjazilor - denunţată ca fiind ataşată valorilor «lumeşti» - a fost o adeptă a credinţei în predestinare, întrucât spera să-şi vadă legitimată prin voinţa predestinantă a lui Allah propria putere dobândită ilegitim: observăm cum orientarea spre determinarea unor evenimente mundane concrete, în locul celei spre destinul din viaţa de dincolo, face să dispară de îndată caracterul etic-raţional al predestinării. Şi în măsura în care ea a avut consecinţe ascetice - ceea ce, la vechii luptători ai credinţei, s-a întâmplat oricum - în Islam, care a impus, în plus, moralităţii mai ales prescripţii exterioare şi rituale, acestea au fost suprimate în viaţa de zi cu zi, luând cu uşurinţă, datorită caracterului lor mai puţin raţional în cadrul religiozităţii populare, trăsături fataliste (Kismet), şi tocmai de aceea nereuşind să elimine magia din sfera religiei populare. în sfârşit, caracterului eticii confucianiste a birocraţiei chineze patrimoniale îi corespunde faptul că acolo conştiinţa unei «fatalităţi» era privită pe de-o parte ca fiind ceea ce garantează atitudinea distinsă, pe de altă parte acest destin capătă în credinţa magică a maselor uneori trăsături fataliste, iar în credinţa celor cultivaţi o anumită poziţie medie între providenţă şi «moira». Aşa după cum moira şi voinţa de a i te împotrivi nutreşte mândria războinică a eroului, tot astfel predestinarea mândria («fariseică») a ascezei eroice burgheze. Nicăieri însă mândria faptului 206 Sociologia religiei de a fi predestinat aristocraţiei de har nu a fost atât de strâns legată de cei care exercitau o profesie şi de ideea că succesul activităţii raţionale dovedeşte binecuvântarea divină, şi de aceea nicăieri influenţa motivelor ascetice asupra comportamentului economic nu a fost atât de intensivă precum în sfera de acţiune a credinţei puritane în dobândirea harului prin predestinare. Predestinarea graţiei este şi credinţa virtuozilor religioşi care acceptă doar ideea «dublului decret» pornind de la veşnicie. O dată cu pătrunderea tot mai puternică în viaţa de zi cu zi şi în religiozitatea populară, gravitatea pesimistă a concepţiei este din ce în ce mai puţin suportată, iar ca caput mortuum s-a menţinut până la urmă în protestantismul ascetic occidental acea contribuţie prin care, mai ales, această concepţie privind graţia a influenţat atitudinea capitalistă raţională: ideea confirmării metodice a vocaţiei în viaţa economică. Neocalvinismul lui Kuyper nu mai îndrăzneşte să susţină până la capăt concepţia în puritatea ei. însă credinţa ca atare nu este cu totul eradicată. Ea îşi schimbă doar forma. Căci în toate împrejurările determinismul ideii de predestinare a fost instrumentul celei mai intensive centralizări sistematice a «eticii conştiinţei». «Personalitatea în ansamblul ei» - cum am spune noi astăzi - este înzestrată, prin «alegerea divină», cu accentul valoric al veşniciei, iar nu o acţiune particulară oarecare. Pandantul a? religios, întemeiat pe un determinism orientat spre această lume, al acestei valorizări religioase prin credinţă este acel tip specific de «ruşine» şi de - aşazicând - sentiment ateu al păcatului care-1 defineşte pe omul modern tot ca urmare a unei sistematizări etice - indiferent de felul în care ea este fundamentată metafizic -având ca scop etica conştiinţei. Nu faptul că a făcut aceasta, ci acela că el, fără voia sa, în virtutea naturii sale imuabile, aşa «este», că el a putut face aceasta, este chinul ascuns care-1 macină, după cum şi deopotrivă, ceea ce «fariseismul» determinist al celorlalţi, îi exprimă prin actul respingerii lor - tot atât de lipsit de umanitate, întrucât e tot atât de lipsit de posibilitatea autentică a unei «iertări», a unui «regret» sau a unei «reparări», într-o formă identică celei specificecredinţeireligioaseînpredestinare,credinţăcare,celpuţin, putea să-şi reprezinte o anumită ratio divină şi enigmatică. 11 Etica religioasă şi lumea Tensiunea dintre etica religioasă a conştiinţei şi lume - Etica vecinătăţii ca temei al eticii religioase - Condamnarea religioasă a camătei - Tensiunea dintre raţionalizarea etico-religioasă şi cea economică a vieţii - Acosmismul religios al iubirii şi violenţa politică - Atitudinea fluctuantă a creştinismului faţă de stat - Etica profesională «organică» - Religiozitatea şi sexualitate; Etica fraternităţii şi arta. Religiozitatea mântuirii, cu cât este mai sistematică şi mai interiorizată ca «etică a conştiinţei», reprezintă o tensiune cu atât mai mare faţă de realităţile lumii. Atâta timp cât ea este o simplă religiozitate rituală sau una a legii, această tensiune nu capătă încă o formă principială. Ea acţionează, în esenţă, aidoma eticii magice. Ceea ce-nseamnă, într-o formulare generală: abia ea conferă conveni-enţiilor receptate de către ea sacralitatea intangibilă, întrucât şi aici, totalitatea adepţilor unui zeu sunt interesaţi să se evite iscarea mâniei divine şi deci în pedepsirea încălcării normei. De aceea, acolo unde o normă a dobândit o dată semnificaţia unei rânduieli divine, ea urcă astfel din sfera convenţiilor modificabile la rang sacral. Aidoma legilor cosmice, ea este valabilă dintotdeauna şi va fi mereu valabilă, putând fi doar interpretată, iar nu modificată, în afară de cazul în care Dumnezeu însuşi va revela o nouă poruncă. Aşa după cum simbolismul, în raport cu anumite elemente de conţinut ale culturii, şi prescripţiile magice ale tabu-ului în raport cu formele concrete ale relaţiilor faţă de oamenii şi bunuri au acţionat stereotipic, tot astfel a acţionat religia în acest stadiu asupra întregului domeniu al ordinii juridice şi al convenţiilor. Cărţile sacre atât ale indienilor cât şi ale Islamului, ale perşilor cât şi ale evreilor precum 208 Sociologia religiei şi cărţile clasice ale chinezilor tratau normele ceremoniale şi ritualice şi prescripţiile juridice într-o manieră cu totul echivalentă. Dreptul este drept «sacru». Predominarea codului juridic religios în forma stereotipă reprezintă una dintre piedicile cele mai importante în calea raţionalizării ordinii juridice şi astfel a economiei. Pe de altă parte străpungerea normelor magice stereotipe sau a celor rituale de către profeţia etică poate atrage după sine - subit sau treptat - revoluţii profunde ale ordinii cotidiene a vieţii şi mai ales ale economiei. Fireşte, în ambele direcţii puterea factorului religios îşi are limitele sale. Nici pe departe ea nu este pretutindeni, acolo unde însoţeşte transformarea, elementul decisiv. Mai ales, ea nu produce nicăieri din nimic stări pentru care să nu fi existat cel puţin posibilităţi sau adesea chiar tendinţe foarte puternice în interiorul condiţiilor şi a constelaţiilor de interese existente. Iar puterea ei de a concura puternicele interese economice este şi aici limitată. Nu se poate da o formulă generală pentru forţa materială relativă a diferitelor componente ale dezvoltării şi a modalităţii «adecvării» lor reciproce. Nevoile vieţii economice se afirmă fie prin reinterpretarea poruncilor sacre sau prin ocolirea lor motivată cazuistic, uneori şi prin înlăturarea lor practică în cursul practicii jurisdicţiei ecleziastice privind ispăşirea şi graţia, jurisdicţie care, de pildă, în cadrul bisericii catolice a eliminat cu totul chiar şi in foro conscientiae, o decizie atât de importantă cum era cea privind interzicerea cametei fără a o abroga însă explicit (ceea ce ar fi fost imposibil). Cu atât de înfiera-tul «Onanismus matrimonialis» (sistemul cu doi copii) trebuia să se întâmple la fel. Consecinţa desei echivocităţi, ca atare firească, sau a tăcerii normelor religioase faţă de noile probleme şi faţă de practicile legate de acestea este alăturarea nemijlocită a unor stereotipuri absolut ferme pe de-o parte unei arbitrarietăţi extreme şi unui caracter cu totul imprevizibil a ceea ce este efectiv valabil în rândul acestora, pe de altă parte. Despre Scharî, a islamică abia dacă poate fi relevat concret ceea ce este şi astăzi valabil în practică, şi acelaşi lucru se poate spune despre toate drepturile sacre şi despre imperativele morale care au un caracter ritual-cazuistic formal, mai ales despre Legea iudaică. Spre deosebire de aceasta, tocmai sistemati- Etica religioasă şi «lumea» 209 zarea principială a cerinţei morale religioase în scopul unei «etici a conştiinţei» creează o situaţie esenţial diferită. Ea sparge stereotipia normelor individuale în folosul unei relaţii de ansamblu «semnificative» a modului de viaţă faţă de scopul religios al mântuirii. Ea nu mai cunoaşte nici un «drept sacru», ci o «sfinţenie» care, după împrejurări, poate sancţiona diferite maxime de comportament fiind deci elastică şi adoptabilă. în loc să producă stereotipuri ea poate, în funcţie de orientarea modului de viaţă pe care îl crează, să revoluţioneze din interior. însă ea dobândeşte această posibilitate cu preţul unei problematizări mult mai acute şi mai «interiorizate». Tensiunea interioară dintre postulatul religios şi realităţile lumii, nu scade de fapt, ci creşte. în locul postulatului formal al echilibrului din teodicee apar, o dată cu accentuarea sistematizării şi a raţionalizăruii a relaţiilor comunitare şi a conţinuturilor lor, conflictele legate de propria legiferare a diferitelor sfere ale vieţii în raport cu postulatul religios, transformând astfel «lumea», cu cât mai intensivă este nevoia religioasă, cu atât mai mult într-o problemă: iată ceea ce trebuie să explicăm mai întâi pornind de la momentele conflictelor principale. Etica religioasă pătrunde adânc în sfera ordinii sociale, dar într-o manieră foarte diferită. Aici sunt decisive nu doar diferenţele dintre obligaţiile magice şi rituale şi religiozitate, ci mai ales atitudinea ei principială faţă de lume. Cu cât mai raţional-sistematic este aceasta modelată ca un cosmos din perspectivă religioasă, cu atât mai principială poate deveni tensiunea sa etică faţă de structurile intramundane, şi anume cu atât mai mult cu cât acestea la rândul lor sunt sistematizate conform legităţii lor proprii. Apare astfel etica religioasă ce respinge lumea, căreia îi lipseşte ca atare caracterul stereotipic al legilor sacre. Tocmai tensiunea pe care ea o inserează în relaţiile faţă de lume constituie un puternic moment dinamic al dezvoltării. în măsura în care etica religioasă preia pur şi simplu virtuţile generale ale vieţii intramundane, ele nu mai au nevoie aici să fie explicate. Relaţiile din cadrul familiei, apoi sinceritatea, onestitatea, respectul faţă de viaţa şi proprietatea străină, inclusiv faţă de 210 Sociologia religiei femei, sunt de la sine înţelese. însă accentul diferitelor virtuţi se diferenţiază în mod caracteristic. Bunăoară extraordinara grijă faţă de pietatea familială în confucianism, motivată magic ca urmare a importanţei spiritelor strămoşilor şi din punct de vedere practic cultivată intenţionat de puterea politică, patriarhală şi administratoare a patrimoniului, pentru care, potrivit unei vorbe a lui Confucius, «insubordonarea este mai rea decât atitudinea trivială» şi de-aceea subordonarea faţă de autorităţile familiei - după cum se afirmă şi aceasta explicit - trebuia să aibă valoarea unei indiciu al calităţilor sociale şi politice. într-o opoziţie polară faţă de acest exemplu, dinamitarea tuturor legăturilor familiale prin forma mai radicală a religiozităţii adepţilor: acela care nu este în stare să-şi urască tatăl, nu poate fi un apostol al lui Isus. Sau, de exemplu, datoria mai severă de a spune adevărul în etica indiană şi în cea zarathustriană în raport cu cea specifică decalogului iudeo-creştin (limitarea la declaraţia juridică de martor) şi, pe de altă parte, pierderea deplină a importanţei acestei datorii în raport cu prescripţiile ceremoniale ale decenţei în etica de castă a birocraţiei confucianiste din China. Sau interdicţia absolută care la început depăşeşte cu mult interdicţia de a chinui animalele din religia lui Zarathustra, condiţionată de atitudinea antiorgiastică a acestuia -, avându-şi originea în reprezentările animiste (legate de migraţia sufletelor), a uciderii oricărei fiinţe vii (ahimsâ) prezentă în orice religiozitate specific indiană, în opoziţie aproape cu oricare alta. în general, conţinutul oricărei etici religioase, care depăşeşte prescripţiile magice particulare şi pietatea familială, este condiţionat în primul rând prin cele două motive simple care determină activitatea cotidiană extrafamilială: talionul legitim faţă de violator şi ajutorul fratern pentru vecinul prieten. Ambele înseamnă răsplată: cel care violează «merită» pedeapsa a cărei împlinire domoleşte mânia, după cum şi vecinul merită ajutorul. Faptul că răul făcut de duşmani trebuie răsplătit prin rău e de la sine înţeles în etica chineză, vedică şi zarathustriană, precum şi, chiar până în epoca postexi-lică, pentru evrei. Orice ordine socială pare de fapt să se sprijine pe o răsplată îndreptăţită şi de-aceea etica adaptării la lume a lui Con- Etica religioasă şi «lumea» 211 fucius respinge ideea iubirii duşmanului - care în China era motivată parţial mistic, parţial socio-utilitar - ca fiind îndreptată direct împotriva raţiunii de stat. Ea este acceptată de etica iudaică poste-xilică în fond, aşa cum relevă Meinhold, doar în sensul unei cu atât mai mari şi mai rafinate umiliri a duşmanului prin faptele bune proprii şi mai ales cu rezerva importantă pe care o face şi creştinismul: că răzbunarea lui Dumnezeu este sigură, şi se va împlini cu atât mai cert cu cât omul renunţă la a sa. Legăturilor de rudenie, acelora dintre fraţii de sânge şi din interiorul tribului, religiozitatea comunitară, ca loc al datoriei întrajutorării le adaugă tovarăşul de comunitate. Sau mai degrabă ea îl aşează în locul rudei: cel care nu-şi poate părăsi tatăl şi mama nu poate fi un apostol al lui Isus şi în acest sens şi context trebuie înţelese cuvintele sale, că el a venit nu pentru a aduce pacea, ci sabia. De-aici se dezvoltă apoi imperativul «fraternităţii», care este specific religiozităţii comunităţii adepţilor - nu oricărei comunităţi, ci doar acesteia - pentru că ea realizează cel mai profund emanciparea de uniunea politică. Chiar în creştinismul primitiv, de pildă la Clemens din Alexandria, fraternitatea are o valoare deplină doar în cercul tovarăşilor de credinţă, iar nu şi spre exterior. Ajutorul fratern îşi are originea, după cum am văzut, în uniunea vecinătăţii. «Aproapele» îşi ajută vecinul căci şi el s-ar putea să se afle odată la strâmtoare. Abia o intensă întrepătrundere a comunităţilor politice cu cele etnice şi desprinderea divinităţilor ca puteri universale de uniunea politică, duce la posibilitatea universalismului iubirii. îndreptată împotriva religiozităţii străine, ea este îngreunată o dată cu apariţia concurenţei dintre religiozităţile comunităţilor de adepţi şi a pretenţiei unicităţii propriei divinităţi. Călugării Jaina se miră, conform tradiţiei budiste, că Buddha le-a cerut discipolilor săi să le dea şi lor hrană. După cum obiceiurile de întrajutorare, inclusiv prin muncă, dintre vecini, în contextul diferenţierii economice, se transferă şi asupra relaţiilor dintre diferitele straturi economice, tot astfel şi în etica religioasă. Cântăreţii şi vrăjitorii - ca acele «profesii» ce s-au desprins cel mai timpuriu de pământ - trăiesc din dărnicia celor avuţi. Pe aceştia ei îi laudă-ntotdeauna în timp ce zgârciţii au parte de 212 Sociologia religiei ocara lor. în relaţiile economiei naturale, aşa cium vom vedea mai târziu, nu proprietatea în sine este aceea care te îninobilează, ci modul de viaţă ospitalier şi generos. De aceea şi este pomana o componentă mai universală şi mai primară a oricăreii religiozităţi etice. Religiozitatea etică aplică diferit acest motiv. Binefacerea faţă de săraci este motivată încă de Isus, uneori cu totul I conform principiilor răsplatei, astfel: faptul că tocmai imposibilittatea unei răsplătiri în această lume din partea săracului, o face cu atât mai sigură pe cea a lui Dumnezeu în viaţa viitoare. La aceasta se adaugă principiul solidarităţii fraţilor întru credinţă, care merge, uineori până la o fraternitate ce frizează «comunismul iubirii». Mila face parte în Islam din cele cinci porunci absolute ale apartenenţei la credinţă; în vechiul hinduism, ca şi la Confucius şi în vechilul iudaism ea este «fapta bună» pur şi simplu; în vechiul budism, la început, singura realizare importantă a laicului evlavios, dobândind în creştinismul antic aproape demnitatea unui sacrament (încă pe vremea lui Au-gustin credinţa neînsoţită de milă era privită ca fiind neautentică). Luptătorul islamic pentru credinţă, care este lipsilt de mijloace, călugărul budist, fratele întru credinţă sărac din vechiul creştinism (mai ales în comunitatea din Ierusalim), cu toţii sunt aidoma profeţilor, a apostolilor şi adesea şi a preoţilor religiilor mântuirii, dependenţi de mila celorlalţi, iar şansa milei şi a ajutorului în caz de nevoie este, în vechiul creştinism şi mai târziu la secte mergând până la comunitatea quakerilor, sub forma unui fel de sediu al sprijinului religios, unul din momentele economice fundamentale ale propagandei şi ale coeziunii comunităţilor religioase. De aceea ea îşi pierde de îndată mai mult sau mai puţin semnificaţia devenind un act ritual mecanic atunci când religiozitatea comunitară îşi pierde acest caracter. Totuşi ea continuă să existe în principiu. în creştinism, în ciuda acestei evoluţii, mila apare ca o condiţie într-atât de necesară pentru mântuirea bogatului, încât săracii au în cadrul bisericii, a-proape statutul unei «caste» deosebite şi indispensabile. într-o manieră asemănătoare, bolnavii, văduvele şi orfanii revin ca obiecte cu valoare religioasă ale faptei etice. Căci ajutorul acordat la nevoie se extinde mult dincolo de actul milei: individul se aşteaptă la un Etica religioasă şi «lumea» 213 «redit gratuit şi la îngrijirea copiilor în situaţiile materiale dificile din partea prietenului şi a vecinului, de aceea şi din partea fratelui intru credinţă - asociaţiile secularizate din America, ce au luat locul sectelor, ridică frecvent aceste cerinţe. Şi în special el aşteaptă aceasta de la generozitatea potentaţilor şi de la cei care deţinând puterea au aceeaşi credinţă. între anumite limite menajarea şi bunătatea faţă de supuşi constituie chiar un interes propriu bine definit al potentatului, întrucât siguranţa şi veniturile sale depind în bună măsură, datorită lipsei unor mijloace de control raţionale, de bunăvoinţa şi simpatia acestora. Şansa de a dobândi protecţia şi ajutorul unei persoane puternice este, pe de altă parte, pentru orice sărac, mai ales pentru cântăreţii religioşi, un imbold spre a o vizita şi spre a-i preamări bunătatea. Pretutindeni unde relaţiile de putere patriarhale determină structura socială, religiile profetice - în special în Orient - au putut crea de aceea un fel de «ocrotire a sărmanilor», a femeilor, a copiilor şi sclavilor, aceasta pornind şi de la acea situaţie exclusiv practică. Aşa stau lucrurile în special în profeţia mozaică şi în cea islamică. Acest fapt se extinde şi asupra relaţiilor dintre clase. în cercul vecinilor ce deţin o putere mai mică se practică exploatarea brutală a acelei situaţii de clasă care este tipică epocii precapitaliste: aservirea brutală ca urmare a datoriilor neachitate şi sporirea propriei proprietăţi funciare - (cele două fiind cvasi identice) -, profitarea de pe urma mai marii puteri de cumpărare prin achiziţionarea bunurilor de consum în scopul exploatării speculative a situaţiei dificile în care se află ceilalţi, ca un abuz împotriva solidarităţii, însoţit de o adâncă dezaprobare socială şi de aceea şi de o condamnare religioasă. Pe de altă parte vechea nobilime războinică îl dispreţuieşte pe cel care a suit în ierarhia socială datorită câştigului bănesc, ca fiind un parvenit. De aceea pretutindeni această formă de «ambiţie» este condamnată religios atât în vechile cărţi juridice indiene cât şi în vechiul creştinism sau în islam; în iudaism cu instituţia sa caracteristică a anului de iertare a datoriilor şi de eliberare în folosul tovarăşilor de credinţă, din care, setea de a trage consecinţe teologice şi neînţelegerea unei evlavii pur orăşeneşti a construit ulterior «anul sabbathic». Sistematizarea 214 Sociologia religiei eticii conştiinţei va forma din toate aceste cerinţe particulare concepţia specific religioasă despre iubire: cunoscuta «caritas». în aproape toate reglementările etice ale vieţii revine acum în domeniul economic, ca o consecinţă a acestei atitudine fundamentale, condamnarea cametei. Ea lipseşte în întregime din etica religioasă din afara protestantismului doar acolo unde, ca în confucianism, aceasta a devenit o pură adaptare la lume sau, precum în etica din vechiul Babilon şi în eticile mediteraneene ale antichităţii, unde burghezia orăşenească, mai ales nobilimea citadină interesată de comerţ a împiedicat, în general, dezvoltarea unei etici caritative autentice. în textele juridico-religioase din India, camătă era, cel puţin pentru cele două caste superioare, interzisă. La evrei faţă de conaţionali, în islam şi în vechiul creştinism la început între fraţii de credinţă, apoi necondiţionat. în creştinism, interzicerea cametei ca atare poate că nu este originară. Dumnezeu nu va răsplăti pe cei care împrumută fără riscuri - astfel este motivată de către Isus prescripţia de a-1 împrumuta şi pe cel nevoiaş. Din acest fragment apoi, o lectură şi o traducere greşită au dus la interzicerea cametei (p:t|6ev în loc de p.r|8eva <X7t£A.7ii^0VT£<;, din care în Vulgata: «nihil inde sperantes»). Motivul originar al respingerii cametei rezidă în întregime în caracterul de act realizat ca urmare a unei rugăminţi al împrumutului primitiv, care a făcut ca «între fraţi» camătă să apară ca o violare a datoriei de a-ţi ajuta semenul la nevoie, însă pentru înnăsprirea tot mai mare a interdicţiei în creştinism, în cu totul alte condiţii, alte motive au fost parţial decisive. Nu e vorba de absenţa dobânzii de capital ca urmare a condiţiilor generale ale economiei naturale, a căror «oglindire» se pretinde că ar fi această interdicţie (conform unor şabloane materialist-istorice). Căci observăm, dimpotrivă, că biserica creştină şi slujitorii ei, inclusiv papa, chiar în Evul mediu timpuriu, deci tocmai în epoca economiei naturale, au luat dobânzi fără nici-o şovăire şi le-au tolerat şi că mai degrabă aproape paralel cu începutul dezvoltării formelor de schimb autentic capitaliste şi în special a capitalului bănesc rezultat din comerţul maritim a apărut şi s-a impus tot mai mult condamnarea ecleziastică a cametei. Este vorba, prin urmare, de o luptă Etica religioasă şi «lumea» 215 principială dintre raţionalizarea etică a economiei şi cea strict economică. Abia în secolul 19 aşa cum am văzut, în faţa faptelor de-acum irevocabile, biserica a trebuit să elimine interdicţia în maniera mai sus menţionată. Motivul religios veritabil al antipatiei faţă de dobândă era mai profund fiind în corelaţie cu atitudinea eticii religioase vizavi de legalitatea câştigului economic raţional ca atare. Orice câştig provenit strict din afaceri este aproape întotdeauna judecat foarte nefavorabil în religiile primitive, tocmai în acelea care au o atitudine extrem de pozitivă faţă de posedarea averii. Şi-anume, nu doar în condiţiile dominaţiei economiei naturale şi a influenţei nobilimii războinice, ci tocmai în mediul unor relaţii de afaceri relativ dezvoltate şi a unui protest manifest împotriva acestora. Mai întâi, orice raţionalizare economică a activităţii de schimb duce la subminarea tradiţiei pe care se sprijină autoritatea dreptului sacru. De aceea, deja urmărirea câştigului bănesc, ca tip al efortului raţional de câştig, este suspectă din punct de vedere religios. Ca atare, preoţimea (bunăoară în Egipt) a favorizat pe cât posibil menţinerea economiei naturale, acolo unde propriile interese economice ale templelor ca instituţii de depozit şi împrumut ocrotite sacral nu se împotriveau prea mult. însă mai ales, caracterul impersonal, raţional-economic -, dar tocmai de aceea etic iraţional - al relaţiilor strict comerciale, se loveşte de o neîncredere niciodată clar formulată, dar resimţită cu atât mai intens, tocmai în cazul religiilor etice. Orice relaţie strict personală, de la om la om, oricum ar fi ea, inclusiv sclavia totală, poate fi reglementată etic, în raport cu ea pot fi formulate postulate etice, întrucât forma lor depinde de voinţa individuală a celor ce participă la ea creând astfel spaţiu pentru dezvoltarea virtuţilor caritabile. Ceea ce nu este cazul pentru relaţiile raţionale comerciale, şi anume cu cât sunt acestea mai diferenţiate raţional, cu atât mai puţin. Relaţiile titularului unei obligaţiuni ipotecare faţă de debitorul nesolvabil al unei bănci de credit funciar, cele ale posesorului unui titlu de stat faţă de contribuabil, ale unui acţionar faţă de muncitorul din fabrică, ale importatorului de tutun faţă de muncitorul străindinplantaţii,aleunuiindustriaşceprelucreazămateriaprimă 216 Sociologia religiei faţă de miner, nu numai că nu pot fi faptic reglementate sub aspectul carităţii, dar ele nu pot fi nici principial. Obiectivarea economiei pe baza socializării pieţei urmează întotdeauna propriile legi obiective, care dacă nu sunt luate în seamă duc la nereuşită economică, iar cu timpul la declinul economic. Socializarea economică raţională reprezintă întotdeauna o obiectivare în acest sens iar un cosmos de activităţi comerciale raţional-obiective nu poate fi guvernat prin cerinţe caritabile adresate unor persoane concrete. Cosmosul obiectivat al capitalismului, cu atât mai mult, nu oferă nici un adăpost în această privinţă. în interiorul său, cerinţele carităţii religioase eşuează nu doar - ca pretutindeni în cazurile particulare -datorită recalcitranţei şi insuficienţelor persoanelor concrete, ci ele îşi pierd sensul pur şi simplu. în faţa eticii religioase apare o lume de relaţii interpersonale, care principial nu se mai poate adecva normelor ei originare. Printr-o duplicitate specifică, preoţimea a sprijinit de aceea mereu - şi în interesul tradiţionalismului - patriar-halismul în raport cu relaţiile de dependenţă impersonale, deşi, pe de altă parte, profeţia subminează uniunile patriarhale. însă cu cât mai principial resimte o religiozitate opoziţia ei faţă de raţionalismul economic ca atare, cu atât mai apropiată îi este virtuozităţii religioase consecinţa respingerii antieconomice a lumii. în lumea faptelor etica religioasă a avut, ca urmare a inevitabilelor compromisuri, destine diferite. Dintotdeauna ea a fost utilizată pentru scopuri economice raţionale, în special şi ale credincioşilor. Mai ales acolo unde datoria era încă legată riguros juridic de de persoana datornicului. Apoi a fost exploatată pietatea urmaşilor faţă de strămoşi. Sechestrarea mumiei mortului în Egipt sau reprezentarea răspândită în unele religiozităţi asiatice, potrivit căreia cel care nu-şi ţine o promisiune, deci inclusiv promisiunea de a-şi achita datoria, în special cea făcută prin jurământ, va fi chinuit în lumea de dincolo şi de aceea ar putea afecta liniştea urmaşilor prin vrăji nefaste, fac parte din această categorie. în Evul mediu - fapt asupra căruia a atras Schulte atenţia - episcopul era în mod deosebit demn de a fi creditat, căci în cazul nerespectării promisiunii, îndeosebi a celei însoţite de jurământ, excomunicarea îi distrugea întreaga Etica religioasă si «lumea» 217 existenţă (asemănător în această privinţă sublocotenenţilor germani şi studenţilor din asociaţiile studenţeşti). într-un ciudat paradox ajunge asceza mai ales, aşa cum s-a menţionat de mai multe ori deja, întrucât caracterul ei raţional conduce la acumularea averii. Mai ales oferta avantajoasă pe care o reprezintă munca ieftină a celibatarilor asceţi faţă de câştigul burghez împovărat cu minimul necesar existenţei unei familii, duce la creşterea propriului câştig, în Evul mediu târziu, când reacţia burgheziei împotriva mănăstirilor se datora tocmai «concurenţei-culi» profesionale a acestora aşa cum se-ntâmpla şi cu educaţia mai ieftină pe care o dădea mănăstirea în raport cu profesorii laici căsătoriţi. Adesea atitudinile religiozităţii se explică pornind de la motivele economice ale activităţii. Călugării bizantini erau legaţi economic de serviciul icoanelor, după cum cei chinezi erau legaţi de produsele tipografiilor şi atelierelor lor, iar fabricarea modernă a rachiului în biserici - o batjocură la adresa condamnării religioase a alcoolului - este doar un exemplu extrem în acelaşi sens. Asemenea momente acţionează împotriva oricărei respingeri principiale antieconomice a lumii. Orice organizaţie, mai ales orice religiozitate instituţională, are nevoie şi de instrumente economice de exercitare a puterii, şi aproape nici-o altă concepţie nu a fost însoţită de atâtea anateme papale înspăimântătoare - mai des ale celui mai mare organizator al finanţelor bisericii, Ioan XXII - precum susţinerea consecventă de către călugării franciscani a adevărului confirmat de Biblie, conform căruia Christos le-a poruncit adevăraţilor săi apostoli să rămână săraci. Deschis deja de Amold din Brescia, şirul martirilor acestei concepţii se-ntinde de-a lungul secolelor. Efectul practic al interzicerii creştine a cametei şi a principiului valabil pentru activitatea de afaceri, în special pentru cea de comerţ; «Deo plăcere non potest», este, în general, greu de apreciat. Interzicerea cametei a produs forme juridice de eludare de toate tipurile. Aproape ca formă recunoscută de dobândă, biserica a trebuit în cele din urmă, chiar dacă după o luptă acerbă, să îngăduie (definitiv de la Leo X), în favoarea săracilor, în instituţiile caritabile ale Montes pietatis afacerile de împrumut pe amanet. Privilegiul evreilor asi- 218 Sociologia religiei gura nevoia de credit ce putea fi acoperit acum printr-o dobândă fiză a păturii de mijloc. In rest, trebuie însă să ţinem seama de faptul că în Evul mediu, dobânda fixă, tocmai în condiţiile pe atunci foarte riscante (mai ales în ceea ce priveşte afacerile încheiate peste mări) ale contractelor de credit în scopul obţinerii unor venituri (aşa cum erau ele de pildă întrebuinţate în mod universal în Italia pentru averea pupilară) era totuşi o rară excepţie faţă de modalitatea uzuală a participării diferite şi uneori (precum în Constitutum Usus din Pisa) tarifate la riscul şi câştigurile afacerii {commenda dare adproficuum de mari). Marile gilde ale negustorilor se protejau totuşi faţă de acuzaţia de usuraria pravitas prin excludere din gildă, boicot, şi liste negre (precum, de exemplu, împotriva obiecţiei de deficit a legislaţiei noastre de bursă), iar membrii acestora, pentru propria mântuire a sufletelor, printr-o iertare generală a păcatelor procurată de breaslă (ca, de pildă, în Arte di Calimala) şi prin fondurile uriaşe lăsate prin testament bisericii sau altor aşezăminte. Conflictul adânc dintre realităţile economice inevitabile şi idealul de viaţă creştin a fost cu toate acestea resimţit adesea foarte acut şi a îndepărtat în orice caz tocmai elementele cele mai religioase şi mai etic-raţionale din viaţa afacerilor, acţionând permanent mai ales în direcţia unei declasări etice a spiritului raţional de afaceri şi a unei piedici în calea acestuia. Soluţia salvatoare a instituţiei medievale a bisericii: eşalonarea datoriilor în funcţie de starea socială conform harismei religioase şi a vocaţiei etice, cât şi practica indulgenţelor nu a permis totuşi apariţia unei discipline etice coerente a vieţii în sfera economiei ca atare. (Dispensa de indulgenţă şi principiile extrem de laxe ale eticii probabiliste a iezuiţilor după Contrareformă, nu au schimbat nimic în privinţa faptului că tocmai indivizii ce aveau o gândire etică laxă - iar nu rigoriştii - au putut să se îndrepte spre activităţi aducătoare de profit). Abia asceza intramun-dană a protestantismului a dus la crearea unei etici capitaliste - fără însă a fi avut vreodată această intenţie. Ea a deschis drumul în viaţa afacerilor tocmai elementelor celor mai religioase şi mai rigoriste, aducându-le succes în acest domeniu, succes înţeles ca fruct al modului de viaţă raţional. Interzicerea dobânzii însăşi a fost limita- Etica religioasă şi «lumea» 219 tă de protestantism, în special de protestantismul ascetic, la cazurile concrete de lipsă a iubirii. Dobânda a fost acum condamnată tocmai acolo unde ea a fost tolerată de fapt de Biserica însăşi, în Montes pietatis şi anume în cazul creditului pentru săraci, ca o formă de camătă lipsită de iubire - evreii cât şi lumea creştină a afacerilor au resimţit de mult ca pe o povară concurenţa acestora - dimpotrivă ea a fost legitimată ca o formă de participare a creditorului la profitul comercial realizat cu ajutorul banilor împrumutaţi şi în general pentru creditul acordat potentaţilor şi bogaţilor (credit politic acordat principilor). Elaborarea teoretică a acestei idei îi aparţine lui Sal-masius. însă mai ales calvinismul a fost cel care a suprimat radical formele tradiţionale ale carităţii. El a înlăturat în primul rând forma neplanificată a exercitării milei. In orice caz, deja o dată cu introducerea normelor fixe pentru repartizarea veniturilor episcopului în biserica epocilor târzii şi apoi prin organizarea azilului medieval începe sistematizarea carităţii, aşa după cum în Islam impozitul pentru săraci reprezentase o centralizare raţională. însă mila neplanificată şi-a impus semnificaţia de faptă bună. Nenumăratele aşezăminte caritabile ale tuturor religiilor etice au dus, cum era şi firesc, deopotrivă fie la o creştere directă a numărului cerşetorilor sau, în plus, precum de exemplu în cazul numărului fix de mese zilnice pentru săraci din mănăstirile bizantine şi în zilele oficiale a supelor pentru săraci din China, au transformat caritatea într-un gest pur ritual. Calvinismul a pus capăt acestor lucruri. Mai ales aprecierii amabile a cerşetorilor. Pentru el divinitatea insondabilă îşi are motivele proprii atunci când împarte inegal bogăţia iar valoarea omului se confirmă exclusiv prin activitatea profesională. Cerşitul este conceput ca o violare nemijlocită a iubirii faţă de semeni, în acestcaz faţă de cei de la care secerşeşte şi, mai ales, toate predicile puritane pornesc de la concepţia potrivit căreia inactivitatea celorapţisămunceascăeste-odatăpentrutotdeauna-condamnabilă. Pentru cei inapţi de muncă însă, pentru invalizi şi orfani, caritatea trebuie organizată raţional întru preamărirea lui Dumnezeu, asemănător astăzi întrucâtva faptului de a-i îmbrăca pe cei din orfelinate cu haine care amintind de costumul bufonilor ne surprind şi 220 Sociologia religiei acum şi de a-i conduce cât mai ostentativ cu putinţă pe străzile Amsterdamului la liturghie. îngrijirea săracilor se face sub semnul eliminării repulsiei faţă de muncă, al cărei tip îl oferă întrucâtva grija puritană pentru săraci, în Anglia, în opoziţie cu principiile sociale anglicane foarte bine descrise de H. Levy. în orice caz caritatea însăşi devine doar o «activitate«raţională, iar semnificaţia ei religioasă este astfel fie eliminată fie transformată în opusul ei. Aceasta este deci atitudinea religiozităţii ascetic-raţionale consecvente. Religiozitatea mistică trebuie să ia calea opusă celei a raţionalizării economiei. Tocmai eşuarea principială a postulatelor fraternităţii în confruntarea cu realitatea aspră a lumii economice, de îndată ce se acţionează raţional în cadrul ei, transformă aici cerinţa iubirii de semeni în postulatul «bunătăţii» fără discernământ care nu se mai interesează de autenticitatea şi rezultatul dăruirii de sine, de meritele şi capacitatea de iniţiativă a celui ce face o rugăminte, care oferă cămaşa acolo unde se cere paltonul, pentru care însă, tocmai de aceea, în consecinţele ei ultime chiar individul, pentru care ea se sacrifică, este, spre a ne exprima astfel, fungibil şi nivelat în ceea ce priveşte valoarea sa, «aproapele» care îţi iese întâmplător în cale, fiind relevant doar prin greutăţile şi rugăminţile sale: o formă specifică a fugii mistice de lume ca dăruire de sine iubitoare lipsită de obiect, deci nu pentru om ca atare, ci pentru ea însăşi, pentru «Sfânta prostituare a sufletului» (Baudelaire). Tot atât de acut şi din aceleaşi motive ajunge acosmismul religios al iubirii - însă într-o formă oarecare chiar orice religiozitate etică raţională - în relaţii de tensiune cu cosmosul activităţii politice, de îndată ce o religie s-a distanţat în general de uniunea politică. Vechea divinitate politică locală, fireşte, deopotrivă o zeitate etică înzestrată cu puteri universale, are exclusiv funcţia de a proteja interesele politice ale uniunii pe care o patronează. Chiar şi astăzi Dumnezeul creştin este invocat ca un «zeu al războiului» sau ca «Dumnezeu al părinţilor noştri» aidoma unui zeu local din polisul antichităţii, exact aşa cum, de pildă, preotul creştin de la ţărmul Mării Nordului, secole la rând trebuise să se roage pentru un «ţărm binecuvântat» (adică pentru numeroase naufragii). Preoţimea, la Etica religioasă şi «lumea» 221 rândul ei, este dependentă de obicei, direct sau indirect, de uniunea politică - într-o manieră foarte puternică deja în biserica zilelor noastre susţinută prin bugetul de stat - cu atât mai mult însă acolo unde preoţii erau angajaţi ai curţii sau ai patrimoniului suveranilor ori ai proprietarilor funciari aşa cum era Purohita în India sau episcopul bizantin de curte din vremea lui Constantin, ori acolo unde ei înşişi erau seniori feudali investiţi conform regulilor laice sau aparţineau unor familii de preoţi înnobilate deţinând şi o putere laică. Cântăreţii poemelor religioase, ale căror creaţii au intrat a-proape pretutindeni în corpul scrierilor sacre, în cele chinezeşti, indiene cât şi în cele iudaice, preamăreau moartea eroică, ce, are în cărţile juridice sacre ale brahmanilor, valoarea unei datorii de castă pentru Kshatryia la vârsta la care acesta «îl vede pe fiul fiului său», o datorie tot atât de ideală precum era, în acelaşi caz, pentru brahman, retragerea în pădure pentru meditaţie. Conceptul de «război al credinţei» exclude fireşte religiozitatea magică. însă victoria politică şi mai ales răzbunarea asupra duşmanilor sunt pentru ea ca şi pentru vechea religie a lui Jahve adevărata răsplată a lui Dumnezeu. însă cu cât mai mult încearcă preoţimea să se organizeze autonom în raport cu puterea politică şi cu cât mai raţională devine etica sa, cu atât mai mult se deplasează această poziţie originară. Contradicţia dintre propovăduirea fraternităţii între tovarăşi şi glorificarea războiului împotriva celor din exterior nu are, fireşte, o influenţă decisivă asupra devalorizării virtuţilor războinice, căci aici rămânea soluţia distincţiei dintre războiul «drept» şi cel «nedrept» - un produs fariseic, necunoscut vechii etici genuine a războiului. Mult mai importantă a fost apariţia religiilor comunitare ale popoarelor dezarmate şi educate de preoţi, ca, de pildă, evreii, şi apariţia unor straturi sociale largi, relativ paşnice, dar care erau de o tot mai mare însemnătate pentru întreţinerea şi asigurarea poziţiei politice a preoţimii, acolo unde aceasta s-a organizat autonom. Preoţimea trebuia să recepteze virtuţile specifice ale acestor straturi cu atât mai exclusiv cu cât acestea - simplitate, adaptarea răbdătoare la sărăcie, acceptarea umilă a autorităţii date, iertarea prietenoasă şi blândeţea în faţa nedreptăţii - erau tocmai acele virtuţi care favori- 222 Sociologia religiei zau supunerea faţă de hotărârile divinităţii etice şi faţă de preoţi şi cu cât ele toate reprezentau, în continuare, într-o anumită măsură, virtuţi complementare ale virtuţii religioase fundamentale a celor puternici: ale carităţii mărinimoase, fiind ca atare aşteptate şi dorite din partea celor care-şi ofereau patriarhal ajutorul, de cei sprijiniţi, împrejurările politice acţionează şi ele în sensul transfigurării religioase a eticii supuşilor, cu atât mai mult cu cât o religiozitate devine religiozitate «comunitară». Profeţia iudaică, recunoscând realist situaţia politică externă, a propovăduit acceptarea destinului hotărât de Dumnezeu al dominaţiei marilor puteri. Iar domesticirea maselor, pe care atât stăpânirea străină (mai întâi, în mod sistematic, cea a perşilor) cât şi, în cele din urmă, deţinătorii autohtoni ai puterii, o lasă pe seama preoţilor recunoscuţi de ei, crează tot mai mult posibilitatea - corelată cu specificul activităţii lor paşnice şi personale şi cu experienţa acţiunii pretutindeni extrem de intense a motivelor religioase asupra femeilor odată cu popularizarea crescândă a religiei - de a valorifica religios acele virtuţi esenţial feminine ale supuşilor. Dar nu numai această «revoltă a sclavilor» în morală organizată de preoţi, ci orice amplificare a căutării ascetice, şi mai ales mistic-personale a mântuirii de către individ, a celui desprins de tradiţie, conduce, aşa cum am văzut, conform unei legităţi proprii în aceeaşi direcţie. însă situaţii externe tipice întăresc această tendinţă. Atât schimbarea aparatent haotică a micilor configuraţii politice particulare şi efemere - în raport cu o religiozitate universalistă şi cu o cultură relativ unitară social (precum în India) - cât şi, invers, tocmai pacificarea universală şi eliminarea oricărei lupte pentru putere în marile imperii universale şi în special birocratizarea dominaţiei politice (ca în imperiul roman), deci toate momentele care slăbesc interesele politice şi sociale ancorate în lupta armată pentru putere şi în lupta dintre straturile sociale, acţioneazăfoarteputernicînaceeaşidirecţiearespingeriiantipolitice a lumii şi a dezvoltării unei etici religioase a fraternităţii ce respinge utilizarea forţei. Nu datorită intereselor «social-politice» sau a unor pretinse instincte «proletare», ci tocmai ca urmare a dispariţiei complete a acestor interese, a crescut puterea religiei apolitice Etica religioasă şi «lumea» 223 creştine a iubirii precum şi importanţa tuturor concepţiilor despre mântuire şi a religiozităţilor comunitare, începând cu secolele I-II ale epocii imperiale. In acest context, straturile sociale dominate şi revolta lor morală de sclavi - adeseori nici măcar predominante -nu sunt singurele reprezentante ale religiozităţilor antipolitice ale mântuirii, ci mai ales păturile cultivate, dezinteresate politic, întrucât nu au nici o influenţă sau sunt dezgustate. Experienţa universală a faptului că violenţa naşte din ea însăşi violenţă, că pretutindeni interesele sociale şi economice ale stăpânilor se contopesc cu mişcările de reformă cele mai idealiste sau revoluţionare, că forţa împotriva nedreptăţii nu conduce la victoria unei dreptăţi sporite, ci la aceea a unei puteri sau a unei inteligenţe pragmatice mai mari, nu rămâne ascunsă păturii intelectualilor dezinteresaţi, născând mereu imperativul cel mai radical al eticii fraternităţii: a nu te opune răului prin violenţă, care este comun atât budismului cât şi predicii lui Isus. El este însă îndeosebi specific şi religiozităţilor mistice, întrucât căutarea mistică a mântuirii, cu minimizarea proprie ei a rolului activităţii, urmărind de aceea incog-nito-ul în interiorul lumii ca unică manieră de confirmare a mântuirii promovează această atitudine de umilinţă şi de sacrificiu de sine, ba mai mult ea trebuie s-o producă prin mijloace exclusiv psihologice din sentimentul acosmic şi non-obiectual al iubirii care o defineşte, însă orice intelectualism pur poartă în sine şansa unei asemenea transformări mistice. Dimpotrivă, asceza intramundană poate pactiza cu existenţa ordinii politice bazată pe forţă, pe care ea o priveşte ca pe un instrument al transformării raţional-etice a lumii şi al îmblânzirii păcatelor. Doar că asocierea nu este în acest caz nici pe departe atât de uşoară ca şi în ceea ce priveşte asociarea cu interesele economice ale câştigului. Căci, într-o măsură mult mai mare decât activitatea economică privată, activitatea politică autentică -bazată pe calităţile umane medii, pe compromisuri şi viclenie, pe utilizarea altor mijloace care lezează etica, dar mai ales a oamenilor, cât şi pe relativizarea tuturor scopurilor - impune renunţarea la cerinţele etic-rigoriste. Aceasta este atât de evident încât, sub celebra dominaţie a maccabeilor, după ce a trecut primul entuziasm al 224 Sociologia religiei războiului de eliberare, tocmai printre evreii cei mai religioşi a apărut un partid care prefera dominaţia străină regatului naţional, într-o manieră asemănătoare celei prin care unele secte puritane recunoşteau doar bisericilor care-şi duceau crucea - fiind, adică, sub stăpânirea păgână - o autenticitate reală a religiozităţii. în ambele cazuri a acţionat pe de-o parte ideea că autenticitatea poate fi confirmată doar prin martiraj, iar pe de altă parte reprezentarea principială potrivit căreia virtuţile autentic religioase, atât etica raţională lipsită de compromisuri, cât şi, pe de altă parte, fraternitatea acosmică, nu-şi pot găsi în nici un fel un loc în cadrul aparatului politic al puterii, înrudirea dintre asceza intramundană şi minimizarea activităţii statului («Manchesterianism»), îşi are aici una dintre originile sale. Conflictul eticii ascetice, cât şi cel al atitudinii mistice a fraternităţii cu aparatul represiv care stă la baza tuturor formaţiunilor politice a produs formele cele mai variate de tensiune şi echilibrare. Tensiunea dintre religie şi politică este, fireşte, cea mai mică acolo unde - precum în confucianism - religia este credinţa în spirite sau magie pur şi simplu, iar etica, o inteligentă adaptare la lume a individului cultivat. Pe de altă parte conflictul lipseşte cu totul acolo unde o religiozitate transformă în datorie propaganda belicoasă a profeţiei adevărate, precum în vechiul islam care a renunţat intenţionat la universalismul convertirii, având drept scop subjugarea şi supunerea celor de altă credinţă dominaţiei unui ordin ce s-a consacrat luptei pentru credinţă ca datorie fundamentală, iar nu mântuirea supuşilor. Căci aceasta nu este deloc o religie universală a mântuirii. Starea dorită de către divinitate este tocmai stăpânirea prin forţă a credincioşilor asupra necredincioşilor toleraţi, iar astfel violenţa ca atare nu mai reprezintă o problemă. O anumită înrudire cu această situaţie prezintă asceza intramundană atunci când ea -precum calvinismul radical - priveşte stăpânirea virtuozilor religioşi, care aparţin bisericii «pure», asupra lumii păcătoase, ca fiind dorită de Dumnezeu în scopul supunerii acesteia, aşa cum, de pildă, a-ceastă optică a stat la baza teocraţiei neoanglicane, chiar dacă nu explicit, totuşi în cursul practicii, fireşte cu compromisuri de tot felul. Conflictul lipseşte însă şi acolo unde, precum în concepţiile Etica religioasă şi «lumea» 225 intelectualiste indiene despre mântuire (budism, jainism), este întreruptă orice relaţie cu lumea şi cu activitatea înlăuntrul ei, unde violenţa proprie cât şi împotrivirea faţă de forţă sunt interzise absolut, dar şi lipsite de obiect. Anumite conflicte faptice apar între reglementările statale concrete şi poruncile religioase concrete acolo unde o religiozitate este religia paria a unei grupei excluse de la egalitatea drepturilor politice, profeţia ei fiind restabilirea impusă de Dumnezeu a ierarhiei de castă corecte, precum iudaismul, care nu a respins niciodată statul şi violenţa, dimpotrivă, aşteptase, cel puţin până la distrugerea Templului de către Hadrian, în persoana lui Mesia un adevărat conducător politic. Conflictul duce la martiriu sau la tolerarea pasivă şi antipolitică a tiraniei acolo unde o religiozitate comunitară respinge violenţa ca un act antidivin, dorind să impună efectiv o distanţare de ea membrilor săi, fără a trage însă consecinţa fugii absolute de lume, ci dorind să rămână cumva în interiorul acesteia. Anarhismul religios a existat până acum, conform experienţei istorice, doar ca fenomen temporar, întrucât intensitatea religiozităţii care-1 determină este o harismă personală. Au existat şi formaţiuni politice autonome care deşi nefiind întru totul anarhiste, au avut fundamente principial pacifiste. Cea mai importantă a fost comunitatea quakerilor din Penn-sylvania, care a reuşit într-adevăr, timp de două generaţii, în opoziţie cu toate coloniile învecinate, să supravieţuiască şi să prospere fără violenţă împotriva indienilor. Până când, mai întâi conflictele armate dintre marile puteri coloniale au făcut din pacifism o ficţiune, iar în cele din urmă războiul american pentru independenţă, care a fost purtat în numele principiilor fundamentale ale quakerilor, dar cu menţinerea la distanţă a quakerilor ortodocşi datorită principiului non-rezistenţei a discreditat, chiar intern, profund acest principiu. Iar acceptarea tolerantă a celor care gândeau astfel, corespunzătoare lui, i-a constrâns pe quakerii înşişi în Pennsylvania la început la o geometrie a circumscripţiilor electorale resimţită din ce în ce mai penibil, în cele din urmă însă la renunţarea acestora de a mai participa la guvernare. Apolitismul principial pasiv, aşa cum l-au menţinut într-o manieră tipică menoniţii genuini, şi, asemănător, cele 226 Sociologia religiei mai multe comunităţi baptiste, în general însă numeroase secte, mai ales ruseşti, sub motivaţii diverse în cele mai diferite părţi ale pământului, a dus, în contextul obedienţei absolute care rezultă din respingerea violenţei, la conflicte acute doar acolo unde era impus serviciul militar personal. Chiar atitudinea grupurilor religioase ce nu erau în întregime apolitice faţă de război în special a fost una diferită în funcţie de faptul dacă era vorba de apărarea libertăţii credinţei în faţa amestecului puterii politice, sau de războaie exclusiv politice. Pentru ambele tipuri de violenţă războinică, au fost susţinute două maxime extreme: pe de-o parte tolerarea pur pasivă a puterii străine şi împotrivirea faţă de pretenţia participării proprii la actele de violenţă, cu eventuala consecinţă a martiriului personal. Aceasta nu este doar atitudinea apolitismului mistic absolut indiferent faţă de lume şi a tipurilor principial pacifiste ale ascezei intramundane, dar chiar pura religiozitate personală a credinţei şi-1 însuşeşte adeseori pentru violenţa religioasă ca consecinţă, întrucât ea nu concepe o ordine externă raţională şi nici o stăpânire raţională a lumii hotărâte de Dumnezeu. Luther a respins tot atât de ferm războiul purtat în numele credinţei ca şi revoluţia bazată pe credinţă. De cealaltă parte se află atitudinea împotrivirii îndârjite cel puţin faţă de violentarea credinţei. Revoluţia bazată pe credinţă se apropie cel mai mult de raţionalismul ascetic intramundan, care concepe lumea ca având o ordine sacră, impusă de divinitate. Aşa se întâmplă în interiorul creştinismului, mai ales al calvinismului, care face o datorie din apărarea cu ajutorul armelor a credinţei împotriva tiranilor (chiar dacă, corespunzător caracterului ecleziastic instituţional, la Calvin însuşi, doar la iniţiativa instanţelor legitime care aparţin dietei). Religiile propagandei războinice şi derivatele lor, precum sectele mahdîste şi alte secte islamice, dar şi secta eclectică, influenţată de islam, a hinduiştilor Sikh, care la început a fost chiar pacifistă, cunosc fireşte şi datoria revoluţiei bazată pe credinţă. Dimpotrivă, faţă de războiul exclusiv politic, indiferent din punct de vedere religios susţinătorii celor două atitudini contrare se raportează, după împrejurări, practic tocmai invers. Religiozităţi care ridică pretenţii etic-raţionale de la cosmosul politic, trebuie să adopte Etica religioasă şi «lumea» 227 o atitudine esenţial mai negativă faţă de războaiele strict politice, decât acelea care acceptă relativ nediferenţiat ordinea lumii ca fiind dată. Invincibila armată a lui Cromwell a cerut parlamentului desfiinţarea înrolării forţate, întrucât creştinul trebuie să participe doar la acele războaie a căror legitimitate este recunoscută de propria conştiinţă. Armata mercenarilor trebuie să aibă, din acest punct de vedere, valoarea unei organizări relativ morale, întrucât mercenarul are de înfruntat pe Dumnezeu şi propria conştiinţă dacă vrea să-şi aleagă această profesie. Violenţa statală este doar atunci morală când, preamărind pe Dumnezeu, înfrânge păcatul şi se opune nedreptăţii religioase, deci în scopuri de credinţă. Dimpotrivă, pentru Luther, care respinge în mod radical războiul şi revoluţia întemeiate pe credinţă, cât şi rezistenţa activă, în cazul unui război politic, singura care decide în ceea ce priveşte caracterul drept al unui război este autoritatea laică, a cărei sferă este intangibilă postulatelor raţionale ale religiei, iar supusul nu-şi împovărează conştiinţa, atunci când, în acest caz, ca şi în tot ceea ce nu suprimă relaţia sa cu Dumnezeu, se supune activ. Atitudinea creştinismului antic şi a celui medieval faţă de stat ca întreg a oscilat, sau mai corect spus şi-a schimbat centrul de greutate, între mai multe puncte de vedere: 1) Condamnarea deplină a imperiului roman - a cărui durată până la sfârşitul lumii, în antichitatea târzie, era privită de toţi, inclusiv de creştini, ca fiind de la sine înţeleasă - ca stăpânire a Antichristului. 2) Indiferenţa totală faţă de stat, deci tolerarea pasivă a puterii politice (permanent injuste) şi de aceea îndeplinirea activă a tuturor constrângerilor ce nu afectau din punct de vedere religios mântuirea, mai ales plătirea impozitelor; faptul că trebuie «să-i dai cezarului, ceea ce este al cezarului» nu înseamnă, de pildă, aşa cum doreşte interpretarea armonizantă modernă, recunoaşterea pozitivă, ci tocmai indiferenţa absolută în legătură cu mersul acestei lumi. 3) Neimpli-carea în treburile politice concrete, întrucât - şi în măsura în care -participarea la acestea te conduce în mod necesar la păcat (cultul împăratului), însă recunoaşterea pozitivă a autorităţii publice, chiar a celei păgâne, ca fiind oricum rezultatul voinţei divine întrucât, 228 Sociologia religiei deşi păcătoasă, ea este, ca toate structurile lumii, o pedeapsă a păcatului impusă de Dumnezeu, care a venit peste noi datorită căderii în ispită a lui Adam şi pe care creştinul trebuie, supus, să şi-o asume. 4) Aprecierea pozitivă a autorităţii publice, chiar a celei păgâne, ca un mijloc indispensabil - în starea de păcat - de reprimare a păcatelor (condamnabile deja pe baza cunoaşterii naturale conferite de Dumnezeu păgânilor lipsiţi de iluminarea religioasă) şi ca o condiţie generală a oricărei existenţe pământeşti hotărâte de Dumnezeu. - Primele două concepţii aparţin mai ales perioadei aşteptării eschatologice, dar au apărut uneori, ocazional, şi mai târziu. Creştinismul antic chiar după recunoaşterea sa ca religie de stat, nu a depăşit efectiv niciodată ultima concepţie. Marea transformare în ceea ce priveşte relaţiile faţă de stat se realizează mai degrabă abia în interiorul bisericii medievale, aşa cum au dovedit-o strălucit cercetările lui Troeltsch. însă problema în care a fost astfel antrenat creştinismul, deşi nu îi este exclusiv specifică, a devenit, din motive parţial intrareligioase, parţial extrareligioase, doar în interiorul său o problematică atât de consecventă. Este vorba despre poziţia aşa-numitului «drept natural»: pe de-o parte faţă de relevaţia religioasă, pe de altă parte faţă de configuraţiile politice pozitive şi manifestările lor. Vom reveni pe scurt asupra acestei chestiuni când vom explica formele religioase ale comunităţii şi în cursul discuţiei privind formele dominaţiei politice. In ceea ce priveşte tipul soluţiei pentru etica individuală, aici trebuie doar să enunţăm următorul principiu: schema generală potrivit căreia o religie - atunci când, în cadrul unei uniuni politice, ea este dominantă şi privilegiată, şi mai ales atunci când ea este o religie în care harul se conferă instituţional -, obişnuieşte să soluţioneze tensiunile dintre etica religioasă şi solicitările anetice sau antietice ale vieţii înlăuntrul ordinii constrângătoare statale şi economice a lumii, este relativizarea şi diferenţierea eticii sub forma eticii profesionale «organice» (în opoziţiecuceaascetică).Parţialeapreia,precumeaTomad'Aquino, în opoziţie - aşa cum accentuează pe bună dreptate Troeltsch - cu concepţia stoic-creştină din antichitate asupra vârstei de aur şi a stării originare fericite de egalitate anarhică a tuturor oamenilor, Etica religioasă şi «lumea» 229 reprezentarea familiară deja, sub diferite forme, credinţei animiste în suflete şi în lumea de dincolo, cu privire la diferenţa naturală -chiar lăsând la o parte toate urmările păcatelor -, pur creaturală dintre oameni, diferenţă ce determină deosebirile sociale în destinul din viaţă pământească şi în cea de dincolo. Pe de altă parte ea deduce în manieră metafizică raporturile de forţă ale vieţii. Fie datorită păcatului strămoşesc sau datorită cauzalităţii Karmei individuale ori a declinului lumii motivat dualist, oamenii sunt condamnaţi să îndure violenţa, greutăţile, suferinţa, lipsa iubirii, şi mai ales deosebirile legate de apartenenţa la o anumită castă sau clasă socială. Or, profesiile sau castele sunt astfel organizate de către providenţă încât fiecărui individ din interiorul lor îi revine o sarcină proprie, specifică, o sarcină hotărâtă de Dumnezeu sau prescrisă de ordinea impersonală a lumii, astfel încât pentru fiecare sunt valabile alte cerinţe etice. Ele se aseamănă părţilor componente ale unui organism. Raporturile de putere dintre oameni ce rezultă de aici reprezintă relaţii de autoritate impuse de divinitate, iar revolta împotriva lor sau revendicarea altor condiţii de viaţă decât cele corespunzătoare ierarhiei de castă reprezintă trufia creaturii ce se opune lui Dumnezeu şi care încalcă tradiţia sacră. In interiorul acestei ordini organice, virtuozilor religiozităţii - fie că sunt asceţi sau contemplativi - le revine sarcina specifică: crearea tezaurului faptelor bune excedentare din care harul instituţional dăruieşte, după cum şi principilor, războinicilor şi judecătorilor, meşteşugarilor şi ţăranilor funcţia lor specifică. Prin acceptarea adevărului relevat şi a adevăratei atitudini iubitoare, individul dobândeşte, tocmai datorită acestor structuri, fericirea pământească şi răsplata în viaţa de apoi. Pentru Islam, această concepţie «organică» şi întreaga problematică era mult mai străină, întrucât, renunţând la universalism, el concepea stratificarea socială ideală a lumii ca fiind una alcătuită din credincioşii stăpânitori şi popoarele paria ale necredincioşilor, aceştia din urmă asigurând întreţinerea credincioşilor iar în rest, în ceea ce priveşte reglementarea propiilor relaţii de viaţă cu totul indiferente din punct de vedere religios fiind lăsaţi în voia lor. Aici se manifestă fireşte conflictul dintre căutarea mistică a mântuirii şi 230 Sociologia religiei religiozitatea ascetică a virtuozilor pe de o parte şi ortodoxia institu-ţionalizată pe de alta, în continuare conflictul ce apare pretutindeni acolo unde există norme juridice pozitive instituite sacral, dintre dreptul sacru şi cel profan şi interogaţiile ortodoxiei în cadrul constituţiei teocratice, dar nu şi problema ce ţine de dreptul natural, în ultimă instanţă fundamentală din punct de vedere religios, şi anume aceea a relaţiei dintre etica religioasă şi ordinea laică în general. Dimpotrivă, cărţile juridice indiene statuează etica profesională organic-tradiţională asemănător din perspectiva schemei, doar că mult mai consecvent decât doctrina catolică medievală şi incomparabil mai complet decât doctrina luterană, extrem de sărăcăcioasă, privind status ecclesiasticus, politicus şi oeconomicus. Şi, într-adevăr, structura claselor în India, aşa cum am văzut mai devreme, este asociată, tocmai ca etică de castă, cu o teorie specifică privind mântuirea: şi anume cu şansa unei ascensiuni permanente într-o viaţă pământească viitoare, tocmai prin îndeplinirea datoriilor (oricât de dispreţuite din punct de vedere social) legate de propria castă. Ea a acţionat astfel în maniera cea mai radicală în sensul acceptării ordinii pământeşti, şi anume la castele cele mai inferioare, care aveau cel mai mult de câştigat prin migraţia sufletelor. Perpetuarea creştin-medievală a diferenţelor de castă dinlăuntrul scurtei existenţe pământeşti într-o existenţă transcedentă «veşnică» - aşa cum o declară bunăoară Beatrice în Paradiso - i-ar fi părut absurdă teodi-ceei indiene, luând de fapt tradiţionalismul lui strict al eticii profesionale organice, toate speranţele nelimitate privind viitorul ale hindusului religios ce credea în migraţia sufletelor şi astfel în posibilitatea unei existenţe pământeşti tot mai prospere. Acţiunea sa a fost de aceea - chiar din punct de vedere pur religios - un sprijin mult mai nesigur al ierarhizării profesionale tradiţionale decât ancorarea extrem de solidă a castei în promisiunile de schimbare ale teoriei migraţiei sufletelor. în plus, însă etica profesională tradiţională a evului mediu, precum şi cea luterană se sprijineau strict factual pe o presupoziţie generală ce dispare treptat, pe care cele două o aveau în comun cu etica confucianistă: şi anume pe caracterul personal atât al raporturilor de putere din sfera economi- Etica religioasă şi «lumea» 231 că cât şi a celor din sfera politică, caracter în contextul căruia justiţia şi mai ales administraţia constituie un cosmos al manifestării raporturilor personale de subordonare, dominat de arbitrariu şi indulgenţă, de mânie şi de iubire, mai ales însă de pietatea reciprocă a stăpânului şi a supusului, după modelul familiei. Prin urmare un caracter al raporturilor de putere în care postulatele etice pot fi revendicate în aceeaşi manieră ca şi în cadrul oricărei alte relaţii personale, însă nu doar «sclavia fără stăpâni» (Wagner) a proletariatului modern, ci mai ales cosmosul instituţiei raţionale a statului, a «sa-lahoriei de stat» înfierată de romantism, şi-au pierdut cu totul acest caracter, aşa cum vom vedea în continuare. Faptul că trebuie să procedezi diferit, în funcţie de prestigiul persoanei, este de la sine înţeles pentru ordinea de castă personalistă, şi chiar Toma d'Aquino menţine această idee, întrebându-se doar în ce sens. «Fără a lua seama la persoană», «sine ira et studio», fără ură şi de aceea fără iubire, fără arbitrariu şi de aceea fără indulgenţă, ca o datorie profesională obiectivă iar nu în virtutea relaţiei personale concrete îşi îndeplineşte astăzi homo politicus - ca şi homo occonomicus - sarcina proprie tocmai atunci când el o realizează perfect în sensul regulilor raţionale ale ordinii de putere moderne. Nu dintr-o mânie personală sau datorită unei nevoi de răzbunare, ci cu totul neangajat personal şi datorită unor norme şi scopuri obiective îl condamnă justiţia modernă pe criminal la moarte, pur şi simplu datorită legalităţii ei raţionale imanente, aporximativ ca şi răsplata carmică impersonală în opoziţie cu setea de răzbunare sălbatică a lui Jahve. Tot mai mult se obiectivează violenţa intrapolitică în «ordinea statului de drept» - din perspectivă religioasă, doar maniera cea mai eficace a mimetismului brutalităţii. întreaga politică se orientează însă în funcţie de raţiunea de stat obiectivă, de pragmatica şi de scopul propriu absolut - care din perspectivă religioasă apare aproape inevitabil ca fiind cu totul absurd - al menţinerii repartizării puterii în interior şi în exterior. Abia astfel dobândeşte ea un aspect şi un patos raţional specific, care, având un caracter extrem de viguros, a fost formulat ocazional strălucit de Napoleon şi care va apărea în esenţă tot atât de străin oricărei etici a fraternităţii precum structu- 232 Sociologia religiei rile raţional-economice. - Adaptările pe care le întreprinde etica ecleziastică actuală în raport cu această situaţie, nu pot fi descrise aici mai îndeaproape. în esenţă ele reprezintă o adaptare de la caz la caz şi, în special dacă luăm în considerare biserica catolică, mai ales o salvare a intereselor de putere ale preoţilor (obiectivate deopotrivă tot mai mult sub forma «raţiunii ecleziastice») cu aceleaşi mijloace moderne, sau cu mijloace asemănătoare de care se foloseşte dorinţa laică de putere. Efectiv adecvată intern obiectivării tiraniei - cu clauzele ei etic-raţionale, în care rezidă întreaga problematică -este etica profesională a ascezei intramundane. însă printre consecinţele efective ale raţionalizării violenţei, care, exprimându-se în grade şi forme diferite, obişnuiesc să apară pretutindeni acolo unde s-a dezvoltat eliminarea violenţei de la atitudinea personalistă eroică şi socială la «statul» raţional, face parte şi fuga tot mai accentuată în iraţionalismele sentimentului apolitic. Fie în mistica şi etica acosmică a «bunătăţii» absolute sau în iraţionalismele sferei sentimentale extrareligioase, mai ales a erotismului. Religiile mântuirii au ajuns însă deopotrivă la tensiuni specifice faţă de forţele acestei ultime sfere. în special faţă de forţa cea mai puternică dintre ele, cu iubirea sexuală, care, alături de interesele «adevărate» sau economice şi de interesele sociale legate de putere şi de prestigiu, constituie componenta fundamentală cea mai universală a desfăşurării efective a activităţii umane în interiorul comunităţii. Raporturile religiozităţii faţă de sexualitate sunt - parţial conştient, parţial inconştient, parţial direct, parţial indirect - extraordinar de intime. Vom lăsa de-o parte numeroasele contexte ale reprezentărilor şi simbolismelor magice şi animiste în care există astfel de relaţii ca fiind pentru noi neimportante şi ne vom opri la câteva trăsături cu totul relevante din punct de vedere sociologic. Mai întâi, beţia sexuală este într-o manieră tipică parte componentă a activităţii primitive religioase a laicului în cadrul comunităţii: a orgiei. Ea îşi păstrează această funcţie uneori absolut direct şi intenţionat şi în religiozitatea relativ mai sistematizată. Aşa de pildă în religiozitatea Sakti din India încă sub forma divinităţilor funcţionale foarte variate asemănătoare celor care stăpânesc vechile culte Etica religioasă şi «lumea» 233 falice şi riturile de zămislire (a oamenilor, a vitelor, a seminţelor). Parţial şi mai ales orgia erotică este însă în esenţă fenomenul consecutiv neintenţionat al extazului produs prin alte mijloace orgiastice, mai ales al dansului. Astfel de pildă în cazul sectelor moderne încă în cursul orgiei iscate de dans practicate de Chlysţi - ceea ce, aşa cum am văzut a prilejuit formarea sectei scopţilor, care urmărea să elimine tocmai această consecinţă contrară ascezei. Anumite instituţii, prost interpretate, ca de pildă mai ales prostituţia din cadrul templelor, se leagă de aceste culte orgiastice. In funcţia ei practică, prostituţia din cadrul templelor a preluat rolul unui bordel pentru negustorii călători ocrotiţi sacral, care şi astăzi, conform lucrului, sunt pretutindeni clienţii tipici ai bordelului. Reducerea orgiasticii sexuale extracotidiene la o «promiscuitate» endogamă a familie sau a tribului, ca instituţie efectiv primitivă a cotidianului, este pur şi simplu prostească. Orgia beţiei sexuale poate fi sublimată, aşa cum am văzut sub forma unei iubiri erotice explicite sau implicite faţă de divinitate sau mântuitor. Din aceasta, şi, în plus, pornind de la reprezentări magice de altă natură sau de la prostituţia templelor se pot dezvolta valorizări religioase ale renunţării sexuale, care nu ne interesează aici. Pe de altă parte este neîndoielnic faptul că o componentă importantă tocmai a religiozităţilor mistice şi ascetice antierotice reprezintă o satisfacere care suplineşte nevoile fiziologice condiţionate sexual. Cu toate acestea, în cadrul opoziţiei religioase faţă de sexualitate, nu ne interesează corelaţiile neurologice în multe privinţe încă disputate, ci corelaţiile care, pentru scopurile noastre, constituie «un sens». Căci «sensul», care este introdus prin interpretare în atitudinea contrară sexualităţii poate avea drept consecinţă în situaţii cu totul asemănătoare din punct de vedere neurologic diferenţe practice majore de comportament, care pe noi ne interesează aici, de altfel, doar parţial. Forma lor cea mai limitată: abstinenţa strict cul-tică, deci abstinenţa temporară a preoţilor în funcţiune sau şi a participanţilor la cult ca o condiţie preliminară a împărţirii sacramentelor, este corelată fireşte, în forme variate, cu norme tabu cărora din motive magice şi deisidaimonice (care nu ne interesează aici 234 Sociologia religiei mai îndeaproape) sfera sexualităţii le este supusă. Dimpotrivă, asceza sub forma castităţii harismatice a preoţilor şi a virtuozilor religiei, prin urmare abstinenţa permanentă, îşi are originea mai ales în reprezentarea conform căreia abstinenţa, ca un comportament în cel mai înalt grad extracotidian, ar fi pe de-o parte simptom al calităţilor harismatice, pe de alta origine a calităţilor extatice, care la rândul lor sunt socotite drept un mijloc de constrângere magică a divinităţii. Mai târziu, în special în creştinismul occidental, pentru impunerea celibatului preoţilor au fost decisive pe de o parte necesitatea ca performanţa etică a celor ce deţin funcţii să nu rămână în urmă faţă de virtuozii ascezei (călugării), iar pe de altă parte interesul ierarhic în ceea ce priveşte evitarea situaţiei faptice în care veniturile obţinute datorită funcţiilor bisericeşti să ajungă a fi moştenite. Pe treapta religiozităţii etice se dezvoltă acum, în locul diferitelor forme ale motivelor magice, alte două relaţii tipice ale opoziţiei faţă de sexualitate. Fie că abstinenţa sexuală este privită ca mijlocul central şi indispensabil al căutării mistice a mântuirii prin izolarea contemplativă de lume, a cărei cea mai intensivă ispită o reprezintă tocmai acest impuls major ce te leagă de sfera creaturală: atitudinea fugii mistice de lume. Sau atitudinea ascetică: anume că veghea ascetică raţională, stăpânirea de sine şi metodica vieţii este periclitată cel mai mult de caracterul iraţional specific al acestui unic act, care, cel puţin în forma sa ultimă, nu poate dobândi niciodată o formă raţională. Şi adeseori, fireşte, motivată prin ambele. Fără excepţie toate profeţiile veritabile cât şi sistematizările neprofetice ale preoţilor, se ocupă din aceste motive cu relaţiile sexuale, şi anume în întregime în acelaşi sens: mai întâi îndepărtarea orgiei sexuale (a «desfrânării» la preoţii evrei) - aşa cum corespunde a-ceasta atitudinii generale faţă de orgie, descrisă mai sus, mai ales aceea a profeţiilor - dar în continuare şi îndepărtarea relaţiilor sexuale libere în general în favoarea «căsătoriei» reglementate şi legitimate sacral. Aceasta este valabil chiar pentru un profet precum Mohamed care, personal, şi în forma făgăduinţelor către războinicii credinţei, privind viaţa viitoare a dat, fără a se gândi la urmări, spaţiu liber sensibilităţii sexuale, (după cum se ştie, printr-o sură Etica religioasă şi «lumea» 235 proprie el şi-a dispensat persoana de numărul maxim de femei acceptat în rest). Formele până atunci legale ale iubirii ce nu avea la bază căsătoria şi prostituţia sunt proscrise în Islamul ortodox cu un succes deplin ce cu greu poate fi regăsit în altă parte. Pentru asceza creştină şi cea indiană extramundană atitudinea de respingere este de la sine înţeleasă. Profeţiile mistice indiene ale fugii absolute contemplative de lume resping fireşte ca o premisă a mântuirii complete orice relaţie sexuală. Dar şi pentru etica confucianistă a adaptării depline la lume erotismul neregulat este privit ca un act iraţional lipsit de valoare, întrucât el perturbă echilibrul interior al gentleman-ului, iar femeia este o fiinţă iraţională, greu de stăpânit. Decalogul mozaic precum şi drepturile sacre hinduse şi eticile relativiste pentru laici ale profeţiilor călugărilor indieni, înfierează ruperea căsniciei iar profeţia lui Isus depăşeşte, datorită cerinţei monogamiei absolute şi de nedesfăcut şi prin limitarea sexualităţii legitime acceptate, pe toate celelalte: ruperea căsniciei şi desfrâna-rea sunt socotite în creştinismul primitiv aproape ca unicele păcate capitale, iar «Univira» ca un specific al comunităţii creştine în cadrul antichităţii occidentale, care educată ce-i drept prin cultura greacă şi latină pentru monogamie, tolera libera separare. Atitudinea personală faţă de femeie şi faţă de poziţia acesteia în comunitate este fireşte foarte diferită la profeţi, potrivit caracterului profeţiei lor, şi mai ales în funcţie de felul specific în care aceasta corespunde emoţionalităţii feminine. Fireşte, prin aceea că profetul (chiar Buddha) se bucura să aibă printre discipoli femei înzestrate spiritual şi pe care le foloseşte ca propagandiste (precum Pythagora) încă nu s-a realizat nimic pentru poziţia femeii în societate. în acest caz personalitatea feminină este «sfântă», în timp ce femeia ca gen un mediu al păcatului. în orice caz: aproape fiecare propagandă făcută în numele orgiei ori aceea făcută ds mystagogi, inclusiv aceea a lui Dionysos, acontribuit, cel puţintemporarşi relativ lao «emancipare» a femeilor acolo unde alte tendinţe religioase şi respingerea profeţiilor isterice feminine nu au reprimat-o precum la discipolii lui Budda cât şi deja în creştinismul sfântului Petru sau la frica de femei a călugărilor - cel mai pregnant la neurastenicii sexuali, de 236 Sociologia religiei pildă Alfons din Liguori. Semnificaţia cea mai importantă o au femeile în cultele sectelor pneumatice (isteroide sau sacramentale) cum sunt de pildă şi unele dintre sectele chinezeşti. Acolo unde semnificaţia lor pentru propagandă lipseşte în întregime, precum la Zarathustre şi în Israel, situaţia este de la bun început diferită. Căsnicia însăşi reglementată legal, nu constituie pentru etica profetică şi cea clericală - de altfel în deplin acord cu cea grecească şi romană şi în general cu toate eticile de pe pământ care dau seamă de această problemă - o valoare «erotică», ci în corelaţie cu concepţia pragmatică a aşa numitelor «popoare primitive», exclusiv o instituţie economică menită aducerii pe lume a copiilor şi educării lor ca forţe de muncă şi purtători ai cultului morţilor. Vechea motivare iudaică a absolvirii tânărului soţ de datoriile politice: anume ca el să se poată bucura de tânăra sa iubită, ocupă un loc foarte izolat. Blestemul veterotestamentar al păcatului lui Onan (coitus interrup-tus), pe care 1-a preluat sub forma păcatului capital condamnarea catolică a actului sexual steril, vădeşte faptul că nici în iudaism nu s-au făcut concesii în ceea ce priveşte erotismul ale cărui urmări sunt lipsite de orice sens raţional. Că limitarea vieţii sexuale legitime la acel scop raţional este atitudinea oricărei asceze intramunda-ne, mai ales a puritanismului, se înţelege de la sine. Pe de altă parte, în cadrul misticii, consecinţele anomiste şi semiorgiastice la care poate duce uneori sentimentul acosmist al iubirii propriu ei, au deplasat doar ocazional această univocitate. în sfârşit, atitudinea va-lorizantă a eticii profetice şi a celei raţional-clericale faţă de raportul sexual în sine (legitim şi normal), deci relaţia ultimă dintre elementul religios şi cel organic, nu este univocă. Dacă în confucianism şi în vechiul iudaism reprezentări parţial animiste, parţial modelate pe seama acestora, reprezentări răspândite universal (chiar şi în etica vedică şi în cea hindusă) privind semnificaţia urmaşilor, au avut drept consecinţă imperativul direct al zămislirii copiilor, dimpotrivă acelaşi imperativ pozitiv al căsătoriei este motivat cel puţin parţial deja în iudaismul talmudic, cât şi în Islam, în aceeaşi manieră ca şi excluderea preoţilor celibatari de la veniturile parohiale (reduse) din bisericile orientale, respectiv ca urmare a reprezentării privind Etica religioasă şi «lumea» 237 imposibilitatea absolută de a depăşi instinctul sexual pentru omul comun, căruia de aceea trebuie să i se deschidă un canal reglementat în mod legitim. Acestui punct de vedere îi corespunde nu doar relativizarea eticii laice a religiilor contemplative ale mântuirii din India, cu interdicţia ruperii căsătoriei valabile pentru Upâsakas, ci şi poziţia sfântului Pavel, pentru care demnitatea abstinenţei absolute (având la el, şi o motivaţie mistică ce nu ne interesează aici) este privită ca o harismă exclusiv personală a virtuozului religios, precum şi aceea a eticii laice în catolicism. Acesta este însă şi punctul de vedere al lui Luther care privea sexualitatea din cadrul căsătoriei în ultimă instanţă ca fiind răul minim necesar evitării desfrânării, şi necesitatea din partea lui Dumnezeu de «a privi printre degete» această formă a păcatului legitim, ca o consecinţă a imposibilităţii absolute (apărută datorită păcatului strămoşesc) de a depăşi concupiscenţa - o idee care explică parţial atitudinea sa, asemănătoare celei a lui Mohamed, faţă de călugărie, o atitudine la început doar de respingere relativă. în împărăţia lui Dumnezeu a lui Isus, şi să reţinem: o împărăţie mundană a viitorului, nu mai există sexualitate iar orice teorie creştină oficială a înfierat tocmai aspectul sentimental, lăuntric al oricărei sexualităţi ca fiind «concupiscenţă» şi consecinţa căderii originare în păcat. Credinţei încă răspândite potrivit căreia aceasta ar fi o specialitate a creştinismului, i se opune faptul că nu există nici o religiozitate a mântuirii specifică, al cărei punct de vedere să fie principial diferit. Aceasta însă se explică prin câteva cauze generale. în primul rând din tipul de evoluţie pe care-1 ia tot mai mult, datorită raţionalizării condiţiilor de viaţă, sfera sexualităţii în cadrul vieţii. La nivelul ţăranilor actul sexual este un act cotidian care, la numeroase popoare primitive nu conţine nici cel mai mic sentiment de ruşine faţă de străinii care privesc, şi nici o calitate resimţită ca fiind supracotidiană. Evoluţia decisivă din perspectiva problematicii noastre constă în aceea că sfera sexualităţii sublimându-se, devine fundamentul unor senzaţii specifice, al «erotismului», fiind astfel înzestrată cu o valoare proprie şi privită ca ceva extracotidi-an. Cele două momente importante care acţionează în acest sens, 238 Sociologia religiei sunt pe de-o parte piedicile tot mai mari în ceea ce priveşte raportul sexual izvorâte din interesele economice de grup şi din convenţiile de castă. Raportul sexual nu este pe nici-o treaptă a evoluţiei independent de reglementările sacrale şi economice, însă la început el este mult mai puţin afectat de limitele convenţionale ce se asociază treptat celor economice, limite care-i vor deveni mai târziu specifice. Influenţa mai ales a limitelor «etice» moderne, ca pretinsă origine a prostituţiei a fost fireşte aproape întotdeauna fals apeciată. «Prostituţia» profesională, atât cea heterosexuală cât şi cea homo-sexuală (deprinderea tribadelor) se regăseşte, întrucât anumite limite sacrale, militare sau condiţionate economic nu lipsesc nicăieri, şi pe treptele cele mai primitive ale culturii. Doar proscrierea lor absolută datează abia de la sfârşitul secolului al XV-lea. însă pretenţiile tribului pentru a asigura naşterea copiilor şi cerinţele impuse înşişi tinerilor căsătoriţi de constrângerile vieţii, cresc permanent o dată cu cultura din ce în ce mai rafinată. Astfel apare tot mai clar un alt element al dezvoltării. Căci mult mai adânc, chiar dacă mult mai puţin observat, acţionează asupra relaţiei cu etica ieşirea conţinutului existenţei de ansamblu a omului (din ce în ce mai raţionalizată) din sfera organică a existenţei ţărăneşti simple. Ca şi faţă de forţa iraţională cea mai puternică a vieţii personale, religiozitatea etică, în special aceea a fraternităţii, ajunge într-o profundă tensiune internă şi faţă de sfera artei. Relaţia originară reciprocă dintre cele două este fireşte cât se poate de intimă. Idoli şi icoane de toate tipurile, muzica ca instrument al extazului, al exorcismului sau al actelor apotropaice de cult, ca cântăreţi religioşi, şi vrăjitori, templele şi bisericile ca cele mai mari construcţii artistice, odăjdiile şi obiectele de cult de tot felul ca obiecte fundamentale ale muncii artei decorative fac din religie una din sursele inepuizabile ale posibilităţii artistice de dezvoltare. însă cu cât mai mult se constituie arta ca o sferă autonomă - un produs al educaţiei laice -cu atât mai mult obişnuieşte ea să se opună ierarhiilor de valori etic-religioase cu totul disparate, care se constituie astfel. Orice atitudine receptivă lipsită de prejudecăţi faţă de artă porneşte de la semnificaţia conţinutului iar acesta poate întemeia o comunitate. Etica religioasă şi «lumea» 239 Descoperirea intenţionată a elementului artistic specific revine civilizaţiei intelectualizate. însă tocmai astfel dispare capacitatea artei de a crea o comunitate precum şi compatibilitatea ei cu voinţa de mântuire religioasă. Nu numai că acea eliberare intramundană pe care arta ca atare pretinde s-o realizeze, ajunge - contrară divinului - să fie ostilă oricărei eliberări de iraţionalitatea etică a lumii, fiind de aceea condamnată atât de religiozitatea etică cât şi de mistica autentică, iar pentru asceza propriu-zisă orice devotament faţă de valorile artistice pure reprezintă indubitabil o lezare îngrijorătoare a sistematizării raţionale a modului de viaţă, dar această tensiune se adânceşte şi mai mult prin accentuarea atitudinii proprii intelectualismului - atitudine modelată după cea estetică - în problemele etice. Respingerea responsabilităţii pentru o judecată etică şi teama faţă de aparenţa unei legături limitate faţă de tradiţie, aşa cum sunt ele produse de epocile intelectualiste conduce la transformarea judecăţilor pretins etice în judecăţi interpretate estetic (într-o formă tipică: «lipsit de gust» în loc de «reprobabil»). însă caracterul subiectivist irevocabil al oricărei judecăţi de gust cu privire la relaţiile umane, aşa cum într-adevăr obişnuieşte să-1 inducă cultul estetismului - în opoziţie faţă de norma etico-religioasă căreia individul, (ce deşi respinge din punct de vedere etic o faptă, fiind conştient de propria constituţie creaturală, este în măsură să-i recunoască totuşi omenescul inerent), i se supune şi de la care el porneşte atunci când judecă acţiunile concrete ale altcuiva, acţiuni a căror justificare şi consecinţe mai ales apar ca putând fi în principiu discutate - poate fi apreciat de religiozitate ca o profundă formă a lipsei de iubire asociată laşităţii. în orice caz etica consecventă a fraternităţii, care la rândul ei este orientată permanent direct împotriva esteticului, nu oferă nici un adăpost atitudinii estetice; iar reciproca este tot atât de valabilă. Devalorizarea artei determinată astfel este fireşte în întregul ei aproape paralelă cu devalorizarea elementelor magice, orgiastice, extatice şi rituale ale religiozităţii în favoarea celor ascetice şi spiri-tualist-mistice şi cu dezvoltarea caracterului raţional şi literar al educaţiei teologice şi laice, aşa cum obişnuieşte să-1 inducă mereu 240 Sociologia religiei o religie a Cărţii. însă în cazul profeţiei autentice există mai ales doi factori care acţionează într-o direcţie antiestetică. Pe de-o parte respingerea, de la sine înţeleasă pentru ea, a orgiei, şi de cele mai multe ori, a magiei. Teama iudaică, originar determinată magic, faţă de «chipul şi asemănarea» (cu Dumnezeu) este reinterpretată spiritualist de profeţie pornind de la conceptul ei absolut transce-dent al divinităţii. Iar la un moment dat apare tensiunea dintre orientarea religioasă centrată etic a religiei profetice şi «fapta omului», care rezultă - din perspectiva profetului - din mântuirea aparentă conferită de aceasta. Tensiunea este cu atât mai ireconciliabilă cu cât mai transcendentă şi deopotrivă mai sacră este reprezentată divinitatea propovăduită de profet. Pe de altă parte religiozitatea se confruntă mereu cu impresia caracterului «dumnezeieasc» incontestabil al realizărilor artistice şi tocmai religia maselor, datorită necesităţii ca efectele ei să aibă un caracter drastic, recurge mereu la mijloace «artistice» fiind înclinată spre concesii faţă de nevoile pretutindeni magic-idolatre ale maselor. Şi asta lăsând de-o-parte faptul că o religiozitate organizată a maselor este intim legată adeseori de artă prin interese economice, precum, de pildă, în cazul comerţului cu icoane al călugărilor bizantini, ostili puterii imperiale chezaro-papale (care se sprijinea pe o armată iconoclastă, dat fiind că era recrutată din provinciile de graniţă ale Islamului pe atunci încă riguros spiritualist) în timp ce aceasta la rândul ei, invers, tocmai prin eliminarea acestei surse de venituri, vroia să-i distrugă existenţa acestui duşman care se dovedea a fi cel mai periculos pentru planurile sale de dominare a bisericii. Şi în sfera interiorităţii, din punct de vedere psihologic, de la orice religiozitate a dispoziţiei sufleteşti orgiastice sau rituale, dar şi de la religiozitatea iubirii ce urmăreşte spargerea mistică a individualităţii - în ciuda oricărei eterogeneităţi a «sensului» avut în vedere în cazul celei din urmă - drumul înapoi spre artă este foarte uşor; de la cea dintâi mai ales spre cânt şi muzică, de la cea de-a doua spre arta imaginilor, de la cea din urmă spre lirică şi muzică. Toate experienţele, începând cu literatura şi arta indiană şi a sufiţilor deschişi spre lume ce recunosc bucuria cântului, şi până Etica religioasă şi «lumea» 241 la cântecele lui Francisc şi influenţele extraordinare ale simbolicii religioase şi mai ales ale stărilor sufleteşti condiţionate mistic, vădesc această interdependenţă. însă nu numai formele individuale ale religiozităţii empirice se raportează fundamental diferit la artă, dar şi în cadrul formelor structurale variate ale acesteia, ori a diferitelor straturi sociale şi reprezentanţi ai ei, lucrurile stau la fel; profeţii se raportează altfel la artă decât mistagogii, iar preoţii şi călugării altfel decât laicii evlavioşi; religiile maselor altfel decât sectele virtuozilor religioşi, iar dintre acestea cele ascetice foarte diferit şi anume în ceea ce priveşte efectul, fireşte principial mai ostile artei decât cele mistice. Dar aceasta nu mai face parte din contextul nostru. Un echilibru intern real între atitudinea religioasă şi cea artistică însă, conform ultimului sens (gândit subiectiv), devine în orice caz tot mai greu de realizat, acolo unde stadiul magiei sau al ritualismului pur este părăsit definitiv. Pentru noi este importantă doar semnificaţia respingerii oricăror mijloace autentic artistice de către anumite religii, în acest sens specific raţionale: în mare măsură în cultul divin din sinagoge şi în vechiul creştinism, apoi iarăşi în protestantismul ascetic. Ea este, în funcţie de context, simptom sau mijloc al accentuării influenţei raţionalizate a unei religiozităţi asupra modului de viaţă. Teza conform căreia cea de-a doua poruncă ar fi chiar cauza decisivă a raţionalismului iudaic, aşa cum afirmă unii reprezentanţi ai influentelor mişcări reformiste iudaice, merge desigur prea departe. însă faptul că condamnarea sistematică a oricărui devotament sincer faţă de valorile formative autentice ale artei - a căror eficacitate este suficient atestată prin gradul şi forma productivităţii artistice a cercurilor religioase iudaice şi puritane -, trebuie să acţioneze în direcţia unei metodici de viaţă intelectualiste şi raţionale, este pe de altă parte cu totul neîndoielnic. 12 Religiile culturale şi «lumea» Interesul faţă de lume al iudaismului. - Atitudinea catolicilor, a evreilor şi a puritanilor faţă de viaţa economică. - Religiozitatea Legii şi tradiţionalismul în iudaism. - Evrei şi puritani. - Adaptarea la lume a Islamului. - Izolarea de lume a vechiului budism. - Religiile culturale şi capitalismul. - Creştinismul timpuriu şi respingerea lumii. Cea de-a treia religie, într-un anume sens «adaptată lumii», în orice caz însă «orientată spre lume», o religie care nu respinge «lumea» ci doar ierarhia socială în vigoare din sânul ei, este iudaismul în forma sa talmudică (singura care ne interesează aici), despre a cărei situare sociologică de ansamblu s-a spus deja mai devreme câte ceva. Promisiunile sale sunt, în ceea ce priveşte spiritul lor, promisiuni legate de această lume, iar fuga contemplativă sau ascetică de lume îi este cunoscută - precum într-o manieră asemănătoare religiozităţii chinezeşti şi protestantismului - doar ca fenomen de excepţie. De puritanism el se deosebeşte prin lipsa (în orice caz: relativă) a ascezei sistematice. Elementele «ascetice» ale religiozităţii creştinismului timpuriu nu provin de pildă din iudaism, ci se găsesc tocmai în comunităţile creştine (formate printre «neamuri») ale misiunii paulinice. îndeplinirea «legii» iudaice este tot atât de puţin «asceză» precum îndeplinirea unor norme rituale şi de tabu oarecare. Raportul religiozităţii iudaice faţă de bogăţie pe de-o parte şi faţă de viaţa sexuală pe de alta nu este nici pe departe ascetică, ci mai degrabă extrem de naturalistă. Bogăţia este un dar al lui Dumnezeu, satisfacerea instinctului sexual, fireşte într-o formă legală, este chiar necesară, până-ntr-atât încât cel care nu s-a căsătorit până la o anumită vârstă devine de-a dreptul suspect moral pentru 244 Sociologia religiei Talmud. Conceperea căsătoriei ca o instituţie doar economică menită zămislirii şi creşterii copiilor nu este în sine ceva specific iudaic, ci are un caracter universal. Faptul că raportul sexual nelegal este strict înfierat (şi în cadrul cercurilor religioase, extrem de eficient) este specific nu doar iudaismului, ci şi Islamului şi tuturor religiilor profetice, în plus chiar hinduismului; iar perioadele de abstinenţă şi purificare îl regăsim la majoritatea religiilor ritualiste, astfel încât nu se poate vorbi despre o semnificaţie specifică a ascezei sexuale. Reglementările citate de Sombart nu ating cazuistica catolică a secolului 17 şi îşi găsesc analogii în alte câteva cazuistici ale tabu-ului. Bucuria neîngrădită de viaţă, chiar luxul nu sunt interzise nicăieri, în măsura în care interdicţiile pozitive şi tabuurile stabilite de «lege» sunt totuşi respectate. Nedreptatea socială ce contravine spiritului Legii mozaice, nedreptate săvârşită atât de des în cursul dobândirii averii faţă de semenii întru credinţă, şi în continuare ispita laxităţii în respectarea Legii, a dispreţului curtenesc faţă de porunci şi astfel faţă de promisiunile lui Jahve sunt cele care pentru profeţi, în Psalmi, în Proverbe şi mai târziu trezesc cu uşurinţă suspiciunea. Nu este uşor să te sustragi ispitelor bogăţiei, dar tocmai de aceea este acest lucru mai merituos: «Ferice de cel bogat, care este găsit nevinovat». întrucât ideea predestinării sau reprezentări corespunzătoare lipsesc, munca fără odihnă şi succesul în viaţa economică pe de altă parte nu pot fi valorificate în sensul unor semne ale «confirmării», aşa cum acest fapt a fost cel mai specific puritanilor calvinişti dar într-o anumită măsură (aşa cum indică observaţia lui John Wesley) şi oricărui protestantism ascetic. In orice caz ideea de a vedea în activitatea încununată de succes un semn al providenţei, nu este fireşte în acelaşi sens familiară religiozităţii iudaice precum bunăoară celei chinezeşti, a budismului laic şi în general oricărei religiozităţi din lume care nu respinge lumea; ea aparţine însă mult mai intim unei religii care avea înainte promisiuni foarte concrete ale unui Dumnezeu transcendent, asociate cu semne extrem de vizibile ale mâniei sale asupra poporului ales de El însuşi. Este clar că semnificaţia câştigului obţinut - respectând însă porunca lui Dumnezeu - a putut fi şi a trebuit să fie apreciată Religiile culturale şi «lumea» 245 ca simptom al aprecierii personale de către divinitate. Acest lucru s-a petrecut mereu. însă situaţia pentru evreul (religios) prosper era totuşi una principial şi fundamental diferită, iar această diferenţă nu a rămas fără efecte practice pentru semnificaţia istorico-econo-mică a iudaismului. Mai întâi: în ce anume consta aproximativ a-ceastă semnificaţie? într-adevăr, în cadrul polemicii împotriva cărţii cu un bogat conţinut spiritual a lui Sombart nu ar fi trebuit contestat faptul că iudaismul a contribuit foarte mult la dezvoltarea sistemului economic capitalist în epoca modernă. însă această teză a lui Sombart are nevoie, după părerea mea, de o precizare mai în amănunt. Care sunt realizările economice specifice ale evreilor în evul mediu şi în epoca modernă? împrumutul, începând cu afaceri de amanet şi până la finanţarea marilor state, anumite forme ale comerţului cu mărfuri cu un accent foarte puternic pe comerţul cu amănuntul, pe cel ambulant şi pe «comerţul cu produse» specific mediului rural, anumite părţi ale comerţului engros şi mai ales ale celui cu hârtii de valoare (ambele în special sub forma comerţului de bursă, a schimbului de bani şi a tranzacţiilor financiare asociate de regulă cu acestea), furnizări către stat, finanţări ale războaielor şi într-un grad extrem de ridicat finanţări pentru întemeierea de colonii, arenda de impozit (fireşte cu excepţia arenzii legate de impozite infierate, precum cel către romani), afaceri de credit şi bancare şi finanţări de orice tip ale emisiunilor monetare. Or, dintre aceste afaceri, capitalismului occidental modern (în opoziţie faţă de cel din antichitate, din evul mediu şi din trecutul Asiei estice, îi sunt specifice anumite forme (în orice caz extrem de importante) de afaceri, juridice cât şi economice. Astfel, pe latura juridică: formele hârtiilor de valoare şi ale socializării capitaliste. Acestea însă nu au o provenienţă specific evreiască. Ci, în măsura în care evreii le-au reintrodus într-o manieră specifică în Occident, ele au poate, o origine orientală comună (babiloniană) şi astfel, mijlocit: o origine grecească şi bizantină şi abia prin acest mediu o origine evreiască, fiind în plus comune evreilor şi arabilor. Pe de altă parte ele sunt însă creaţii medieval-occidentale având parţial chiar caracteristici specific germanice. Justificarea 246 Sociologia religiei acestei idei ar necesita aici prea multe amănunte. Din punct de vedere economic însă, de pildă, bursa ca «piaţă a negustorilor» a fost creată nu de evrei, ci de negustorii creştini; maniera specială în care formele juridice medievale au fost adaptate scopurilor raţionale ale întreprinderii, în care de pildă au fost create societăţile în comandită, maonele, companiile privilegiate de toate tipurile, în sfârşit societăţile pe acţiuni, nu este dependentă de influenţa specific evreiască, oricât de mult, mai târziu, evreii au participat la activitatea economică de întemeiere. în fine, principiile specific moderne ale acoperirii cererii de credit în spaţiul public şi privat s-au dezvoltat mai întâi în germene pe terenul oraşelor medievale, iar ulterior forma lor juridică medievală (parţial complet neevreiască) a fost adaptată din punct de vedere economic nevoilor statelor moderne şi ale altor debitori. Dar mai ales: din lista, lungă fără îndoială, a activităţii economice evreieşti lipseşte, chiar dacă nu cu totul, însă totuşi într-o măsură relativ surprinzătoare, o ramură şi anume tocmai cea proprie capitalismului modern: organizarea muncii profesionale în industria casnică, manufactură, fabrică. Cum se întâmplă totuşi că, în prezenţa unei mase mari a proletariatului din Ghetto şi în vremuri în care pentru orice întemeiere a unei industrii se puteau obţine decrete şi privilegii princiare (contra unor prestaţii financiare corespunzătoare) şi acolo unde domenii de activitate - nemonopolizate de către bresle - pentru noi creaţii industriale se aflau cu totul la îndemână -, cum se întâmplă că în prezenţa tuturor acestor condiţii nici un evreu credincios nu s-a gândit să creeze în Ghetto, cu ajutorul mâinii de lucru reprezentată de ceilalţi evrei credincioşi, în acelaşi fel o industrie cum au făcut-o atâţia întreprinzători puritani credincioşi cu muncitorii şi meşteşugarii creştini credincioşi? Şi că nici pe terenul unor largi straturi de meşteşugari evrei săraci, chiar până în pragul timpurilor celor mai apropiate nouă, nu a apărut o burghezie specific modernă - ceea ce-nseamnă o burghezie industrială, care să valorifice sub forma industriei casnice acea muncă a evreilor - de o însemnătate mai pronunţată? Livrări către stat, arenda de impozite, finanţări ale războiului, sau finanţări coloniale şi ale plantaţiilor, comerţul de comision, camătă au existat de fapt de Religiile culturale şi «lumea» 247 mii de ani aproape în întreaga lume mereu ca formă de valorificare a proprietăţii. Or, tocmai la această istorie - specifică tuturor epocilor şi ţărilor, mai ales şi întregii antichităţi participă evreii prin acele forme juridice şi ale intreprinderii pe care le crease deja evul mediu iar nu evreii. Dimpotrivă în cazul noutăţii specifice a capitalismului modern: a organizării raţionale a muncii, mai ales a celei manufacturiere, în «întreprinderea» industrială, ei lipsesc (la o privire de ansamblu), aproape cu totul. Şi mai ales: acea conştiinţă economică, care a fost şi este tipică tuturor comercianţilor autentici, celor din antichitate, din Asia de Est, din India sau celor din evul mediu, negustorilor de mărunţişuri în mic şi marilor creditori în mare: voinţa şi priceperea de a exploata fără scrupule orice şansă de câştig - «pentru câştig să navighezi şi prin infern, chiar dacă pânzele-ţi sunt arse» - aceasta este proprie într-o manieră destul de pronunţată şi evreilor. însă tocmai că ea nu este nici pe departe un specific al capitalismului modern în raport cu alte epoci capitaliste. Ba dimpotrivă. Nici noutatea specifică a sistemului economic modern, nici noutatea specifică în conţinutul conştiinţei moderne nu sunt ceva specific evreiesc. Ultimele temeiuri principiale pentru aceasta sunt corelate iarăşi cu caracterul special de popor paria al evreilor şi cu religiozitatea lor. în primul rând deja dificultăţile strict externe ale participării la organizarea muncii profesionale: situaţia precară juridic şi faptic a evreilor, care permite comerţul, mai ales cămătăria, nu însă o activitate profesională raţională de durată cu un capital fix. în continuare şi situaţia etică internă. Evreii, ca popor paria, au păstrat morala dublă care apare odată cu circulaţia economică la orice comunităţi. Ceea ce «între fraţi» este condamnat, e permis faţă de străin. Faţă de coreligionarii evrei etica iudaică este întru totul, incontestabil, tradiţionalistă, pornind de la «hrană», iar în acest context, fapt asupra căruia atrage atenţia şi Sombart -rabinii au făcut unele concesii şi anume chiar pentru atitudinea în afacerile dintre evrei: ne-au rămas adică mărturii legate de slăbirea moravurilor, prin a cărei exploatare cei care au profitat, tocmai că au rămas sub cerinţele cele mai înalte ale eticii în afaceri evreieşti, fără totuşi: a se «confirma». însă domeniul comportamentului eco- 248 Sociologia religiei nomic faţă de străini constituie, în ceea ce priveşte lucrurile condamnate între evrei, în mare măsură o sferă ce cădea sub incidenţa indiferenţei etice. Aceasta nu numai că reprezintă în întreaga lume, la toate popoarele, etica originară în afaceri, dar faptul că atitudinea respectivă s-a menţinut în continuare, este pentru evreu, căruia străinul, deja în antichitate, i-a apărut aproape pretutindeni ca «duşman», ceva de la sine înţeles. Toate binecunoscutele îndemnuri ale rabinilor la corectitudine şi credinţă tocmai faţă de străin, nu au putut schimba nimic, fireşte, din impresia legată de faptul că Legea interzicea luarea dobânzii de la evrei, îngăduind însă aceasta de la străini şi că (aşa cum, iarăşi, în mod just a relevat Sombart) gradul legalităţii prescrise (de pildă în cazul exploatării erorilor celuilalt) faţă de străin, respectiv faţă de duşman era unul mai mic. Şi nu e nevoie de nici-o dovadă (căci contrarul ar fi cu totul incomprehensibil) că faţă de poziţia de paria creată, aşa cum am văzut, prin promisiunile lui Jahve şi faţă de dispreţul din partea străinilor ce rezultă de aici, un popor nu putea reacţiona altfel decât prin aceea că morala sa în afacerile cu străinii a rămas permanent diferită faţa de cea în raport cu coreligionarii evrei. Situaţia reciprocă a catolicilor, a evreilor şi a puritanilor în cursul activităţii economice poate fi sintetizată întrucâtva în felul următor: catolicul fervent se mişcă în viaţa economică permanent în sfera sau la limita unui comportament, care încălca pe de-o parte constituţiile papale, fiind rebus sic stantibus ignorat în cursul spovedaniei sau permis doar printr-o morală laxă (probabilistă), iar pe de altă parte era de-a dreptul suspect şi cel puţin neplăcut lui Dumnezeu. Evreul religios ajunge astfel inevitabil în situaţia de a face lucruri care între evrei erau nemijlocit contrare Legii sau suspecte prin tradiţie ori îngăduite doar ca urmare a unei interpretări laxe şi permise doar faţă de străin, dar niciodată nu erau înzestrate cu semnul unei valori etice pozitive; comportamentul său etic putea fi socotit ca fiind îngăduit de Dumnezeu şi indiferent din punct de vedere moral doar dacă era în acord cu acela al mediei restului şi dacă formal nu era contrar Legii. Tocmai pe aceasta se sprijină ceea ce în legătură cu afirmaţiile despre standardul mai scăzut al legalităţii Religiile culturale ţi «lumea» 249 evreilor, a fost efectiv adevărat. Faptul că Dumnezeu încununa activitatea sa cu succes, putea fi, ce-i drept, un semn că el, pe acest teren, nu a făcut nimic interzis în mod direct iar în alte domenii s-a ţinut de poruncile lui Dumnezeu. însă el nu se putea confirma etic cu uşurinţă prin activitatea economică legată de profit specifică modernităţii. Aceasta din urmă a fost cazul puritanului religios care tocmai că nu în virtutea unei interpretări laxe sau a unei morale duble ori pentru că el făcea ceva indiferent în plan etic dar condamnabil în domeniul autentic de valabilitate al eticului - ci invers, cu conştiinţa cât se poate de împăcată, tocmai prin aceea că el, acţionând în conformitate cu legea şi cu interesul său, îşi obiectiva metodica raţională a întregului său mod de viaţă prin întreprindere», se legitima în proprii săi ochi şi în cercul comunităţii sale, legitimându-se, tocmai, doar atât şi întrucât caracterul absolut inatacabil iar nu doar relativ al comportamentului său era cu totul evident. Nici un puritan credincios autentic - şi despre aceasta e vorba - n-ar fi putut socoti vreodată banii obţinuţi prin cămătărie, prin profitarea de pe urma erorii partenerului (ceea ce era permis evreului în raport cu străinul), prin tocmire şi speculă, prin participare la venituri rezultate din exploatarea politică sau colonială, ca fiind un câştig plăcut lui Dumnezeu. Preţul fix, atitudinea absolut neutră în afaceri, dispreţuind orice sete de bani - o atitudine necondiţionat legală faţă de toată lumea -, este ceea ce, printr-o repetată verificare de către ceilalţi, a făcut din quakeri şi baptişti cei de la care cumpărau păcătoşii, iar nu de la cei de-o seamă cu dânşii; lor şi nu acestora din urmă le încredinţau bani spre păstrare şi în comandită, pe ei i-au îmbogăţit - şi tocmai aceste calităţi îi confirmau şi înaintea divinităţii proprii. Dreptul legal acordat străinilor, în practică: dreptul izvorât din condiţia de paria a evreilor, permitea, dimpotrivă, în ciuda multelor clauze, faţă de cei care nu erau evrei, manifestarea tocmai a acelei atitudini pe care puritanul o detestă ca spirit negustoresc însetat de câştig, careînsă în cazul evreului credincios era compatibilă cu legalitatea cea mai riguroasă, cu respectarea deplină a Legii, cu întreaga trăire a divinului specifică religiozităţii sale, cu iubirea cea mai plină de abnegaţie faţă de semenii lui din familie şi comu- 250 Sociologia religiei nitate şi cu mila şi bunătatea faţă de toate creaţiile lui Dumnezeu. Niciodată pentru religiozitatea iudaică, şi tocmai în practica vieţii, sfera acelui câştig permis în domeniul de valabilitate al dreptului legal acordat străinilor, nu a fost privită ca aceea în care se dovedeşte autenticitatea supunerii faţă de poruncile divine. Niciodată un evreu credincios nu a apreciat standardul interior al eticii sale după ceea ce el socotea aici ca fiind permis. Ci, aşa după cum pentru confucia-nist gentlemanul, al cărui spirit ceremonial şi estetic este dezvoltat plenar, ce are o cultură literară şi care îi studiază pe clasici de-a lungul întregii vieţi, reprezenta idealul de viaţă veritabil, tot astfel pentru evreu cunoscătorul cazuist al Legii, eruditul, «intelectualul» care, neglijându-şi activitatea economică - lăsând-o adeseori în seama soţiei - cercetează mereu scrierile sacre şi comentariile lor. Tocmai împotriva acestei trăsături intelectualiste şi erudite a iudaismului genuin târziu se revoltă Isus. Nu instinctele «proletare» proiectate interpretativ în ea, ci felul religiozităţii şi nivelul îndeplinirii Legii de către locuitorii micilor oraşe şi meseriaşii de provincie, în opoziţie faţă de virtuozii cunoaşterii Legii este ceea ce constituie, din această perspectivă, contrastul său faţă de păturile sociale dezvoltate pe terenul polisului Ierusalim, pături care, aidoma oricărui locuitor al unei metropole din antichitate, întreabă: «Ce lucru bun poate veni din Nazaret?» Maniera sa de a îndeplini Legea şi de a o cunoaşte reprezintă acea medie pe care o realizează efectiv bărbatul ce munceşte practic şi care, chiar de Sabat, nu-şi poate lăsa oaia să moară în fântână. Cunoaşterea Legii iudaice, obligatorie pentru credinciosul autentic, dimpotrivă, depăşeşte cu mult, deja în forma educaţiei tineretului, nu doar cantitativ, ci şi calitativ competenţa biblică a puritanului, şi poate fi comparată, eventual, cu legile rituale ale indienilor şi ale perşilor, doar că ea conţine, tocmai, într-un grad mult mai mare, alături de norme strict rituale şi de tabu, şi imperative morale. Comportamentul economic al evreilor se mişca pur şi simplu în direcţia minimei rezistenţe pe care le-o îngăduiau aceste norme, ceea ce însemna din punct de vedere practic că «impulsul spre câştig» răspândit în toate păturile şi naţiunile, acţionând doar diferit, a fost orientat spre comerţul cu străinii, deci cu Religiile culturale şi «lumea» 251 «duşmanii». Evreul religios, deja din epoca lui Iosia, şi cu atât mai mult evreul epocii postexilice este un citadin. întreaga Lege este concepută în acest sens. întrucât era nevoie de un haham, evreul ortodox nu trăia izolat, ci pe cât posibil în comunităţi (şi astăzi un specific al ortodoxiei în raport cu evreii reformei, de pildă în America). Anul sabatic - în ceea ce priveşte constituţia actuală a prescripţiilor, totuşi, cu siguranţă, o creaţie postexilică a rabinilor exegeţi din oraşe - a făcut imposibilă, în domeniul său de valabilitate, agricultura raţională intensivă: încă în epoca noastră1 rabinii germani au vrut să impună aplicarea sa coloniei sioniste din Palestina - care ar fi eşuat astfel - iar în epoca fariseilor un «ţăran» era echivalent cu un evreu de rang secund, ce nu respectă şi nu poate să respecte întrutotul Legea. Participarea la petrecerile unei bresle, în general orice alăturare unor comeseni neevrei - în antichitate ca şi în Eevul mediu, premisa inevitabilă a integrării în mediul social -era interzisă de Lege. Dimpotrivă, obieceiul general oriental, al «dotei», care se baza la început pe excluderea fiicelor de la succesiune, favoriza (şi favorizează) tendinţa de a te instala prin căsătorie ca mic negustor (aceasta mai acţionează parţial şi astăzi sub forma «conştiinţei de clasă» diminuate a salariaţilor comerciali evrei). în toate celelalte ocupaţii, aidoma hindusului credincios, evreul este împiedicat la fiecare pas de scrupule legate de Lege. Studiul real al Legii se putea asocia - aşa cum pe bună dreptate a reliefat Guttman - cel mai lesne cu acordarea de împrumuturi - activitate ce solicită o muncă relativ puţin constantă. Efectul acţiunii Legii şi al instruirii intelectualiste într-ale Legii este «metodica de viaţă» a evreului şi «raţionalismul» său. «Niciodată omul să nu modifice un obicei» - constituie un principiu al Talmudului. Exclusiv în domeniul raportului economic cu străinii a permis tradiţia lipsa elementului (relativ) irelevant din punct de vedere etic. Nicăieri în rest. Tradiţia şi cazuistica ei domneşte în întreaga sferă a ceea ce este relevant înaintea lui Dumnezeu, iar nu o activitate metodică cu un scop propriu, o activitate lipsită de premise şi orientată raţional prin sine însăşi 1. înaintea primului război mondial (nota editorului). 252 Sociologia religiei pornind de la un «drept natural». Efectul «raţionalizant» al fricii de Lege este unul extrem de penetrant, încă cu totul indirect. «Treaz» şi mereu conştient, permanent stăpânit şi constant este şi confucia-nistul, puritanul, călugărul budist (sau oricare altul), şeicul arab, senatorul roman. Diferenţa însă o constituie temeiul şi sensul stăpânirii de sine. Stăpânirea atentă a puritanului provine din necesitatea supunerii creaturalului ordinii şi metodicii raţionale în interesul certitudinii proprii legată de mântuire, aceea a confucianistului din dispreţul faţă de iraţionalitatea plebee a celui cu o cultură clasică, educat întru decenţă şi demnitate, aceea a evreului religios din antichitate din meditaţia pe marginea Legii pe seama căreia este instruit intelectul său şi din necesitatea atenţiei permanente asupra îndeplinirii ei exacte. Aceasta însă şi-a dobândit nuanţa şi efectul specifice prin conştiinţa pe care o avea evreul credincios cu privire la faptul că doar el şi poporul său au această Lege şi de aceea sunt persecutaţi de întreaga lume şi împroşcaţi cu noroi, că ea este, cu toate acestea, obligatorie şi că într-o zi, printr-o faptă ce va apărea subit, al cărei moment nimeni nu-1 ştie şi la a cărei accelerare nimeni nu poate contribui, Dumnezeu va inversa ierarhia de pe pământ într-un imperiu mesianic pentru cei care au rămas în toate fideli Legii. El ştia că până acum nenumărate generaţii, în ciuda oricărei batjocoriri, au aşteptat şi aşteaptă astfel, iar sentimentului unei anumite «supra-lucidităţi», ce rezulta de aici, i se asocia pentru el necesitatea ca cu cât mai mult ar trebui probabil să se mai aştepte zadarnic în continuare, cu atât mai mult să-şi hrănească sentimentul propriei demnităţi din Lege şi din respectarea ei dureroasă, pentru ea însăşi. în sfârşit - dar nu în ultimul rând - necesitatea de a se păzi mereu şi de a nu da niciodată curs liber pasiunilor sale faţă de duşmanii pe cât de covârşitori ca putere pe atât de neîndurători, asociată cu efectul «resentimentului» discutat mai devreme, ca un caracter inevitabil a] acestui popor, determinat de făgăduinţele lui Jahve şi de destinul său astfel provocat, un destin nemaiîntâlnit în întreaga istorie. - Acestea sunt împrejurările care întemeiază în esenţă «raţionalismul» evreilor. Nu însă «asceza». Există trăsături «ascetice»îniudaism,darelenu,înoricecaz,larândulloraspectul Religiile culturale ţi «lumea» 253 central, ci reprezintă parţial consecinţe ale Legii, parţial izvorăsc din problematica specifică a religiozităţii iudaice, în orice caz însă ele rămân la fel de secundare precum tot ceea ce posedă elemente mistice veritabile. Despre acestea din urmă nu putem vorbi aici, întrucât nici mistica cabalistă, nici cea hasidică sau alte forme de mistică nu au furnizat motive tipice pentru raportarea practică a evreilor la economie, oricât de importante din punct de vedere simptomatic sunt cele două produse religioase menţionate. Refuzul «ascetic» a tot ceea ce are un caracter artistic, alături de cea de-a doua poruncă, ce a împiedicat într-adevăr angelologia, la acea vreme extrem de dezvoltată, să îmbrace o formă artistică, era determinată mai ales de caracterul pur didactic şi imperativ (în diaspora deja mult înaintea distrugerii cultului templului) al liturghiei sinagogale tipice; deja profeţia a discreditat tocmai elementele plastice ale cultului, iar pe cele orgiastice şi orchestrale le-a eradicat aproape cu totul. Romanitatea şi puritanismul au parcurs (însă din motive foarte diferite) în această privinţă în efectul lor căi asemănătoare. Plastica, pictura, drama se lipsesc prin urmare de punctele de contact religioase pretutindeni obişnuite, iar masiva diminuare a întregii lirici (laice) şi în special a sublimării erotice a elementului sexual în raport cu punctul culminant al senzualităţii încă cu totul viguroase pe care o prezintă Cântarea Cântărilor, îşi are cauza în naturalismul tratării etice a acestei sfere. Pentru toate aceste excepţii la un loc e valabil faptul că aşteptarea tăcută, cu credinţă şi interogaţii, a unei mântuiri din infernul acestei existenţe a unui popor ales totuşi de către Dumnezeu era silită să recurgă mereu doar la Lege şi la vechile promisiuni şi că în raport cu aceasta, chiar dacă nu s-ar fi transmis afirmaţiile corespunzătoare ale rabinilor, în fapt orice devotament sincerfaţă de transfigurarea artistică şi poetică a unei lumi pentru care scopul creaţiei ei, destul de problematic deja contemporanilor imperiului târziu al macabeilor devenise uneori, trebuie să aparăca extrem de zadarnic şi ca abătându-sedelacăile şi ţelurile Domnului. însă tocmai ceea ce împrumută «ascezei intramunda-ne» caracterul ei cel mai pregnant: relaţia unitară faţă de lume din perspectiva acelei certitudo salutis ca centru din care se nutreşte 254 Sociologia religiei Religiile culturale şi «lumea» 255 totul, lipseşte (aici). Caracterul de paria al religiozităţii şi promisi versal. Harul instituţional bisericesc era, de la decăderea vechii spovedanii palestiniene (theschuba) mult mai puţin dezvoltat decât în unile lui Jahve reprezintă şi aici temeiul decisiv ultim. O tratare ascetică intramundană a lumii - a acestei lumi care în prezent, ca urmare a păcarelor lui Israel, este cu totul răsturnată, dar care toc catolicism, iar această responsabilitateiproprie şi lipsă de intermeliberă a lui Dumnezeu, ce nu poate fi deci constrânsă sau urgentată catolic comun.a însă lipsa motivelor asceticei specific puritanel şi care vrea să constrângă această lume şi păcatele din interiorul ei să tradiţionalismul, în principiu neîntrerupt, al moralei iudaice interne se supună normelor raţionale ale voinţei divine revelate, spre gloria motive individuale care acţionează conform tipului asceţilor, lipseşte însă tocmai elementul de unitate religioasă al motivului ascetic fun­ diar a conferit modului de viaţă iuda c într-adevăr cu necesitate ceva esenţial m i personal în metodă şi mai s stematic decât ce ui mai că nu poate fi reaşezată (în ordinea ei) decât printr-o minune de către oameni - ca «datorie» şi scenă a unei «vocaţii» religioase a limitat şi aici sistematizarea: Există aici prin urmare numeroase lui Dumnezeu şi ca semn al propriei alegeri - această atitudine cal­ vinistă era fireşte ultimul lucru ce ar fi putut să-i treacă prin minte vreodată unui evreu religios în sens tradiţional. El a avut de înfrun­ damental. Căci forma cea mai înaltă a religiozităţii evreului înclină tat un destin interior mult mai greu decât puritanul sigur de «alege­ spre «dispoziţia sufletească» iar nu spre a aceea a activităţii dinarea» sa pentru lumea de dincolo. Individul trebuie să se descurce şi mice: în această lume răsturnată din temelii şi - aşa cum el o ştie deja din vremea lui Hadrian - care nu poate fi schimbată prin fapta să se împace cu adversitatea lumii existente faţă de făgăduinţă, atât omului, o lume ostilă lui, cum ar putea el să se simtă ca executor al (său) şi succes în relaţie cu duşmanii poporului său, faţă de care el, voinţei divine prin reordonarea raţională a acesteia? Aceasta o poagândind pragmatic, fără iubire şi fărăiură, (adică) «obiectiv», tratân- resimţit şi el ulterior permanent afinitatea internă cât şil limitai ei. exterioritatea respectării Legii ar fi fost o cerinţă religioasă. Aceas­ creştinismului adepţilor lui Pavel.lEvreii au fost pentru puritani, ca caz acţiunea individuală este aceea care, ca atare este comparată cu şi pentru primii creştini, permanent, poporul ales odinioară de către alte acţiuni individuale şi pusă la socoteală. Şi chiar dacă concepţia avut consecinţe extraordinare, a fost pe de-o parte aceea de a face altfel uneori şi la puritani) al operelor bune şi rele luate individual din cartea sacră a evreilor o carte - pe atunci:lunica - sacră a creştiorientarea metodic-ascetică a modului de viaţă, aşa cum caracteri­ lor intelectualismului (gnostic) al grecilor (aşa cum a accentuat mai zează ea puritanismul, lăsând la o parte motivele deja menţionate, timp cât Dumnezeu o îngăduie, dacă Dumnezeu îi dăruieşte harul te face evreul ateu, niciodată însă cel credincios. Puritanismul a dacă vrea să satisfacă cerinţele rab nilor săi, se raportează legal, Afinitatea este - în ciuda oricărei diferenţe fundamenta e priv nd condiţionarea - totuşi principia aceeaşi precum deja în cazul du-i aşa cum i-a permis Dumnezeu. Este incorect a spune că doar ta constituie media firească. însă postulatul era mai înalt. în orice Dumnezeu. Fapta lui Pavel însă, care pentru creştinismul primitiv a privind relaţia cu Dumnezeu ca un cont curent (ea se găseşte de nilor şi astfel de a pune o limită extrem de so idă tuturor imixtiuni­ ca un rezultat general incert nu era cea dominantă oficial, totuşi ales Wernle). Pe de altă parte, pe alocuri - cu ajutorul unei dialec­ tici cum numai un rabin putea poseda -să abroge şi să autonomizeze datorită deja moralei duble este inevitabil una incomparabil mai deplin tocmai prin Christosul născut specificul «Legii» şi conţinutul acesteia ce acţiona într-o manieră caracteristică în rândul evreilor: slabă decât acolo. Ca urmare însă şi întrucât aici, într-adevăr, pre­ cum în catolicism, fapta individului în acord cu Legea înseamnă o producere a propriilor şanse de mântuire, chiar dacă (aici ca şi acolo) normele tabu şi promisiunile mesianice cu totul specifice (în acţiunea harul lui Dumnezeu trebuie să completeze insuficienţa umană - demnităţi religioase a evreului de poziţia de paria, prin reamintirea triumfătoare şi extrem de impresionantă a faptului că tocmai patri- lor atât de înfricoşătoare) care întemeiau înlănţuirea întregii 1 care de altfel (precum în catolicism) nu era deloc recunoscută uni- 256 Sociologia religiei arhii lui Israel au trăit, de fapt, anterior instituirii acelor norme, conform voinţei divine şi că totuşi, ca urmare a credinţei lor — care era garanţia alegerii lor divine - ei au ajuns să fie fericiţi. Avântul extraordinar pe care 1-a conferit conştiinţa faptului de a se sustrage destinului de paria - de a putea fi pentru greci un grec şi pentru evrei un evreu - şi acela de a fi atins aceasta nu pe calea iluminismului ostil credinţei ci în cadrul paradoxului credinţei - acest sentiment pasionat al eliberării reprezintă forţa dinamică a extraordinarului misionariat paulician. El s-a eliberat într-adevăr de promisiunile Dumnezeului de care mântuitorul său s-a simţit părăsit pe cruce. Ura teribilă, suficient atestată, tocmai a evreilor din diaspora împotriva acestui unic bărbat, oscilaţiile şi dezorientarea comunităţii creştine originare, încercarea lui Iacob şi a apostolilor «stâlpi ai credinţei» de a construi, pornind de la legalitatea laică a lui Isus, un «minim etic» al valabilităţii Legii ca general obligatoriu, şi, în sfârşit, ostilitatea făţişă a creştinilor evrei, au fost fenomenul consecutiv al unei asemenea spargeri chiar a lanţurilor care au determinat cel mai profund poziţia de paria a evreilor. Simţim la fiecare rând scris de Pavel entuziasmul irezistibil al celui răscumpărat întru libertate prin sângele lui Mesia din «legea de sclavi» lipsită de speranţă. Urmarea a fost însă posibilitatea misiunii planetare a creştinismului. Tot astfel puritanii nu au preluat Legea talmudică şi nici Legea rituală specific iudaică a Vechiului Testament, ci celelalte manifestări ale voinţei lui Dumnezeu atestate în Vechiul Testament - ezitant, în ceea ce priveşte gradul relevanţei lor - adeseori chiar în amănunt, asociindu-le normelor neotestamentare. Nu evreii credincioşi, ci evreii reformaţi desprinşi de ortodoxie - chiar şi acum, de pildă, elevii de la Educaţional Alliance, şi pe deplin evreii botezaţi - sunt cei care au fost integraţi într-adevăr, tocmai de popoarele puritane, mai ales de americani, în trecut fără dificultăţi, dar chiar şi acum relativ uşor până la pierderea absolută a diferenţelor, în timp cei ei rămân, bunăoară în Germania, generaţii întregi «evrei asimilaţi». Şi aici se manifestă «afinitatea» efectivă dintre puritanism şi iudaism, însă tocmai ceea ce nu este iudaic în puritanism constituie elementul care 1-a făcut apt pe acesta atât de rolul său în dezvolta- Religiile culturale ţi «lumea» 257 rea conştiinţei economice cât şi de această resorbţie a proseliţilor evrei, resorbţie care nu le-a reuşit popoarelor altfel orientate religios. Iarăşi într-un cu totul alt sens «adaptat lumii» este rodul târziu al monoteismului din Asia de Sud-vest, şi el puternic impregnat de motive veterotestamentare şi iudeo-creştine: Islamul. Religiozitatea eschatologică a lui Mahomed, care încă în prima sa perioadă -aceea de la Mecca - apare în interiorul unei întruniri pietiste urbane ce respingea lumea, s-a transformat deja la Medina şi apoi în cursul dezvoltării comunităţii islamice timpurii într-o religie naţional-arabă iar uterior mai ales într-o religie de războinici structurată pe caste. Acei prozeliţi a căror convertire a reprezentat succesul decisiv al profetului erau cu toţii partizani ai familiilor puternice. Porunca religioasă a războiului sfânt nu avea în vedere în primul rând scopuri de convertire ci mai degrabă: «până când ei (adepţii religiilor străine ale Cărţii) cu umilinţă vor plăti birul (dschizja)», deci până când Islamul va fi pe primul loc în lume în ceea ce priveşte prestigiul social în raport cu cei siliţi să plătească tribut ai celorlalte religii. Nu doar toate acestea în corelaţie cu semnificaţia prăzii de război în ordinele, promisiunile şi mai ales aşteptările Islamului primitiv au făcut din el o religie de stăpâni, dar chiar şi elementele ultime ale eticii sale economice sunt pur feudale. Tocmai cei mai credincioşi, deja în prima generaţie, erau cei mai bogaţi sau mai corect: cei mai îmbogăţiţi datorită prăzii de război (în sensul cel mai larg) dintre coreligionari. Rolul însă pe care îl joacă în Islam această proprietate creată pe baza prăzii de război şi a îmbogăţirii politice, cât şi averea în general, este cu totul opus atitudinii puritane. Tradiţia descrie cu satisfacţie luxul îmbrăcăminţii credincioşilor, parfumu-rile şi coafura îngrijită a bărbii şi avem de-a face cu o opoziţie extremă faţă de orice etică economică puritană - faptul corespunde însă conceptelor de castă feudale - atunci când tradiţia ni-1 prezintă pe Mahomed spunându-le oamenilor încinşi cu cordon care apar înaintea lui în haine sărăcăcioase: că lui Dumnezeu, atunci când el binecuvântează pe un om cu bunăstare, îi place ca «seninele acesteia să fie vizibile şi la el», în limbajul nostru, aproximativ: că un bogat este obligat «să trăiască conform condiţiei sale». Respinge- 258 Sociologia religiei rea strictă - ce-i drept, nu a oricărei forme de asceză (Mahomed îşi manifestă respectul faţă de cei care postesc, de cerşetori şi penitenţi) - însă a oricărei forme monahale (rahbanija) în Coran, se poate să fi avut - în măsura în care luăm în seamă castitatea - pentru Mahomed motive personale asemănătoare celor care apar în cunoscutele sentinţe prin care se exprimă natura viguros-senzuală a lui Luther; deci în convingerea proprie şi Talmudului, potrivit căreia cel care nu se căsătoreşte până la o anumită vârstă, trebuie să fie un păcătos. însă atunci când o maximă a profetului pune la îndoială caracterul celui care nu mănâncă timp de 40 de zile carne, sau atunci când unui «stâlp» recunoscut al vechiului islam, parţial slăvit ca Mahdi, la întrebarea de ce el, spre deosebire de tatăl său are nevoie de cosmetice pentru păr i se pune în seamă răspunsul: «pentru a avea succes la femei» - toate acestea ar fi unice în hagiologia unei «religii a mântuirii» etice. Numai că Islamul prin aceste caracteristici tocmai că nu este o asemenea religie. Conceptul de «mântuire» în sensul etic al cuvântului îi este nemijlocit străin. Dumnezeul său are o putere nelimitată, fiind însă şi un stăpân milostiv, iar a te conforma poruncilor sale nu depăşeşte deloc puterea omului. Eliminarea luptelor interne în interesul forţei de impact spre exterior, reglementarea raportului sexual legitim într-un sens patriarhal riguros şi condamnarea tuturor formelor ilegitime (ca urmare a menţinerii concubinajului cu sclavele şi a uşurinţei de a te despărţi - faptic o privilegiere sexuală manifestă a celor înstăriţi), condamnarea «cametei» precum şi impozitele de război şi sprijinirea celor pauperizaţi erau măsuri ce aveau un caracter esenţialmente politic. Acestora li se adăugau ca datorii distinctive specifice, în esenţă: simpla mărturisire a credinţei într-un singur Dumnezeu şi în profetul său ca unică cerinţă dogmatică, un pelerinaj la Mecca, postul de-a lungul zilei în luna de post, prezenţa la liturghia săptămânală şi rugăciunile zilnice; în continuare pentru viaţa cotidiană: îmbrăcămintea (o prescripţie importantă încă din punct de vedere economic în cursul convertirilor populaţiilor sălbatice), evitarea anumitor alimente impure, a vinului şi a jocurilor de noroc (fapt ce s-a dovedit important pentru atitudinea privind afacerile speculative). Căutarea individuală a Religiile culturale ţi «lumea» 259 mântuirii şi mistica sunt străine vechiului islam. Bogăţie, putere, prestigiu sunt promisiunile vechiului islam pentru lumea de aici: deci promisiuni pentru soldaţi; şi un paradis al voluptăţilor pentru soldaţi - reprezentarea sa privind lumea de dincolo. într-un spirit feudal asemănător apare şi conceptul originar genuin al «păcatului». «Puritatea» profetului, supus unor puternice pasiuni senzuale şi acceselor de mânie iscate din nimicuri, este o construcţie teologică târzie, lui însuşi cu totul străină în Coran, ca şi, de la mutarea sa la Medina, orice formă de «tragic» a sentimentului păcatului, iar această ultimă trăsătură a rămas proprie Islamului ortodox: «păcatul» este pentru aceasta în parte impuritate rituală, în parte sacrilegiu (precum politeismul), în parte nesupunere faţă de poruncile pozitive ale profetului, în parte pierderea demnităţii de castă prin violarea moravurilor şi a bunei-cuviinţe. Caracterul de la sine înţeles al sclaviei şi al iobăgiei, poligamia şi forma dispreţului faţă de femeie şi a domesticirii ei, caracterul precumpănitor ritualist al datoriilor religioase, asociate cu o mare simplitate a cerinţelor aferente şi cu o şi mai mare simplitate în maximele etice sunt tot atâtea atribute ale spiritului de castă specific feudal. Marea anvergură pe care a dobândit-o Islamul, pe de-o parte prin apariţia cazuisticii teologico-juridice şi a şcolilor filosofice, în parte raţionaliste, în parte pietiste, prin pătrunderea sufismului persan originar din India şi formarea ordinelor de dervişi până azi încă influenţate de indieni pe de altă parte, nu 1-a apropiat mai mult de iudaism şi de creştinism în punctele esenţiale. Aestea erau religiozităţi specific citadin-bur-gheze, în timp ce pentru islam oraşul avea doar o importanţă politică. Forma cultului oficial cât şi poruncile sexuale şi rituale pot acţiona în direcţia unei anumite lucidităţi a modului de viaţă. Mica burghezie este într-o măsură foarte mare purtătoarea religiozităţii dervişe răspândită universal, care, sporindu-şi permanent puterea, a depăşit religiozitatea oficială a bisericii. însă această religiozitate parţial orgiastică, parţial mistică - însă permanent una extracoti-diană şi iraţională -, cât şi etica oficială pe deplin tradiţionalistă, care, datorită marii ei simplităţi, a avut un efect de propagandă, orienteazămoduldeviaţăspreformecare,înefectullor,mergîntr-o 260 Sociologia religiei direcţie absolut opusă metodicii de viaţă puritane ca şi a celei ascetic-intramundane. în raport cu iudaismul, lipseşte necesitatea unei cunoaşteri cuprinzătoare a Legii şi acea instruire cazuistică a gândirii, care hrăneşte «raţionalismul» acestuia. Războinicul, iar nu literatul, constituie idealul religiozităţii. Şi lipsesc, de asemenea, toate acele promisiuni ale unui imperiu mesianic pe pământ asociate cu respectarea dureroasă a Legii, care - în corelaţie cu concepţia preoţilor privind istoria, alegerea, păcatul şi exilul lui Israel au întemeiat caracterul de paria al religiozităţii iudaice şi tot ceea ce a rezultat din aceasta. Au existat secte ascetice. O anumită tendinţă spre «simplitate» a fost proprie cercurilor largi ale vechilor războinici islamici, şi ea i-a făcut să se opună de la bun început dominaţiei omajjazilor. Bucuria senină în faţa lumii specifică acesteia era privită ca o decădere în raport cu disciplina severă din taberele fortificate din teritoriile cucerite în care Omar concentrase războinicii islamici, şi în locul cărora a apărut acum o aristocraţie feudală. însă ea este tocmai asceza taberei de război sau a unui ordin cavale-resc-războinic, iar nu una monahală şi cu atât mai puţin o sistematizare astetic-burgheză a modului de viaţă - având mereu doar periodic o dominaţie reală şi manifestând permanent tendinţa de a se transforma în fatalism. Despre acţiunea cu totul diferită pe care a trebuit s-o desfăşoare în aceste împrejurări credinţa în providenţă, s-a vorbit deja. Pătrunderea cultului sfinţilor şi în cele din urmă a magiei a îndepărtat orice metodică autentică de viaţă. Acestor etici religioase - în privinţa efectului lor, specific intra-mundane şi orientate spre economic - li se opune ca cea mai extremă etică a respingerii lumii concentrarea mistică în scopul iluminării a vechiului budism genuin, nu însă, fireşte, şi transformările radicale pe care le-a cunoscut el în religiozitatea populară tibetană, chineză şi japoneză. Şi această etică este «raţională» în sensul unei stăpâniri permanente şi atente a întregii instinctuali taţi naturale, dar cu un cu totul alt scop. Se caută nu doar eliberarea de păcat şi de suferinţă, ci mai ales de trecut ca atare, de «roata» cauzalităţii Kar-mice, în odihna eternă. Aceasta este, şi poate doar să fie, fapta cea mai proprie a individului. Nu există nici-o predestinare, dar nici har Religiile culturale şi «lumea» 261 divin, nici rugăciune şi nici slujbă religioasă. Cauzalitatea karmică a mecanismului cosmic al recompensării pune automat premii şi pedepse pe orice faptă bună sau rea în parte, mereu proporţional -de aceea mereu limitat temporal - şi tot mereu, atât timp cât setea de viaţă împinge la acţiune, individul care din existenţa animală, paradisiacă sau din aceea a infernului revine permanent la o nouă viaţă de om, trebuie să suporte roadele acţiunii sale şi să-şi creeze noi şanse de viitor. Entuziasmul cel mai nobil ca şi senzualitatea cea mai abjectă conduc ambele şi-n aceeaşi măsură în acest lanţ al individuaţiei (pentru metafizica budistă, care nu cunoaşte noţiunea de «suflet», Samsara este denumită cu totul injust «migraţie a sufletelor») atâta timp cât «setea» de viaţă - de cea de-aici ca şi de cea de dincolo -, cât lupta zadarnică pentru propria existenţă individuală cu toate iluziile ei - mai ales acelea ale unui suflet unitar şi ale «personalităţii» - nu sunt absolut nimicite. Orice activitate raţională îndreptată spre un scop - în afară de activitatea interioară a contemplării concentrate care goleşte sufletul de setea de lume -şi orice legare de lume printr-un interes oarecare abat mereu de la mântuire. A atinge această mântuire le este însă hărăzită numai unora chiar dintre cei care se decid ca lipsiţi de orice proprietate, căşti, fără să muncească (întrucât munca înseamnă activitatea orientată spre un scop), deci trăind din cerşit şi, mai puţin în caz de ploi torenţiale, umblând mereu fără adăpost, desprinşi de orice legături familiale şi mundane, îndeplinind prescripţiile căii drepte (Dharma) să năzuiască spre ţelul iluminării mistice. Odată atins, datorită marii bucurii şi a tandrului sentiment de iubire lipsit de obiect care-i sunt specifice, se atinge şi cea mai înaltă fericire din această lume până la intrarea în somnul etern şi fără vise al Nirvanei, singura stare care nu este supusă nici unei transformări. Toţi ceilalţi îşi pot îmbunătăţi printr-o apropiere de cerinţele regulilor şi prin obţinerea de la păcate grosiere, şansele acelei vieţi viitoare care, conform cauzalităţii karmice, în virtutea contului etic neachitat şi a unei sete de viaţă aşa zicând «neconsumate», se actualizează inevitabil undeva printr-o nouă individuaţie, după ce aceasta de acum se stinge - mântuirea eternă autentică le rămâne însă inevitabil închisă. Nici 262 Sociologia religiei un fel de cale nu duce de la această unică poziţie realmente consecventă a fugii de lume la o etică economică oarecare sau la una raţional-socială. «Sentimentul compasiunii» universale care se revarsă asupra tuturor creaturilor din punct de vedere raţional, consecinţa solidarităţii stabilite datorită cauzalităţii karmice comune între toate fiinţele vii şi de-aceea trecătoare, iar din punct de vedere psihologic, defularea emoţiei mistice, euforice, universale şi acosmistice a iubirii - nu este susţinut de nici-o acţiune raţională; dimpotrivă, aceasta abate nemijlocit de la el. Budismul face parte din cercul acelor concepţii despre mântuire create sub numeroase forme de intelectualismul păturilor indiene aristocrate care, înainte şi după, promovau cultura laică, fiind doar forma cea mai consecventă a acestora. Eliberarea de existenţa ca atare, în maniera rece şi mândră în care el o gândeşte - lăsând totul pe seama individului - nu ar fi putut deveni niciodată o credinţă de masă în mântuire. Acţiunea sa dincolo de cercul celor cultivaţi s-a datorat prestigiului deosebit de care s-a bucurat acolo «Sramana» (ascetul) dintotdeauna şi care purta trăsături precumpănitor magic-antropolatre. De îndată ce el însuşi a devenit o «religiozitate populară» misionaristă s-a transformat în mod corespunzător într-o religie cu mântuitor pe baza răsplatei karmice cu speranţe legate de lumea de dincolo garantate prin tehnici ale rugăciunii, har cultic şi sacramental şi prin opere de binefacere, manifestând fireşte tendinţa de a recepţiona reprezentări pur magice. Chiar în India el a sucombat în păturile înalte ale renaşterii sub influenţa filosofiei mântuirii de esenţă vedică, în rândul maselor datorită concurenţei religiilor hinduiste ale mântuitorului, în special datorită diferitelor forme ale vişnuismului, ale vrăjitoriei tantrice şi a religiozităţii orgiastice a misteriilor, mai ales a religiozităţii de tip bhakti (iubirea lui Dumnezeu), în cadrul lamaismului budismul a devenit o pură religiozitate monahală a cărei putere religioasă asupra laicilor dominaţi teocratic are în întregime un caracter magic. în perimetrul său est-asiatic de răspândire, printr-o transformare foarte accentuată a caracterului sau genuin, la concurenţa şi în diverse combinaţii cu taoismul chinez, el a devenit religiozitatea populară specifică ce Religiile culturale ţi «lumea» 263 depăşeşte viaţa de aici şi cultul strămoşilor, oferind har şi mântuire. Dar nici credinţa budistă, nici cea taoistă, ori hinduistă nu conţin impulsuri către o metodică raţională de viaţă. Mai ales cea din urmă, aşa cum s-a explicat deja anterior, datorită premiselor ei, constituie forţa tradiţionalistă cea mai puternică, întrucât ea este întemeierea religioasă cea mai consecventă a concepţiei «organiciste» privind societatea, şi justificarea absolut necondiţionată a repartizării prezente a puterii şi a fericirii ce rezultă din vina şi meritul dobândite într-o existenţă anterioară de către participanţi, pe baza unei răspla-te mecanice proporţionale. Toate aceste religiozităţi asiatice populare au creat spaţiu liber «impulsului de câştig» al negustorului cât şi interesului legat de asigurarea existenţei al meşteşugarului ori tradiţionalismului ţăranului, lăsând concomitent speculaţiei filosofice şi orientării de viaţă conform convenţiilor de castă ale păturilor privilegiate posibilitatea de a-şi urma căile proprii, căi ce au păstrat în Japonia caracteristici feudale, în China patrimonial-birocratice, şi de aceea puternic utilitariste, iar în India caracteristici parţial cavalereşti, parţial patrimoniale şi parţial intelectualiste. Nici una dintre acestea nu putea să conţine motive şi îndrumări către o modelare etic-raţională a unei «lumi» creaturale conform unei porunci divine. Căci pentru toate, această lume era mai degrabă ceva dat şi stabil, cea mai bună dintre lumile posibile, iar pentru tipul cel mai elevat de credincios: pentru înţelept, exista doar alternativa: fie să se adapteze lui «Tao», expresiei ordinii impersonale a acestei lumi, ca singură realitate specific divină, sau dimpotrivă să se elibereze prin propria faptă din înlănţuirea ei cauzală inexorabilă pentru unica eternitate: somnul fără de vise al Nirvanei. «Capitalism» a existat pe terenul tuturor acestor religiozităţi. Tocmai al celor având forme în care el a existat şi în antichitatea occidentală şi în Evul mediu. Dar nici o dezvoltare, nici măcar germeni ai acesteia, spre capitalismul modern şi mai ales: nici un «spirit capitalist» în sensul propriu protestantismului ascetic. Ar însemna să falsificăm faptele dacă am atribui negustorului indian, chinez sau islamic, meşteşugarului şi culiului un «impuls de câştig» mai mic decât celui protestant. Ba chiar Contrariul este adevărat: toc- 264 Sociologia religiei mai controlul raţional-etic al «setei de câştig» constituie specificul puritanismului. Şi lipseşte orice semn al dovezii că o «înzestrare» naturală mai mică pentru «raţionalismul» tehnic şi economic, ar reprezenta baza deosebirii. Toate aceste popoare importă astăzi tocmai acest «bun» ca produsul cel mai important al Occidentului, iar piedicile în calea sa nu rezidă în sfera lui «a putea» sau «a vrea», ci în aceea a tradiţiilor solide existente, aşa precum la noi în Evul mediu. în măsura în care aici nu concură condiţii strict politice (forma structurală internă a «puterii») motivul trebuie căutat mai ales în religiozitate. Doar protestantismul astetic a pus capăt efectiv magiei, căutării transcendente a mântuirii şi «iluminării» contemplative intelectualiste (ca forma cea mai înaltă a acestora), doar el a creat motivele religioase necesare căutării mântuirii tocmai prin efortul specific «vocaţiei» intramundane - şi anume în opoziţie faţă de concepţia riguros tradiţionalistă a hinduismului: prin îndeplinirea raţionalizată metodic a vocaţiei. Pentru religiozitatea populară asiatică de orice tip lumea a rămas o mare grădină fermecată menită să orienteze practic şi să asigure prin venerarea sau exorcizarea «spiritelor» sau prin căutarea rituală, idolatră, sacramentală a mântuirii calea pentru lumea aceasta şi pentru cea de dincolo. Şi după cum de la adaptarea la lume a confucianismului sau de la respingerea lumii de către budism ori de la stăpânirea lumii de către islam, de la speranţele de paria şi dreptul economic de paria ale iudaismului nu ducea nici un drum spre o metodică raţională de viaţă, tot astfel nici de la acea religiozitate magică a asiaticilor care nu erau intelectuali. Magia şi credinţa în demoni însoţesc de la început cea de-a doua mare religie ce respinge într-un sens specific lumea: creştinismul primitiv. Mântuitorul său este înainte de toate un mag, harisma magică un sprijin ce nu poate fi determinat mai amănunţit al conştiinţei sale de sine specifice. Insă forma sa proprie este condiţionată în mod deosebit pe de-o parte de promisiunile unice în întreaga lume ale evreilor - apariţia lui Isus are loc într-o epocă a celor mai intense speranţe mesianice -, iar pe de alta prin caracterul rabinic şi intelectualist al credinţei iudaice cu cea mai înaltă organizare inter- Religiile culturale şi «lumea» 265 nă. Evanghelia creştină a apărut în raport cu aceasta ca vestirea unui neintelectual adresată neintelectualilor, celor «săraci în duh». «Legea», din care Isus nu vroia să elimine nici-o literă, el o interpreta şi o utiliza aşa cum cei săraci şi neinstruiţi, credincioşii de la ţară şi din oraşele de provincie o înţelegeau de obicei şi o adaptau nevoilor meseriei lor în opoziţie cu nobilii şi bogaţii elenizaţi şi cu virtuozitatea cazuistică a rabinilor şi fariseilor: de regulă - de pildă, în prescripţiile rituale - mai lax în special în privinţa vindecării din timpul sabbatului, iar în alte probleme, cum ar fi principiile ruperii căsniciei, mai riguros. Şi se pare că aici concepţia paulinică a fost preludiată în măsura în care cerinţele Legii mozaice sunt caracterizate ca fiind condiţionate de păcătoşenia pretinşilor credincioşi. în orice caz Isus opune uneori în mod accentuat propriile porunci vechii tradiţii, însă nu pretinse «instincte proletare» îi conferă acea conştiinţă de sine specifică, cunoaşterea faptului că el este una cu patriarhul divin, că doar prin el şi numai prin el Acela poate fi atins. Ci faptul că el, care nu era un rabin, posedă harisma stăpânirii demonilor şi a predicii sale impresionante (şi anume aşa cum nu este în stare nici un rabin sau fariseu), că el poate constrânge demonii, acolo unde oamenii cred în el, doar acolo, altfel nu, atunci însă şi pentru păgâni; că el, în oraşul său natal, în familia sa, la bogaţii şi nobilii din ţară, la rabini şi virtuozii Legii nu găseşte această credinţă care îi conferă forţă magică, găsind-o în schimb la săraci şi la cei năpăstuiţi, la vameşi şi păcătoşi şi chiar la soldaţii romani - acestea sunt, ceea ce nu ar trebui să se uite niciodată, componentele absolut decisive ale conştiinţei sale de sine mesianice. De aceea răsună «jalea» deasupra oraşelor galileene, exact la fel precum blestemul mânios asupra smochinului îndărătnic şi de aceea alegerea lui Israel devine pentru el tot mai problematică, importanţa templului îndoielnică, iar condamnarea fariseilor şi a rabinilor o certitudine. Isus recunoaşte două «păcate capitale» absolute: unul este «păcatul împotriva Duhului Sfânt» pe care-1 comite rabinul care dispreţuieşte harisma şi pe purtătorii săi, iar celălalt: a-i spune fratelui: «nebunule» - îngâmfarea nefraternă a intelectualului împotriva săracilor din punct de vedere spiritual. Această caracteristică 266 Sociologia religiei antiintelectualistă, respingerea înţelepciunii eleniste şi a celei rabinice este unicul element «social» - dar extrem de specific - al propovăduiţii sale. Aceasta este de altfel departe a fi o propovăduire pentru oricine şi pentru toţi cei slabi. Fireşte povara este uşoară însă doar pentru cei care pot să redevină copii. De fapt, ea pune nişte cerinţe extrem de dificile având un spirit aristocrat al mântuirii. Nimic nu este mai străin pentru Isus decât ideea unui universalism al harului divin, împotriva căruia se îndreaptă întreaga sa propovăduire: puţini sunt cei aleşi să intre prin poarta cea strâmtă, aceia care fac penitenţe şi cred în el; pe ceilalţi îi împietreşte chiar Dumnezeu, şi fireşte tocmai cei trufaşi şi bogaţi au parte de regulă de acest destin. Aceasta nu era ceva cu totul nou în raport cu alte profeţii: şi vechea profeţie iudaică îl privise pe Mesia - în cele din urmă în raport cu felul curtenesc de a călători ai mai marilor lumii - ca pe un rege care atunci când va veni va intra în Ierusalim pe un animal de povară al săracilor. Nici un fel de poziţie «socială» nu se vădeşte de aici. Isus mănâncă la masa celor înstăriţi care pentru virtuozii Legii reprezintă o oroare. Şi tânărului bogat i se cere dăruirea bogăţiei doar pentru cazul în care el vrea să fie «desăvârşit», adică un apostol. Aceasta, fireşte, presupune desprinderea din toate legăturile lumii, de familie ca şi de proprietate, ca şi la Buddha şi la toţi ceilalţi profeţi asemănători. însă fireşte - cu toate că pentru Dumnezeu totul este posibil - ataşamentul faţă de «Mammona» rămâne una din piedicile cele mai dificile în calea salvării pentru împărăţia lui Dumnezeu. El abate de la mântuirea religioasă, singura care contează. Nu se spune explicit că el conduce de asemenea la lipsa fraternităţii. însă ideea rezidă în context. Căci poruncile propovăduite conţin în sine şi aici etica originară a întrajutorării specifice legăturii de vecinătate dintre cei aparţinând păturilor joase. Doar că fireşte toate acestea sunt sistematizate din punctul de vedere al «eticii conştiinţei» într-o atitudine de iubire fraternă, iar această poruncă este raportată «universalist» asupra fiecărui individ, ce reprezintă, de fiecare dată, tocmai «semenul» şi ridicată la rang de paradox acosmic pe baza principiului că doar Dumnezeu poate să răsplătească şi că El o va face. Iertarea necondiţionată, ajutorul Religiile culturale şi «lumea» 267 necondiţionat chiar şi al duşmanului, acceptarea necondiţionată a injustiţiei, fără a te opune prin forţă răului - aceste cerinţe ale eroismului religios ar putea fi de fapt produsul unui acosmism al iubirii condiţionat mistic. însă nu trebuie să omitem, aşa cum se întâmplă adeseori că ele stau la Isus pretutindeni în relaţie cu ideea iudaică a răsplatei: Dumnezeu va răsplăti cândva, sau va răzbuna şi că de aceea nu trebuie s-o facă omul ori să se mândrească cu fapta sa bună: altfel el şi-a anticipat răsplata. De aceea pentru a strânge comori în ceruri, trebuie să împrumuţi şi aceluia de la care poate nu vei primi nimic înapoi - căci altfel nu e vorba de un merit. Cu compensarea destinelor se operează masiv în legenda lui Lazăr, uneori şi în altă parte: deja de aceea constituie bogăţia un dar periculos. în rest, este însă cu totul decisivă indiferenţa absolută faţă de lume şi problemele ei. Imperiul ceresc, un imperiu al bucuriei fără suferinţă şi nevinovate pe pământ s-a apropiat foarte mult, acest neam nu va muri fără să-1 vadă, el va veni ca şi hoţul noaptea, ba chiar a şi început să pătrundă de fapt printre oameni. Mai bine să te împrieteneşti cu Mammona cel nedrept, decât să depinzi de el. Dă-i cezarului ce-i al cezarului - ce importanţă au aceste lucruri? Roagă-te lui Dumnezeu pentru pâinea cea de toate zilele şi nu te preocupa pentru ziua ce urmează. Venirea imperiului nu poate fi grăbită printr-o faptă umană. Dar trebuie să te pregăteşti de venirea sa. Şi aici, ulterior, cu toate că formal Legea nu este suprimată, totuşi întregul conţinut al ei şi al profeţilor este identificat cu porunca simplă a iubirii lui Dumnezeu şi a semenilor, asociindu-se principiului cu importante consecinţe: că adevărata atitudine etică interioară se recunoaşte după roadele ei, deci prin confirmarea sa. După ce ulterior viziunile legate de înviere - cu siguranţă sub influenţa miturilor soteriologice extrem de răspândite în jur - au avut drept consecinţă o irumpere masivă a harismelor pneumatice, şi formarea comunităţii în frunte cu propria familie, până atunci lipsită de credinţă - iar convertirea plină de consecinţe a lui Pavel spargerea religiozităţii de tip paria păstrând totuşi continuitatea cu vechea profeţie şi cu misionarismul printre păgâni, pentru atitudinea faţă de «lume» a comunităţilor din zona misionanstă a rămas 268 Sociologia religiei caracteristică pe de-o parte aşteptarea parusiei şi importanţa covârşitoare a darurilor harismatice ale «Spiritului» pe de alta. Lumea rămâne aşa cum este, până când Domnul va veni. Individul rămâne şi el în starea sa socială şi în «vocaţia» (icXfjai<;) lui supus puterii politice, în afară de cazul în care i se cere să păcătuiască.' 1. Conform notelor din manuscris această secţiune urma sâ fie continuată (nota Marianne Weber). Bibliografie complementară Pentru fiecare concept semnificativ s-au oferit un număr de trimiteri la alte titluri care pot clarifica unele nelămuriri. 1. Animismul Edward Tylor, Primitive Culture, Londra, 1871. Rushton M. Dorman, Origin of primitive superstitions, Philadelphia, 1881. Aloys Borchert, Der Animismus, 1900. G. van der Leeuw, De primitive mensch en de religie, Groningen, 1937. 2. Gândirea mitologică Lucien Levy-Bruhl, Les fonctions mentales dans les societes inferieurs, Paris, 1910. — La mentalite primitive. Paris, 1922. — L'âme primitive, Paris, 1927. Ernst Cassirer, Die Begriffsform im mythischen Denken, 1922. — Das mythische Denken (Philosophie der symbolischen Formen 11), 1925. 3. Religia romană Georg Wissowa, Religion u. Kultus d. Romer, 1902, Ed. a doua, 1912. Franz Altheim, Rom. Religionsgesch., Ed. a doua, Voi. 2, 1951-53. F. C. Grant, Ancient Roman Religion, 1957. Kurt Latte, Rom. Religionsgesch., 1960. Karl Koch, Religio. Studien zu Kult u. Glauben d. Romer, 1960. 4. Totemism J.G. Frazer, Totemism, Edinburgh, 1887. J.G. Frazer, Totemism and Exogamy, 4 voi., Londra, 1910. E. Durkheim, Les formes elementaires de la vie religieuse. Le systeme totemique en Australie, Paris, 1912. Wilh. Wundt, Elemente d. Volkerpsychologie; D. Religionen d. Orients, 1912. A. van Gennep, L'Etat actuel du probleme totemique, Paris, 1920. CI. Levy-Strauss, Le totemisme aujourd'hui, Paris, 1962. 270 Bibliografie complementară 5. Maniheism Wilh. Bousset, Hauptprobleme der Gnosis, 1907. Franz Cumont, Recherches sur le Manicheisme, I, BrUssel, 1908 şi II, III, 1912. O.G. v. Wesendonk, Die Lehre des Mani, 1922. Rich. Reitzeinstein, H.H. Schaeder, Studien z- antiken Synkretismus, Voi. II, 1926. Rich. Reitzeinstein, Die hellenistischen Mysterienreligionen, 1927,1957. H.H. Schaeder, Urformu. Fortbildungen des manichăischen Systems, 1927. H.C. Puech, Le Manicheisme, Paris, 1949. 6. Mithra Franz Cumont, Die orientalischen Religionen im rom. Heidentum, 1972. — Les mysteres de Mithra, Bruxelles, 1913. J. Leipoldt, D. Religion des Miîhras, 1930. Fritz Saxl, Mithras, 1931. C. Clemen, Der Mithras-Mythus, 1937. MJ. Vermaseren, Mithras, 1959. 7. Gnoza Wilh. Bousset, Die Hauptprobleme der Gnosis, 1907. Rich Reitzeinstein, Das iranische Erlosungsmysterium, 1912. Ed. Meyer, Ursprung u. Anfănge d. Christentums, Voi. 3, 1923. Rich. Reitzenstein, Die Hellenistischen Mysterienreligionen, 1927. G. van der Leew, Phănomenologie d. Religion, 1933. H., Leisegang, Die Gnosis, 1955. 8. Mistica C. Clemen, Die Mystik nach Wesen, Entwicklung und Bedeutung, 1923. Rud. Otto, West-ostliche Mystik, 1929. Nic. v. Arseniew, Ostkirche und Mystik, 1927. H.E. Weber, Glaube und Mystik, 1927. E. Underhill, Mysticism, 1928. Alb. Schweitzer, Die Mystik des Apostes Paulus, 1930. Modul de gândire care stă la baza sferei de reprezentări simbolice pe deplin dezvoltate a fost denumit «gândire mitică», căutându-se ulterior caracterizarea mai îndeaproape a specificului acesteia. Noi nu ne putem ocupa aici de ea, doar un specific important al respectivului mod de gândire fiind pentru noi important în acest context: semnificaţia analogiei în forma ei cea mai pregnantă, aceea a parabolei. Aceasta pentru că ea, având o influenţă îndelungată, a dominat nu doar formele de expresie religioasă, ci şi gândirea juridică mergând până la felul în care erau tratate prejudiciile în cadrul concep ţiilor strict empirice ale dreptului, făcând cu greu loc formării silogistice a conceptelor prin subsumare raţională. Originea acestei gândiri analogice este magia raţionalizată simbolic, care se bazează în întregime pe ea. Ma\ Weber 